
Blițul aparatelor de fotografiat o făcu să stea și mai 
dreaptă, să se întoarcă spre paparazzii băgăcioși și să 
zâmbească. Lady Gwen Harrison ştia că fotografii nu 
erau pe deplin siguri cine anume este ea. Aici în Statele 
Unite cei din media nu o urmăreau peste tot. Fotogra- 
fii văzuseră o femeie elegantă care arăta de parcă era o 
vedetă de cinema, însă de fapt nu era nimic mai mult 
decât fiica unui răposat duce. Asta nu avea să îi împie- 
dice pe paparazzi să îi folosească imaginea în mai multe 
publicaţii și să îi dezvăluie și numele. Fratele ei, Blake 
Harrison, actualul duce de Albany, era foarte popular în 
țara aceasta, Şi din cauza lui și a grupului lui de prieteni, 
Gwen apăruse de multe ori în ziare. 

Gwen mai aruncă rapid o privire pe deasupra capete- 
lor fotografilor, zâmbi și se întoarse ca să se îndepărteze. 
Avea treabă de făcut. 

Balul de Caritate Wilson era exact genul de eveni- 
mente pentru care Gwen se născuse. Crescând pe o pro- 
prietate din afara Londrei cu o mamă foarte atentă la 
etichetă și un tată care arareori băga de seamă prezenţa 
ei în afara cazului când stătea drept în faţa lui, Gwen era 
însăși întruchiparea tinerei amatoare de mondenități. 
Aici nu reprezenta nici o ameninţare pentru nimeni. 
Majoritatea invitaţilor erau actori, activişti, oameni poli- 
tici sau partenerii de viaţă ai celor menţionaţi. Gwen nu 
făcea parte din nici una dintre aceste categorii. Singurul 
ei scop de a participa la bal era să găsească potenţiali 
clienţi pentru Alliance. 

Un chelner se apropie de ea când intră în încăpere și 
îi oferi un pahar de şampanie. Ea îl acceptă cu un zâm- 
bet și porni la pas ușor să colinde salonul. 

Recunoscu câteva feţe, în principal câteva persoa- 
ne cu care Eliza, o prietenă și o fostă angajată a firmei 
Alliance, îi făcuse cunoștință în trecut. 

- Lady Harrison, îi atrase o voce atenţia spre un mic 
grup de oameni la numai câțiva zeci de centimetri dis- 
tanță de ea. 

Marilyn Cohen, minionă, extrem de atrăgătoare și 
probabil cea mai faimoasă femeie din încăpere din încă- 
pere, îi făcu semn să vină spre grup. Marilyn o sărută pe 
ambii obraji pe Gwen în semn de salut. 

- E minunat să te revăd, spuse Gwen. Cât de mult a 
trecut? 

- De la balul guvernatorului, cred, îi reaminti Mari- 
lyn. Ce fac Carter şi Eliza? 

- Se adaptează noilor lor roluri. 

Carter câştigase postul de guvernator la alegerile 
anterioare, iar cei doi se mutaseră în Sacramento de în- 
dată ce el fusese instalat în funcţie. Carter era cel mai 
bun prieten al lui Blake, iar Eliza era sora pe care Gwen 
nu O avusese niciodată. 

Gwen se uită iute de jur împrejurul lui Marilyn, aștep- 
tându-se să îi vadă soţul. 

~ Eşti solo astă-seară? 

- Tom este la locaţia din Greenland. Mă depășește 
motivul pentru care studioul cinematografic nu poate 
recrea locul acela îngrozitor într-un platou de filmare. 
Dar tu, ești sigură? 

Gwen îi oferi un zâmbet. 

-E greu să fii singură într-o încăpere ticsită cu oameni. 

Și chiar era ticsită cu oameni. Femeile erau îmbrăcate 
în rochii de seară lungi până la podea, bărbaţii purtau 
smoching... și nu genul acela de închiriat. Marilyn își 
strecură mâna pe sub braţul lui Gwen și o trase de-a 
lungul sălii, 

- Ei bine, hai să vedem ce probleme putem crea, ce zici? 

Făcu cu mâna spre un grup de actori și o conduse în 
direcţia lor, 

- Eşti în căutare de clienţi în seara asta? întrebă Ma- 
rilyn în şoaptă. 

Marilyn ştia destule despre Alliance ca să arate din 
ton că pusese întrebarea în cunoştinţă de cauză. 

- Întotdeauna sunt în căutare de clienți. 

Însoţitoarea ei își afișă instantaneu zâmbetul 
cinematografic. 

- Hai să vedem pe cine putem să agățăm astă-seară. 

Alliance era fondată de Samantha, sau Sam după 
cum îi spuneau majoritatea prietenilor ei. Care se în- 
tâmpla să fie măritată cu fratele lui Gwen. Samantha 
avusese această idee sclipitoare de a înfiinţa o agenţie 
care alinia destinele cuplurilor. Nu era un serviciu ma- 
trimonial. Nu, era un serviciu de găsire a perechii potrivite 
pentru ați planifica viaţa. Clientela lor consta în bărbați 
și femei care aveau nevoie de persoana perfectă din alte 
motive decât dragostea. Politicieni care aveau nevoie să 
se potrivească „profilului familial“ în scopul de a fi aleși 
în funcţie. Duci care trebuiau să se însoare ca să înde- 
plinească condiţiile îngrozitoare impuse de testamentul 
tatălui în vederea moștenirii unei averi de milioane. 
Sau, posibil, un actor sau o actriţă, care voiau un subiect 
de scandal ca să-și mențină numele pe prima pagină 
a ziarelor. 

Gwen îi recruta la evenimente de genul acesta pe cli- 
enţii care îi plăteau serviciile. Şi cu această ocazie ea avea 
să găsească o pereche potrivită pentru bărbaţii aflați deja 
în baza ei de date. 

Nu toată lumea se căsătorea din dragoste și nu pentru 
totdeauna. Clienţii ei se căsătoreau fiecare pentru mo- 
tivul propriu şi personal, iar perechile pe care Alliance le 
forma le aduceau profituri frumoase pentru asta. 

Marilyn o prezentă pe Gwen tuturor persoanelor de 
minim interes, cel puţin. Din când în când îi arăta din 
cap spre un potenţial client despre care Gwen îi puse 
apoi câteva întrebări discrete. Alliance era o companie 

foarte privată, deloc genul căreia i se făcea reclamă prin 
cărți de vizită. 

Pe măsură ce se făcea din ce în ce mai târziu, Gwen 
se gândi că probabil avea să încheie seara fără sorţi 
de izbândă. 

Peste umăr cineva îi rosti numele. Ea se întoarse spre 
vocea profundă şi îi oferi un zâmbet politicos. Proprieta- 
rul vocii stătea la numai câțiva centimetri distanţă de ea, 
iar umerii lui lați și comportamentul prietenos şi relaxat 
îi spuse că se simțea foarte confortabil în postura aceasta 
de a aborda persoane străine. 

- Mă scuzaţi, vă cunosc de undeva? 

El chicoti de parcă ea ar fi spus o glumă. 

-Nu ne-am cunoscut. li întinse o mână. Michael 
Wolfe. 

Gwen îi acceptă mâna întinsă, pe care el o lăsă rapid 
să cadă, 

- Am spus ceva amuzant, domnule Wolfe? 

El se sprijini de masă şi zâmbi către un cuplu în timp 
ce aceştia trecură de ei. 

- Chiar nu ştiţi cine sunt? 

Ea clătină din cap. 

- Îmi pare rău. 

- Sunt actor. 

- Ce minunat trebuie să fie pentru dumneavoastră. 
Tot n-am nici cea mai vagă idee cine sunteți. 

El acum râdea de-a binelea, pe deplin încântat 
de sine. 

- Cât de tare, nu-mi vine să cred! V-aș invita să bem 
ceva, dar din câte se pare băutura e gratis în seara asta. 

Vorbele astea venite de la oricine altcineva i s-ar fi 
părut o clasică replică de agăţat. Nu însă și din partea 
acestui bărbat. Ochii lui se mutară din nou dincolo de 
ea, de data aceasta spre un grup de bărbați care stăteau 
destul de departe de ei. 

- Aşadar, Lady Harrison. Cum merge mariajul fratelui 
dumneavoastră? 

Gwen își menţinu o expresie neutră a feței. 

-ÎI cunoaşteţi pe fratele meu? 

Michael Wolfe clătină din cap. 

- N-am avut plăcerea. Însă avem câteva cunoștințe 
comune. 

Ceea ce însemna că Michael Wolfe nu întreba de 
Blake şi Sam, ci mai degrabă de căsătoria lor. lar asta 
însemna că domnul Wolfe întreba de Alliance. 

~ Ce ziceţi de încă un pahar de şampanie, domnule 


Wolfe? 


-Cred că ţi-am găsit soțul perfect. 

Gwen își îndoi genunchii și își scoase încet din picioa- 
re pantofii Louboutin înainte să îi arunce pe podea. Ai 
crede nişte pantofii care costă aproape o mie de dolari 
te-ar scuti de dureri de picioare. Din păcate, nu așa stă- 
tea treaba în realitate. 

- Crezi c-ai găsit ce anume? 

Karen dădu mai încet televizorul și se răsuci pe 
canapea. 

- Un soţ pentru tine. 

Cuvintele lui Gwen atraseră întreaga atenţie a lui Ka- 
ren. Ecranul televizorului se înnegri, iar Karen bătu ușor 
cu palma pe canapea, lângă ea. 

-Vino şi stai jos! la spune-mi. 

După ce își puse geanta pe masa din hol, Gwen ră- 
suci încuietoarea ușii și introduse codul de activare a 
alarmei casei. 

~ Mai întâi lasă-mă să mă dezbrac de rochia asta. Măr- 
gelele mi-au ros pielea toată seara. 

Se întoarse cu spatele la Karen cu rugămintea tacită 
să îi desfacă fermoarul rochiei. 

Karen îi eliberă clema de prindere și îi coborî fer- 
moarul, iar apoi se ridică ca să o urmeze pe Gwen în sus 
pe scări. 

- Nu poţi să lansezi „cuvântul care începe cu S“ și să 
pleci din cameră, Gwen. Asta-i răutate curată. 

Ținându-și sus partea din față a rochiei cu o mână şi 
ridicându-i poalele cu cealaltă, Gwen reuși să urce pe 
scări fără să se împiedice şi să cadă. 

- La Balul de Caritate Wilson au fost o mulţime de 
oameni. O mulțime de cupluri şi o grămadă de genul 
acela de actori care își fac veacul pe-acolo. 

Păși în dressing și îşi lăsă rochia să îi alunece de pe 
umeri. După ce o puse pe un umeraș și o atârnă, înșfăcă 
o cămașă de noapte şi se înapoie în dormitor. 

- Ştii ceva, Samantha a spus că o mă satur de toate 
dineurile astea, însă mie-mi plac. Am cunoscut atât de 
mulți oameni interesanţi de când m-am mutat aici. 

Gwen se mutase în State aproape cu un an în urmă. 
Până la treizeci și unu de ani, dusese o existenţă tihni- 
tă şi lipsită de griji la proprietatea familiei ei situată în 
afara Londrei. Călătorise prin lume, însă întotdeauna 
cu o gardă de corp sau cu mama ei. Acum că fratele ei 
era cel cu titlul de duce din familie, averea şi proprieta- 
tea îi aparțineau lui. Nu că Gwen nu ar fi putut locui 
acolo în continuare, însă căsătoria lui cu Samantha îi 
dăduse șansa lui Gwen de a merge mai departe cu viaţa 
ei. Îndeosebi când Samantha îi explicase în ce consta 
afacerea ei. În condiţiile în care Samantha îşi asumase 
pe deplin sarcinile de soţie, mamă şi ducesă cu normă 
întreagă, nu mai avea timp să se ocupe de afacerea ei. 
Gwen se oferise să dea o mână de ajutor la managemen- 
tul companiei Alliance, chiar dacă nu avea vreo abilitate 
anume în domeniul afacerilor. Oricum, având în vedere 
că își trăise viaţa sub oblăduirea unui titlu nobiliar, chiar 
înţelegea cum să se învârtă prin cercurile celor bogaţi și 
faimoşi, adevărații clienţi pe care îi căuta Alliance. lar 
la capitolele unde manifesta lipsuri Gwen, excela Karen. 
Priceperea lui Karen la orice însemna munca de birou 
şi abilitatea de a çine toate registrele în perfectă stare 
erau mai bune decât ale oricărei secretare de avocat bine 
plătite. Împreună se ocupau de afacere fără nici un fel 
de probleme. 

- Revenind la soţul perfect... 

- Este foarte atrăgător, înalt... un bărbat încântător. 

Gwen se așeză pe marginea patului și își desfăcu pe 
rând jartierele. 

-Ştii bine că nimeni nu mai poartă așa ceva, spuse 
Karen arătând spre lenjeria ei. 

- Dacă ar fi adevărat, ar fi imposibil să mai găsești un 
loc de unde să cumperi portjartiere și ciorapi de damă 
cu bandă elastică. 

- Îhi, însă trebuie să mergi la magazinele acelea cu 
sutiene sexy ca să le găseşti, o tachină Karen. 

- Bărbaţilor le place la nebunie lenjeria cu volane și 
dantele. 

~ Iar ţie îți şi folosește că știi asta. Se pare că sunt cam 
singura care o vede. 

Gwen râse şi continuă cu veştile: 

-Îl cheamă Wolfe... Michael Wolfe. Poate c-ai auzit 
de el. 

- Actorul? întrebă Karen. 

- Deci ai auzit de el. 

Karen clătină din cap. 

-Nu e nici o șansă ca Michael Wolfe să-şi caute o 
soție temporară printr-o agenţie. În momentul de față 
e cel mai tare actor de pe marele ecran. 

-Aşa mi-a spus şi el. 

- Ţi-a spus el? Vrei să spui că nu ştiai? 

Gwen dădu din umeri, își scoase sutienul și își trase 
cămașa de noapte peste cap. 

- Când m-ai văzut pe mine mergând la cinema? Mai 
degrabă m-aș delecta cu o carte bună înainte să mă uit 
la un film. 

- Însă e vorba de Michael Wolfe! E un nume mare, 
Gwen. 

Karen o urmă în baie unde Gwen dădu drumul la 
apa caldă de la chiuvetă şi începu să se demachieze. 

- Nu ştiam cine este și cu asta, basta. Poate că dacă ar 
fi jucat într-un film din seria Bond l-aș ști. 

Karen se rezemă de cadrul uşii şi se uită atentă la 
Gwen în oglindă. 

- Tu chiar vorbeşti serios. Michael Wolfe? 

- Un bărbat încântător. Foarte simpatic. 

- Şi sexy, şi singur, și bogat... toate femeile sunt moar- 
te după el. 

Şi asta, se gândi Gwen, era problema. Gwen se întoar- 
se înspre toaletă și trase apa ca să facă gălăgie. În timp ce 
încăperea se umplea de zgomot, ea se aplecă spre Karen 
şi îi şopti: 

-Cred că-i plac bărbații. 

Karen făcu ochii mari. 

- Pe bune? 

Gwen scoase rapid un şșșt convingător. Casa din 
Tarzana fusese supusă unui proces extins de instalare 
a unui sistem de securitate, incluzând monitorizare au- 
dio şi video permanentă. Eliza locuise în casă înainte să 
se mărite cu Carter, care insistase din motive multiple 
asupra măsurilor de securitate. Apoi, după ce Carter 
câștigase cursa pentru funcția de guvernator, iar cei doi 
se mutaseră împreună la Sacramento, sistemul de secu- 
ritate rămăsese acolo la insistența fratelui lui Gwen. Şi 
a lui Neil. 

- Crezi că este gay? 

Gwen îi ceru din nou prin semne să tacă şi îi făcu 
semn spre hol. Nu existau nici un fel de camere de su- 
praveghere în dormitoare sau în băi, însă Gwen ştia din 
sursă sigură că holul este monitorizat. 

- Clienţii noştri merită toate intimitatea pe care o 
pot obține. 

Karen își dădu ochii peste cap. 

- Dumnezeule mare, Gwen, noi facem paradă pe-aici 
pe jumătate dezbrăcate iar tu îţi faci griji cu privire la 
intimitatea clienţilor noștri? Î ştii bine pe Neil; chiar nu 
ar permite cuiva să asculte ce se vorbește aici. 

Numai auzind menţionat numele lui Neil și Gwen 
simţi instantaneu un val de căldură în străfundul pânte- 
cului. Bărbatul era o forță a naturii, genul ce ar fi putut 
liniştit să stea umăr la umăr cu luptătorii din ținuturi- 
le muntoase din nordul Scoției din secolul al XVI-lea. 

Trăsăturile dure și fizicul masiv poate că arau amenință- 
toare pentru alţii, însă pentru Gwen, întreg efectul pro- 
dus avusese dintotdeauna valoarea unei invitaţii. Din 
păcate Neil nu-și deschisese niciodată ușa sufletului ca 
să îi confirme senzaţia de invitație pe care o percepuse ea. 

- Intimitatea este esențială pentru clienţii noștri. Pe 
cât posibil, e mai bine să ținem niște detalii ascunse, nu 
ești de acord? 

Karen își dădu ochii peste cap și amândouă coborâră 
scările. 

- Aşadar, dacă Michael este... știi tu, de ce vorbește cu 
tine? Fie vorba între noi, cum Lai abordat? 

Gwen se așeză confortabil pe canapea şi se relaxă pre- 
gătindu-se pentru o discuţie lungă. 

-El a venit la mine. Se pare că numele Alliance a 
devenit cumva cunoscut în câteva cercuri de celebrităţi. 

- Asta-i bine de ştiut. Sunt o grămadă de buzunare 
adânci la Hollywood. p 

- Actorii reprezintă clientela perfectă. Îndeosebi dacă 
vor aranjamente cu caracter temporar. 

Alliance îi ajuta pe cei din elita societății și pe cei 
bogaţi să îşi găsească persoane potrivite pentru via- 
tă. Mulți dintre aceștia își doreau o soţie sau un soţ 
temporar și erau dornici să plătească bani grei pentru 
asta. Femeile frumoase precum Karen nu aveau nici 
o problemă în găsirea bărbaţilor, însă unele femei nu 
căutau iubirea. 

Din motive pe care Gwen încă mai trebuia să le des- 
copere, Karen voia un mariaj temporar ca să se aranjeze 
din punct de vedere financiar pentru anii ce aveau să 
vină. Când două persoane își unesc destinele înțelegând 
că relaţia lor se va încheia la o dată stabilită, toată lumea 
este fericită. 

- Michael nu are nici o problemă să convingă lumea 
că o iubește pe fiecare eroină în parte cu care are de-a 
face pe platourile de filmare, spuse Karen. Ce te face să 
crezi că este...? 

-Na ieşit să spună asta public. Sau cel puţin, nu încă. 
A venit la mine, s-a prezentat și a fost luat complet prin 
surprindere că habar n-am cine este. 

- E superfaimos, Gwen. 

- Tot ce se poate. Oricum, m-a întrebat cum merge c 
sătoria fratelui meu. O întrebare ciudată. L-am întrebat 
dacă îl cunoaşte pe Blake, întrebare la care mi-a răspuns 
cu promptitudine că nu. Apoi mi-a zis că el şi cu Blake 
au câteva cunoştinţe comune, 

-Modul lui subtil de a spune că ştie de Alliance. 

- Asta-i ce-am bănuit și eu. L-am întrebat dacă ar vrea 
să le cunoască pe unele dintre prietenele mele. Mi-a fă- 
cut cu ochiul, mi-a spus că i-ar plăcea la nebunie, iar 
după aceea mi-a dat cartea lui de vizită. 

Karen își ridică ambele mâini cu palmele în faţă. 

- Aşadar, ce te face să crezi că... 

- Ăăă, după cum s-a prezentat singur. Câteodată pur 
şi simplu știi lucrurile astea. 

Michael flirtase cu femeile din încăpere şi îi plăcuse 
pe bărbaţi. Sigur, fusese subtil, însă dacă era o abilitate pe 
care Gwen o dezvoltase până aproape de perfecțiune 
în ultimele luni, aceasta era intuirea tipologiei bărbați- 
lor şi citirea intenţiilor acestora. Un bărbat în căutarea 
cuiva - oricui - avea o anumită energie cu privirea la 
ţinta lui masculină. Eliza o şcolise pe Gwen luni bune în 
legătură cu modul în care să îi abordeze pe acești bărbaţi 
şi să îi ajute să afle despre Alliance. Fuseseră evenimente 
sociale la care nu fuseseră stabilite nici un fel de con- 
tacte. Și, la fel, altele la care Gwen fusese în măsură să 
recruteze bărbaţi şi femei pentru baza lor de date. 

- Michael Wolfe? f 

Karen își bătu uşor cu degetul în bărbie. 

- Dacă el caută un aranjament temporar, cred că ai fi 
perechea perfectă. 

- Oh, de ce? 

- În primul rând, pentru că sunteţi amândoi foarte 
frumoși. Aparatele de fotografiat v-ar mânca pe pâi- 
ne. În al doilea rând, cu notorietatea lui Michael, s-ar 

dovedi că multe femei n-ar putea face față fără să cedeze 
presiunii, iar tu draga mea, nu cedezi niciodată la nici 
un fel de presiune. 

- Ce vrei să spui prin faptul că eu nu cedez niciodată 
la nici un fel de presiune? 

- Tu ai întotdeauna sub observaţie imaginea 
de ansamblu, iar sub presiune n-ai scăpa-o niciodată 
din vedere. 

Gwen ridică trei degete în aer. 

- În al treilea rând, nu-i faci nici un fel de iluzii că 
o căsătorie temporară ar putea să se transforme într-o 
relaţie de dragoste. 

- Toţi clienţii noştri spun asta. 

- Cu toate acestea, unii chiar respectă cele spuse. 
Dacă Michael este, ştii tu, atunci nici nu va fi cazul de 
așa ceva. 

Karen ridică din umeri şi se împinse ca să se scoale 
de pe canapea. 

- Cred că o să mă bag devreme în pat, să văd dacă 
vreunul din filmele lui sunt disponibile pe canalul pe 
care le poţi viziona contra cost. 

Gwen îi ură lui Karen noapte bună și se duse spre 
bucătărie. Puse un ibric pe foc şi fierse apă pentru ceai. 
Se uită în jur la spaţiul îngust ce îţi crea impresia unei 
căbănuţe intime şi primitoare și oftă. Când urma să vină 
şi ziua în care Alliance chiar avea să îi găsească un mire 
lui Karen, aceasta avea să se mute, iar Gwen urma să 
rămână acolo singură. 


Neil MacBain opri înregistrarea audio, clătină din 
cap, derulă încă o dată banda aia nenorocită și o ascultă 
din nou. 

„— Ştii bine că nimeni nu mai poartă așa ceva. 

- Dacă ar fi adevărat, ar fi imposibil să mai găseşti un 
loc de unde să cumperi portjartiere şi ciorapi de damă 
cu bandă elastică. 

- Ihi, însă trebuie să mergi la magazinele acelea cu 
sutiene sexy ca să le găseşti. 

- Bărbaţilor le place la nebunie lenjeria cu volane 
și dantele.“ 

Neil lovi mouse-ul calculatorului cu palma și opri 
sunetul înainte să continue cu tortura asupra propriei 
persoane și mai mult de-atât. 

„La naiba! Trebuie să mi-o trag!“ 

Accentul rafinat al lui Gwen, pur englezesc, în timp 
ce vorbea de portjartiere și ciorapi cu bandă elastică îl 
făcuse să simtă o străfulgerare pornită din creier direct 
spre penis. 

Dorinţa de a da click pe imaginea video de pe mo- 
nitor îi făcu să îi bată ochiul drept, însă se abţinu și 
îşi impuse să iasă din camera lui cu echipamente de 
supraveghere. 

Blake, Samantha, fiul lor Eddie și chiar și sora 
Samanthei, Jordan, erau în Europa cu intenţia de a sta 
cel puţin pentru o lună. 

Absența lor însemna că erau mai puține persoane 
pe care să le supravegheze şi o grămadă de timp ca să 
se gândească. 

Ura să se gândească. 

Sa facă ceva era clar o chestie mai amuzantă. 

Să facă ceva însemna să stea în umbra clădirilor înalte 
şi să o supravegheze pe singura membră a familiei Harri- 
son aflată aici în State, pe care o putea supraveghea. 

Nu că supravegherea lui Gwen ar fi fost ceva neplă- 
cut. În seara aceasta, ea purtase o rochie cu mărgele 
aurii, lungă până la pământ, care strălucise în lumina 
de la blițul aparatelor de fotografiat de lângă covorul 
roșu. Deşi nu ea fusese în centrul atenţiei teleobiecti- 
velor, era în centrul dispozitivului lui de supraveghere. 
Gwen le aruncase o privire şi le oferise un zâmbet papa- 
razzilor înainte să intre în incinta locului în care avea 
loc evenimentul. Corpul ei mlădios se mişca cu acel 
gen de graţie şi eleganță pe care majoritatea oamenilor 
din jurul ei încercau să le dobândească fără a le putea 
obţine vreodată. 

Gwen jucase rolul central principal în multe din fan- 
teziile lui. 

Fantezii care nu vor deveni niciodată realitate. 

Neil își scoase geaca de piele neagră şi o aruncă pe 
mânerul canapelei. Își desfăcu tocul pistolului în care 
își ţinea acel Beretta M9 fără de care nu pleca de-acasă 
și îl puse deasupra gecii. 

Casa de oaspeţi cu două dormitoare de pe proprieta- 
tea din Malibu a lui Blake și a Samanthei fusese refugiul 
său de cinci ani încoace. După cinci ani, începuse să 
simtă în sfârșit un anumit gen de confort... de aparte- 
nență. În afară de menajeră și bucătăreasă, Neil nu mai 
avea pe nimeni în locaţie pe care să trebuiască să prote- 
jeze pe durata nopții. 

Făcuse o dublă verificare a sistemului din Tarzana și 
confirmase că funcționa alarma internă care n-ar fi tre- 
buit să sune decât în caz de intrare prin efracţie. Gwen 
și Karen setau sistemul de alarmă când plecau sau când 
se întorceau acasă seara. 

Neil porni programul de ştiri locale, mai mult pentru 
zgomotul de fundal decât pentru a-i ţine de urât. Își tur- 
nă ceva de băut și se întinse pe canapea. 

Asta era viaţa pe care şi-o dorea — puţin stres şi cât mai 
puţine ocazii de a ieși în evidenţă. Putea să fie garda de 
corp a unui duce și a familiei sale şi în somn. Nu, putea 
să facă asta în somn şi cu o senzaţie de mahmureală... 
genul din care te trezești cu camera încă învârtindu-se. 
Oamenii pe care îi cunoscuse în trecut ar fi spus că își 
iroseşte timpul. 

Însă timpul care se irosea era al lui. 

Alungă amintirile acelor oameni din trecut, își lăsă ca- 
pul pe spate și închise ochii. Trecu rapid de la starea 
de conștienţă la somn, corpul lui relaxându-se odată 
cu asta. 

Zgomotul strident specific unei breşe în sistemul de 
securitate îl făcu să sară în picioare şi să se trezească de-a 
binelea într-o clipită. 

Neil fugi spre camera sa cu echipamente de securitate, 
acționă butonul panoului de control central și o duzină 
de monitoare se deschiseră instantaneu. Le trecu rapid 
în revistă şi descoperi că breșa de securitate în cauză 
era în Tarzana. Monitorul avea o luminiţă intermitentă 
roşie şi prezenta imagini video din interiorul și exteriorul 
casei. Neil acţionă butonul de apelare rapidă cu o mână 
şi plasă imaginile din Tarzana pe ecranul lui cel mare. 

Pe hol nu era nimeni, detectorul de mișcare nu acţi- 
onase luminile de afară... uşa de la intrare era închisă. 
Însă uşa din spatele casei nu era închisă cum trebuie. 

- Gwen? 

Neil o auzi pe Karen strigând din interiorul casei din 
Tarzana, transmisia audio redând acum cu claritate fie- 
care cuvânt în parte. Alarma suna din interiorul casei, 
probabil suficient de tare ca să-i trezească pe vecini. Auzi 
telefonul sunând atât în receptorul lui de la ureche, cât 
și în casă. Răsuci imaginea de pe ecran, căutând-o... 
fără ca inima să îi mai bată până când Gwen apăru pe 
ecran, fugi spre panoul de control al alarmei, îl deschise 
și începu să tasteze frenetic niște cifre. Văzând că era 
teafără, Neil continuă să scaneze din priviri imaginile 
de pe ecran. 

- Răspunde la drăcovenia aia de telefon, spuse el prin- 
tre dinţii încleştați. 

- Am uitat..., se auzi vocea lui Gwen peste zgomotul 
strident al alarmei. 

- Dezactiveaz-o, spuse Karen. 

Atât Gwen, cât şi Karen stăteau acum în fața pano- 
ului de control. De îndată ce cifrele fură introduse în 
tastatură, alarma încetă. Gwen se duse de la panoul de 
control la telefon. 

- Alo? 

- Ce s-a întâmplat? 

Mâna lui Neil era deasupra mouse-ului încorporat în 
panoul de control central, cel care ar fi alertat poliția 
locală să intervină. 


- Bună, Neil. 

Acesta nu era un apel telefonic de socializare. 
- Gwen? 
n ton îi răsuna o încordare profundă. 

- Am deschis ușa din spate. Am uitat să dezactivez 
alarma mai întâi. 

Karen urca înapoi pe scări părând neafectată de 
dramatismul situației. Gwen trecea dintr-o cameră în 
alta. Cămașa de noapte pe care o purta abia dacă îi aco- 
perea fundul. 

- De ce? 

- De ce, ce? 

- Uşa din spate, de ce este deschisă? 

Transmisia video din curtea din spatele casei era în- 
tunecată, fără nici un fel de semne care să indice vreo 
problemă. 

- E-o noapte plăcută. M-am gândit să las să intre nişte 
aer curat în casă. Totul este în regulă, Neil. Îmi pare rău 
că te-am trezit. 

Gwen se sprijinea de ușa pe care o deschisese și vor- 
bea cu el la telefon. 

- Nu dormeam. 

- Bineînţeles că nu. Tu nu dormi niciodată, nu-i așa? 

- Ba dorm. 

„Doar că nu într-un pat. Şi nu pentru perioade lungi 
de timp.“ 

-Şi ce visează Neil când doarme? 

Dintr-un motiv ştiut numai de Gwen, începuse să-l 
tachineze vorbind despre el la persoana a treia. 

Neil își opri dispozitivele de alarmă şi se așeză în scau- 
nul înalt din piele neagră din centrul încăperii. 

-Ei bine? 

Care era întrebarea? Oh, da... ce anume visa el? Blon- 
de platinate cu accent englezesc purtând portjartier şi 
ciorapi de damă cu bandă elastică... și nimic altceva. 

- Eu nu visez. 

- Toată lumea visează. 

„Arme, explozii... corpuri arzând în flăcări.“ 

- Eu, nu. 

- Am auzit că lipsa viselor este semnul unei sănătăți 
şubrede. 

Ea își răsuci o şuviță de păr şi se uită lung la ușa din 
spate. Uşa care ar fi trebuit să fie închisă, încuiată și 
armată de sistemul de alarmă. 

-Nu-i nimic în neregulă cu sănătatea mea. Cât de 
mult o să ţii uşa aia deschisă? 

Gwen se opri din a se mai juca cu părul ei și se uită 
de jur împrejurul încăperii. 

- Mă spionezi? 

Neil înghiţi... în sec. 

- Neil? 

- Trebuie să încui uşa și să resetezi alarma. 

Gwen se întoarse spre un scaun de bucătărie și își 
ridică piciorul, punându-l pe şezutul acestuia. Scurta 
cămașă de noapte se ridică și mai mult pe coapsa ei în 
timp ce ea pretindea că se scarpină pe picior, ceea ce el 
ştia că nu făcea deloc accidental. Ştia că el o urmăreşte. 
Gwen flirta cu el de foarte mult timp. 

- Încuie ușa, Gwen. 

- Îmi place briza nopţii. E mai cald decât în Malibu. 

- Porneşte aerul condiționat. 

„Şi puneţi piciorul ăla jos.“ 

- Îţi faci griji pentru nimic, Neil. Nu-i nimeni afară 
care să-i facă vreun rău lui Karen sau mie. 

- Încuie ușa. : 

- Acum închid telefonul, Neil. Încearcă și dormi şi tu. 

El știa că ea n-avea de gând să închidă ușa, ca să nu 
mai vorbim de încuiat. 

- Gwen! 

- Vise plăcute! 

- Fir-ar să fie, Gwen! 

Ea îi închise, ignorând ce îi ceruse el. Exista doar o 
singură persoană în lumea asta care ar fi fost în stare 
să refuze să-i urmeze indicaţiile, iar aceasta era Gwen 
Harrison... nu, Lady Gwen Harrison. 

Lady Gwen îşi termină ceaiul în briza de-afară îna- 
inte să închidă ușa de plasă pe care ar fi putut s-o 

deschidă până şi pisica vecinilor. lar apoi, închise lumina 
de la bucătărie şi părăsi încăperea. Lăsând ușa din spate 
larg deschisă. 

„Oricum nu voiam să dorm în noaptea asta.“ 


capitolul 2 


Gwen mișcă foarte puţin jaluzelele și se uită cu aten- 
ţie afară. Peste drum, Neil se întinsese în scaunul din 
față al mașinii lui negre, cu capul clătinându-i-se atât de 
des ca și cum s-ar fi luptat cu somnul. 

Un sentiment uşor de vină îi încolţise în minte când 
își aruncase privirea printre jaluzele în urmă cu o oră 
și își dăduse seama că Neil condusese până aici la un 
moment dat în noapte ca să o țină sub observație. 
Ea lăsase ușa din spate deschisă ca să îl îmboldească să 
facă ceva, însă nu crezuse că el ar fi fost în stare să vină 
aici - adică să facă ceva concret. 

Se înșelase. 

Sentimentul de remușcare pe care îl simţea era în- 
soțit de un altul, de altă natură... de bună dispoziţie. 
Bărbatului îi păsa. Oh, desigur, încerca din răsputeri 
să nu simtă ce simţea, însă Gwen ştia că undeva în 
cochilia impenetrabilă în care el se refugiase se găsea 
o inimă mare. 

Se păstrase tot timpul la o distanţă apreciabilă faţă 
de orice șansă de apropiere ar fi avut. Cel puţin, fizic 
vorbind. Nu îi acceptase nici măcar o dată în vreun fel 
aluziile subtile referitoare la atracția pe care o manifesta 
față de el. La momentul respectiv se arătase la fel de 
mişcat precum un zid de cărămidă. Cu toate acestea, 
noaptea trecută, tot ceea ce îi trebuise fusese o ușă 
deschisă, iar el apăruse aici. 

Hmmm, urma să se gândească la asta. 

În bucătărie, cafetiera scoase un clinchet ca să o 
anunţe că terminase de făcut cafeaua. Deși ea, una, 
prefera ceaiul, făcuse cafea intenţionând să își ceară 

scuze pentru acțiunile ei, să-l recompenseze cumva pe 
Neil pentru tot deranjul. 

Nu ceva ce ar fi avut de fapt ea chef să îi dea, dar mă- 
car era ceva ce bărbatul ar fi fost dispus să accepte. 

Gwen turnă o ceașcă de cafea, se gândi să adauge 
frişcă și zahăr, iar apoi clătină din cap. „Sigur îi place 
neagră, simplă.“ Orice altceva pur și simplu nu s-ar fi 
potrivit cu personalitatea lui. Un bărbat atât de puter- 
nic, de robust... 

„Sigur îi place neagră, simplă.“ 

Gwen își strânse cordonul halatului ei moale de baie, 
de culoare roz, și îşi puse în picioare papucii din același 
set, asortați cu halatul. Cu ceașca de cafea într-o mână, 
păși afară, în roua dimineții. 

Cartierul liniştit din Tarzana încă nu se trezise la via- 
tă, iar strada era lipsită de orice activitate. Uitându-se cu 
atenţie prin geamul fumuriu al mașinii, Gwen văzu un 
laptop şi o tabletă, pe ambele fiind rulând imagini video 
ale casei ei. Capul lui Neil era aplecat într-o parte, iar 
pieptul lui masiv se ridica și cobora odată cu respiraţia 
lui regulată. 

„Chiar doarme.“ 

Entuziasmul ei de mai devreme se transformă la loc 
în sentimentul de vină. 

Luă o gură zdravănă de aer, ca să prindă curaj, și își 
lipi încheieturile degetelor de geam. Bătu uşor, sperând 
că nu avea să-l facă pe Neil să se lovească în vreun fel, 
trezindu-se așa brusc. 

Planul ei nu funcţionă. 

Reacţia explozivă a lui Neil, la care se mai adaugă o 
armă apărută din neant și îndreptată direct spre ea, avu 
ca rezultat çipătul ei şi o ceașcă făcută țăndări la impac- 
tul cu solul. 

li sări inima din piept şi o dutu îngrozitor piciorul 
din cauza cafelei fierbinți şi a cioburilor de sticlă. 

Pe faţa lui Neil se așternu o expresie de recunoaștere. 
Arma dispăru instantaneu, iar el ieși rapid din mașină. 

-Ce mama naibii faci? Încerci să fii ucisă? 

Incapabilă să rostească vreo vorbă, ea rămase în pi- 
cioare acolo, tremurând. 

Neil se apropie de ea, piciorul lui ştrivind ce mai ră- 
măsese din ceașca de cafea de pe jos. Îşi aruncă privirea 
în jos și înjură în gând. 

Trânti portiera mașinii și o ridică în braţe înainte ca 
ei să îi revină vocea. 

- Lasă-mă jos. 

El mărșălui până pe partea opusă a străzii, ignorân- 
du-i cererea imperativă. Intră prin ușa de la intrare a 
casei ei asemenea unui fundaș de fotbal american 
care pune la pământ niște adversari de o sută şi cincizeci 
de kilograme. 

- Lasă-mă jos, Neil. 

Trecând ca o vijelie prin casă, o puse pe blatul din 
bucătărie şi îi trase piciorul rănit înspre chiuvetă. Des- 
chise apa, aproape smulgând robinetul. Cu o gentileţe 
la care ea nu se așteptase, îi scoase apoi papucul îmbibat 
în cafea și îi turnă apă rece peste picior. 

- Ce-i cu toată gălăgia asta? 

Karen își trase pe ea un halat în timp ce intra în 
încăpere, 

- Neil? întrebă ea, în mod evident surprinsă să-l 
vadă acolo. 

Gwen se schimonosi de durere în timp ce Neil trecu cu 
mâna peste ciobul de sticlă înfipt în rana din piciorul ei. 

- A-am scăpat o ceașcă de cafea. 

Karen se mută dintr-o parte în cealaltă a lui Neil, 
încercând să arunce o privire la piciorul lui Gwen. 

- Au! ţipă Gwen. 

- Nu te mişca. 

Degetele butucănoase ale lui Neil trecură din nou pes- 
te ciobul înfipt în picior, scoțându-i-l dintr-o mișcare. 

- Asta durea. 

Neil pufni și continuă să îi cerceteze pielea. Karen se 
trase într-o parte. 

-Cred că o să supraviețuieşti, spuse ea în timp ce 
găsi o ceașcă şi o umplu cu cafea. La urma urmei, tu 
ce cauţi aici? 

Gwen îi întâlni ochii căprui ai lui Neil, care îşi schim- 
bau culoarea odată cu starea lui de spirit. Ca de obicei, 
Neil nu îi oferi nici o explicaţie pentru apariţia sa. Se 
concentră din nou asupra piciorului ei. Tăietura era su- 
perficială, însă cafeaua fierbinte lăsase în urmă o dâră 
roșiatică evident inflamată. 

- Întotdeauna e-o plăcere să stau de vorbă cu tine, 
Neil, spuse Karen izbucnind în râs. Gwen? 

- Am... Îşi drese vocea: Am lăsat uşa din spate deschi- 
să. Neil verifica să vadă dacă e totul în regulă cu noi. 

Karen sorbi din cafeaua ei. 

- Oh. 

Nefăcând mai mult decât acest comentariu, Karen 
părăsi încăperea aplecată asupra ceştii ei de cafea. 

După ce opri apa, Neil ridică gamba lui Gwen în 
mâna lui mare și îi palpă cu grijă pielea umedă, uscân- 
duri-o cu un prosop de hârtie. 

- O să ai nevoie de-o cremă medicinală, ceva dezinfec- 
tant pentru asta, îi spuse el. 

- Avem așa ceva la etaj. 

Nu îi mai atinse zona rănită, însă își menţinu mâna 
pe glezna ei. Fără să se uite la faţa ei, spuse: 

- Să nu te mai apropii vreodată pe furiș de mine. 

Gwen ar fi jurat că vocea lui tremurase, însă asta ar fi 
arătat un semn de slăbiciune, iar Neil nu era niciodată 
un tip slab. 

- Nu trebuie să-mi repeți. Mi-am învăţat lecţia. 

Căci nu avea să uite prea curând expresia lui dură 
când își scosese pistolul. 

El ezită când îi dădu drumul și se întoarse spre ușă. O 
închise și o încuie cu un zăngănit puternic. 

Fără alte cuvinte, părăsi imediat încăperea şi casa 
pe ușa de la intrare, lăsând-o pe Gwen să se uite lung 
după el. 

Neil așteptă până când dădu colțul casei ei ca să 
oprească pe o stradă laterală. Strânse cu putere volanul 
până când încheieturile degetelor i se albiră. 

Inima lui nu încetase să-i bată nebunește de când ea 
îi ciocănise în geamul mașinii. Privirea plină de groază 
și frică absolută întipărită pe fața lui Gwen când el îşi 
ațintise arma spre ea avea să îl bântuie pentru totdeau- 
na. Degetul lui fusese lipit de trăgaci. O singură apăsare 
și ar fi... Clătină din cap, alungând gândul. 

Cum mama naibii adormise? N-o văzuse apropiindu-se? 

În mod clar își pierdea din concentrare, ruginise, se 
înmuiase, și când se întâmpla așa ceva oamenii erau ră- 
niți. Uciși. 

Dacă i s-ar fi întâmplat ceva vreodată lui Gwen când 
o supraveghea el - și întotdeauna el era cel care o supra- 
veghea -, el, unul, sigur nu ar fi fost capabil să suporte 
așa ceva. 

Cu o singură apăsare a unui buton, îl avu la telefon 
pe unul dintre oamenii săi, cei la care apela când avea 
nevoie de sprijin şi întăriri. 

-O să ies din scenă câteva ore, îi spuse el lui Dillon 
când acesta răspunse. Am nevoie de tine să ţii sub supra- 
veghere Tarzana şi Malibu. 

- Aşa o să fac, şefu'. 

Neil închise telefonul și opri imaginile video. Avea 
nevoie să îşi recapete calmul. Și singurul mod de a face 
asta era prin muncă fizică susținută. 

Alergă pe banda de alergare o oră întreagă în locul 
obișnuitelor sale treizeci de minute. Îşi dublă numărul 
de repetări și la ridicatul greutăților, mai adăugă încă 
zece kilograme şi își forță mușchii dincolo de limite. 
După ce făcu duș, se întinse gol puşcă în patul lui - cel 
în care dormea arareori - și închise ochii. 

Şi visă. 

Oh, căci chiar visa... 

Îmbrăcată lejer cu haine mai puţin pretenţioase, sau 
măcar cât de puţin pretenţioase ar fi fost în stare să pună 
pe ea, Gwen stătea pe terasa unei cafenele din Santa 
Monica bând ceai cu gheață. Ajunsese devreme ca să 
se asigure că masa pe care o ocupa nu era una care să o 
poată fi spionată de alţii, cât timp era acolo cu clientul ei. 

Purta o pălărie, nu genul pe care îl prefera ea, ci una 
cu bor care îi aplatiza părul şi o făcea să se simtă foar- 
te americancă. Scană cu privirea intrarea pe terasă și îl 
văzu pe Michael în timp ce se strecura pe lângă tânăra 
care întâmpina clienţii şi se duse direct spre ea. Şi părul 
lui negru era acoperit tot de o pălărie, iar o pereche de 
ochelari de soare îi ascundeau ochii și marea parte a 
trăsăturilor sale de cei din restaurant. Gwen se ridică 
în picioare în timp ce el se apropie şi nu se trase înapoi 
când el, în loc de salut, o îmbrățișă şi o sărută pe obraz 
ca şi cum ar fi fost prieteni vechi. 

-Cât de bine să te revăd, spuse ea, evitând să îi folo- 
sească numele în cazul în care ar fi ascultat cineva. 

- Mulţumesc că te-ai întâlnit cu mine. 

El aşteptă ca ea să se aşeze înainte să îşi tragă pro- 
priul scaun. Se uită de jur împrejur. Nu era ora prânzu- 
lui sau a cinei, așa că restaurantul nu era plin. Cel mai 
apropiat grup de persoane era destul de departe încât 
să nu audă nimic. 

- Am bănuit că vrei oarece intimitate, spuse ea aproa- 
pe în șoaptă. Sper că localul acesta îţi satisface nevoile. 

El își aruncă din nou privirea în jur. 

- Sper că asta este singura dată în care ne întâlnim 
în particular. 

Chelnerul sosi și le luă comanda pentru băuturi. Co- 
mandară două aperitive şi îi spuseră chelnerului că nu 
veniseră acolo ca să mănânce o masă în toată regula. 

De îndată ce băutura lui răcoritoare veni, iar chelne- 
rul se depărtă, Gwen încep să pună întrebări: 

-Ia spune-mi, Michael... ar trebui să-ți spun Michael? 

- Hai să ne rezumăm la Mike azi. Nu ştiu cum se face, 
dar fanii mei nu se gândesc la mine ca la un Mike. 

Gwen zâmbi și continuă: 

- Ce anume știi despre Alliance, Mike? 

-Ştiu că aveţi posibilitatea de a-mi găsi o pereche în 
raport de nevoile mele. Nevoile mele temporare. 

-Ne faci să părem un serviciu de escorte şi dame 
de companie. 

Michael zâmbi și clătină din cap. 

- Asta n-o să reprezinte una din nevoile mele. 

Ah, da. Confirmarea de care ea avea nevoie referi- 
toare la orientarea lui sexuală. Însă doar ca să fie sigură 
că nu se înșela, ea îl mai îmboldi încă o dată: 

- Ți-am spus că poți avea orice femeie îţi dorești. De 
ce să apelezi la noi? 

Michael se aplecă în față și se uită peste rama ochela- 
rilor lui de soare. 

- Pot avea orice femeie îmi doresc. Apelez la voi fiind- 
că, deși nu îmi doresc nici una, am nevoie de una. 

- Înţeleg. 

El își împinse ochelarii în sus pe nas și îi ridică iute 
peste cap, în păr. 

- Sunt actor, domnişoară Harrison. Mă prefac că sunt 
ceva ce nu sunt în fiecare zi a vieţii mele. Soţiei mele i se 
va cere să facă același lucru. 

-Asta e de înţeles. Toate clientele mele înțeleg regulile. 

- Însă a mea va trebui să o facă în faţa publicului. 
Va trebui să fie la fel de talentată și de abilă ca mine 
în a convinge lumea că avem o căsnicie fericită, iar 
această stratagemă trebuie să rămână în picioare până 
după divorţ. 

Gwen îl observă pe chelner apropiindu-se şi schimbă 
subiectul conversaţiei lor, vorbind despre vreme. Îndată 
ce mâncarea fu pe masă, continuă: 

-Cât de mult o să ai nevoie de o soţie? 

-Un an... poate puţin mai mult de-atât. Programul 
meu de filmări e foarte încărcat de-a lungul următoare- 
lor optsprezece luni, adică o să cam fiu plecat din ţară. 

- Ceea ce în ansamblu va simplifica lucrurile și va 
permite ca tu şi soţia ta să vă trăiţi viaţa separat unul 
de celălalt. 

- Da, însă când suntem împreună, trebuie să fim cu- 
plul perfect. Va fi sărutată în public, expusă aparatelor 
de fotografiat şi prezentată drept marea mea iubire. 

Tot timpul cât stătură de vorbă, Gwen se gândi la 
Karen. La cât era ea de aptă pentru acest rol. Karen ar 
fi putut fi actriţă dacă ar fi avut înclinații în domeniu. 
Părerile ei liberale asupra sexualității şi capacitatea ei de 
a se înţelege de minune cu niște copiii ai străzii la fel 
de bine ca și cu elita politică făcea din ea alegerea per- 
fectă pentru Michael. 

- De ce faci asta? 

- Am motivele mele, spuse el. Milioane de motive. 
Agentul meu de publicitate nici măcar nu va fi pus 
la curent cu ceea ce fac. Numai tu şi clienta ta veţi 
şti adevărul. 

Gwen se aplecă ușor și luă niște aperitive de pe 
platou. Îi explică pe îndelete contractul pe care el va 
trebui să îl semneze și calendarul plăţilor pe care aveau 
să îl stabilească. 

- Am nişte documente pe care trebuie să le comple- 
tezi. O să-mi bag nasul în viața ta, Mike. Și o să descopăr 
lucruri despre tine pe care probabil n-o să dorești ca eu 
să le ştiu. 

Gwen se gândi la Samantha, la ușurința cu care le 
spunea potenţialilor clienți că vieţile lor erau ca o carte 
deschisă pentru ea și că ea, una, nu-i parcurgea niciodată 
paginile cu superficialitate. 

- N-o să descoperi decât ceea ce vreau eu să descoperi, 
îi spuse el cu un zâmbet arogant. 

Fu rândul ei să își coboare ușor ochelarii de soare şi 
să îl forțeze să se uite în ochii ei. 

- Până în momentul în care o să termin, o să aflu 
numele primului tău iubit. Unii dintre clienţii noștri 
au secrete mai mari decât ale tale de ascuns. Dacă ești 


Logodită până vineri 29 


dispus să fii deschis față de mine, te voi ajuta bucuroasă 
în demersul tău. 

- Cei din media nu pot găsi această informație. Ce te 
face să crezi că tu o vei face? 

- Cei din media vor o poveste. Eu vreau să-mi protejez 
clientele şi să mă asigur că nu expun pe cineva la vreun 
abuz. Scopurile mele sunt mai mult personale, Mike. 

Ea își împinse ochelarii la loc pe ochi și îl lăsă să 
reflecteze la vorbele ei. 

- Îmi placi, Gwen. Eşti măritată? 

Gwen își lăsă capul pe spate și râse. 

- Nu, și nu, mulțumesc. 

Samantha îl cunoscuse pe fratele ei când tocmai fuse- 
se angajată să îi găsească o femeie cu care să se însoare. 
Însă până la urmă Blake nu mai ajunsese să cunoască 
nici o altă femeie, iar în momentul acesta cei doi se 
apropiau de a treia lor aniversare. Ea nu era Samantha 
și nici el nu se compara deloc cu fratele ei. 

- Dă-i drumul şi caută, îi spuse el. O să fie reconfor- 
tant să am pe cineva cu care să stau de vorbă şi care să 
îmi cunoască toate secretele. 

- Şi soţia ta le va cunoaște. 

- Mda, mi se pare firesc. Cât de repede o să am veşti 
de la tine? întrebă el. 

- Deja am o femeie în minte. 

- Demnă de încredere? 

- Toate clientele noastre sunt așa. Aceasta anume ar 
putea să fie singura care nu s-ar lăsa... cum îi spui tu, 
fascinată de o vedetă? De tine. Statutul tău de celebritate 
poate că este ceva nou pentru mine, însă nu și pentru 
alte femei din baza noastră de date. 

- Înţeleg asta. 

- Dacă femeia pe care o am în minte e de acord să 
se întâlnească cu tine, cât de curând putem să aranjăm 
asta? Şi cât de repede vrei să te însori? 

- Asta-i Hollywoodul. Totul, şi chiar nu glumesc când 
spun totul, este pus în scenă cu multă grijă. Aș vrea o 
întâlnire „accidentală“, să ard etapa în care îi fac puţină 

curte, iar apoi să ajungem iute la o atracţie incontesta- 
bilă și o iubire nemuritoare. 

În timp ce Michael îi explica dorinţele sale, vocea îi 
cobori cu o octavă iar șarmul pur pe care îl emana, şi 
pe care Hollywoodul i-l plăcea cu vârf și îndesat, o făcu 
să simtă furnicături de-a lungul şirei spinării. 

„Mare păcat că-i gay.“ 

- Așadar cel mult... într-o lună? întrebă ea cu un zâm- 
bet larg. 

- Mda, ar trebui să meargă. O să aranjez totul imediat 
ce-mi termin filmările în New York. Crezi că putem să 
ne încadrăm în intervalul acela de timp? 

„Atât timp cât Karen e de acord.“ 

- Nici o problemă. 


capitolul 3 


Sunetul ca un țăcănit distinct al obturatorului se auzi 
în timp ce aparatul de fotografiat surprindea imagini 
succesive ale celor doi în timp ce plecau de la restau- 
rant. Bărbatul o sărută pe femeie pe obraz și porniră pe 
căi separate. 

De acolo de unde stătea, el văzu marca și modelul 
mașinii bărbatului, îi făcu o fotografie rapidă numărului 
de înmatriculare și își mută teleobiectivul spre femeie. 
Ea îşi scoase ochelarii de soare în timp ce căuta ceva 
în geantă. Apoi își aruncă privirea în jur, ca şi cum era 
conştientă că o urmăreşte cineva. 

- Te urmăresc, îşi spuse el în șoaptă. Obișnuieşte-te 
cu mine. 

Își coborî aparatul de fotografiat când bărbatul trecu 
în viteză pe lângă el, fără să fie conștient de prezenţa lui 
acolo. lar când femeia plecă din loc, el îşi băgă în gură o 
bomboană şi o urmă. 


Gwen formă numărul pentru apelul interurban şi aş 
teptă cât telefonul sună de două ori. După o conversaţie 

rapidă şi cordială cu Tamara, cea care administra pro- 
prietatea fratelui ei, Gwen trebui să aştepte în timp ce 
aceasta se duse să o găsească pe Samantha. 

- Alo? 

- Oh, ce bine- să-ți aud vocea. Cum e-n Albany? 

- Umed. Cum e-n Tarzana? 

- Arid şi uscat. 

- Cum merge treaba acolo? Ce face Karen? 

- Ea, nemaipomenit. De fapt ce face parte din moti- 
vul pentru care te-am sunat, Am nevoie să i se verifice 
trecutul unui potențial soț pentru ea. Ai auzit de Mi- 
chael Wolfe? 

- Actorul? 

De ce toată lumea îl știa mai puțin ea? 

- Oh, bun, deci îl ştii. 

De la nunta ei, Samantha nu se mai ocupase de acti- 
vitățile zilnice de la Alliance, însă ştia oameni pe care să 
îi contacteze pentru verificările de profil de la firmă. Cu 
cât era mai cunoscut personajul, cu atât era mai greu să 
găsească ceva de substanță. Dacă erau ceva chestii mur- 
dare de găsit, atunci cu siguranţă ea avea să le găsească. 

- Toată lumea îl ştie, Gwen. 

- Așa mi-a spus și Karen. Ai timp să te ocupi de trea- 
ba asta? 

Samantha râse. 

- Ai locuit aici. Ştii bine că timp am mai mult de- 
cât orice. Există mai mult personal pe proprietatea asta 
decât oameni la tine pe stradă. Dacă las un prosop pe 
podeaua de la baie este luat înainte să ies de la duș. 

Gwen își amintea. Ajutoarele în casă umpleau holu- 
rile casei unui duce bogat. Şi deşi nu era vreo expertă 
în ale gătitului, n-ar mai fi dat la schimb mâncatul a trei 
mese decente pe zi pe intimitatea pe care o avea acum. 
Gwen își aruncă rapid privirea la camera de supraveghe- 
re despre care știa că este ascunsă în colțul camerei. 

Aproape intimitatea pe care o avea. 

- Așadar, ce-are asta de-a face cu Karen? 

- E-o partidă ce corespunde cerinţelor. El are nevoie 
de o femeie suficient de atrăgătoare ca să îşi convingă 
fanii că şi-a găsit perechea potrivită. Dacă el e-atât de 
dorit pe cât îmi spune toată lumea, ar putea să aibă 
pe oricine. 

- Ar putea, îi spuse Samantha. 

- Karen este frumoasă. Împreună o să facă un cuplu 
superb. Karen nu este afectată de statutul lui de vedetă. 
Mă îndoiesc că sunt multe femei în baza noastră de date 
despre care putem să spunem același lucru. 

- Sunt de acord. 

Gwen continuă să asculte atributele lui Karen: 

- Cele mai bune prietene ale ei suntem eu, tu și Eliza. 
Dacă are nevoie ca noi să plecăm urechea cu privire la 
căsătoria ei, putem să fim acolo pentru ea fără să existe 
riscul să se culce cu cineva care să vorbească cu cei din 
media. Ea înţelege care-i miza mai bine decât majorita- 
tea. Nu trebuie decât să-i convingă pe copiii de la Boys 
and Girls Club că este înamorată până peste cap. 

- Ar putea fi perechea perfectă, fu de acord Saman- 
tha. Adică, dacă totul se dovedește că este în regulă. 

- Oh, așa cred și eu. Ei doi s-ar înţelege foarte bine. 

- Ea nu La cunoscut încă? 

- Nu. O să aştept până când termini tu verificările 
înainte să le fac cunoştinţă. Cât de mult crezi că o 
să dureze? 

-~ Lasă-mă patruzeci şi opt de ore. Michael Wolfe. 
Cât de tare! Ştii ce înseamnă asta dacă totul merge ca 
uns, corect? 

Gwen pufni, anticipând concluzia Samanthei cu pri- 
vire la ce avea să urmeze: 

- Înseamnă că în cele din urmă o să am şi eu parte de 
puţină intimitate pe-aici. 

Lui Gwen îi plăcea să împartă casa cu o altă femeie 
de vârsta ei, însă ultimul lucru pe care și-l] dorea era să 
îi pară cuiva rău pentru ea. Ştiau cu toții că nu locuise 
niciodată singură. 

-Nu mă păcăleşti, Gwen. 

- Nu ştiu despre ce anume vorbeşti. la te uită cât s-a 
făcut ceasul! Mai am câteva telefoane de dat. Și fii drăgu- 
tă şi pupă-l pe fratele meu din partea mea, da? 

- Lasă actoria pe seama lui Michael. Tu, una, te des- 
curci lamentabil în domeniul ăsta. 

Gwen chicoti, îi spuse că o iubeşte și închise telefonul. 

- Hei, Gwen? strigă Karen din partea din spatele 
casei. 

Gwen se luă după vocea lui Karen și o găsi uitându-se 
lung afară spre geamul de la bucătărie. 

- La ce ai folosi tu aia? 

Karen îi arătă cu degetul în curtea din spate, dincolo 
de gardul lor. O macara de pe strada din spatele lor ridi- 
ca o cutie mare de lemn peste marginea gardului casei. 

- N-am nici cea mai vagă idee. 

- Ştiu că foştilor proprietari li s-a confiscat proprieta- 
tea fiind rău-platnici la bancă. Semnul „De vânzare“ a 
fost dat jos acum două săptămâni. Mă întreb ce anume 
fac noii proprietari. 

Gwen deschise ușa din spate. Zgomotul pregnant al 
vocilor unei mulțimi de bărbaţi vorbind în minim două 
limbi umplu bucătăria. Gwen ieşi prin ușa din spate și 
îşi aruncă privirea peste gard la casa vecinilor. Cutia de 
lemn atârna de un cablu gros înclinat aproape de strea- 
şina casei. Ea își ținu respiraţia când cineva de partea 
cealaltă a gardului strigă la indiferent cine manevra ma- 
caraua să se oprească. Karen se duse lângă Gwen şi se 
urcă pe un scaun pliabil de afară. 

- Vezi ceva? 

Mica lor grădină din spatele casei era îngrădită cu 
o combinaţie de cărămizi, ciment şi lemn. Gardul care 
separa cele două proprietăți nu avea mai mult de un me- 
tru şi jumătate înălțime. Câţiva copaci ajutau la separa- 
rea spaţiului, însă indiferent cum îl priveai, intimitatea 
grădinii din spate era inexistentă, 

-Cred că-i o cadă de baie. 

Cutia de lemn se legăna în aer, huruitul hidraulic al 
maşinăriei ținând-o suspendată, iar cada mai cobori şi se 
mai apropie cam doi centimetri şi jumătate de casă. 

- Sper că n-o să cadă pe acoperiş, spuse Karen. 

- Bănuiesc că toată lumea de aici își face griji tot 
în privinţa asta. 

Nici una dintre ele nu putu abţine să nu se mai uite 
la cutia care se legăna până când macaraua o puse în 
siguranţă pe sol. 

- Ce facem noi aici? Camera ta este locul perfect de 
unde să te uiţi, spuse Karen. 

Gwen intră înapoi în casă. 

- Fă ce vrei. 

Să se uite la vecini, îndeosebi la cei mai pitorești, era 
o sursă bună de distracţie, însă Gwen nu văzuse nici un 
fel de bărbaţi în curtea vecinilor lor la care să merite să 
se holbeze. 

După un timp scurt pe care îl petrecu spionând, Ka- 
ren reveni la biroul lor comun și se aşeză la masa ei 
de lucru. 

- Ştii ce înseamnă asta, nu-i aşa? 

Gwen trecea rapid în revistă secțiunea de divertis- 
ment a unei reviste online, căutând informaţii despre 
cel mai nou client al ei. 

- Nu, ce? 

- Doamna Sweeny o să împută cartierul. 

Gwen îşi închise rapid ochii. Vecina lor, doamna Swe- 
eny, le ura bun venit tuturor vecinilor şi proaspăt căsăto- 
riţilor cu o oală din pastele și sosul ei de scoici complet 
dezgustătoare și necomestibile. Numai mirosul în sine 
ar fi făcut şi cel mai înfometat câine să fugă cât îl țineau 
picioarele în direcția opusă. Chiar și pisicile. 

- O să ne aducem aminte de chestia asta şi o să în- 
chidem bine toate ușile şi geamurile şi o să lăsăm aerul 
condiţionat pornit de îndată ce mirosim că fierbe pri- 
mul tăiţel. 

- Dacă ar fierbe doar tăiţei nu s-ar plânge nimeni. 

- E-adevărat. 

Gwen observă o fotografie a lui Michael la braţul unei 
alte actrițe. De fiecare dată descoperea că era fotografiat 
cu altcineva. 

- Am vorbit cu Samantha. S-a apucat să-i verifice tre- 
cutul lui Michael. 

Karen se răsuci în scaunul ei de calculator, acordân- 
du-i lui Gwen întreaga ei atenţie. 

- Într-un fel mă îndoiesc că va găsi mai mult decât 
ştim noi deja despre el. 

- Sau ce presupunem despre el, adăugă Gwen. 

- Ştii unde locuiește? N 

-S-a mutat în Beverly Hills cam acum un an. Înainte 
de asta a avut o casă în Hollywood Hills. 

Toate aceste informaţii erau deja făcute publice. 

- Izolată? 

- Ştii cum sunt majoritatea caselor ăstora din Beverly 
Hills... complet nevăzute de la stradă. Asta dacă nu cum- 
va proprietarul vrea să-şi etaleze bogăţia. 

- Bănuiala mea este că Michael n-ar vrea ca viaţa lui 
de familie să fie etalată. 

Karen ridică din umeri. 

- Pot să mă obișnuiesc cu ideea. 

Gwen se uită într-un fel anume la prietena ei. 

- Cred că te-ai bucura să ai oarece intimitate. Între 
camere de supraveghere și vecini gălăgioși, noi n-avem 
parte de prea multă aici. 

- [mi place să fiu în mijlocul oamenilor. 

Karen făcea muncă de voluntariat pe plan local la 
Boys and Girls Club și probabil că îşi cheltuia jumătate 
din venituri pe copiii defavorizați. Cu toate că Samantha 
făcuse o verificare completă asupra trecutului lui Karen 
cu mult timp înainte ca Gwen să înceapă să lucreze la 
Alliance, Gwen nu simţea că era treaba ei să facă să- 
pături legate de trecutul lui Karen. Dacă Michael avea 
întrebări specifice despre Karen, Gwen urma să o pună 
pe Samantha să îl sune și să îi dea detalii. În calitate de 
colegă de muncă şi de colocatară a lui Gwen, se gândise 

că la un moment dat cealaltă femeie își va deschide su- 
fletul față de ea. Iar dacă nu, atunci asta era treaba ei. 

- Ce-o să faci cu banii... dacă tu și Michael chiar 
ajungeţi să vă căsătoriţi? 

Clientele lor care doreau să se mărite cu bărbaţi bo- 
gaţi făceau asta pentru un preţ foarte piperat. În contract 
era prevăzut un minimum de două milioane de dolari 
cu un comision de douăzeci la sută încasat de Alliance. 
Mirele era de acord să se ocupe de orice fel de cheltuieli 
avea nevoie noua lui mireasă, incluzând totul de la o 
garderobă nouă până la o mașină nouă. Aranjamente- 
le privind modul în care locuiau erau stabilite foarte 
devreme, încă din faza de negociere. Unii soţi locuiau 
cu soțiile lor, deşi niciodată în acelaşi dormitor. Dacă 
cei din cuplu deveneau atrași unul de celălalt, era de 
înțeles că Alliance nu avea nimic de-a face cu orice pro- 
ces de paternitate rezultat în urma relației sexuale. Dacă 
cuplul rămânea căsătorit după data convenită şi pre- 
stabilită, firma Alliance era plătită conform înţelegerii 
inițiale și nu depindea decât de cuplu să își anuleze con- 
tractele prenupțiale. 

Mai erau și câţiva clienți, foarte puţini, care de fapt 
căutau iubirea. În aceste cazuri, cei din cupluri erau aleși 
să se potrivească în baza pofilelor acestora și dorințelor 
privind implicarea în relaţii romantice. Ambele părți că- 
deau de acord să plătească Alliance pentru verificările de 
rutină și toate cheltuielile asociate găsirii perechii - plus 
o taxă de găsire a perechii. 

Samantha începuse afacerea Alliance cu mai bine de 
cinci ani în urmă. Numeroase cupluri se cunoscuseră, se că- 
sătoriseră şi divorțaseră de jumătatea lor, despărțindu-se 
prieteni. Până acum, optzeci la sută din cuplurile pe care 
le formaseră din motive de iubire erau căsătorite încă. 
Numai un procent de douăzeci la sută dintre cuplurile 
căsătorite pentru bani rezistaseră dincolo de data din 
contractele lor și aveau copii sau erau căsătorite pe viață. 
Restul divorţaseră așa cum fusese planificat. Samantha 
şi Blake fiind printre cei douăzeci la sută. 

- O să investesc jumătate din sumă. Să mă asigur că 
am totul aranjat pentru mai târziu, în viață. 

- Şi cu cealaltă jumătate? 

- M-am gândit să deschid un adăpost pentru copiii 
fugiți de-acasă. Un loc unde fiecare copil să poată evada 
şi să se simtă în siguranţă. Un loc pentru copii, unde 
aceştia să meargă când n-au altundeva unde să se ducă. 

Dacă era să fie un moment în viață în care Gwen ar fi 
putut să tatoneze terenul în privinţa lui Karen, ei bine 
acum era momentul acela. 

- Mi se pare o muncă titanică. 

- Orice merită efortul e de obicei așa. Pe străzi există 
o grămadă de adolescenți fără adăpost care intră în tot 
felul de necazuri doar ca să aibă ce să mănânce. 

Karen se întoarse la loc cu faţă la birou, ceea ce pen- 
tru Gwen fu semnalul clar că „momentul destăinuirilor“ 
se terminase. 

-În plus, o fostă soție a unei celebrităţi ar putea fi în 
măsură să îi convingă pe alții să facă donaţii pentru a-i 
ajuta pe copii. Merită să încerc. 

Karen avea o inimă mare. 

- Atunci hai să sperăm că verificările lui Michael duc 
la rezultatele scontate. 

Telefonul lui Gwen sună, salvând-o pe Karen de la 
mai răspunde și la alte întrebări. 

- Alo? 

- Ce se întâmplă în curtea din spate? 

Era obiceiul lui Neil să sară peste orice fel de „bună, 
ce mai faci?“ şi să treacă direct la miezul problemei. 

- Poftim? 

- Curtea ta din spate? Senzorii de mișcare au luat-o 
razna, însă pe imaginea video nu apare nimic. 

Din cauza tonului tăios al lui Neil și a întrebărilor 
rapide îi venea greu să îi răspundă într-un mod amiabil 
și prietenos. 

- Avem nişte vecini noi. Au adus un jacuzzi cu o macara. 

- Vecinii aflați direct în spatele tău? întrebă el. 

- Da. 

Pe fir se instală tăcerea timp de câteva secunde. 

- Neil? Mai eşti la telefon? 

- Am nevoie să ieși din casă. 

- De ce? întrebă ea în timp ce se ridică de pe scaun și 
începu să meargă spre ușa din spate. 

- Trebuie să fac un test. 

Gwen deschise ușa din spate şi păşi în grădină. 

- Ţi-a mai spus vreodată cineva că eşti paranoic? 

- Majoritatea oamenilor evită să-mi spună lucruri care 
să mă enerveze. 

Ea zâmbi. 

- Mie-mi place să te enervez. 

Neil râse - ei bine, mai mult un fornăit decât un râs 
propriu-zis. 

- Asta a fost un râs, Neil? 

Bărbatul râdea arareori, însă când o făcea, corpul ei 
amorţea și ea se pierdea cu totul în privirea lui inten- 
să. Păcat că el nu era aici cu ea ca să îl vadă în loc să 
şi-l imagineze. 

- Gata, te văd, spuse el, fără să-i răspundă la întrebare. 

Gwen îi făcu cu mâna, știind că fusese găsită de ca- 
mera de supraveghere. 

- Mergi până la gardul din spate. 

Gwen merse pe vârfuri evitând să își scufunde călcâ- 
iele în iarba moale. 

- Eşti acolo? 

- Da. Nu poţi să mă vezi? 

- Trebuie să recalibrez echipamentele. Să obțin un 
unghi mai bun. 

- Acum mă întorc înapoi în casă. 

Bărbaţii din grădina din spatele lor începură să se 
uite înspre ea. Ea le făcu cu mâna, zâmbi și se întoarse 
spre casă. 

- Dacă ai terminat... trebuie să mă întorc la muncă. 

- Am terminat... sunt gata... Ce-ţi mai face piciorul? 

Gwen se opri în bucătărie și aruncă o privire spre 
picior. 

- E bine. Mulţumesc de întrebare. 

- Bun. Hmm, o să fiu acolo într-o oră să verific came- 
rele de supraveghere. 

Ea abia aştepta. 

- Paranoic, îi spuse ea din nou. 

El fornăi a doua oară și închise telefonul. 


capitolul 4 


„N-ar trebui să fiu aici.“ 

Însă, la naiba, nu putuse să stea deoparte. Ştia că ceea 
ce înregistrase senzorul de mișcare era cel mai probabil 
datorat unei activităţi normale de la casa vecină, de la o 
pisică aflată în trecere sau chiar de la vânt. 

Gwen avea dreptate. Era paranoic. Şi nu își putea 
opri paranoia asta mai mult decât putea să se oprească 
din a se gândi la ea, la teroarea din ochii ei în timp ce el 
îşi scosese arma și o îndreptase spre ea. 

Să se apropie în felul acesta de o persoană pe care 
avea datoria să o protejeze, ceea ce reprezenta modul în 
care el trebuia să o perceapă pe Gwen - pe toată familia 
Harrison - îl făcea vulnerabil. Distanţă - trebuia să o 
găsească şi să o păstreze. 

Aşadar, ce mama naibii făcea el la volan în drum spre 
Tarzana ca să verifice dacă totul este în regulă cu o feme- 
ie care nu voia sau nu avea nevoie de ajutorul lui? 

Ignorându-și propriile sisteme de avertizare internă, 
Neil opri pe aleea dinspre garajul lui Gwen, lângă ma- 
șina ei, și se încruntă. Oare de ce insista ea să parcheze 
în afara garajului? 

Pașii dinadins mari şi apăsaţi îl purtară până la ușa de 
la intrare. Ciocăni de două ori și se trase înapoi pentru 
ca Gwen sau Karen să îl poată vedea cu ușurință pe mo- 
nitorul de lângă ușă. 

Nici una dintre femei nu răspunse. Ciocăni din nou, 
de data asta mai tare și mai prelung. 


- Vin... 

Gwen deschise ușa puţin cam repede şi fără suficient 
de mult efort ca să îl asigure că fusese încuiată. 

- Oh, bună. 

Se trase înapoi, lăsându-l să intre. 

-Măcar te-ai uitat să vezi cine? 

- Miai spus că vii. 

- Dar te-ai uitat? 

Trecu pe lângă ea, ignorând parfumul floral al pielii 
ei care îi aminti de primăvară. 

Ea nu luă în seamă întrebarea lui, confirmând că nu 
verificase. Când închise ușa, nu o încuie. 

„O să am nevoie de un dentist dacă o să continui 
să scrâșnesc din dinți.“ 

Gwen dădu să iasă din hol, când Neil făcu un pas în 
calea ei şi o apucă strâns de mână. Asemenea unui pă- 
tinte, îi duse mâna la încuietoarea ușii și i-o ţinu acolo. 

- N-ai uitat ceva? 

Ea zâmbi în sus spre el și se apropie și mai mult. 

- Mă îndoiesc că ar încerca cineva ceva cu tine aici, 
uriașule. 

Ochii ei de un albastru-deschis străluciră în timp ce 
îl tachina. 

- Fratele tău mi-a cerut să te ţin sub supraveghere, 
Gwendolyn. 

Ea îşi cobori vocea și răsuci încuietoarea pe sub 
mâna lui. 

- Îmi place când îmi foloseşti numele întreg, Neil. Mă 
face să cred că îți pasă. 

Dacă ar fi fost oricare altă femeie, el ar fi împins-o de 
perete, şi-ar fi lipit corpul de al ei şi s-ar fi lăsat în voia 
simțurilor sub influenţa vocii ei senzuale și a ochilor ce 
flirtau cât se poate de limpede. 

li dădu drumul la mână și își mută forțat privirea 
departe de a ei. 

„Afurisită femeie!“ 

-Unde-i Karen? 

- Are nişte comisioane de făcut. 

Gwen era singură... cu uşa descuiată şi mașină par- 
cată afară în faţa garajului. De ce pur şi simplu nu purta 
un afurisit de semn pe care să scrie „Sunt aici. Vino 
şi ia-mă“? 

„Ucrăsc cartierul ăsta. E al naibii de greu de gestionat. 
Vecinii sunt la nici un metru distanţă... mașinile trec 
direct pe lângă casă. Nici un fel de porţi încuiate.“ 

O luă spre partea din spate a casei și ieși pe ușă afa- 
ră. Camera de supraveghere poziționată în grădina din 
spate fusese plasată strategic undeva sub o streașină. Fără 
să întrebe, se duse spre partea laterală a casei și încercă 
ușa laterală. 

Descuiată! _ 

Gaăsi o scară și reveni înapoi în grădină. Îşi puse lap- 
topul pe masa din curte şi mută camera de supraveghere 
înapoi unde voia el. Curăţă carcasa semisferică de pro- 
tecție a senzorilor de mișcare şi verifică cablurile. 

Noii vecini amplasaseră o cadă de jacuzzi în mijlocul 
curții lor interioare. În jurul ei erau stivuite lemne, 
dându-i de înţeles că probabil aveau să fie și mai 
mulți oameni pe-acolo, poate chiar o mică echipă de 
constructori. 

Neil îşi notă în minte să se învârtă puţin în jurul 
străzii şi să verifice câteva maşini... și numerele lor 
de înmatriculare. 

- Ai terminat acolo, sus? întrebă Gwen de jos. 

Neil abia dacă băgase de seamă că ea îl urmărea cu 
privirea din pragul ușii. 

Îndată ce coborî cu ambele picioare pe pământ, 
o întrebă: 

- L-ai cunoscut pe vecinii cei noi? 

- Nu încă. Până azi, n-am văzut pe nimeni acolo de 
când s-a vândut casa. 

- A fost vorba de confiscarea proprietății, nu-i așa? 

Gwen încuviință din cap. 

-Asta-i ce mi-a spus Eliza. Nu i-am întâlnit niciodată 
pe foştii vecini. 


42 Catherine Bybee 


Mai multe perechi de ochi, atât timp cât erau niște 
ochi prietenoși, erau mai bune decât mai puţine. Era 
mult mai probabil ca niște vecini băgăcioși și curioși de 
fire să sune la poliție dacă vedeau ceva suspect. 

- Deci, de fapt despre ce-i vorba în toată chestia 
asta, Neil? 

- Îmi fac treaba. 

- Eşti sigur de asta? 

El era pe cale să îi răspundă când Gwen își încrucișă 
braţele la piept în semn de sfidare. 

- Asta nu are nimic de-a face cu posibilitatea plecării 
lui Karen, nu-i așa? 

El dădu scara jos. 

- Karen o să plece? 

- Poate. N-ai auzit? 

-Ce să aud? 

Chiar trebuia să tragă mai des cu urechea la conver- 
saţiile din Tarzana, 

Gwen cobori vocea: 

- S-ar putea să-i fi găsit o pereche. Dacă totul merge ca 
lumea, Karen s-ar putea muta în cam două luni... poate 
mai repede de-atât. 

- Tu chiar vorbeşti serios. 

- Asta-i ceea ce facem noi. 

__Un mușchi al maxilarului lui începu să zvâcnească. 
Încercă să se relaxeze și nu reuși. 

-Te holbezi la mine, Neil. 

Bărbatul îşi frecă bărbia, puse scara din nou sus pe 
poziţie şi verifică să vadă dacă cablurile erau conectate 
cum trebuie astfel încât să poată instala altă cameră de 
supraveghere. Să se asigure naibii că putea să vadă fieca- 
re centimetru din micuța curte din spatele casei. 

Își petrecu următoarele treizeci de minute verificând 
şi reverificând echipamentele de securitate. Era un 
fâşâit ca de bruiaj într-una din emisiile audio externe, 
iar el îşi notă să le spună electricienilor să înlocuiască 
echipamentele cu probleme. 

Tot timpul cât se fâțâi prin casă continuă să se gân- 
dească la ea locuind aici singură. 

Lady Gwendolyn Harrison, fiica răsfăţată a unui duce 
și cea mai uimitoare și splendidă femeie pe care Dumne- 
zeu o zămislise vreodată pe Pământ, nu avea nici o pro- 
blemă să locuiască singură în cartierul acesta sărăcăcios, 
la numai câteva străzi distanţă de criminali, violatori și 
hoți. Neil ascultase suficient de mult frecvențele poliției 
ca să înțeleagă multiplele informaţii referitoare la profi- 
lul celor care locuiau în cartier. 

Nu era de mirare că scriitorii creaseră povești despre 
cum prinţesele trebuiau închise în turnuri de fildeș ca 
să fie în siguranţă. 

- Ai testat încuietoarea aia de trei ori. 

Gwen îl onoră cu dantura ei albă și perfectă și un 
zâmbet strălucitor. 

- Se blochează. 

- Aha. 

- Când o să știi sigur despre Karen? 

Răsuci încuietoarea a patra oară. 

- O să terminăm verificările de rutină, iar apoi 
o să le facem cunoştinţă. Ar trebui să ştim în vreo 
două săptămâni dacă povestea asta o să meargă. Poate 
mai devreme. 

„Suficient timp să mai adaug vreo două camere de 
supraveghere... să fac un upgrade la câteva lucruri.“ Nu-i 
plăcea cantitatea de mișcare pe care senzorii de afară 
o captau. Rămăsese în grădină, complet nemișcat, iar 
blestemăţiile acelea de senzori o luau razna. Defecţiuni 
tehnice de genul acesta îi făceau pe oameni să ignore 
semnalele reale. Bătu uşor în panoul de control folosit 
ca să seteze, să activeze şi să dezactiveze alarmele. 

- Care este codul tău de urgenţă? 

- Zod. 

- Ce numere? 

-~ Nouă şase trei. 

- Când anume foloseşti codul? 

O bătea la cap cu procedura în situaţii de pericol, însă 
nu ştia ce altceva să facă. 

- Dacă ar fi cineva aici care m-ar ameninţa şi mi-ar 
spune să opresc alarma. Cunosc procedura. N-o să se 
întâmple nimic. Sunt fată mare. 

- Eşti o fată mică pe care tipul care livrează ziarele 
ar putea să o frângă ca pe o rămurică dacă ar vrea. 

- Tommy n-ar face așa ceva. E băiat bun. 

Colţurile buzelor lui se ridicară foarte uşor. 

- Acesta-i un zâmbet pe care îl văd pe buzele lui Neil? 

El își forță buzele să revină la forma liniară, subţiată. 

- Oh, m-am înșelat. 

Gwen îşi ascunse propriul zâmbet. 

-O să revin mâine la telefon cu detalii referitoare la 
cine anume va veni să repare câteva lucruri. 

Își băgă înapoi echipamentul în geantă. 

- Încuie uşa după mine. 

- Am înţeles, să trăiţi, 

Ea simulă un salut milităresc. 

- Vorbesc serios, Gwen. Obiceiurile tale în privința 
măsurilor de siguranţă lasă mult de dorit. Fratele tău 
mo să te lase să locuiești singură aici dacă nu începi să 
iei lucrurile astea în serios. 

Zâmbetul ei jucăuş păli, iar Neil ştiu că folosise cuvin- 
tele nepotrivite pentru a o determina să adopte modul 
lui de gândire. 

- Fratele meu nu este gardianul meu. 

- Este proprietarul casei. 

- Samantha este proprietara casei, lar ea nu mar face 
niciodată să plec de-aici. 

Maxilarul lui Neil începu să zvâcnească din nou. 

- Probabil trebuie să-ţi reamintesc că nu sunt o copilă. 

Ochii lui îi scanară rapid corpul. 

- Nu trebuie să-mi reaminteşti asta. 

Ea făcu un pas spre el și își puse o mână pe braţul lui. 

-O să încerc și o să mă descurc mai bine cu încuiatul 
ușilor. 

El dădu aprobator din cap, nedorind să o lase să ştie 
cât de mult îl stresa gândul că ea va locui acolo de una 
singură. Deschise ușa ca să iasă şi strigă peste umăr: 

- Și parchează-ţi mașina în garaj. 


- Oh, Dumnezeule, Gwen, vino sus! 

Karen râdea în timp ce striga de la etaj. 

- Repede! 

Gwen scările şi o găsi pe Karen la geamul de la dormi- 
torul ei. Dăduse la o parte perdelele suficient de mult ca 
să tragă cu ochiul afară. 

~ Ce este? 

- Uită-te! 

Gwen făcu schimb de locuri cu colocatara ei și își în- 
gustă privirea. Era seara târziu, iar cartierul era învăluit 
în întuneric... exceptând lumina ce venea de la jacuzziul 
noilor vecini. Trecuseră două zile de la sosirea acesto- 
ra. În jacuzzi erau două persoane, iar din ceea ce putea 
vedea una era femeie, iar cealaltă bărbat. Dacă Gwen 
ar fi trebuit să își dea cu presupusul, ar fi spus că erau un 
cuplu de vârstnici. Poate la vârsta pensionării. 

- După ce anume mă uit? 

~ Tu uită-te doar. 

Gwen era pe cale să renunţe la spionatul de la geam 
când femeia se ridică ca să se mute într-un alt loc. 

-E goală. 

Karen începu să râdă. 

- Bleah! 

-Avem vecini în pielea goală... 

„N-am văzut niciodată așa ceva acasă, în Anglia.“ 

Karen se uită pe furiş de lângă ea râzând pe 
înfundate. 

- Uite cât de păros e el. 

Gwen își feri privirea. 

-Naar trebui să ne uităm la ei. 

~ Nici ei n-ar trebui să facă paradă în pielea goală 
pe-aici. 

-Sunt în propria curte. 

- Înconjurată de case cu etaj. 

Karen afişă un zâmbet strălucitor. 

- Astea-s chestiile nebuneşti de care n-ai parte nicio- 
dată când eşti închis în spatele porţilor și măsurilor de 
securitate ale unei proprietăți. n 

Gwen nu putea să contrazică asta. Își mai aruncă încă 
o dată rapid privirea în jos. Telefonul sună, și ambele 
tresăriră violent. 

- N-ar trebui să ne mai uităm. 

Karen continuă să se uite în timp ce Gwen răspunse 
la telefon: 

- Alo? 

- Se aud zgomote în curtea din spate. 

Neil sări peste amabilități şi începu să dea ordine: 

- Asigură-te că uşile sunt încuiate. 

- Ştii ceva, Neil, oamenii normali fac puţină conversa- 
tie când sună la telefon. Un simplu „bună, ce mai faci?“, 
chestii dintr-astea, 

- Senzorii de mișcare înregistrează o activitate dincolo 
de limitele normale. 

În vocea lui se simţea frustrarea. i 

Gwen ezită intenționat să spună ceva. Il auzi 
oftând. 

- Bună, Gwen. Poţi să-mi spui ce se întâmplă acolo? 

„Nu-i mai bine așa?“ 

- Hei, bună, Neil. Drăguţ din partea ta să suni. Nu se 
întâmplă nimic. Noii noștri vecini se bucură de jacuzziul 
lor. Probabil că asta interferează cu echipamentele tale. 

- Ar trebui să vin acolo şi să văd cu ochii mei. 

- Nu cumva să îndrăzneşti. 

- De ce nu? 

- N-am nevoie ca noii mei vecini să creadă că am in- 
vitat lumea aici ca să holbeze la ei. 

Nu asta ar fi modalitatea să se prezinte și să facă cu- 
noştință cu ei. 

- Să mă holbez? Cine a spus ceva de holbat? 

Gwen se uită din nou pe furiș prin perdea, surprin- 
zând imaginea deloc îmbietoare a fundului păros al 
bărbatului. 

-Din câte s-ar părea, portul hainelor la ei în jacuzzi 
este opţional. Și au optat să nu poarte. 

- Ce-au făcut? 

-Se bucură din plin de jeturile de apă pe pielea goală. 
Şi n-o te las să vii încoace ca să tropăi prin curtea mea 
din spate cu ei acolo. Dacă e ceva ce necesită reparații, 
atunci poţi să treci pe-aici mâine. 

-Sunt goi? 

-Asta am spus şi eu. Ușile sunt încuiate și alarma este 
activată. Suntem bine, Neil. Pe cuvânt. 

- Bine. O să fiu acolo dimineață. 

- Fă cum crezi de cuviinţă. Eu n-o să fiu aici, am o 
programare devreme. 

- Bine. 

- Noapte bună, Neil. 

El închise telefonul. Din câte se părea, era prea mult 
să îi ceri să spună „bună“ şi „la revedere“ într-o singură 
conversație. 


capitolul 5 


Gwen vizită brutăria de la colț de unde îşi lua ceaiul 
de dimineaţă și biscuiţii înainte să se întâlnească cu Mi- 
chael pentru a doua oară. 

Scheletele din dulapul lui nu se dovediseră ieșite din 
comun şi nici unul nu constituia un motiv de alarmă 
pentru Samantha, Karen sau Gwen. 

Karen era entuziastă întrun mod oarecum rezervat. 

De când obţinuseră informaţiile referitoare la Mi- 
chael, venise rândul lui să aprobe portofoliul lui Karen 
înainte să se cunoască. 

Ea trecu cu maşina de porţile permanent încuiate 
ale proprietăţii lui, așezată destul de departe de străzi- 
le principale din Beverly Hills. O hartă cu proprietăţile 

vedetelor cumpărată la un preț derizoriu indica propri- 
etatea lui Michael, însă un turist ar fi trebuit să escala- 
deze un gard de trei metri şi jumătate înălțime ca să îi 
vadă curtea. E 

Aleea din piatră îi reaminti de casă. Insă aici se ter- 
minau orice fel de similarități. Influenţa hispanică a 
arhitecturii era evidentă peste tot pe unde îi fu atrasă 
privirea. O plantă tropicală cu flori viu colorate se înăl- 
ta pe coloanele de la intrare, întâmpinând oaspeții în 
nuanţe de violet și roşu. Ferestrele și ușile cu arcade îi 
aduseră aminte lui Gwen de una dintre multele misiuni 
religioase răspândite de-a lungul coastei Californiei. 

Păși prin ușile de la intrare unde Michael aștepta cu 
braţele deschise. 

- Lady Harrison. 

El îi sărută ambii obraji. 

- Gwen, te rog. Nimeni nu-mi spune Lady Harrison 
dacă nu vrea ceva. 

- Amândoi știm că eu vreau ceva. 

- Ai o casă frumoasă. 

Ea se așteptase la ceva modern... rafinat. 

- Nu-i ceea ce te aşteptai!? 

- Sunt atât de transparentă? 

În interiorul casei, deliciile vizuale continuară. Pereţi 
masivi plini cu obiecte de artă bogate ce dădeau spre 
tavane boltite cu candelabre de fier. 

- E cea mai apropiată ca arhitectură și înfățișare de o 
vilă spaniolă pe care o poţi găsi de partea asta a frontie- 
rei... sau, mă rog, pe care am găsit-o eu, 

- Este încântătoare, Michael. 

„Lui Karen o să-i placă la nebunie.“ 

-Sunt sigur că dacă totul merge cum trebuie, o să fii 
aici suficient de des ca să te bucuri de ea. 

O conduse spre o încăpere mare cu ferestre masive ce 
asigurau priveliștea completă a curţii interioare organi- 
zate ca o grădină. Sunetul apei curgând îi atrase privirea 
spre o fântână din centrul curții. Pete răsfirate de culoa- 
re se amestecau cu arbuștii și copacii. 

- Am crezut că ai fi mai înclinat spre un decor modern. 

-Marginile greoaie și liniile albe şi negre... nu-s pen- 
tru mine. Poate pentru unele dintre personajele jucate 
de mine. 

Michael îi făcu semn să stea jos. 

- Provin dintr-un orășel în care oamenii sunt mai 
mândri de curțile interioare decât de mașinile lor. Bă- 
nuiesc că e imposibil să nu-mi fi intrat în sânge ceva din 
atitudinea asta. 

- Imi pare foarte rău să recunosc, dar nu ţi-am văzut 
filmele. 

- Exact asta mi-ai mai spus. Cum rămâne cu femeia 
pe care mi-o arăţi? Ea mi-a văzut filmele? 

Gwen își concentră atenţia asupra clientului ei. 

- Karen a ştiut cine ești din secunda în care ţi-am pro- 
nunțat numele. 

-O fană? 

- Fană ar fi prescurtarea pentru fanatică. Despre 
Karen nu s-ar putea spune că e pasionată peste poate de 
cineva sau ceva anume. Sau, bine, poate de-un copil cu 
o poveste tristă de povestit. Însă nu de faimă. Nici măcar 
de bani, dacă îţi vine a crede sau nu. 

El se lăsă pe spate în scaun și îşi încrucișă braţele 
peste pieptul lat. 

- Şi-atunci de ce este de acord cu această căsătorie? 

- Vrea banii pe care îi va obţine din această înțelege- 
re, domnule Wolfe, însă nu ca să ducă o viaţă plină de 
opulenţă și grandoare. 

Își întinse larg braţele indicând încăperea în care 
se aflau. 

- Asta nu este o viaţă pe care ea să o vrea cu caracter 
permanent. 

- N-am întâlnit încă pe cineva care să nu vrea asta. 

Gwen băgă mâna în servieta sa și scoase dosarul lui 
Karen. 

Michael îl luă şi îşi aruncă privirea rapid la fotografie. 

- E frumoasă. 

Gwen dădu din umeri. 

- Iar dacă ai fi atras de femei, ai putea fi tentat să o 
păstrezi. Însă știm amândoi că asta nu se va întâmpla. 

Verificările făcute de Samantha chiar îi găsiseră pri- 
mul lui iubit, însă după aceea nu prea mai aflaseră alte 
nume. Michael făcuse o treabă nemaipomenită în a-și 
păstra viața personală cu adevărat personală. 

Michael îi oferi o jumătate de zâmbet şi dădu pagina. 

- Te deranjează dacă citesc ăsta? 

- Nu. Acesta-i motivul pentru care sunt aici. 

- Pot să-ți aduc ceva de băut? 

- Pentru mine apa ar fi suficientă. 

El se duse în bucătărie și se întoarse cu câte o sticlă 
de apă minerală, respectiv de apă plată. Gwen o luă pe 
cea plată şi îi spuse să nu se grăbească. 

În timp ce Michael se uita peste informaţiile legate de 
Karen, Gwen se mută afară în curte ca să îi dea clientu- 
lui ei tot timpul de care avea nevoie. Dosarul conţinea o 
prezentare succintă a lui Karen. Care erau preocupările 
ei, pe unde anume își petrecea timpul. Munca ei, până 
când Samantha să o aducă la Alliance, fusese să condu- 
că o unitate medicală de asistenţă destinată pacienților 
tineri cu dizabilități. La suprafaţă, Karen era o inimă ră- 
nită, ajutând întotdeauna pe cineva mai puţin norocos 
decât ea. Familia ei se rezuma la o mătușă care se mări- 
tase recent cu un gentilom bogat care fusese implicat în 
procesul de a angaja Alliance ca să îi găsească o mireasă 
tânără. Își dorise tânăra mireasă ca să își scoată din sărite 
copiii și nepoţii. Care cu toţii se luptau pentru averea 
lui. Karen o căsătorise pe mătușa ei, Eddie, cu Stanley şi 
totul se dovedise excelent. 

- Femeia asta pare o sfântă, spuse Michael din pra- 
gul ușii. 

- O să am grijă să-i spun că ai zis asta. 

El se duse spre un scaun de lângă ea de pe terasă. 

- Pe bune. Nimeni nu poate fi atât de curat și de real. 
Aruncă hârtiile pe masă. Ce-i place cu adevărat? 

- Tot ce-i trecut acolo e-adevărat. 

- Bine. Cred asta. Însă cum e ca persoană? 

Gwen se gândi să îi spună despre Karen că era o fată 
amabilă şi spirituală şi că o va adora pur şi simplu... dar 
apoi se hotări să îi spună în schimb altceva. 

- Aseară, în timp ce urmăream ştirile de seară, Karen 
m-a strigat de sus, de la etaj, ca să vin să îi spionez pe 
noii noştri vecini. 

Sprâncenele lui Michael se arcuiră a mirare. 

- Să-i spionaţi? 

-Din câte s-ar părea, vecinii noştri cei noi, foarte bă- 
trâni şi extrem de neatrăgători, au decis că oaza lor din 
curtea din spate — care este în mod clar vizibilă din toate 
casele din jurul lor, este refugiul lor personal în materie 
de nudism. 

Zâmbetul lui Michael apăru cu greu, însă după aceea 
începu să râdă. 

- Karen nu este o sfântă. Da, toate informaţiile puse 
de noi acolo sunt adevărate. Este excepţional de inteli- 
gentă și de amuzantă. Limbajul ei plin de convingere şi 
vivacitate se pare că nu o lasă baltă niciodată, nici chiar 
când viața erupe în toată plenitudinea ei. Îmi dau seama 
că tu ești vedeta de cinema în ecuaţia asta, însă Karen 
este premiul. lar când înţelegerea ta cu ea se va încheia, 
fac pariu de pe acum că veți rămâne pe veci prieteni. 

- Când putem să ne cunoaștem? 

Gwen își înălță bărbia. „Perfect.“ 

Peste o oră, ieșeau din casa lui Michael, iar el o con- 
duse spre maşină. Ea își aruncă privirea în jurul ușii, 
căutând camerele de supraveghere pe care le simtea că o 
urmăresc. Nu era nimic vizibil acolo. 

- După ce te uiţi? întrebă el. 

- Unde sunt camerele sistemului tău de securitate? 

Cele de la casa ei erau băgate sub streașină, însă nici 
un asemenea dispozitiv nu putea fi văzut sub streașina 
casei lui Michael. 

- Am o cameră de supraveghere la poartă, dar asta-i 
tot, Am montat un sistem de alarmă. 

Gwen se întoarse complet. 

- Mă gândesc că s-ar putea să-ţi trebuiască niște mă- 
suri de securitate mai stricte, 

- Asta va fi o problemă pentru Karen? 

Ea clătină din cap. 

- Nu. Deloc. 

Gwen se uită din nou în urma ei. 

„Paranoia lui Neil începe să se manifeste şi la mine.“ 


- Eliza! 

Gwen intră direct în îmbrăţișarea lui Eliza cu ambele 
brațe deschise. 

- Dumnezeule, e minunat să te văd! Ce face Prima 
Doamnă a statului California? 

Gwen se trase într-o parte și o lăsă pe Eliza să intre 
în casă, 

- Sunt ridicol de ocupată, spuse ea în timp ce trecea 
pe lângă Gwen. Cine-ar fi știut că slujba lui Carter va fi 
atât de epuizantă pentru mine? 

- Eu şi Sam te-am avertizat amândouă cu privire la 
statutul tău. 

Eliza îşi băgă o şuviţă din părul ei negru după ureche 
şi îşi puse geanta pe măsuţa de cafea. 

- Am crezut că exageraţi. Este cel puţin un dineu 
cu oameni politici pe săptămână, câteodată două, în 
funcţie de cine anume este în oraș. Prânzuri oficiale 
ale doamnelor... cu niște femei pe care nici măcar nu le 
plac. Aş putea să iau prânzul cât e ziulica de lungă dacă 
aș face-o cu voi, fetelor. Tăieri de panglici, drumuri în 
capitală, la DC. 

Cu toate acestea, în timp ce perora din ce în ce mai 
vehementă, Eliza îi zâmbi. 

- Îţi vrei vechea viață înapoi? 

- Nu, dacă nu pot să-l iau și pe Carter cu mine. El își 
iubește slujba la nebunie. O să fie nevoie de-o grămadă 
de muncă ca să redreseze situaţia şi să schimbe lucrurile 
în favoarea statului nostru, însă dacă poate cineva s-o 
facă, atunci el este acela. Așadar, tu ce mai faci? 

-Sunt bine. Presupun că Samantha ţi-a spus de Karen? 

Ochii Elizei se luminară. 

- Crezi că se va întâmpla? 

- În locul tău, anul acesta mi-aș face planuri să merg 
la două nunți. 

Blake o făcuse pe Samantha să se mărite prima oară 
cu el în Vegas și de-atunci încoace repara această greșeală 
în fiecare an. 

- Cât de frumos! Karen nu l-a cunoscut încă? 

- Întâlnirea lor „accidentală“ ar trebui să aibă loc în 
mai puțin de o oră. Chiar acum ea este la Boys and Girls 
Club, acolo unde el se duce să facă o vizită inopinată, în 
scop de promovare. 

- Mi-aș dori să putem vedea și noi scena. 

- Ar fi prea evident. De acum totul depinde numai 
de ei. 

Eliza își aruncă rapid privirea în jurul încăperii. 

- Ea va mai lucra aici? Sau aţi vorbit deja despre 
asta? 

- Oricum majoritatea treburilor pe care le face se des- 
făşoară online sau la telefon, așa că o să rezolvăm asta 
de-acolo de unde locuieşte Michael. 

- Ceea ce înseamnă că aici vei fi numai tu și atât. 

Gwen se ridică de pe canapea. 

- Oh, te rog... nu începe și tu! 

Ea se duse în bucătărie. 

- Ce să încep? 

Eliza se duse după ea. Gwen scoase din frigider 
o sticlă rece de Chardonnay și ridică sticla ca să o 
vadă Eliza. 

- E prea devreme pentru vin? 

- - Nui niciodată prea devreme pentru vin. 

Bun. Deoarece conversaţia cu „o să locuieşti singură 
aici“ necesita vin. 

- Deja mă obosesc persoanele care mă tratează de par- 
că aş fi un copil incapabil să trăiască pe cont propriu. La 
scurt timp după ce tu te-ai mutat, Karen s-a mutat aici în 
locul tău. Mi-a plăcut şi îmi place la nebunie compania. 
Însă n-am nevoie de un gardian. 

- Nu cred c-am zis ceva despre vreun gardian. 

Gwen văzu îndoiala din privirea Elizei. 

- Samantha a adus în discuţie faptul că voi locui sin- 
gură, iar Neil a venit non-stop încoace să mă verifice de 
când s-a dus vestea despre Michael și Karen. 

Ea destupă vinul, turnă în două pahare şi îi dădu 
unul prietenei sale. 

- Sunt sigură că faptul că Neil a venit des pe-aici nu a 
fost nici un chin... pentru tine. 

Deşi Gwen nu îi confirmase vreodată Elizei ce sen- 
timente nutrea pentru Neil, prietena ei bănuia că erau 
mai profunde decât acelea de simplă amiciţie. În plus, si- 
gur că ea n-ar fi spus niciodată nimic într-o casă ascultată 
de Neil, care ar putea să îi dea lui vreun indiciu despre 
cât de des se gândea la el. 

- E plăcut afară. Hai să mergem în curtea din spate. 

Unde transmisiile audio nu erau atât de clare pe cât 
i-ar fi plăcut lui Neil. 

Odată ajunse afară şi aşezate pe scaune cu vinul în 
mână, Eliza începu: 

- OK, Gwen... ce se petrece? 

- Să tot vină... el pe-aici nu e deloc un chin. Este o 
modalitate constantă de a-mi aminti că n-am avut nici 
un iubit de când m-am mutat aici. Viaţa mea amoroasă 
poate că nu a fost una ideală acasă. De fapt, a fost sută 
la sută plictisitoare după o vreme. Relaţii aranjate care 
de regulă se terminau la o săptămână după ce ar fi tre- 
buit terminate. 

Eliza sorbi din vin. 

- Unde îi cunoşteai pe bărbaţii cu care ai fost? 

- Erau prieteni de familie, fii ai oamenilor cu care 
tata lucra pe vremea când trăia. Plictisitori, previzibili. 
Nici măcar o dată nu m-am simţit impulsionată în vreun 
fel să continui relația cu vreunul dintre ei. 

- Faci să pară ca și cum au fost o grămadă. 

-Nu atât de mulți. În aceste ultime luni mi-am dat 
seama cât de protejată am fost. lar locuind aici, cu toate 
că nimic n-ar putea fi mai diferit de Albany, mi se pare 

tot o extensie a acelei protecţii exercitate asupra mea. 
Sunt permanent ţinută sub observaţie. Ba chiar am în- 
ceput să mă uit peste umăr în ultima vreme. 

ta ar putea fi subconştientul tău care vorbeşte. Tu 
eşti obişnuită să ai în jurul tău oameni care îţi asigură 
securitatea... camere de supraveghere și alarme. 

Gwen se juca absentă cu paharul ei aburit, urmărind 
condensul cu unghia îngrijită şi cu o manichiură perfectă. 

-Cu toate astea, asta nu-i viața reală, nu-i așa? 

- A fost și este viaţa ta. 

- O viaţă protejată de care n-am nevoie şi n-o vreau. 

Eliza se aplecă în faţă și cobori vocea: 

-Nimeni nu ştie mai bine ca mine cum te simţi să 
ai gărzi de corp şi agenţi de securitate pe care nu ţi-i 
dorești și care îţi urmăresc fiecare mișcare. Însă nu poți 
ignora faptul că fratele tău deţine un titlu nobiliar și că 
este foarte bogat. Ai un fond fiduciar care valorează mai 
mulți bani decât voi vedea eu vreodată şi există oameni 
dincolo de pereţii acestei case care nu s-ar gândi de două 
ori să pună mâna pe tine ca să pună mâna pe banii ăia. 
Tu vrei independenţă. Înţeleg asta. Dumnezeu ştie că 
acum ai mai multe cunoştinţe şi experiență decât aveai 
când te-ai mutat aici. Însă ca să poţi scăpa de toate mă- 
surile astea de securitate, o să trebuiască să dovedești 
că poţi avea grijă de tine. Şi nu numai fratelui tău şi lui 
Neil... ci și ţie însăţi. 

Gwen știa că prietena ei avea dreptate. Uitatul peste 
umăr reprezenta parţial insecuritate și parțial parano- 
ia. Şi ambele o făceau să caute refugiul casei sale sau 
chiar intimitatea oferită de mașina ei. Dacă voia vreo- 
dată să aibă propria viaţă şi să înceteze să se mai co- 
coaţe pe cea a fratelui ei, va trebui să înceapă să facă 
unele schimbări. 

- Ai dreptate. 

Eliza zâmbi, satisfăcută. 

- Aşadar, avem de planificat o nuntă pe insulă. 

- lar tu te ești cea care va alege rochiile, spuse Gwen 
izbucnind în râs. 

Ea alesese rochiile galbene ale domnișoarelor de 
onoare pe care ele le purtaseră anul trecut la nunta din 
Texas a lui Blake şi Sam. Elizei îi displăcuseră și se oferi- 
se să aleagă rochiile pentru insula Aruba. Până la urmă, 
Gwen va avea şansa să îşi răscumpere greșeala. Blake și 
Samantha îşi repetau jurămintele de nuntă în fiecare an. 

- Este o insulă... mă gândesc la ceva simplu. Ceremo- 
nie pe plajă. Mâncare specifică zonelor insulare... flori. 

Gwen se gândi la marea clipocind agale pe mal și va- 
lurile ei pierzându-se în asfinţit. 

- Sună îmbietor. 

- Bun. O să aleg aici rochiile şi tot ceea ce intră la 
pachet cu ele și ne vom duce pe insulă cu câteva zile în 
avans să finalizăm orice fel de detalii necesare. Ceremo- 
nia asta o să fie mai restrânsă. Samantha și-a dorit doar 
familia şi prietenii apropiaţi. 

- Nu pot fi toate grandioase. 

- Nu, când te măriţi în fiecare an. 

Gwen își dădu ochii peste cap. 

- Eu m-aş limita la o singură dată, mulțumesc mult. 

Eliza îşi termină vinul şi se duse în casă să aducă sticla. 

- Vrei să te măriţi? 

- Nu vreau să-mi trăiesc viața ca o fată bătrână. 

Mătuşica Gwen - femeia care nu s-a măritat nicioda- 
tă. N-a avut niciodată o familie a ei. Nu. Nu își dorea 
asta pe post de moştenire. 

-Naar fi greu pentru tine să-ți găseşti un soţ, Gwen. 
Nu trebuie decât să faci un efort care să ajute pe ci- 
neva în acest sens. Aşteptând ca știi tu cine să facă o 
mișcare ce s-ar putea să nu vină niciodată e pierdere de 
timp pentru tine. 

Eliza îi umplu ochi paharul lui Gwen și şi-l reumplu 
şi pe al ei. 

- Nu stau să aştept după nimeni. 

- Să nu crezi că nu te percep exact aşa cum ești. Dacă 
vorbeşti serios despre preluarea controlului asupra pro- 
priei vieți, ai putea încerca să începi cu o întâlnire în 
oraş cu cineva. 

Gwen ura faptul că prietena ei avea dreptate. Ura 
chiar și mai mult faptul că o lașă se aciuase în mintea 
ei și o împiedica să găsească cel mai apropiat bar şi să 
agațe un bărbat cu care să facă sex... chiar și pentru 
o noapte. 


capitolul 6 


Palmele lui Karen se umeziră instantaneu. Ar fi 
minţit dacă ar fi spus că nu era îngrijorată. 

- Domnișoară Jones? 

Karen își forță atenţia către grupul de studiu de la 
masa ei. Erau patru fete și trei băieţi cu cărți de matema- 
tică deschise și coli de hârtie puse în faţa lor. Doi dintre 
băieți erau ocupați să scrie mesaje pe telefon în timp ce 
unul flirta cu fata cea mai mare de la masă. 

- Scuze, Amy, ce-ai întrebat? 

- Este corect? 

Karen îşi aruncă rapid privirea spre hârtie şi observă 
imediat greşeala. 

- Adună încă o dată fracția respectivă. 

Implicarea, ajutorul pe care îl oferea copiilor după 
orele de şcoală cu temele la matematică, engleză sau ori- 
ce altfel de teme aveau de făcut era ceva ce putea face ca 
să îi ajute pe aceşti copii să continue să meargă la școală. 
Erau copii buni... copii proveniţi din familii destrămate 
sau cu părinți care mai aveau și o a doua slujbă pentru 
a putea trăi de pe o zi pe alta şi care nu își puteau aju- 
ta copiii cu temele. Copiii care aveau nevoie de un loc 
unde să se refugieze de pe străzile unde trăiau. Karen 
îi depista și îi recunoștea întotdeauna pe aceşti copii. 
Pe cei care nu aveau suficientă mâncare, care ascundeau 
lumii faptul că locuiau într-o mașină sau pe stradă... sau 
într-un miniadăpost aciuat pe lângă curtea cuiva. Copii 
fără adăpost... copii gata să renunțe la o viață normală 
şi să îşi reducă existenţa la consumul de droguri... la 
abandonarea școlii. 

Amy împinse din nou hârtia în faţa lui Karen. 

- Perfect. 

Jeff, directorul clubului, se duse spre ea. Zâmbetul 
lui larg se întindea pe toată fața, iar Karen putea jura că 
înainta cu pași săltaţi, gen pasul ștrengarului. 

- Karen, pot să vorbesc cu tine? 

- Desigur. 

Tonul neobișnuit de entuziasmat al lui Jeff îi făcu pe 
copii să se uite unul la altul. 

- Băieți. Hai să vedem dacă puteţi să faceți cel puţin 
două probleme înainte să mă întorc eu. 

Unul dintre băieţi o ignoră şi continuă să se joace 
cu telefonul lui. Ceilalți doi îşi îndreptară spatele, își 
traseră temele în față şi își luară stilourile. 

- Ce s-a întâmplat, Jeff? întrebă ea în timp ce ei se 
îndepărtau. 

- Tocmai am primit un telefon de le un tip numit 
Tony. Spune că lucrează cu o vedetă care vrea să treacă 
azi pe aici și să vadă cu ochii lui clubul nostru. 

Ei i se opri inima. 

-O vedetă? 

Jeff dădu aprobator din cap. 

- Tony a spus că actorul lui caută organizaţii caritabile 
pentru copii pe care să le sponsorizeze. Are nevoie să 
amortizeze și să deducă taxele sau ceva de genul ăsta. 

„Ei bine, asta da, originalitate.“ Îi veni să-și dea ochii 
peste cap, dar nu o făcu. 

- Pe bune? Şi ce-are asta de-a face cu mine? 

- Vrea pe cineva care este aici de ceva vreme ca să-i 
arate locul. 

Jeff se tot foia poate de prea mult entuziasm sau 
poate din cauza nervozităţii, Karen nu-şi dădea seama 
cu siguranţă. 

Ridică din umeri, încercând să pară neinteresată. 

- Tu ești pe-aici de ceva vreme. Ce-ar fi s-o faci tu? 

Jeff îşi îndreptă corpul înălțându-se puţin. 

- O să fiu şi eu cu tine... însă tu îi cunoști pe copii 
mai bine decât oricine de aici. Dacă este cineva care să 
pledeze pentru nevoile lor, tu eşti aceea. 

- Bine. Anunţă-mă când tipul cu purcoiul de bani ajun- 
ge aici. 

„lar premiul Oscar e câştigat de...“ 

Se înapoie la copiii de la masa ei și le verifică temele. 

- Ştii ceva, Juan, dacă o să vrei vreodată să treci la 
algebră o să trebuiască să faci şi ceva din teme, îi spuse 
ea tânărului de la masă care se purta de parcă nu voia 
să fie acolo. 

- N-o să folosesc chestia asta niciodată. 

- N-ai de unde să știi asta. 

Juan se opri lăsându-se pe spate în scaunul lui şi îi 
aruncă o privire îndârjită. 

- Ba da. 

Probabil că avea dreptate, însă ea ar fi preferat să-şi 
muşte zdravăn limba înainte să îi spună asta. 

- Așadar, unde-ți ascunzi globul de sticlă... cel care-ţi 
prezice viitorul? 

Juan zâmbi mulțumit. 

- Haide odată. O să dau o pizza vineri după testul tău 
dacă vii înapoi măcar cu un şapte. 

Ceilalți copii de la masă se înveseliră. 

Dacă ar fi crezut măcar o secundă că Juan nu era ca- 
pabil să obțină nota șapte chiar și în somn, n-ar mai fi 
insistat și nu l-ar mai fi presat. Puştiul nu era lipsit de in- 
teligență, ci doar înfumurat și complet lipsit de interes. 

Prietenul lui îl lovi în partea de sus a braţului. 

- Haide, Juan. Te pot ajuta eu. 

“ Juan își luă creionul și începu să rezolve ecuaţia în 
care trebuia să îl afle pe x. 

Douăzeci de minute și mai multe probleme rezolva- 
te mai târziu, nivelul zgomotului din încăpere începu 
să crească. Karen și copiii de la masa ei se uitară în- 
spre intrare. 

Bărbatul care intră purtând o pereche de blugi de 
firmă și ochelari de soare, care probabil costau suficient 

de mult cât să hrănească fiecare copil de acolo cu pizza 
timp de o săptămână, era viitorul ei soț. Michael se afla 
lângă Jeff şi un bărbat mai scund, pe care Karen nu 
îl recunoscu. 

Când Jeff îi făcu semn să vină spre ei, copiii începură 
să şoptească: = 

- Oh, Dumnezeule. Ala nu-i Michael Wolfe? 

- Michael şi mai cum? întrebă Karen. 

- Actorul, spuse Amy, nefiind în măsură să-și ţină în 
frâu entuziasmul. 

Karen se îndepărtă de la masă. 

- Din filme de acţiune, aşa este? 

- Pe bune, domnişoară Jones, chiar nu știți? 

Karen le făcu cu ochiul fetelor. 

-Şi eu merg să văd filme. E doar o persoană, nu-i mai 
bun decât voi sau decât mine. 

Putea fi dificil să îi facă pe copii să creadă că erau la 
fel de valoroşi pentru societate ca Michael Wolfe, dar 
nu imposibil. 

li oferi un zâmbet politicos când Michael îi surprin- 
se privirea. 

~ Iat-o, spuse Jeff. Karen Jones, ţi-l prezint pe Michael 
Wolfe, pe care sunt sigur că îl recunoşti, şi pe impresarul 
lui, Tony. 

- Filme de acţiune... așa e? întrebă ea, întinzându-i 
mâna, 

El îi cuprinse palma cu a lui şi i-o acoperi cu cealaltă 
mână. 

„Oh, strângerea de mână în care cuprinzi mâna celui- 
lalt cu două mâini. Foarte convingător.“ 

-— Aşa e. 

Ea se întoarse spre Tony. 

- Încântată să vă cunosc. 

- Domnul Wolfe a dorit un tur al clădirii, Karen. 

- Desigur. Facem orice să îi ajutăm pe copii. Nu v-ar 
deranja să îi cunoaşteţi pe unii dintre ei, nu-i așa, dom- 
nule Wolfe? 

- Michael. Te rog, spune-mi Michael. 

El își băgă ochelarii de soare în buzunarul de la că- 
mașa și se uită de jur împrejurul încăperii. Karen avu 
impresia că totul în jur amuţise când porniră cu el mer- 
gând între ea şi Jeff. 

- Mi-ar plăcea să îi cunosc pe copii, domnişoară Jones. 

Ea se gândi să îi sugereze să îi spună pe nume, însă 
așa ar fi fost mult prea uşor. 

Două fete mai curajoase veniră după ei în timp ce 
ceilalți copii se adunaseră laolaltă pe la colțuri șușotind 
între ei. 

Privirile lipicioase şi insistente ale copiilor nu aveau 
să îi lase în pace. Karen îl atinse ușor pe braţ oprind 
turul lor prin club. 

- Hei, gaşcă? strigă ea la copii din încăpere. O să 
facem cu domnul Wolfe un tur rapid al clubului, însă 
a promis să mai rămână pe aici după aceea ca să vă 
cunoască. Aşa că, ce-ar fi să vă duceți să reluaţi ceea ce 
făceați, OK? 

Majoritatea copiilor continuară să se holbeze le ei, 
însă unii se reapucară să facă ce făceau sau să se joace 
indiferent ceea ce se jucau înainte ca Michael să intre 
în încăpere, 

-Nu cred că domnul Wolfe a promis ceva, Karen, 
rosti Jeff printre dinți. 

- Ba da, a făcut-o... A spus că o să se întâlnească cu 
copiii. Așa e, Michael? 

- Exact asta am spus. 

El zâmbi și se uită fix la ea. Privirea lui ar fi fost deru- 
tantă dacă aceasta ar fi fost o întâlnire întâmplătoare. 

„E gay“, își spuse în sinea ei. 

-Ai mai fost într-un asemenea club? 

- Nu, n-am mai fost. 

Il conduse prin sala de jocuri. Mai multe canapele 
şi scaune, fotolii moi umplute cu biluţe minuscule de 
polistiren și perne erau împrăștiate peste tot. 

- Declaraţia de principiu privind activitatea noastră 
chiar defineşte ce facem noi pentru copii, și anume 
să le permitem tuturor tinerilor, îndeosebi celor care 

au cea mai mare nevoie de noi, să-şi atingă întregul lor 
potenţial de cetățeni responsabili, productivi și animați 
de spirit civic. 

Karen memorase cu mult timp în urmă declaraţia de 
principiu privind scopul organizaţiei. 

- Realizăm asta prin a avea un loc sigur pentru copii 
unde să își petreacă timpul după şcoală. Copiilor le plac 
jocurile video, așa că avem așa ceva aici pentru ei. 

Era un televizor cu un ecran uriaş, pe care ea personal 
îl cumpărase pentru club alături de două staţii indepen- 
dente de jocuri video. Alte câteva jocuri electronice cu 
fise erau aliniate de-a lungul pereţilor. 

- De asemenea mai avem o masă de ping-pong și o 
masă de biliard pentru intervalele în care nu pot folosi 
monitorul video. Afară avem o grădină pe care o să ţi-o 
arăt când o să ajungem acolo. 

-~ Câţi copii vin aici? 

- Numărul variază. Am avut până la o sută de copii 
înscriși să vină zilnic... însă cifra se dublează datorită 
celor care vin periodic aici. 

Michael se uită la copiii care încercau să pară neinte- 
resaţi, însă nu prea le reușea. 

- Trebuie să se înscrie? 

- Din motive legate de politica de asigurări, trebuie 
să o facă. Avem în vigoare un sistem de tip plăteşte-ceea- 
ce-poţi. Majoritatea acestor copii nu sunt în măsură să 
plătească. Ne bazăm pe donaţii şi pe strângeri de fonduri 
din afară. 

- Chiar şi copiii se implică în unele din aceste strân- 
geri de fonduri, adăugă Jeff. Luna trecută am avut de 
organizat o acţiune de spălat mașini care ne-a adus vreo 
două sute de dolari. 

- Cu două sute de dolari nu prea pare să se poată 
plăti factura la curent. 

- Şi nici nu se plăteşte, spuse Karen, surprinsă de 
nivelul de interes din glasul lui Michael. [i ajutăm 
pe copii după școală cu temele şi proiectele școlare. 

În principal, este vorba de adolescenţi, însă câteodată 
avem și copii de zece sau unsprezece ani. 

Karen trecu pe lângă masa ei de matematică şi îşi 
aruncă privirea la foaia lui Juan în drum. 

-N-o să primeşti niciodată pizza aia dacă nu treci de 
problema numărul șase, amice. 

Din vocea ei răzbătea o undă de veselie, jucăușă. 
Chiar voia ca acești copii să facă lucrurile bine. 

- Bine, domnişoară Jones. 

Îl conduse pe Michael în bucătărie. 

- Bucătăria este pe deplin funcţională. Le asigurăm 
gustări și mese ocazionale. Adevărul este că sunt o gră- 
madă de copii care nu primesc o masă ca lumea acasă. 
Fiecare dintre ei știe că poate găsi ceva aici. Majoritatea 
dintre ei sunt prea jenaţi să spună că le este foame. 

- Şi cum treceţi peste asta? 

-li anunțăm când este ziua în care le asigurăm masa, 
și nici unul dintre ei nu o ratează. 

- De ce nu le asiguraţi zilnic câte o masă? 

Karen îi întâlni privirea lui Michael. 

- Din cauza fondurilor. 

- Oh. 

El îi ţinu ușa din spate deschisă, iar ea păși şi 
ieși afară. Jeff rămăsese în urmă cu Tony, care cerea 
detalii despre cât costa în întregime funcţionarea clu- 
bului copiilor. 

- Aici e un teren de baschet și o curte unde se joacă. 

ncercăm să organizăm meciuri de fotbal american pen- 
tru ei. Pare singura modalitate să îi deconectăm de la 
jocurile video. 

- Acum el o privea, iar ea deveni brusc extrem de con- 
ştientă de zâmbetul lui. 

-Se pare că chiar îţi place aici. 

-Copiii sunt minunaţi. Nu sunt cu toții copii defa- 
vorizaţi. Doar greșit direcționaţi. Îmi place să cred că 
îi protejăm de ceea ce se întâmplă pe străzi și îi ținem 
departe de droguri și bandele de cartier. 

El îşi puse ochelarii de soare. 

- Aveţi mulți copii de genul acesta aici? — 

-Am tot avut câţiva copii-problemă. Însă ne ocu- 
păm de ei imediat ce aflăm ceva în privinţa asta. De 
două sau trei ori pe lună este disponibil un consilier 
pentru problemele tinerilor. Mă gândesc la locul acesta 
ca la un loc de refugiu pentru acești copii. Nu avem nici 
un fel de toleranţă faţă de orice tentative de intimidare 
sau de acte de violenţă și nu judecăm pe nimeni. 

- Interesant. 

Jeff era la câţiva metri distanţă, suficient de departe 
cât să nu poată auzi nimic. Tinerii care erau în curte 
vorbeau între ei. 

Ea cobori vocea: 

- Acţiuni caritabile pentru copii ca să-ţi cheltuiești 
banii? 

Michael se uită în urma lor. 

-A funcţionat, nu-i aşa? 

Karen râse. 

- Așadar, ce părere ai? 

El clătină din cap. 

-Cred că Gwen s-a înșelat. Cred că ești o sfântă. Faci 
toate astea în mod gratuit? 

- Cam asta ar fi definiția voluntariatului. 

Michael chicoti. 

- Oh, genul de tipă atotştiutoare care are răspuns la 
toate... te-ai potrivi de minune acestei definiţii. 

Karen îi făcu semn cu degetul spre pieptul lui. 

- O tipă atotştiutoare și sfântă pe deasupra. Spune-o 
cum trebuie. Tony ştie de fapt de ce eşti aici? 

El clătină din cap. 

- Numai eu și tu... şi Gwen. 

Jeff și Tony veneau spre ei, astfel că ea schimbă rapid 
subiectul. 

- Ei bine, ce crezi? 

- Îmi place. Sunt o grămadă de organizaţii caritabile 
pentru tineri care îi ajută pe copii după ce au apucat-o 
deja pe-o cale greșită. Aceasta pare să vrea să ţină sub 

control acest risc înainte ca aceşti copii să o pornească 
aiurea. 

Chiar dacă Michael juca un rol, o făcea cu multă 
convingere. 

Se duseră înapoi în încăperea de bază a clubului, de 
unde nici unul dintre copii nu se clintise. 

Michael se aplecă şi îi șopti la ureche: 

- E timpul să revenim la şarm. 

Şi aşa făcu. 

Karen îi găsi un scaun pe care să stea în timp ce el îi 
încuraja pe copii să pună întrebări. 

-Şi unde mergeţi voi la şcoală? îi întrebă el, ajutân- 
du-i să spargă gheaţa. Ce vă place cel mai mult? 

Mai mulți copii îi spuseră că le place să meargă acasă. 
Amy îi spuse că îi place să vină la club după școală. 

- Ce vă place cel mai puţin la şcoală? 

- Algebra! spuse Juan de la masa de matematică. 

- Gândește-te doar la petrecerea cu pizza, Juan. Ajută 
la rezolvarea ecuaţiilor în care îl ai pe x pe post de necu- 
noscută, strigă Karen din spatele încăperii. 

Mai mulți copii râseră. 

- Petrecere cu pizza? întrebă Michael. 

- Domnişoara Jones ne mituiește cu pizza dacă facem 
rezultate bune la teste. 

- Dacă obţineţi rezultate bune la teste, Steve, îl corectă 
Karen. 

- Dacă m-ar fi meditat cineva la fel de extraordinar 
ca domnișoara Jones pe vremea când eram la liceu, aș fi 
avut numai zece. 

Michael nu-şi dezlipi ochii din ochii ei deloc în schim- 
bul de replici. 

- N-ar fi fost nevoie de nici un fel de mituire. 

Copiii din jurul lor șuierară și fluierară. 

-A trecut mult timp de pe vremea când eraţi în liceu, 
domnule Wolfe. Lucrurile s-au mai schimbat. 

Ea îl tachina, punându-i și mai mult la treabă. 

Din expresia jucăuşă de pe faţa lui, îi făcuse plăcere 
remarca amuzantă. 

Copiii râdeau şi cel puţin unul scosese telefonul să 
facă poze. 

- Ştiţi ceva, băieţi... dacă cineva de-aici o poate con- 
vinge pe domnișoara Jones să iasă cu mine în oraş, o să 
fac mai mult decât o petrecere cu pizza. 

Copiii săriră în sus la propunerea asta. 

- Oh, Dumnezeule, domnişoară Jones, Michael 
Wolfe tocmai v-a invitat să ieșiţi împreună! 

- Trebuie să mergeţi, domnişoară Jones. 

Michael interveni ca să arate că este întru totul de 
acord: 

- Da, domnişoară Jones. 

- E nevoie întotdeauna de o cameră plină de co- 
pii ca să faceţi femeile să iasă cu dumneavoastră, 
domnule Wolfe? 

Michael își lăsă capul într-o parte: 

- Nu. Dar ajută. 

Se vedeau o mulțime de telefoane pe fază care înregis- 
trau asta. Avea să ajungă pe YouTube înainte să reușească 
să ajungă acasă. li era cât se poate de clar. 

- Haideţi, domnişoară Jones. 

- Ştiţi ceva... ce-ar fi să vă dau numărul meu de tele- 
fon și să putem sta de vorbă fără atâta lume împrejur? 

- Exact la asta mă gândeam şi eu. 

Ea se uită în jur la privirile buimăcite din încăpere. 

~ Poate să-mi împrumute cineva un pix? 

Cineva îi băgă unul direct sub nas. Se apropie de vi- 
itorul ei soț, îi luă mâna şi făcu ceva ce era sigură că nu 
îi făcuse nimeni până acum. Li scrise în palmă numărul 
ei de telefon. Când termină, bărbatul îi luă mâna într-a 
lui şi i-o sărută. 

Ochii lui străluceau veseli. 

Ceva îi spunea că următorul an din viața ei avea 
să fie foarte tare. 

lar dacă era posibil ca aceşti copii să se aleagă și cu 
altceva în afară de pizza din toată afacerea aceasta... ea, 
una, era pe deplin de acord. 


* 

- Exact de asta aveam nevoie, spuse Karen de partea 
opusă a mesei. 

Gwen zâmbi și îşi ridică paharul în aer. Era cât se 
poate de posibil ca asta să slujească drept petrecerea bur- 
lăciţelor - în cazul în care Michael se mișca pe cât de 
repede credea ea că o va face. 

Karen şi Gwen stăteau față în față la Hard Rock Cafe 
de pe Sunset Boulevard. Gwen hotărâse să accepte su- 
gestia Elizei. „Fă un efort în acest sens. leşi cu cineva în 
oraş. Cunoaşte și tu pe cineva.“ 

Asta dacă voia să cunoască pe cineva altfel decât un 
bărbat responsabil și plictisitor pe care te puteai baza 
că îşi va face apariția la timp, dar care nu avea cum 
să o facă vreodată să vibreze datorită simplei lui pre- 
zențe. Mai avusese până acum parte în viaţa ei de băr- 
baţi previzibili şi complet plictisitori, așa că trebuia să 
caute în afara sălilor de bal unde se ducea ca să-și con- 
ducă afacerea. 

Barul era plin ochi. Toţi clienţii beau, râdeau și 
se străduiau să uite de problemele lor cotidiene. 

- E chiar un tip de treabă. Copiii l-au plăcut la 
nebunie. 

Gwen aruncă o privire rapidă de jur împrejurul încă- 
perii, însă nu observă pe nimeni care să se uite la ele. 

- Sunt sigură că statutul lui de vedetă o să-i facă pe 
copii să te admire și să te respecte chiar mai mult decât 
o fac acum. 

- Ceea ce vine ca beneficiu suplimentar. 

- Pentru o relaţie de succes, spuse Gwen, ciocnindu-și 
paharul de cocktail cu al lui Karen. 

= Pot să beau pentru asta. 

Sorbiră din băuturi. 

- Nu pot să cred că asta chiar se întâmplă. 

- Aşteaptă pân-o să-i vezi casa, 

Karen zâmbi în timp ce se uită cu atenţie dincolo de 
Gwen. 

- Aici suntem, spuse ea făcând un gest din mână. 

Eliza li se alătură, aruncându.-şi poșeta plic pe masă. 


68 Catherine Bybee 


- Nu eram sigură că o să vă găsesc în jungla asta. Oare 
ar putea să înghesuie aici mai mulți oameni de-atât? 

- Probabil că da. 

-Mă bucur să te văd, îi spuse Eliza lui Karen. Aud că 
e în regulă să-ţi prezint felicitările mele. 

-Nu încă... dar cam așa se pare. 

Eliza îi făcu semn unei ospătăriţe să se oprească și 
comandă un Martini. 

- Văd că nu s-au schimbat prea multe, spuse ea după 
ce plecă femeia. 

- La ce te referi? întrebă Gwen. 

- Stăm într-un bar, iar umbra ta gigantică stă ascunsă 
în partea din spate a clădirii. 

Eliza îşi aruncă o alună în gură. 

- Umbra mea? 

Eliza se uită în dreapta barului. 

- Mda. Tipul care se poartă de parcă ești o simplă 
slujbă pentru el, dar care nu pare dispus să te scape din 
ochi. Dacă ar fi fost altcineva în afară de Neil mi-ar fi 
fost teamă că-i vreun obsedat care vrea să-ţi facă felul. 

Gwen se răsuci în scaun. Bineînţeles, cocoţat pe 
marginea unui scaun din partea îndepărtată a barului, 
stătea Neil. 

-Ce naiba caută aici? 

Privirea lui o surprinse pe a ei pentru o fracțiune de 
secundă înainte ca ea să se uite într-o parte. 

- Cred că motivul e evident. 

Ea şuieră printre dinţi, furioasă: 

- N-am nevoie de-o dădacă. 

- Nu ştiu ce să zic, Gwen. Ultima oară când am 
fost într-un bar îmi amintesc cu certitudine de cineva 
care s-a îmbătat și de alte două persoane care s-au luat 
la bătaie. 

Nu avea cum să uite povestea asta. Gwen şi Eliza se 
duseseră să se relaxeze într-un bar din Texas. Dăduseră 
de niște cowboy şmecheri și plini de replici de tipul „da, 
doamnă“ şi „bună, scumpo“. Ele dansaseră și se lăsaseră 
purtate de val... şi da, ea băuse puțin cam mult. Când 

unul dintre cowboy îi interpretase în mod greșit zâmbe- 
tul ca pe o invitație la sex, Neil ţâșnise de la bar ca să îl 
înveţe pe cowboy înţelesul cuvântului „nu“. 

Asta fusese prima oară când Neil îi apărase onoarea 
şi, deşi ura să o recunoască, îi plăcuse la nebunie cât de 
furios devenise el când un alt bărbat se uitase la ea. 

- Asta a fost anul trecut. 

-Şi ce s-a schimbat de-atunci? 

Nu conta cât de mult flirta cu tipul ăsta sau cât de 
transparente erau aluziile ei în privinţa atracției 
pe care o simţea față de el. Neil nu mușcase momeala. 

- Totul. 

Gwen se ridică, gata să îl pună la punct pe Neil. 

- Dacă vreţi să mă scuzaţi pentru un moment... 

Îşi croi calea prin mulțimea din local ca și cum ar fi 
luat-o pe un drum ce ducea la coliziune sigură cu Neil. 
El o privi serios cu un aer de reproș și fermitate în timp 
ce ea se apropie și apucă strâns sticla cu gât alungit de 
lângă el. 

Strecurându-se printre femeia de scaunul de lângă el 
și corpul mătăhălos al lui Neil, Gwen îşi puse palma pe 
şold și întrebă mârâit: 

- Ce faci aici? 

El clipi, o dată, și își ridică berea. 

- Beau ceva. 

Lui Gwen îi veni să ţipe. 

- Bei ceva, repetă ea. 

El ridică sticla şi bău cu nesaţ. 

- Știu ce faci, Neil. Şi nu-mi place asta. Nu vreau şi 
nici nu-mi trebuie gardă de corp. 

- Asta rămâne de văzut. 

Dacă bătutul din picior i-ar fi atins lui vreo coar- 
dă sensibilă, ea ar fi bătut din picior mai tare decât o 
face o fătucă de la vreo podgorie când zdrobeşte strugu- 
rii culeși. 

Împungându-i pieptul cu un deget, se apropie și mai 
tare de el. 

-Ai cea mai vagă idee cât de dificil este să ai o viață 
sentimentală şi sexuală când ai tot timpul după tine un 
culturist de o sută cincisprezece kilograme? 

Un mușchi din maxilarul lui se contractă. 

- O sută douăzeci și cinci. 

- Ahhh! 

Ea chiar ţipă acum. 

El își ridică din nou sticla, însă înainte să poată să 
poată lua o gură zdravănă de bere, Gwen i-o smulse din- 
tre degete şi-o dădu pe gât. 

Cu o mișcare care le-ar fi făcut pe Eliza și Karen să fie 
mândre de ea, îi băgă forțat sticla înapoi în mână și se 
strecură între coapsele lui. 

Maxilarul lui se încordă din nou. 

Parfumul lui cu o tentă puternică de mosc, atât de 
tipică lui Neil, îi invadă simţurile. Îşi lăsă una din mâini 
pe coapsa lui și o lăsă să zăbovească acolo. 

- După cum văd eu lucrurile..., Neil. Ai două varian- 
te, Ori te retragi ori te implici. 

Gwen îi strânse coapsa înainte să se îndepărteze și să 
se ducă înapoi spre fete cu pași fermi şi repezi. 

Pe faţa i se zugrăvise un zâmbet plin de satisfacţie. 


capitolul 7 


„Ce mama naibii a fost asta?“ 

Fundul bine conturat al lui Gwen se legăna înainte 
şi înapoi în timp ce ea îşi făcea loc printre oameni să se 
întoarcă spre masa ei. 

Nu avu timp să proceseze ultimatumul lui Gwen îna- 
inte să audă pe cineva strigându-l: 

- Mac! Tu eşti? - 

Neil îngheţă. Numele lui din trecut îi reverberă ciudat 
în urechi, făcându-l să se gândească de două ori înainte 
să se întoarcă. 

li făcu semn barmanului cu sticla lui de bere goală, 
sperând că indiferent cine îl strigase pe nume nu se uita 
la el. 

- MacBain? 

Îşi aruncă rapid privirea peste umăr. 

- Rick? spuse el în stare de şoc. 

Ultima oară când îl văzuse pe Rick... 

Căldura sufocantă captase mirosul de praf, sânge şi moarte. 
Elicopterul Blackhawk transporta ce mai rămăsese din omul 
acesta spre un loc sigur. Cinci dintre ei reușiseră să rămână în 
viaţă, dar unul dintre ei avea să își dea ultima suflare înainte 
ca elicopterul să aterizeze. 

Exa vina lui. 

Rick îi apucă cu putere mâna lui Neil în mâna lui și îl 
trase înspre el într-o îmbrăţișare tipic bărbătească. 

- Firar să fie, mă bucur să te văd. 

- Arăţi bine, reuși Neil să spună, recunoscător barma- 
nului pentru că fusese rapid cu băutura. 

- lar tu arăţi la fel de enervat ca întotdeauna. 

Rick „Smiley“ Evans, Zâmbăreţul pentru toţi cei din 
unitatea lor datorită buzelor lui mari care zâmbeau in- 
diferent dacă cerul se prăvălea în jurul lor, comandă un 
whisky și se așeză pe scaunul acum liber de lângă Neil. 

-Cât timp a trecut? 

Neil își aruncă rapid privirea peste umărul lui Rick și 
observă că Gwen râdea. 

- Câţiva ani. 

„Cinci ani, opt luni şi câteva zile.“ 

Rick se foi în scaun, 

- Aia-i o masă plină de belele, dacă e să mă întrebi pe 
mine. Sunt prietenele tale? 

Neil își mută privirea într-o parte și se concentră asu- 
pra vechiului lui camarad. Ultimul lucru pe care voia să 
îl facă era să îi explice Rick cum stătea treaba cu Gwen. 
La naiba, nu ştia cum să își explice nici lui însuși cum 
stătea treaba cu Gwen. 

-Ce faci în L.A.? Am crezut că nu-ți place Coasta 


de Vest. 

Rick își luă băutura în mână, iar zâmbetul pe care îl 
afișa permanent păli. 

Neil simţi un fior rece pe șira spinării, 

- Urăsc priveliștea asta nenaturală. 

- Şi-atunci de ce ești aici? 

Ceva îi spunea că nu avea să îi placă răspunsul. 

Rick își goli paharul dintr-o înghițitură. 

-Te căutam. 

„Ah, fir-ar!“ Rick lăsă o bancnotă de douăzeci pe bar 
şi se ridică. 

- Hai să găsim un loc mai puţin gălăgios. 

Pe Neil îl durea maxilarul de la încordare. Nu avea 
nici un fel de chef să o lase singură pe Gwen, însă știa 
că Rick nu iar fi cerut să stea de vorbă dacă n-ar fi fost 
important. Își aruncă pentru ultima oară privirea în 
direcția lui Gwen înainte să îl urmeze pe Rick afară 
din bar. 

De-a lungul și de-a latul L.A. erau o grămadă de 
baruri în care să te pierzi de lume. Găsiră unul, îşi co- 
mandară ceva de băut și-și văzură de ale lor. 

- Billy-i mort. 

- Ce? 

Părul de pe braţele lui Neil se zbârli şi rămase așa, 
zbârlit. Billy Thompson era un țărănoi din pădurile 
din Tennessee și unul dintre oamenii lui Neil. Bunicul 
lui era arhicunoscut în orașul lui natal pentru alcoolul 
pe care îl distila folosindu-se de un cazan de casă. Un 
talent pe care i-l pasase lui Billy care contribuia la can- 
titatea de alcool produsă în borcane de sticlă. Dar așa 
țărănoi cum era, Billy putea să dea de urmă unui şobo- 
lan imens din pădurea tropicală şi să-l împuște de la un 
kilometru și jumătate fără cătare la armă. Rolul lui în 
mijlocul echipei era nepreţuit. 

Fusese nepreţuit. 

- Cum? 

- În raportul oficial s-a consemnat sinucidere. Vrăjea- 
la legată de nu știu ce afecţiuni posttraumatice. 

- Asta-i o mare mizerie. 

Billy se descurca mai bine decât majoritatea dintre ei. 
Din câte auzise Neil, se însurase cu iubita lui din liceu și 
încerca să lase în urmă trecutul de soldat. 

Rick luă o gură din băutură. 

- Asta am spus şi eu. Faptul că a existat un raport 
care a fost accesat în mod fraudulos îmi spune că băieții 
noștri erau cu ochii pe el. 

- De ce? 

- Nevastă-sa a dispărut. A umblat zvonul la el în oraș 
că ar fi fugit cu cineva - altcineva decât Billy. În raportul 
oficial s-a scris că bărbatul s-a îmbătat criță și s-a aruncat 
în gol de pe o stâncă. 

Neil se aplecă în faţă. 

- Dacă nevasta lui Billy ar fi fugit cu un alt bărbat, el 
i-ar urmărit până i-ar fi găsit și ar fi adus-o înapoi. 

Rick zâmbi. 

- Exact asta zic și eu. 

- Așadar, ce crezi că s-a întâmplat? 

- Cred că cineva l-a aruncat de pe stânca aia. Şi in- 
diferent cine a făcut asta, fie o are pe nevastă-sa, fie a 
omorât-o și nimeni nu i-a găsit cadavrul. 

- Ce te face să spui asta? 

- Nevasta lui, Lucy, lucra la un restaurant local, servea 
la mese. În ziua în care a dispărut a văzut-o cineva stând 
de vorbă cu un bărbat în parcarea restaurantului. Un 
bărbat care nu era Billy. 

- De unde ai obţinut informaţia asta? 

Rick dădu din umeri. 

- Mai multă lume a fost bucuroasă să îşi împărtășeas- 
că opiniile. E un orășel mic, în care oamenii își dau 
televizorul mai încet ca să își audă vecinii certându-se. 
Distracţie pe bani puţini. A doua zi Lucy n-a mai apărut 
la serviciu. 

- Şi? 

- Billy s-a întors acasă de la tura lui de la fabrică. În 
raport s-a consemnat că unele dintre hainele ei lipseau, 
însă mama ei a spus că singurul lucru esenţial care lipsea 
era geanta ei. 

- Şi Billy a completat o sesizare privind dispariția 
de persoane? 

-Ca ea să poată fi găsită de încuiaţii de la poliţia lo- 
cală? Tu ce crezi? 

-Cred că Billy putea să o găsească mai repede. 

Rick dădu aprobator din cap. 

- Exact. Doar că Billy a rămas acasă... nu a plecat să 
o caute. Sunt trei apeluri telefonice către reședința lui, 
toate de la telefoane publice. Cine mama dracului mai 
foloseşte un telefon public? 

- Cineva care nu vrea să fie identificat. 

- Exact, 

- Când Lucy nu și-a făcut apariţia la muncă, iar şeful 
ei a sunat, Billy a zis că ea a plecat în grabă. 

Maxilarul lui Neil se contractă. 

- Crezi că cineva a pus mâna pe Lucy și l-a sunat pe 
Billy... ca să își bată joc de el? Să îl amenințe? Să îi ceară 
o răscumpărare? 

Rick își îndreptă berea în direcţia lui Neil. 

- Asta-i exact ceea ce cred că s-a întâmplat. Doar că nu 
cred că voiau bani. 

- Nu cred că Billy avea vreun ban. 

- Exact. Ceea ce reprezintă motivul pentru care cred 
că nu făceau decât să se joace cu el... să-l facă să sufere, 
ceva de genul ăsta, știi? 

- Dumnezeule! Asta-i nebunie curată. 

- Nişte puști aflaţi la vânătoare au dat peste cadavrul 
lui Billy undeva pe fundul văii abrupte. Ascuns? Nu. Pe 
o potecă... sau, mă rog, aproape de o potecă. Indiferent 
cine a făcut asta a vrut să fie găsit. 

Neil își frecă falca. 

- Așadar, vrei să îi dai de urmă celui care i-a făcut asta 
lui Billy? 

- Să fiu al naibii dacă nu, doar că nu ăsta-i motivul 
pentru care sunt aici ca să vorbesc cu tine. 

- Oh? 

Privirea rece şi dură a lui Rick o întâlni pe a lui Neil. 

- Au găsit un corb mort în haina lui Billy. 

Fiorul de pe şira spinării lui Neil se transformă într-un 
ţurțure gros de gheaţă. 


Gwen îşi întoarse perna pentru a treia oară, găsind 
locul cel mai răcoros, și se forță să îşi închidă ochii. Cu 
toate acestea, somnul nu se lipi de ea. 

El plecase. eșise fără nimic altceva decât o privire 
rapidă înspre ea, înspre spate. Acum era acolo, de pază, 
iar peste o clipă era deja plecat. 

Tot ce putea să spună în sinea ei era... „Eu l-am forțat 
s-o facă.“ 

Karen şi Eliza îi sugerară amândouă să treacă peste 
asta. Indiferent de sentimentele puternice dintre ei, 
dacă Neil nu urma să facă vreo mișcare în sensul acesta, 
lucrurile nu aveau niciodată să ia vreo turnură anume. 

Cu toate astea, când ieșiră din bar, Gwen putea să 
jure că o urmăreşte cineva atent cu privirea. Poate 
că Neil hotărâse că trebuia să o facă mai pe furiș, nu 
așa pe față. 

Eliza îi sugeră să facă niște cursuri de autoapărare... 
şi să își cumpere o armă. Dar numai ca să se simtă mai 
bine în privința perspectivei de a locui singură. Nici nu 
ar fi fost de conceput ca Eliza să nu întrevadă câte ceva 
prin armura lui Gwen. Pentru Gwen nu era o mare sco- 
fală faptul că va locui singură, însă adevărul era că ea nu 
făcuse niciodată asta. Eliza deja îi arătase cum să folo- 
sească o armă. Până la căsătoria Elizei existase întotdeau- 
na o armă de foc în casă. Părinţii Elizei fuseseră uciși pe 
vremea când era doar o fetiță. lar individul care o făcuse 
promisese să o omoare și pe Eliza. Prietena ei crescuse în 
cadrul unui program de protecţie a martorilor și avusese 
pistol pentru propria siguranță. Karen se mutase în casă 
la scurt timp după ce Eliza plecase. 

Cu Karen prin preajmă și inepuizabila prezenţă a lui 
Neil, Gwen nu simţise nevoia să aibă propria armă. Însă 
poate că acum avea să analizeze această opţiune. În ciuda 
atitudinii de fațadă afișată, asemenea unui paravan de 
sticlă gravată cu mesajul „Sunt bine așa pe cont propriu, 


76 Catherine Bybee 


mulțumesc foarte mult“, ea nu se simţea chiar conforta- 
bil în situaţia dată. 

A doua zi, Eliza plecă înapoi la Sacramento cu avio- 
nul, iar Karen se duse la prima ei întâlnire oficială în 
oraș cu Michael. 

La zece seara telefonul ei scoase un bâzâit specific pri- 
mirii unui mesaj-text. „Imi place de el. O să rămân aici 
peste noapte.“ 

Gwen zâmbi şi îi trimise un mesaj înapoi: „Sună-mă 
oricând dacă ai nevoie de mine“. 

Răspunsul lui Karen fu un emoticon cu o față 
zâmbitoare. 

„Şi uite așa încep serile singură acasă.“ 

Gwen setă alarmele, se gândi la Neil şi se duse la 
culcare. 

Dimineaţa când se duse spre bucătărie ca să îşi facă 
ceai, observă că ușa din spate era deschisă cam trei centi- 
metri. Ar fi putut să jure că o închisese, însă aparent nu 
o făcuse. Vânturile dinspre coastă, cunoscute de altfel 
și drept vânturile Santa Ana, împrăștiau frunzele de jur 
împrejurul curții din spate. 

Era sigură că detectoarele de mişcare o luaseră raz- 
na și, cu toate acestea, Neil nu sunase. Şi nu avea de 
gând să sune. 

Deci alesese ce voia să facă. 


- De vineri într-o săptămână, anunţă Karen când in- 
tră pe ușă în miezul zilei. 

- Bine ai venit acasă. 

Karen zâmbi larg. 

- Ne căsătorim de vineri într-o săptămână. 

Gwen se mută de la masa de unde căuta cursuri de 
autoapărare pe Internet și o îmbrăţișă pe Karen. 

- Cât de incitant! 

- O să zburăm cu avionul până la New York, o să 
luăm pe sus un judecător care să oficieze cununia civilă 
și o să ne ascundem în Franţa timp de o săptămână. 
N-am fost niciodată în Franţa până acum. 

- E splendidă în perioada asta a anului. Parlez vous? 

- Care parte din n-am fost niciodată în Franţa n-o 
înţelegi? Nu parlesc nimic altceva decât engleză și ocazi- 
onale limbaje adolescentine, plus ceva înjurături. 

Karen se prăbuși pe canapea și își întinse picioarele 
pe măsuţa de cafea. 

- Nu pot să cred că se întâmplă asta. 

- Povesteşte-mi totul, 

Karen expiră cu putere. 

- M-a dus în comoara lui ascunsă din Brentwood. 
Chelnerul îl cunoştea. Clienţii şi-au întins gâturile 
ca să surprindă o imagine cu noi doi. L-am întrebat 
cum reuşeşte să meargă la baie fără să îl urmărească 
cineva. Mi-a spus că o face precum femeile, împreună 
cu cineva. 

Karen râse. 

- Faima nu îl deranjează. A ignorat privirile insistente 
și în cele din urmă m-am trezit și eu că le ignor la rândul 
meu. Eu am vorbit despre copiii de la centru. El a vorbit 
de ultimul lui film. Apoi am mai schimbat niște banali- 
tăți în timp ce-am mâncat. Când ne-am suit în mașină 
ne-am îndreptat înspre casa lui. 

- Nu-i aşa că-i frumoasă? 

- Este uimitoare. Nu atât de sufocantă pe cât mă gân- 
deam c-ar fi. 

- Mie mi s-a părut extrem de primitoare. 

- Îndată ce am rămas singuri, am vorbit despre ce va 
fi la anul... dacă totul merge cum trebuie. Ne-am uitat 
la un film siropos. l-am sugerat unul dintre filmele lui, 
însă mi-a spus că nu se uită niciodată la ele. Nu poate 
suporta să se vadă pe ecran. Îi place să bea vin, însă în 
public se preface că îi place berea. Lai văzut crama? 

Karen, plină de entuziasm, trecea rapid în revistă eve- 
nimentele serii. 

- Nu. 

- E imensă, cu pereţi de cărămidă, masă de fier... 
rafturi peste rafturi de vin despre care eu, una, nu ştiu 
nimic. Asta-i unul dintre motivele pentru care am ales 

Franţa. Sunt câteva podgorii pe care vrea să le viziteze, și 
ce scuză mai bună poți avea decât o lună de miere? 

-Sunt de acord. Așadar, de ce-ai rămas peste noapte? 

Karen surâse atotștiutoare. 

- Un tip cu un aparat de fotografiat ne-a urmărit 
când am ieșit din restaurant. Când am plecat azi-dimi- 
neaţă a făcut câteva fotografii. Michael ştia că va fi acolo, 
în așteptare. 

-O să fie şi alții. 

- Ştiu. Nu-i vorba decât de un an de zile. Ei bine, 
şaisprezece luni. Ce nebunie să planifici divorțul înainte 
de căsătorie, însă Michael are programul planificat nu 
pe zile, ci pe ore. 

Gwen își îngustă privirea. 

- Toată povestea asta e pentru publicitate? 

Karen dădu din umeri. 

- Nu sunt pe de-a întregul sigură. El a vorbit despre 
familia lui, despre faptul că ei nu știu cum stă treaba 
cu el. Are impresia că maică-sa bănuiește ceva, dar tai- 
că-său, nu. Vreo două tipe cu care a ieşit, pentru apara- 
tele de fotografiat, au spus răspicat celor din media că 
nu a existat nici un fel de relație sexuală, ceea ce cred 
că a dat naștere la anumite zvonuri. Potrivit spuselor lui 
Michael, industria cinematografică este mai degrabă o 
comunitate în care toată lumea este strâns interconec- 
tată, Nu sunt sigură dacă face asta ca să-și salveze imagi- 
nea de macho sau ca să mai câștige timp. Are trei filme 
mari în care o să fie implicat anul ăsta... şi încă două la 
anul. Milioanele pe care le câștigă pentru fiecare film în 
parte reprezintă o motivaţie suficient de mare pentru el 
ca să se căsătorească. 

- La asta m-am gândit și eu. Oricum, nu contează. Atât 
timp cât n-ai tu vreun fel de idei romantice în cap. 

- Eal naibii de sexy, însă față de mine s-a comportat 
exact precum un prieten bun sau un frate. Nu-ţi face 
griji că o să mă îndrăgostesc de el. 

- Bine. 

Gwen se ridică de pe canapea. 

- Va trebui să-mi arăţi câteva lucruri în fişierele tale. 
Deşi mă îndoiesc că va fi prea multă activitate pe-aici 
în timp ce tu o să te plimbi prin Franţa, nu se ştie 
niciodată. 

- Lasă-mă mai întâi să-mi schimb şi eu hainele. 

Karen ieși din încăpere şi se îndreptă spre etaj. Gwen 
marcă pagina pe care făcuse căutarea pe Internet și dădu 
un clic pe fişierele principalilor clienți ai Alliance. 

- Bleah! Gwen, vino-ncoace, strigă Karen. 

Gwen râse şi urcă spre locul de unde se auzea vocea 
lui Karen. 

- Din nou vecinii noştri dezbrăcați? Au stat treji până 
târziu aseară. 

Karen stătea în uşa camerei ei, nu la geam. Gwen se 
uită încotro se uita fix Karen. 

Geamul de la camera lui Karen era deschis câţiva cen- 
timetri, iar într-o jardinieră pentru flori se vedeau mai 
multe pene negre. 

- Aia- o pasăre moartă? 

-Cred că-i o cioară. 

Gwen veni mai aproape. Mda, cioara arăta de parcă 
încercase să intre prin plasa de la geam. Ciocul era prins 
parţial înăuntru, iar corpul îi zăcea în stratul de flori. 

- Urăsc păsările, Gwen. Amintiri neplăcute din seria 
de Alfred Hitchcock. 

Gwen chicoti. Îşi scoase pantoful şi bătu uşor în ex- 
tremitatea ciocului păsării până când o eliberă din plasa 
de protecţie. Deschise plasa de protecţie, iar apoi folo- 
sindu-se de vârful degetelor, Gwen reuși să apuce o pană 
şi o aruncă rapid pe pământul de dedesubt. 

- O s-o pun la gunoi. 

- Mulţumesc, spuse Karen tremurând. 

- Bleah. 

Gwen chicoti în timp ce ieșea din cameră. 

-Şi toată lumea crede că eu sunt cea delicată și fragilă 
în casa asta, își spuse ea în barbă. 

capitolul 8 


Gwen trecu la volanul maşinii ei printre porțile 
proprietăţii din Malibu aflată în posesia fratelui său și 
parcă pe aleea circulară. Îi făcu semn cu mâna unuia 
dintre cei care îngrijeau proprietatea și intră în casă fără 
să bată. 

- Bună, spuse ea în momentul în care intră. 

Sunetul scos de nişte tocuri moi la contactul cu par- 
doseala acoperită cu gresie o precedă pe menajera casei. 

- Lady Gwen? 

- Bună, Mary. 

Gwen îşi scoase ochelarii de soare şi îi puse împreună 
cu geanta pe masa din hol. 

- Ce mai faci? 

Mary lucra pentru fratele ei din momentul în care el 
se mutase să locuiască în această casă. Era bucătarul-șef 
și câteodată dădea o mână de ajutor la alte treburi prin 
casă. În casă locuia în regim permanent o menajeră şi 
mai erau şi cei care se îngrijeau de proprietate şi care 
plecau seara acasă. Şi bineînţeles, Neil. 

O omora gândul să nu îl caute din priviri. Probabil că 
el era în casa de oaspeţi... asta dacă era într-adevăr aici. 
Gwen îşi spuse că nu îi pasă. Ea, una, avea o misiune de 
îndeplinit. O misiune independentă. 

- Ţi-a spus Samantha că vin? 

- Da. O să rămâneți pentru masa de prânz? întrebă 
Mary cu o privire plină de speranță. 

- Eşti plictisită, Mary? 

- Până la lacrimi. De-abia îi aştept să vină acasă. 

Merseră împreună de-a lungul holului masiv spre 
bucătărie. Bucătăria şi camera pentru micul dejun 
se deschideau spre o încăpere imensă și ferestre ce se 
întindeau până în tavan. Dincolo de piscină şi de ve- 
randele de afară era o privelişte a Oceanului Pacific ce 
își tăia răsuflarea. 

- Aş fi fericită să rămân pentru masa de prânz atât 
timp cât o să mănânci şi tu cu mine. 

Mary își ridică sprâncenele. 

- Minunat. Vreo preferință anume? 

-Orice care nu-i pregătit la cuptorul cu microunde 
ar fi super. 

nvăţatul deprinderilor referitoare la gătit nu făcuseră 
parte din educaţia lui Gwen. De când se mutase în Sta- 
tele Unite, trebuise să înveţe să aibă grijă și să se ocupe 
de ea însăşi, iar asta însemna o grămadă de alimente 
semipreparate gata de încălzit la microunde. 

- Vin imediat. 

- Minunat. O să fiu în biroul fratelui meu dacă ai 
nevoie de mine. 

Mary zâmbi punându-și un şorţ în jurul taliei. 
Gwen o auzi fredonând o melodie în timp ce ieșea din 
încăpere. 

Biroul lui Blake era zugrăvit în culori închise, cu ten- 
tă masculină, cu rafturi de cărţi încastrate în perete și 
o masă de lucru în centrul încăperii. Fotolii de piele 
maronie flancau masa de lucru, cu o canapea şi un mini- 
bar la unul din capetele încăperii. Ţinând minte cât de 
mult îl dispreţuia Blake pe tatăl lor, i se păru amuzant 
cât de mult îi amintea spaţiul în sine de biroul mult mai 
mare din Albany unde tatăl lor obișnuia să își petreacă 
timpul. Exact același pe care Blake îl folosea acum că 
era în Europa. El își conducea afacerea din domeniul 
transportului naval de pe ambele continente și o făcea 
cu foarte mult succes. 

Nu că ar fi avut nevoie să o facă în continuare. Tatăl 
lor îi lăsase moștenire averea lui Blake de îndată ce el se 
căsătorea şi avea un moștenitor. Lui Gwen și mamei ei 
i se lăsaseră mici stipendii lunare din care să trăiască. 
Mici, față de standardele lor de viaţă, mari pentru ori- 
cine care nu locuise toată viaţa într-un ditamai conacul 
de pe proprietatea familiei având la dispoziţie avioane 
personale și o rentă alocată pentru întreţinerea garde- 
robei cu care s-ar fi putut asigura hrana necesară unor 
ţări mai mici. Gwen ştia că fratele ei o iubea. Când el 
transferase banii în conturile ei, îşi dăduse seama cât 

de multe sacrificase el ca să obțină milioanele tatălui 
lor. De asemenea, își dăduse seama cât de diferiți erau 
tatăl şi fratele ei. 

Să locuiască în micuța casă din Tarzana fusese o opți- 
une. Una de care Gwen chiar se bucura. Însă acum când 
ştia că Neil nu avea să îi mai urmărească fiecare mișcare 
în parte, trebuia să aibă grijă să fie în siguranță. 

Gwen traversă încăperea spre locul în care fratele ei 
îşi ascundea camera-seif. Lambriul de pe perete arăta 
precum celelalte din cameră, însă, când își puse degetul 
pe un cititor digital, peretele se mută, iar în locul lui 
apăru o ușă metalică. După ce își scană palma, se deschi- 
se și următoarea ușă și apoi intră. 

Numai patru persoane aveau acces la seif: Blake, Sam, 
Neil și ea însăși. Gwen își păstra aici o parte din bijute- 
riile și banii ei, însă nu acesta era motivul pentru care 
Blake îi asigurase accesul la seif. Cu o suprafaţă de patru 
pe patru metri, și fiind complet impenetrabilă de afară, 
avea o dublă întrebuințare de seif şi de cameră ca atare. 
O cameră ca o cazemată. Când Blake și Samantha îşi 
luau câte o vacanţă în doi, Gwen stătea cu nepotul ei și 
cu Jordan, sora cu dizabilităţi a lui Sam. 

Blake voia să fie sigur că dacă exista vreodată o pro- 
blemă, familia lui avea să fie protejată. Gwen păși în 
camera-seif și deschise un sertar. 

Înăuntru, patru pistoale de diferite forme și mărimi 
erau puse lângă niște cutii deschise de muniţie. 

Tot cea avea de făcut era să afle care i se potrivea cel 
mai bine. 

Ridică pistolul care semăna cu cel pe care îl avea Eliza. 

„Tratează-l întotdeauna de parcă este încărcat“, îi ve- 
niră lui Gwen în minte vorbele Elizei. 

Verifică rapid camera cartușului, văzu că este goală şi 
observă şi încărcătorul de lângă el. 

-Ce faci aici, înăuntru? 

Vocea bubuitoare a lui Neil o făcu să sară din loc. 

Ea se întoarse spre el, cu arma în mână. Observă 
arma din mâna lui și o îndreptă spre podea. 

- Dumnezeule mare, Neil, m-ai speriat de moarte. 

El își duse mâna la spate, îşi băgă pistolul în toc şi 
păşi în încăpere. 

- Răspunde la întrebare. 

Statura masivă a bărbatului făcea ca spaţiul să devină 
minuscul. Ea se întoarse într-o parte, făcând tot ce îi 
stătea în putință să îi ignore prezența. 

-Ce ți se pare că fac? 

Ea luă încărcătorul, îi verifică greutatea. 

-Aia nu-i o jucărie. 

- Sunt pe deplin conștientă de asta. 

-La cei trebuie? 

- La nimic. Probabil. Însă date fiind sfaturile și ideile 
Elizei şi Samanthei, m-am hotărât c-ar trebui să am ceva 
de genul ăsta acasă dacă o să am vreodată nevoie de el. 

Samantha fusese de acord cu sfatul Elizei de când 
vorbiseră ultima dată la telefon. 

- Probabil că o să-ţi tragi un glonţ în propriul picior. 

El veni și mai aproape. 

- Îşi mulțumesc pentru votul de încredere, însă sunt 
sigură că o să fiu bine. 

După ce puse jos arma și încărcătorul, ea ridică un 
revolver. Ţinuse doar o dată în mână revolverul Elizei 
şi nu își putea aminti cum să verifice butoiașul pentru 
cartușe. Nu avea de gând să îl întrebe pe cel care tocmai 
râsese de ea. 

- Măcar ai ținut vreo armă în mână până acum? 

Ea puse revolverul înapoi, sări peste cel de-al doilea 
revolver ca mărime și ridică altă armă care era asemănă- 
toare cu prima. 

“ — Eliza m-a învăţat, nu-ţi aminteşti!? 

Neil mârâi înfundat. 

- Nici una dintr-astea nu este genul de armă cu care 
umblă Eliza. 

- Astea arată la fel. 

- Sunt de calibre diferite, au mecanisme diferite. 

El stătea lângă ea acum, suficient de aproape încât 
ea să îi simtă căldura corpului. Închise ochii. „Chiar 

trebuie să încetez să mă mai torturez singură din cauza . 
acestui bărbat.“ 

-Trag gloanţe, nu-i așa? 

- Desigur. 

Ea înṣfäcă prima armă și încărcătorul. 

- Atunci o să fiu bine. 

Se întoarse ca să plece, dar Neil îi puse o mână pe 
braţ, oprind-o. Strânsoarea lui fu fermă la început, iar 
apoi mai slăbi când ea se uită în ochii lui căprui. 

- Eliza trage cu un pistol calibru .38. Asta-i calibrul 
„45 şi o să te arunce cât vezi cu ochii de-a lungul camerei 
când o să apeşi pe trăgaci. 

Gwen nu putea să își aducă aminte cu ce armă anume 
trăgea Eliza, însă din câte se părea, Neil ştia bine. Îşi 
aruncă rapid privirea spre pistol. 

- Nu plec de-aici fără o armă, Neil. 

Mâna lui abia dacă mai era sprijină uşor pe a ei, însă 
el nu se clinti din loc. 

- Bine. 

O eliberă de tot, se lăsă în genunchi pe podea şi 
deschise alt sertar. Scoase o cutie neagră, o deschise 
şi începu să bage înăuntru toate armele, încărcătoarele și 
celelalte cartușe. 

- N-am nevoie de toate, spuse ea. 

El își înclină ușor capul într-o parte. 

- Ai nevoie să pleci cu cel care trebuie. N-o să ştii 
care-i acela până când n-o să tragi cu toate. 

- Oh. 

Rămaseră amândoi la masa de prânz, liniștind-o ast- 
fel pe Mary, iar apoi merseră cu maşina la un poligon 
de tragere în aer liber amplasat într-unul din multele 
canioane ale munţilor din California. Poligonul era 
relativ liniştit, şi nu îi trebui mult ca să își dea seama 
că era singura femeie de acolo. Doi bărbaţi îi aruncară 
o privire apreciativă, însă după ce îl văzură pe Neil 
lângă ea, îşi mutară rapid privirea în altă parte. 

Suprafaţa betonată era plină de tuburi de cartușe, 
făcând dificil mersul pe tocuri. Cum intrară în zona 

de tragere, Neil îi înmână căştile pentru protecţie fonică. 
Sunetele împuşcăturilor erau înăbușite, iar lui Gwen îi 
era foarte greu să audă ce spunea Neil. 

El puse armele lor la capătul îndepărtat al poziţiei de 
tragere şi își propti mâna pe bancul de tragere. 

- Vreau s-o încerci mai întâi pe-asta. 

Era vorba de cel mai mare revolver din sertarul cu 
arme al lui Blake. Mărimea ieșită din comun a armei 
o intimidă. 

- De ce asta? 

Oare voia să o descurajeze în privinţa armelor? 

- Se trage cel mai ușor cu ea. 

Ea scoase un pufnet. 

- Mă îndoiesc. 

- Eu chiar îmi iau în serios armele, Gwendolyn, şi nu 
te-aş minţi vreodată în privinţa lor, 

Faptul că el îi folosi prenumele întreg o făcu să aibă 
îndoieli legate de propria îndoială. 

Își aruncă privirea spre armă şi se hotări să își recu- 
noască lipsa de cunoștințe în domeniu. 

- Am uitat cum să o deschid şi s-o încarc. 

Neil trecu aproape de ea şi ridică arma. Apăsă un 
buton şi scoase butoiașul în exterior învârtindu-l în jurul 
axului. 

-Sunt şase cartuşe. 

Luă cartușele, pe rând unul câte unul, și le băgă 
în butoiaş. 

- De îndată ce este încărcată, e gata de tragere. Nu 
trebuie să armezi cocoșul înspre tine ca să tragi, însă 
dacă o faci te ajută la precizia tragerii. 

"- Cum să ajute? 

- Aplică mai multă presiune pe trăgaci pentru a-l face 
să tragă comparativ cu oricare din armele de-aici. 

i arătă spre armele cu încărcător atașat, 

- Presiunea adăugată îţi afectează modul în care țin- 
teşti, asta dacă nu cumva ești un trăgător de elită. 

li dădu arma și îi făcu semn cu capul spre ţintele de 
pe câmp. Spre deosebire de ţintele din hârtie pe care 

ea le folosise până acum, poligonul acesta de tragere era 
plin de ținte rotative de metal ce scoteau niște zgomote 
răsunătoare când erau lovite. 

Simțea arma din mână greoaie. Mai grea decât 
celelalte. Ă 

Neil ezită înainte să ocupe poziția din spatele ei. Îşi 
petrecu braţele în jurul ei, ținându-i mâinile peste armă 
în propriile mâini în timp ce le poziţionă așa cum îi 
plăcea lui. 

Ea înghiţi în sec. Senzaţia puternică pe care o simțea 
ținută în braţe strâns, în felul acela, o lăsă fără respirație. 
Dorinţa de a se lipi de el o făcu să se simtă ameţită. Însă 
se abținu. De fiecare dată când el fusese în apropierea 
ei, ea aproape că sărise pe el. 

Dar de-acum gata. Era rândul lui Neil să facă ceva în 
acest sens. Adică, dacă voia să facă ceva. 

Nu era sigură de ce o adusese în poligon, în afară de 
instructaj. Bineînţeles că el ar fi putut să îi sugereze să își 
ia un instructor dacă voia să păstreze distanţa. Însă n-ar 
fi fost stilul lui Neil. El nu permitea nimănui să facă ce 
făcea el mai bine. 

- Eşti gata? 

Vocea i se auzi înăbușită. 

- Poftim? 

- Eşti gata? 

Ea dădu din cap afirmativ şi închise un ochi ca să 
vadă ţinta de la capătul ţevii. 

Neil armă pistolul şi dădu drumul mâinilor ei. Se tra- 
se ușor în spate, însă ea încă îi mai simțea corpul lipit 
de al ei. 

Se concentră asupra triunghiului rotativ de culoare 
roşie, destul de uzat, își ţinu respiraţia și apăsă pe tră- 
gaci. Detunătura o aruncă în spate direct în Neil, însă 
nu fu atât de rău. De fapt, era mai bine decât își amintea 
că pățise cu arma Elizei. 

- Am lovit-o? 

Ea, una, nu fusese atentă. 

- Nu, 

Acum că știa ce va face arma, armă de una singură 
cocoșul, ţinti și trase. 

Triunghiul șuieră învârtindusse în cerc. 

Ridică privirea spre Neil, ai cărui ochi zâmbeau, chiar 
dacă buzele lui nu o făceau. 

Trase din nou și lovi aceeași țintă de două ori. 

Neil îi indică niște ținte mai îndepărtate din poligon. 

- Trage acolo. 

Al doilea set de [inte necesită două cartușe în plus îna- 
inte să fie lovite. Însă în curând descoperi că le poate 
lovi cu ușurință, de parcă ar fi făcut asta de ani buni. 
Simţi entuziasmul până în șira spinării. 

Un colţ al buzelor lui Neil se ridică. 

„Chiar eşti sexy când zâmbești. “ 

- Încearcă din nou, Fără să-i mai ridici cocoşul. 

Ea se concentră mai tare, vârful limbii ieșindu-i prin- 
tre dinți în timp ce trase cu arma. Era destul de sigu- 
ră că ratase ţinta, însă cel puţin nu trăsese în boscheţi, 
ceea ce o făcu să se simtă bine. 

Mai trase de câteva ori cu ambele revolvere înainte 
ca Neil să treacă la pistoale. Pe cel mai mic îl simţea 
precum pe cel al Elizei, însă precizia lui Gwen nu era la 
fel de bună. După câteva cartuşe trase, Neil luă arma, 
își îngustă ochii şi apăsă uşor pe trăgaci. Braţele lui nu se 
mişcară atât de mult de la recul. Rată ţinta. 

Își reajustă modul în care ţintea şi trase din nou. 

Gwen îl privi cum trage şase cartușe, toate lovindu-și 
ţintele dispuse la capătul opus al poligonului. 

. - Cătarea e dereglată. O să o reglez acasă. Pistolul tra- 
ge spre stânga faţă de cum ţinteşti. 

li dădu din nou arma. 

-Încearcă să-ţi adaptezi linia de ochire şi loveşte ceva 
din apropiere. 

Ea reuși să lovească una din cinci ţinte. 

Incheiară cu arma pe care ea aproape că o luase acasă. 
Neil o avertiză cu privire la recul și îi înconjură trupul 

cu al lui. Ea făcu tot ce îi stătu în putinţă să ignore căl- 
dura corpului lui în spatele ei și trase. Arma o aruncă în 
spate, fix în braţele lui. 

- Mamă... 

Braţele ei vibrau de la forța reculului. 

- 'Ţi-am spus. 

Ea puse arma jos, nemaidorind să tragă din nou. 

- Renunţi? 

Ea îşi îngustă ochii şi descoperi că el zâmbea în jos 
spre ea. 

- Faci mişto de mine. 

- Poate că da. Însă dacă ar trebui să o foloseşti, nu aș 
vrea să fii nepregătită. 

Îşi petrecu din nou braţele în jurul ei și luă arma 
de pe banc. O ţinu astfel în timp ce ea mai trase de 
încă două ori, ajutând-o să amortizeze impactul. Urmă- 
toarele cartușe trecură chiar pe lângă ţinte, fără să ni- 
merească. lar când încărcătorul se goli, Neil rămase 
acolo, în spatele ei, cu mâinile pe umerii ei. Şi, pentru 
o clipă, ea înţepeni în loc, bucurându-se de parfumul și 
atingerea bărbatului la care tânjea fără încetare de când 
îl cunoscuse. 

Poligonul se golise, acolo rămânând numai ei doi. 

-Nui prea rău, Harrison. 

Ea râse. Nu i de adresase niciodată spunându-i pe 
numele de familie. 

- Harrison? 

Mâinile lui se înmuiară pe umerii ei. 

- În armată, ne spuneam adesea pe numele de fami- 
lie. Mi s-a părut potrivit s-o fac cu tine aici, în timp ce 
radiezi de plăcere atât de tare, încât s-a luminat totul 
în jur. 

El nu îi pomenise, nici măcar o dată, de ceva referitor 
la anii pe care îi petrecuse în armată. lar faptul că o făcea 
acum crea un fel de intimitate între ei. 

- Așadar, ei îţi spuneau MacBain? întrebă ea, scoțân- 
du-și ochelarii de plastic de protecţie. 

- Mac. Îmi spuneau Mac. 

Neil își coborâse vocea, ei fiindu-i şi mai greu să îl 
audă. Își trase și scoase antifoanele de pe urechi şi se 
răsuci în braţele lui. 

El îi oferi un zâmbet, unul rar de văzut. 

- Ei bine, Mac, mulțumesc pentru lecție. 

El nu se trase într-o parte. Braţele lui rămaseră pe an- 
tebraţele ei. Fiind atât de aproape, putea să îi vadă ochii 
prin ochelarii de soare cu lentile închise la culoare. lar 
ochii lui se uitau fix în a ei. 

Inima îi tresăltă în piept, transmiţându-i rapid sem- 
nale prin tot corpul. Neil îşi ridică mâna spre faţa ei şi îi 
plimbă degetul mare de-a lungul maxilarului. 

Îşi dorea atât de mult sărutul lui încât putea să îi sim- 
tă gustul. Pentru un scurt moment, îl simţi cum se mișcă 
spre ea. Apoi ceva se întâmplă, iar el se trase într-o parte. 
Privirea lui, corpul lui, mâna lui. 

- Ar trebui să mergem. 

Gwen vru să strige la el. El o dorea; Dumnezeu ştia 
că și ea îl dorea. Atunci de ce ezita? Ce era oare frânt în 
interiorul lui ca să îl facă să se retragă de fiecare dată? 

Drumul de întoarcere spre Malibu parcurs în tăcere 
îl măcina. 

Îl dureau toate măruntaiele. Parfumul floral al şam- 
ponului folosit de ea își găsise un loc confortabil în inte- 
riorul lui şi se înrădăcinase acolo. Nu avea să se mai uite 
vreodată la secțiunea de şampoane din magazin fără să 
se gândească la Gwen. 

Se torturase de unul singur când își încolăcise braţele 
în jurul ei. Corpul ei minion se potrivea perfect cu al 
lui, Nu că asta ar fi contat. 

Însă conta. El ştia că de fapt contează. Singura moda- 
litate prin care putea să o evite era să plece. Să angajeze 
pe cineva care să îi preia postul alături de Blake, să îşi 
strângă lucrurile în singura lui geantă și să dispară. 

Și cum rămânea cu corbul lăsat lângă cadavrul lui 
Billy? Era un avertisment? Un avertisment care nu ar fi 
însemnat nimic pentru nimeni altcineva decât pentru 
membrii rămași din echipa lui Neil? 

„Un motiv în plus să-mi fac bagajul şi să plec.“ 

Însă cine ar fi putut să o protejeze pe Gwen mai bine 
decât el? 

Neil știa răspunsul dinainte de a se mai deranja să își 
facă rezervare la o cursă aeriană. 

Nu avea nevoie de cineva care să creadă că lui îi păsa 
de ea, transformând-o astfel într-o ţintă. 

Ea se uita pe geam afară la traficul de pe autostradă. 
Ar fi putut să stea în spate, unde geamurile fumurii îi 
ascundeau faţa. Însă Gwen refuzase. Spusese că el nu era 
şoferul ei aşa cum nici ea nu era stăpâna lui. 

- Te gândeşti la... vremurile când erai în armată? 

Întrebarea ei veni din neant. El nu era sigur cum anu- 
me să îi răspundă. 

- Neil? 

- Uneori. 

- A fost groaznic? 

El strânse volanul, își aminti parfumul părului ei şi 
ignoră amintirea mirosului de carne arsă și de sânge. 

- Războiul este iadul pe pământ. 

- Nu pot să-mi închipui nimic. Singurul act de vio- 
lenţă la care am fost martoră a fost atunci când frate- 
le meu i-a spart nasul unui băiat care mă urmărea la 
şcoală. Și când tu şi cu Carter v-aţi bătut cu tipii ăia 
în Texas. j 

El simţi cum îi revine buna dispoziție. li făcuse plăce- 
re să îi dea o lecție individului care o agasase pe Gwen. 
Plescăi din buze şi spuse: 

- Violenţa nu rezolvă atât de multe probleme pe cât 
creează. 

- Probabil că ai dreptate. Pe de altă parte, amenința- 
rea cu violenţa chiar are tendinţa de a-i face pe oameni 
să se conformeze. Să luăm ziua de azi ca exemplu. Ne-am 
petrecut ziua trăgând cu diferite arme. Mă îndoiesc 

că s-ar pune cineva cu tine, însă îmi dau seama cum 
aş putea fi considerată vulnerabilă. Dacă oamenii care 
ar vrea să-mi facă rău ar şti că am armă, bănuiesc că ar 
căuta o țintă mai ușoară. Nu ești de acord? 

- Într-o oarecare măsură. 

„Doar hoţii şi lași.“ 

-Nu-mi imaginez că voi avea vreodată nevoie să folo- 

sesc arma pentru scopul pentru care a fost concepută. 
Dar e la fel de adevărat că te simţi bine când ai una. 
__ Cu asta, n-avea cum să nu fie în întregime de acord. 
În lipsa acelui turn de fildeş în care se gândise să o în- 
cuie de când o văzuse, posesia unei arme era mai bună 
decât nimic. 

-O să trebuiască să o ţii acasă. 

Gwen dădu aprobator din cap. 

- Nu mă gândesc să umblu cu ea tot timpul. 

El ieşi de pe autostradă și intră pe strada ce ducea 
spre proprietatea din Malibu. 

-Un Taser intră perfect într-o geantă. Şi este și legal 
să-l ai asupra ta. 

- O chestie de-aia pe bază de șocuri electrice? 

El chicoti scurt, ceea ce nu-i stătea deloc în obicei. 

- Da. Una de-aia. 

Gwen îi zâmbi, şi la naiba dacă el n-ar fi vrut să se 
topească în zâmbetul acela și să uite de toate lucrurile 
îngrozitoare din viaţa lui. 

- Ai tu unul? 

- Nu. 

Lui nu îi trebuia aşa ceva. 

- Însă o să iau unul pentru tine. 

-Ar fi minunat, Neil. 

Numai o lady ar fi spus despre un Taser primit drept 
cadou că este minunat. 

Neil parcă în spatele maşinii lui Gwen. Puse revolve- 
rul mai mare care îi plăcuse ei cel mai mult în portbaga- 
jul ei împreună cu o cutie de muniţie. 

Ea deschise portiera și își aruncă geanta înăuntru. 

- Mulţumesc pentru ziua de azi. Mă simt mai bine 
știind că am arma potrivită. 

Lui îi plăcea mai mult ideea turnului de fildeş. 

- Cu plăcere. 

Neil se trase într-o parte, intenționând să îi facă loc 
să treacă cu mașina, 

- Oh... hm, alarma de-acasă? 

- Da? 

- Toate ușile și ferestrele de la parter trebuie să fie 
închise ca să se armeze ca lumea, corect? 

El se opri. Se apropie mai tare de ea. 

- Aşa e. 

- Nu te înfuria..., îl avertiză ea. 

Când o femeie îţi sugera să nu te „înfurii“ însemna că 
existau motive să o facă. 

El își ridică mâinile în aer forţându-se să-și elibereze 
tensiunea din umeri. 

- OK... ei bine, am găsit ușa din spate deschisă, doar 
puțin crăpată, când m-am trezit dimineaţă. Alarma afișa 
că este armată, 

-Alarma nare cum să se armeze dacă o ușă e deschisă. 

-La asta m-am gândit şi eu. Cu toată interferențele 
din ultima perioadă, m-am gândit că ar trebui să-ţi spun 
despre asta. 

- Eşti sigură că alarma a fost armată? 

- Absolut sigură. Am verificat de două ori. Deși con- 
sider că toate camerele de supraveghere și senzorii de 
mișcare de-afară sunt niște măsuri excesive, chiar cred 
că o alarmă a casei este o idee inteligentă. 

- Azi ai setat-o înainte să vii încoace? 

- Da. 

El îşi scoase telefonul mobil din buzunar şi dădu clic 
pe aplicaţia prin care monitoriza casa ei. 

- Karen nu este acasă? 

- Nu. 

Alarma afișa că este armată, iar camerele de suprave- 
ghere nu indicau nici un fel de probleme. Ceea ce lui nu 
îi plăcu. Ca de altfel, nimic din toate astea. 

-Vin și eu până acolo. 

În mod surprinzător, Gwen nu se opuse. 

- Am câteva comisioane de făcut, îi spuse ea. Te de- 
ranjează să arunci o privire fără ca eu să fiu acolo? 

De fapt, exact asta ar fi preferat. Căci dacă ea era de 
faţă, existau șanse mari să-i distragă atenţia și era posibil 
să îi scape ceva. 

- Nici o problemă. 

- Mulţumesc, spuse Gwen demarând. 

Cu toate astea, cu cât Gwen se depărta mai mult de 
el, departe de siguranţa pe care el știa că i-o putea oferi, 
cu atât simţea că are mai puțin control. lar el ura să nu 
simtă că deținea controlul. Îl făcea să devină slab. 


- Deci blondina are o armă, își spuse bărbatul în timp 
ce urmărea plecarea celor doi de la poligon. 

Aparatul lui de fotografiat îi imortaliză, descoperind 
subtilitățile comportamentului lor pe care avea să îl ana- 
lizeze mai târziu. 

MacBain nu acționa ca şi cum ar fi fost alarmat. Nici 
măcar nu își dăduse seama că era supravegheat. 

- Dormi în șoșonii statului, amice. 

Se răsuci în locul unde se cocoțase, deasupra casei 
din Malibu, şi privi cum ea pleacă singură. 

Ştia, fără nici o îndoială, că ea nu menţionase nimic 
despre pasărea moartă în conversaţia avută cu Neil. 

Dacă ar fi făcut-o, el nu ar fi lăsat-o niciodată să plece. 

Era timpul să ridice miza. 


Kenny Sands, proprietarul firmei Parkview Securities, 
se întâlni cu Neil la casa din Tarzana. 

- Asta n-ar nici o noimă. 

Ken susţinea ceea ce era evident. 

Neil făcuse test după test. Era cât se poate de sigur că 
deschiderea ușii din spate nu mai pornea alarma. 

-A tot fost înregistrat şi un volum neobişnuit de zgo- 
mot de detectoarele de mișcare din grădina din spate. 
Am crezut că am reparat chestia asta săptămâna trecută, 

însă se pare că se activează ori de câte ori vecinii își fo- 
losesc jacuzziul. 

- Asta n-ar trebui să afecteze deloc sistemul. 

Kenny își luă telefonul mobil. 

- Bună, Jane. Am nevoie să-mi trimiţi o echipă pe 
Cherry Lane, nr. 5420. 

Făcu o pauză, apoi continuă: 

__—Nu, pune- să vină cu camioneta și cu materialele. 
Înlocuim tot cablajul de la ușa din spate. 

Neil ieși în curtea din spate, se uită în jur, dar nu 
găsi nimic la nelalocul lui. Se duse la gardul din spate 
şi se uită peste el în partea cealaltă. Se vedea un jacuzzi 
cu ceva mobilier în jur și un mic aranjament ca de bar. 
Norocul lui că vecinilor dezbrăcaţi le plăcea să facă baie 
doar pe întuneric. 

Acum era miezul zilei. 

Își aruncă rapid privirea spre primul etaj al casei lui 
Gwen și observă o fereastră deschisă. 

Neil intră în dormitorul neobişnuit de cald al lui Ka- 
ren. Străbătu încăperea până la geam și îl trase ca să îl în- 
chidă. Priveliștea înspre vecinii dezbrăcaţi nu era ideală 
din acest punct de la etaj, așa că înaintă spre următoarea 
ușă de pe culoar. 

Camera lui Gwen era plină de culori discrete şi tex- 
turi de pluș. Feminină, exact ca ea. Spaţiul în sine avea 
aroma ei. 

El se uită cu atenţie pe geam. 

- Frumoasă priveliște cu nudişti. 

Ar fi râs dacă asta nu i-ar fi afectat operaţiunea de 
supraveghere. 

Surprinse cu coada ochiului o scânteiere. Se uită 
dincolo de case spre panta dealului ce separa Tarzana 
de Woodland Hills. Aceasta era una din caracteristicile 
plăcute ale locației casei. În spatele casei lui Gwen era 
un şir de case, iar după acestea un parc. 

Pentru Neil, asta era atât o binecuvântare, cât şi un 
motiv de îngrijorare. O binecuvântare pentru că erau 

mai puțini vecini, un motiv de îngrijorare din cauză că 
oricine se putea ascunde în hectarele de stufăriș des, 

Căută din priviri sursa de lumină, însă nu găsi 
nimic. 

În timp ce oamenii lui Kenny lucrau, Neil făcu 
o plimbare prin cartier. Și se uită cu atenţie sporită 
la casa aflată direct în spatele casei lui Gwen. Jaluzelele 
erau trase, iar două ziare erau stivuite pe veranda din 
fața casei. Nu era nici o maşină parcată pe aleea 
din fața garajului. După cum arăta cartierul, majoritatea 
rezidenţilor își parcau o maşină pe alee sau pe stradă. 
Foarte puține case aveau un spaţiu gol în faţa ușilor de 
la garaj. 

Neil încercă să-și afişeze un zâmbet pe față, se duse 
spre ușă şi ciocăni de două ori. 

Nu răspunse nimeni. 

Încercă să se uite înăuntru, prin bovindou. Avea ja- 
luzele negre, ce făceau imposibil să vezi ceva înăuntru. 
Jaluzelele negre erau un produs de bază în Vegas, însă 
în suburbii? Nu prea. 

De ce niște oameni care făceau paradă în grădina din 
spate în piele goală s-ar ascunde așa înspre grădina 
din faţă? 

Neil ştia că şansele de a trece neremarcat erau cam 
câte avea un TIR într-o parcare plină de mașini Smart. 
Aşa că în loc să meargă în jurul casei, se depărtă de ușa 
de la intrare și reveni la plimbarea pe stradă. În mare 
parte, cartierul era liniștit. Şi oricât ura faptul că nu 
putea să îl ţină sub control în toate felurile, putea fi și 
mai rău. 

Se întoarse într-un cerc complet, uitându-se în jur. 

Se simţea gol așa cum mergea pe străzi în văzul lumii, 
fără minima garanţie de securitate pe care ţi-o conferă o 
armă automată AK când o ţii în mâini. 

Cât de nebunesc suna toată situația asta? 

Nici faptul că Rick îi dăduse vestea aia de tot raha- 
tul în urmă cu două zile nu îl făcea să se simtă prea 

încrezător. Amândoi dăduseră telefoane şi îl căutaseră 
pe cel de-al patrulea tip care supravieţuise. 

Până acum nimic. Mickey nu răspundea la telefon sau 
nu era în zonă. Poate că se întorsese în branșă. Unităţile 
precum a lui nu părăseau de multe ori armata definitiv, 
făcând din pregătirea militară o carieră pe viață. 

Spera al naibii de tare că Mickey se întorsese în bran- 
şă. Gândul că i se întâmplase ceva sinistru... oricăruia 
dintre ei, îi făcea rău lui Neil. 

Iar Billy era mort. 

Cum naiba de reușise cineva să se dovedească mai 
tare ca el? 

Când reveni la casă, cablajul pentru ușa din spate fu- 
sese înlocuit, iar detectorii de mișcare din curtea din 
spate schimbaţi. Neil şi oamenii care lucrau pentru el 
simulară mai multe scenarii de intrare prin efracţie, 
toate făcând alarma să urle şi să notifice telefonul lui 
Neil şi monitoarele pe care Dillon le monitoriza de la 
sediul său. 

Neil se uită cât e ceasul - era aproape ora cinci. Se 
gândi să aștepta ca Gwen sau Karen să se întoarcă, însă 
își aminti ultimatumul lui Gwen din bar. 

„Te retragi ori te implici.“ 

Fusese cât se poate de clară şi categorică, iar după ce 
îşi petrecuseră ziua la poligonul de tragere, probabil 
că ea credea că el se implica. 

lar asta nu se putea întâmpla. 

Verifică GPS-ul din mașina lui Gwen, pe care el i-l bă- 
gase sub capotă când ea își cumpărase mașina. Se părea 
că înaintează cu greu prin traficul de pe autostradă, însă 
se îndrepta spre casă. 

Neil se asigură că iese din casă înainte ca ea să îl vadă. 

În drum spre Malibu, îi trimise un mesaj, spunându-i 
că monitorul și alarmele erau recalibrate și că funcțio- 
nau corect. li spuse să îl anunţe dacă erau orice fel de 
alte probleme. 

Ea nu sună. 


Logodită până vineri 97 
+ 


El observă când Gwen ajunse acasă. O urmări cum 
merge prin casă, iar apoi verifică ușa din spate. O expre- 
sie de dezamăgire îi apăru pe faţă în momentul în care 
se duse la ea în birou și porni calculatorul. 

Neil lăsase transmisiile audio pornite şi asculta la ori- 
ce zgomot din casă. O conversaţie la telefon din care nu 
auzi decât ce spunea ea îl făcu să înţeleagă că Karen 
nu avea să vină acasă în seara aceea. 

Dintr-o conversaţie avută cu Blake pe la începutul 
săptămânii, Neil aflase că până în următorul weekend 
Karen avea să se mute cu totul. 

Gwen locuind de una singură însemna că zgomotele 
din casa din Tarzana aveau să reprezinte companionul 
lui constant. Cineva trebuia să aibă grijă de ea. 


capitolul 10 


- Nu e niciodată târziu să te retragi din combinaţia 
asta. 

Gwen și Karen stăteau la masă pe un colțar într-un 
separeu din Ruth's Chris Steakhouse. 

Karen clătină din cap. 

- Nici o șansă. 

Își cobori glasul. 

- Banii sunt deja în fondul de investiţii. 

- Nu contează. 

Karen zâmbi. 

- O să fie un an minunat, Gwen. E ca o vacanţă pre- 
lungită, plătită, în care o să pot cunoaște prieteni noi şi 
o să îi răsfăţ pe copiii de la centru. 

Gwen simţise că era de datoria ei să îi ofere lui Karen 
o portiţă de ieșire dacă ea voia asta. Teoretic, să te măriți 
pentru o perioadă scurtă de timp pentru o grămadă de 
bani părea un lucru nu prea greu de făcut... până când 
unul dintre protagonişti spunea „Da“, iar după aceea 

apăreau îndoielile. Gwen îşi ridică paharul de șampanie 
şi îl ciocni de al lui Karen. 

- Pentru un an fabulos. 

- Noroc! Să fie! 

Băură, iar Gwen continuă: 

- O să te întorci înainte de Aruba, corect? 

- Sigur. Asta-i într-o vineri, nu? 

- Da, de ce? 

Gwen confirmase întâlnirea cu Samantha și cu Blake, 
care planificau să se ducă direct în Aruba din Albany. 

- Michael mi-a spus că aproape întotdeauna are libere 
zilele de vineri. Chiar dacă n-o să putem sta mai mult în 
Aruba, va reuși să ajungă acolo pentru ziua cea mare. 

- E ceva de mers cu avionul pentru o singură zi. 

- Din câte s-ar părea, nu şi pentru el. Spune că face 
genul ăsta de călătorii tot timpul. 

- Eu și Eliza o să ajungem acolo mai devreme. Eşti 
binevenită să ni te alături dacă poți. 

-O să încerc. Bănuiesc că o să vină și mama ta? 

Gwen nu se mai gândise la ea de ceva vreme. 

- Nu pot să-mi imaginez c-ar rata evenimentul ăsta. 
Deşi nu cred că mai pot suporta încă o privire plină de 
milă din partea ei. 

- Ce vrei să spui? 

- Intotdeauna în postură de domnişoară de onoare, 
niciodată în cea de mireasă. 

- Oh. 

Karen întinse unt pe o felie de pâine. 

- Sunt sigură că nu vrea decât să te vadă fericită. Aşa 
gândesc majoritatea mamelor. 

- Doar dacă aș putea să am un logodnic până în vine- 
rea aia... atunci și-ar păstra comentariile pentru ea. 

Karen ridică din sprâncene. 

- Păi ai ceva bărbaţi în baza de date de-acasă pe care 
ai putea să-i iei în considerare. 

Gwen zâmbi. 

- Nu mă gândisem la asta. 


Logodită până vineri 99 


Dar dacă începea să iniţieze discuţii cu acești bărbaţi 
şi să-i întrebe dacă voiau să o însoţească la nuntă, oare 
cum avea să se simtă bărbatul care o supraveghea îndea- 
proape din acest punct de vedere? 

- Pe de altă parte, o să fiu invitată la tot felul de pe- 
treceri de profil de-a lungul anului viitor. Nu se ştie 
niciodată pe cine o să cunosc acolo. 

Chelnerul sosi cu mâncarea. Aroma pregnantă a frip- 
turilor se răspândi peste masa lor. Era ceva să poţi să tăia 
un fileu cu furculița, ceea ce făcea din această experiență 
o cină chiar mai bună decât era. După ce le reumplu 
paharele, chelnerul plecă. 

- Ai mai primit vreo veste de la Neil? 

Gwen folosi drept scuză faptul că își mestecă mânca- 
rea ca să se abțină de la a răspunde imediat la întrebare. 

- Nici măcar un cuvânt. 

Karen clătină din cap. 

- Oricum care-i treaba cu el? A fost pușcaş marin, 
nu-i așa? 

- Așa e. 

- Bănuiesc că asta explică motivul pentru care este 
șeful serviciului de securitate al fratelui tău. Însă ai 
crede că asta înseamnă că stă non-stop în preajma lui 
Blake. Chiar dacă asta ar implica să plece împreună 
cu Blake și Sam în Europa. 

- Singurele dăţi în care a mers în Albany au fost cu 
ocazia unor petreceri și evenimente private. În rest, a 
rămas mereu aici. 

- Ca să supravegheze casa? Mi se pare ceva cam exage- 
rat; dacă e să mă întrebi pe mine. 

- Blake mi-a spus că s-au împrietenit înainte să îl an- 
gajeze pe post de gardă de corp. lar Samantha zicea că 
Neil are un fel de sentiment de loialitate puternică față 
de fratele meu, deși nu știu pentru ce anume. 

Karen muşcă din friptură. 

- Dumnezeule, chestia asta e gustoasă. 

- Cea mai bună. 

-Crezi că Neil i-a salvat fundul fratelui tău într-o 
încăierare sau ceva? 

- Fratele meu nu se bate. 

„Oricum, nu cu pumnii lui.“ 

Karen râse. 

- Toţi bărbații se bat dacă trebuie să o facă. Este în 
ADN-ul lor. 

- Dă-mi voie să te contrazic. Am cunoscut bărbaţi care 
au plâns din cauza unor tăieturi provocate de o coală 
de hârtie. 

- OK... Mă refer la bărbaţi precum Blake și Neil. 
Blake nu s-ar da în lături de la împărţit pumni dacă lar 
provoca cineva, 

- Bănuiesc că ai dreptate. Nu ştiu ce s-a întâmplat în- 
tre ei care să îl facă pe Neil să lucreze pentru fratele meu. 
Bănuiesc că într-o bună zi o să aflu. 

Poate că era timpul să îl întrebe pe fratele ei... sau să 
o roage pe Samantha să afle asta pentru ea. 

- Neil pare atât de furios tot timpul. 

Gwen simţi nevoia să-l apere. 

- Circumspect, Nu furios. 

Își aminti expresia de pe faţa lui când se bătuse cu 
cowboy-ii din Texas. Ochii lui căprui-deschis căpătaseră 
o tentă întunecată de gri, iar mușchii gâtului i se încor- 
daseră cu fiecare respirație fierbinte în parte. Acum că 
venise vorba, da, asta însemna furios. 

- Circumspect, furios... mă rog, nu contează. Nu cred 
că l-am văzut vreodată zâmbind. 

- E absolut devastator când o face. 

Gwen rămase fără respiraţie numai gândindu-se la 
zâmbetul lui Neil. 

- Oh, fir-ar, tu chiar ești înnebunită după el. Sper 
că nu-ţi pierzi timpul aiurea! 

- Pot să-ţi spun ceva? 

Karen se aplecă în față. 

- Mai deunăzi, după ce ne-am dus la poligonul de 
tragere... jur că a fost gata să mă sărute, 

Karen clipi. 

- Şi? 

Gwen clătină din cap. 

- Nu știu. S-a retras. S-a tras instantaneu într-o parte. 
De parcă îl mușcam sau ceva de genul. Crezi că nu profi- 
tă de ceea ce i-am spus în mod clar c-ar putea să aibă parte 
dacă ar cere-o, fiindcă lucrează pentru fratele meu? 

Karen clătină din cap. 

- Nu. Absolut nu. Dacă faptul că lucrează cu fratele 
tău era un obstacol ce îl împiedica să ajungă la tine... iar 
el te dorea, ar fi renunţat la slujbă. 

Gwen oftă. 

- Bănuiesc că asta înseamnă că nu mă dorește. 

- Omul acesta te urmărește peste tot şi te păzeşte ca şi 
cum ai fi făcută din sticlă. 

- Obligaţia de a mă proteja nu este același lucru cu 
a mă dori. 

- Tu mi-ai spus că aproape te-a sărutat. 

Karen sorbi încet din vin. 

-lar după aia a luat-o la fugă. Nu l-am mai văzut din 
ziua aia. 

- Ceva îl împiedică, Gwen. Află ce anume, spuse ea. 
Şi o să descoperi care-i problema. 

Karen avea dreptate. 

- Crezi că e vorba despre o femeie... despre cineva 
care la rănit? 

- Nu se știe niciodată. 

Gwen mestecă gânditoare. 

- Chiar dacă o să aflu despre ce-i vorba, nu e nici o 
garanţie că o să se răzeândească. 

Gândul acesta o deprima. 

- E-adevărat. Însă o să trăieşti fără să știi vreodată dacă 
lucrurile ar fi putut să meargă între voi doi? Atât timp 
cât el o să lucreze cu fratele tău o să-l vezi tot timpul. 

- Nu ştiu ce să fac, recunoscu Gwen. 

- N-ai decât o viață, Gwen. lar tu ești o romantică 
incurabilă, şi ţi-o spune cineva care se pricepe la roman- 
tism. Ar trebui să-ți urmezi inima. 

- Aşadar, să îl aştept? 

- Așteptarea este pasivă. Nu ți-aș recomanda niciodată 
să suferi de dor pentru un tip care nu manifestă pic de 
interes. Își sugerez să-ți stabilești un timp limită pentru 
tine. Iar după aceea să treci mai departe. Ştiu că i-ai spus 
acum două seri să facă o mișcare, să întreprindă și el 
ceva în sensul acesta... doar că nu ești pregătită să mergi 
mai departe acum. 

- Nu, după faza cu poligonul, clar, nu. 

Karen zâmbi. 

- Promite-mi doar că n-o să avem această conversaţie 
la anul la petrecerea mea de după divorț... OK? Dacă 
Neil tot n-o să facă pasul până atunci, o să-ți tăbăcesc 
fundul ca să mergi mai departe. 

- Pot să beau pentru asta. 

Şi așa făcură. ji terminară mâncarea și ieșiră în par- 
care. De când Karen începuse să iasă cu Michael, cei din 
media şi o mulțime de fotografi liber-profesioniști erau 
adesea prin preajmă ca să îi facă fotografii. 

-S-ar părea că paparazzii şi-au luat liber astă-seară, 
spuse Karen. 

Gwen își scoase cheile din geantă în timp ce se în- 
dreptau spre maşina ei. 

- Eu tot mă simt de parcă m-ar urmări cineva, spuse 
Gwen. 

- Aş spune că eşti paranoică, însă trebuie să fiu de 
acord cu tine. De când eu şi Michael am început să 
ieşim împreună simt întotdeauna priviri aţintite asu- 
pra mea. 

Karen se răsuci, făcând un cerc complet. 

- Dacă ne ţine cineva sub observaţie în seara asta, 
cred că ochii ăştia invizibili sunt aţintiţi asupra ta. Tipi- 
lor care mă urmăresc pe mine nu le pasă dacă-i văd. 

- Neil? 

Ea chicoti. 

- Aşa crezi! 

Probabil că lui chiar îi păsa. Karen ocoli până în par- 
tea pasagerului din dreapta și ţipă strident: 

- Aaaa! 

-Ce e? 

Karen se trase înapoi de lângă mașină și se uită la 
pământ. 

- Care-i faza cu păsările sinucigaşe? 

La picioarele ei era altă cioară moartă. Şi mai mare 
decât cealaltă. 

- Crezi că ştie cineva că nu-ţi plac păsările? 

Ochii lui Karen se lărgiră 

- Oh, doar nu crezi că... oh, ce grețos. Crezi că asta-i 
aici cu un scop anume? 

Gwen se aplecă și mută pasărea mai încolo. 

- Două păsări moarte în tot atâtea săptămâni. Bănu- 
iesc că s-ar putea întâmpla. 

- Ce porcărie! 

- Haide, fii serioasă. Hai să mergem acasă. 

În noaptea aceea, încuiară toate ușile și verificară toa- 
te ferestrele... de două ori. 


Până vineri seara, știrile legate de nunta lui Michael 
şi a lui Karen erau deja pretutindeni. Cei din mass-me- 
dia îi urmară până la New York şi relatară cum cei doi 
plecară cu un avion privat, pus la dispoziţia lor de Lord 
și Lady Harrison, ca să îi ducă în Franţa. Samantha in- 
sistase să le împrumute avionul. Un zbor până în Franța 
pentru luna de miere era un simplu cadou simbolic pen- 
tru proaspeţii căsătoriți. 

Până duminică seara, jurnaliştii care încercaseră să 
obțină informaţii de la Gwen părăsiseră cartierul. Fuse- 
seră trei apeluri telefonice în decursul ultimelor treizeci 
și şase de ore. Unul de la Eliza „de verificare“ şi unul 
de la Samantha care sunase ca să vadă dacă Gwen „avea 
nevoie de ceva“. 

Şi mai apoi venise unul de la mama ei. 

- Ar trebui să te întorci în Albany. 

-În nici un caz, mamă. 

Linda fusese întotdeauna foarte la subiect şi directă. 


104 Catherine Bybee 


- Tu nu ești pregătită ca să locuieşti de una sin- 
gură, Gwendolyn. Blake și Samantha nici măcar nu 
sunt acolo. 

- Mamă, ie rog. Nu mai sunt un copilaş. 

„Dumnezeule, probabil că Neil adoră conversaţia 
asta.“ Asta desigur în cazul în care era pe recepţie și 
asculta. Gwen își aruncă privirea spre monitorul video 
şi îşi dădu ochii peste cap. 

- Dar dacă ţi-aș spune eu că mă simt singură? 

- Ți-aș sugera să-ţi găseşti un iubit. 

„Asta ar trebui să îi închidă gura mamei.“ 

- Gwen! 

-Ce e? 

- Cineva nu-și găseşte aşa pur şi simplu un iubit. 

Gwen râse. 

- Ai dreptate. Cineva își alege un iubit. 

Linda făcu o pauză scurtă. 

- Tu asta ai făcut? Există vreun bărbat în viaţa ta? 

- Dacă ți-aș spune că există, m-ai lăsa în pace? 

-Aş insista să-l cunosc, spuse Linda. 

- În cazul acesta n-o să-ți spun. 

- N-ai fost niciodată atât de dificilă când locuiai aici. 

Nu. Ea fusese întotdeauna perfectă... fiica perfectă, 
sora perfectă. Probabil acesta fusese motivul care o fă- 
cuse să fie atrasă de Neil. El nu era perfect. Laturile lui 
erau dure, neregulate și complexe. 

- Gwendolyn? Mai eşti la telefon? 

- Da. Exact acolo unde am de gând să rămân. 

- Oh, foarte bine. Însă fii pregătită să încasezi o doză 
corespunzătoare de muștruluială când ne întâlnim 
în Aruba. 

Gwen râse. 

- Nici nu m-aș aștepta la altceva din partea ta. Te 
iubesc. 

- Şi eu te iubesc, draga mea. 

Gwen zâmbi în timp ce închidea telefonul. 


+ 

Neil răsucea Taser-ul în mâini. Drăcovenia era de cu- 
loare roz. 

Simţi un zâmbet veritabil aşternându-i-se pe buze 
când să uită la dispozitiv. Numai Gwen ar fi putut avea 
la ea un Taser roz. Pe de altă parte, „la naiba nu... n-o să 
cumpăr o armă roz“. 

Însă era pentru Gwen, micuța lui minge de foc blon- 
dă care ţinea în mână o armă cu un scop clar și cu multă 
mândrie. A lui? Chiar era cazul să şi-o scoată din minte 
ca fiind în vreun fel a lui. 

Telefonul îi sună, făcându-l să uite de Taser și de 
Gwen. 

- Da? 

- Salut, Mac. 

- Rick. 

-Se pare că Mickey a revenit la slujba lui de zi cu zi. 

- E confirmat? 

- Pe dracu’, Mac. Ştii că asta-i ceva imposibil. Când 
ești băgat până în gât, nimeni nu ştie nimic. 

Neil își aducea aminte. Ultima lor misiune fusese 
atât de învăluită în mister, încât el și oamenii lui nu ştiu- 
seră ce aveau de făcut până când nu fuseseră în avion, 
în aer. Nu existau nici un fel de ordine oficiale, nici 
un fel de dosare. Ce se întâmplase în Afghanistan de 
fapt nu se întâmplase deloc. Oricum, nu oficial. Morţile 
membrilor echipei lui fuseseră calificate drept „acciden- 
te de instrucție“. 

-Maş simţi mai bine dac-aș şti unde este. 

-Şi eu la fel, prietene. 

- Unde te duci acum? 

- La Billy. 

- Ar putea să fie o cursă. 

Poate trebuia să meargă cu el. 

- Eu, unul, n-am nevastă, Mac. Familia mea crede că-s 
nebun şi, după cum se vede treaba, se ține departe de 
mine. Nu există nici un fel de rahat emoţional pe care 
scârnăvia asta să-l poată folosi împotriva mea. 

Neil își trecu o mână peste barba aspră de pe obraz. 

- Mie în schimb mi-ar fi de folos ceva întăriri, bătrâne. 

Neil își aruncă privirea la Taser-ul din mâna lui. Poate 
că era timpul să meargă mai departe. 

- Mai întâi am nevoie să mă asigur de câteva chestii. 

Rick scoase un fluierat plin de entuziasm. 

- Super. Ştiam că pot conta pe tine. 

- Unde eşti acum? 

- În Washington. Hai să ne întâlnim în Colorado pes- 
te patru zile. Asta îţi acordă suficient timp? 

El se uită în jur la pereţii goi ai locului căruia îi 
spunea „acasă“. 

- Îhî. 

- O să ne distrăm de minune. O să fie ca în vremurile 
de altădată. 

Neil se gândi la cei care nu mai ajunseseră acasă. „Hai 
să sperăm că n-o să fie chiar așa.“ 


Pe cât de mult îşi dorea Neil să lase actoria pe sea- 
ma bărbatului cu care Karen abia se măritase, trebuia 
să pună piciorul în prag și să pună capăt oricăror idei 
romantice pe care Gwen le avea în privinţa lui. Avea de 
gând să se joace cu mintea ei și să înăbușe în fașă orice 
ar fi putut fi între ei. 

Trebuia să o facă. 

Conversaţia avută cu Smiley îi reamintise de ce oame- 
nii precum Neil nu au vieți normale. Uite cât îl costase 
pe Billy iubirea. Două sute de soldați talibani înarmaţi 
până în dinţi, dornici să se autodetoneze pentru cauza 
lor nu îl scoseseră pe Billy din joc... însă o simplă feme- 
ie adăugată în combinaţia asta... şi gata, prietenul lui 
era mort. 

Şansele de a o găsi pe soţia lui Billy erau mai mici 
decât zero. 

Neil putea trăi cu ideea de a fi responsabil pentru 
propria viaţă. 

Nu şi pentru a lui Gwen, însă. 

Se înapoie în partea din spate a domeniului și intră 
în bucătărie. Mary stătea la masa din bucătărie care era 
plină de ziare şi lipici. 

-Ce faci aici? 

~ De gătit sigur nu gătesc. 

Bucăţile decupate din ziare erau poze cu Karen și cu 
Michael apărute în fiecare tabloid din L.A. Observă 
una în care Karen şi Gwen mâncau la o terasă în fața 
unei cafenele. 

- Fac un album pentru Karen. Ce zici, se vede că mă 
plictisesc? 

Mary era o femeie de treabă. 

- Femeilor le plac chestiile astea, îi zise Neil. 

Mary luă un ziar și se uită la cel aflat dedesubt. 

- Da, le plac. 

Gwen era extrem de fotogenică, se gândi Neil. 

Se uită mai atent. 

Fetele stăteau în apropierea maşinii lui Gwen. lar 
Gwen avea ceva negru în mână. 

Neil înşfăcă ziarul. 

- Hei, îmi strici aranjamentul, strigă Mary dojenitor. 

Citi comentariul din josul imaginii. „Din câte se pare, 
Lady Gwen nu e chiar atât de fragilă pe cât pare. Iat-o 
luând o cioară moartă din calea lui Karen Jones.“ 

Fiecare mușchi din trupul lui Neil se încorda la maxi- 
mum. Răsuci ziarul în mâini. Articolul fusese scris cu o 
săptămână în urmă. 

- Dumnezeule! 

Ciori moarte... Corbi. Vorbele lui Rick îi răsunară în 
minte „Au găsit un corb mort în haina lui Billy.“ 

- Neil? Ce s-a întâmplat? 

- Trebuie să plec. 

Alergă de la casa principală până acasă la el. Verifi- 
că monitoarele și înregistrările din Tarzana. O văzu pe 
Gwen îmbrăcată în halat de baie şi spălând vasele. 

Ridică telefonul și sună. O văzu răspunzând. 

- Bună, Neil. 

Senzorii de mişcare din curtea din spate o luaseră din 
nou razna. 

- Neil. 

- Ce se petrece în curtea din spate? 

- Nu începe din nou cu asta. Mai ştii ce-am vorbit? 
Un simplu „bună“ face cât... 

- La dracu', Gwendolyn. Termină cu chestiile astea. 

- Nu-mi spune ce să fac, Neil MacBain, altfel îţi închid 
telefonul. Nu se petrece nimic în curtea mea din spate. 

Acum se enervase. Ceea ce nu i se prea întâmplase să 
vadă la ea, dar măcar îi răspunsese la întrebare. 

- lar sunt vecinii în jacuzzi? 

De dincolo de aria de acoperire a camerelor se vedea 
o lumină. 

- Nu ştiu. Cred că da. 

- Du-te să verifici. 

- Neil, asta e o prostie. Amândoi ştim foarte bine că 
nu e nimeni care să dea târcoale prin curtea mea. 

Mâna lui se încleştă pe telefon atât de puternic că auzi 
cum trosneşte carcasa. 

- Te rog, Gwen. Du-te şi verifică. 

Gwen se întoarse cu spatele spre camera din bucătă- 
rie, își aruncă prosopul din mână pe blat și urcă scările 
cu pași mari. 

- Asta e ultima oară, Neil. Data viitoare când moni- 
toarele o iau razna va trebui să vii tu aici în persoană să 
verifici cât vrei. 

Gwen intră în cameră şi trecu dincolo de zona până 
unde ajungea camera. 


Şi ţipă. 


capitolul 11 


Gwen scăpă telefonul şi se trase brusc de lângă geam. 
Amândoi vecinii, şi el, şi ea, pluteau în apă cu faţa în 
jos. Fără viaţă. Începu să tremure din toate încheieturile. 

Trebuia să-i ajute. Să-i scoată din apă. Să sune la Ur- 
genţe. Să facă ceva. 

- Gwen? Gwen? La dracu'! Gwen? 

şi auzi numele strigat. Nu-și putu da seama de 

unde. 

Telefonul. 

Căzu în genunchi şi brusc alarma casei începu să ţiuie, 

Tresări puternic și se răsuci spre ușa camerei. Aproa- 
pe aşteptându-se să fie cineva acolo, în cadrul ei. Nu 
era nimeni. 

- Gwen? 

Degetele-i precipitate găsiră telefonul. 

- Neil? 

- Dumnezeule, Gwen. 

-Sunt morți, Neil. 

Respira întretăiat, chinuindu-se să vorbească. 

- Cine? 

- Alarma. A pornit alarma. 

Tremura acum puternic, incontrolabil. „Ce naiba-i 
asta?“ 

- Am declanșat eu alarma de aici. Poliția e pe drum. 
Cine a murit, Gwen? 

Ea se uită către fereastră. 

- Vecinii. În jacuzzi. Trebuie să văd dacă pot să-i 
ajut. 

- Nu! La dracu’! Nu, Gwen, ascultă-mă! Rămâi înăun- 
tru. Rămâi în dormitorul tău! Încuie uşa! 

-Dar pot să fac ceva. 

-La dracu', Gwen, nu. Trebuie să mă asculţi. Unde 
îţi e pistolul? i 

„Pistol? De ce am nevoie de pistol?“ Li era greu 
să se concentreze cu zgomotul strident al alarmei ce 
umplea casa. Neil părea înnebunit de-a binelea, ceea 
ce nu avea cum să o calmeze pe ea. Oare nu trebuia 
să rămână calmă? 

În timp ce-și punea întrebările astea în gând, deschise 
noptiera, găsi arma şi o luă de acolo. 

- Gata, o am în mână. 


110 Catherine Bybee 


- Uşa de la dormitor e închisă? 

Ea se repezi împleticindu-se spre ea şi o trânti cu un 
zpomot puternic. 

- Este. Crezi că e cineva aici? Spune-mi! E cineva 
aici? 

Ori în curte? De săptămâni bune tot avea senzaţia că 
e urmărită. Oare Neil știa ceva? 

-Stai puţin. 

Privi din nou afară, dar păstrându-se la adăpost față 
de cadrul ferestrei. 

Nu se vedeau decât vecinii ei ţepeni și plutitori. Se 
aprinseră luminile la mai mulți vecini. Probabil din cau- 
za zgomotului ce venea dinspre casa ei. Se dădu de lângă 
fereastră şi, cu pistolul întins drept înainte, verifică sub 
pat, apoi în dulap. Nimic. Respiră întru câtva ușurată, 
cutremurându-se. 

În telefon îl auzi pe Neil vorbind cu altcineva. 

- Direct în spatele casei. Clienta mea a văzut două 
cadavre plutind într-un jacuzzi în aer liber, în curtea 
din spate. 

Gwen se sui în mijlocul patului și ascultă cum Neil 
arunca răstit încoace și încolo informaţii şi ordine. Avea 
un glas rece ca gheaţa și implacabil ca moartea. Unul pe 
care nu i-l mai auzise niciodată. 

- Gwen? 

-Sunt aici. 

- Rezistă. 

Ca şi cum ar fi putut face altceva. Se întrebă de ce 
naiba voise să locuiască singură. Acum nu mai era vorba 
de independenţă... era vorba de spaimă. De o spaimă 
clară, sigură, ancestrală. Secundele trecură una după 
alta, transformându-se în minute. 

Tresări violent când vuietul alarmei încetă brusc. 

- Tu ai făcu asta? îi strigă înnebunită lui Neil. 

- Da, sunt în mașină. Vin spre tine. Nu deschide ușa 
pentru nimeni. 

De afară deja se auzeau sirene apropiindu-se. 

- Dar poliţia... 

- Pentru nimeni. Îți spun eu ce şi cum când ajung. 

De acasă de la Blake până la ea se făceau cam două- 
zeci de minute în cel mai bun caz, în condiții optime de 
șofat. Nu credea că poate aștepta atât. 

- Ce se petrece, Neil? 

Ceva se petrecea, cu siguranță. Ceva rău. Ceva foar- 
te rău. 

- Zece minute. 

În spatele casei se vedeau lumini. Se târi până la fe- 
reastră și observă lanternele poliţiştilor care împânziseră 
curtea din spate. 

- A venit poliția. 

Unul dintre agenţii în uniformă se apropie să-l scoată 
pe unul dintre cei doi vecini morţi din apă. Altul îl trase 
înapoi, oprindu-l. Agentul aruncă ceva în apă produ- 
când scântei. 

- O, Doamne! 

- Ce? întrebă Neil. 

- Poliţia încearcă să îi scoată pe vecinii mei din apă, 
doar că apa... A scos scântei. S-a format un arc electric. 

- Deci s-au curentat? 

-Cred că da. Cum e posibil aşa ceva? 

- Se vede vreun cablu de curent în apă? 

Ea se uită în jur cu atenţie; nici urmă de ceva ieşit 
din comun. 

- Nu. 

Auzi claxonul mașinii lui Neil. 

- Ai grijă! 

- Mai eşti în cameră? întrebă el. 

- Da. _ 

Minutele se scurseră îngrozitor de încet. În cele din 
urmă, îl auzi pe Neil: 

-Acum intru pe strada ta. 

Strânse din ochi și îi mulţumi lui Dumnezeu că bär 
batul era pe aproape. 

- Intru chiar acum. 

Îi auzi paşii alergând în sus pe scări. 

Cu un şut deschise ușa larg, izbind-o de perete, fä- 
când să plesnească lemnul. 

Gwen aruncă pistolul pe pat și sări în braţele deschise 
ale lui Neil. 

Bărbatul o strânse la piept. Braţele lui musculoase se 
înfăşurară pe deasupra ei, prinzând-o ca într-un cocon 
de siguranţă. 

- Totul e bine. 

Ea îl strânse și mai tare. Apoi îşi îngropă faţa în 
pieptul lui. 

- Şşşt, totul e bine, nu s-a întâmplat nimic... 

- Nu m-am speriat în viața mea în halul ăsta. 

- [mi pare rău. 

- Domnişoară Harrison? 

De jos se auzi strigând cineva. 

- Poliţia din Tarzana! 

Neil își slăbi strânsoarea și îi prinse faţa în căușul 
palmei. 7 

Pe frunte i se citea o îngrijorare crâncenă. Încercă să 
zâmbească, dar eșuă lamentabil. 

- Domnișoară Harrison? 

- Aici, sus, răspunse Neil pentru ea. 

Paşii grei ai agentului tropăiră pe scări. Aruncă o pri- 
vire spre uşă şi apoi spre ei doi. După care puştiul - căci 
nu părea să aibă mai mult de douăzeci și cinci de ani - 
se uită roată în jur. 

- Domnișoara Harrison? 

Gwen dădu din cap, nefiind încă sigură că era în stare 
să spună ceva. Neil o ţinea în continuare în braţe, iar ea, 
una, nu avea nici o intenţie să se tragă la o parte. 

- Înţeleg că dumneavoastră aţi văzu cadavrele și ați 
chemat poliția. 

- Eu vorbeam cu ea la telefon și am declanșat alarma 
de la distanţă, spuse Neil. 

Agentul ridică dintr-o sprânceană, întrebător. 

~ De la distanţă? 

- Exact, 

Privirea lui Gwen alunecă spre jaluzelele de la geam. 

Agentul traversă încăperea şi se uită afară pe 
fereastră. 

- Nu aveaţi cum să nu vedeți asta. Vă spionaţi deseori 
vecinii, domnişoară Harrison? 

Braţul lui Neil se strânse în jurul ei. 

- Vedeţi că vă depășiți limitele, domnule agent. 

Nu se obosi să-și ascundă iritarea din glas. 

- Nu mi-am dat seama, domnule...? 

- MacBain, răspunse el. Haide, Gwen, să ieşim din 
camera asta. 

Gwen tremura încă atunci când reuși să pășească 
în jos pe scări susținută în continuare de Neil. 

Când închidea ochii îi vedea pe vecinii ei săltând fără 
viață în apa plină de bulbuci. Cât oare avea să dureze 
până ce imaginea asta avea să i se şteargă din memorie? 

Neil se așeză pe marginea canapelei şi o puse și pe ea 
jos, lângă el. 

Un alt agent intră în casă. 

- Dumneavoastră sunteți proprietarii? 

- Eu sunt. 

- Dumneavoastră aţi semnalat decesele? 

Gwen clipi de două ori. 

- Deci, sunt morţi? 

Agentul se uită la Neil și încuviință scurt din cap. 

„Fir-ar al dracului!“ 

Agentul de la etaj își strigă colegul. 

- Trebuie să vorbesc cu poliția. Eşti în regulă dacă 
rămâi aici? întrebă Neil. 

Gwen își strânse halatul mai tare în jurul trupului. 

= Sunt bine. 

- Unde ţi-e mobilul? 

-În poşetă, de ce? 

- Vreau să o suni pe Eliza și să vezi dacă poți să mă 
pui în legătură cu Carter. Trebuie să-mi deschidă niște 
uşi ca să pot avea acces la ce s-a petrecut acolo, să văd 
cu ochii mei. 

Gwen se crispă. 

- Să-ţi deschidă niște uși? Nu înţeleg. Probabil că 
e vorba doar de un accident tragic. 

Neil se uită împrejur, dădu cu ochii de poșeta ei şi 
i-o aduse. 

- Tu sun-o. 

Vocea Elizei reușea, poate, să o liniștească, chiar dacă 
Gwen habar nu avea de ce insista Neil să-și bage nasul 
în ancheta aceea. 

În timp ce Gwen scotea telefonul din geantă, Neil urcă 
scările spre dormitorul ei unde erau cei doi agenți. 

Sună de două ori înainte ca Eliza să răspundă. 

- Hei, Lady... cum de mă suni la ora... 

- Eliza? 

Gwen îşi auzi disperarea din glas. 

- O, Doamne, ce s-a întâmplat? 

Gwen închise ochii; văzu cadavrele. 

- Vecinii mei... sunt... sunt... 

- Sunt ce, draga mea? 

Ea înghiţi în sec. 

- Morți. 

Eliza scoase un icnet scurt. 

- Spălam vasele. A sunat Neil, plângându-se de moni- 
toarele din curtea din spate. 

Acum că-și amintea cronologia evenimentelor, îşi 
amintea și precipitarea din glasul lui. Şi îngrijorarea 
mult mai mare decât ar fi fost cazul. 

- ŞI? 

- Se părea că monitoarele funcționau aiurea de ceva 
vreme. Dintr-un motiv sau altul, nu mergeau când veci- 
nii erau în jacuzzi, 

- Vecinii cei goi? 

„Vecinii cei goi și morţi.“ Gwen își mușcă buza de jos, 
refuzând să-și lase lacrimile ce i se strânseseră în ochi să 
i se prelingă pe obraji. 

- Neil mi-a spus să verific dacă erau în jacuzzi. M-am 
enervat peste poate din cauza lui, Eliza. Că-mi dădea 
ordine în felul acela. l-am spus că era ultima dată când 
alergam într-un suflet până sus ca să mă uit la vecinii 

mei în curte. Şi apoi... apoi m-am uitat. Apoi s-a declan- 
şat alarma de la casă şi Neil mi-a spus ferm să încui ușa 
şi să-l aştept. 

- O, Doamne, Gwen! Groaznic! 

- Neil trebuie să vorbească cu Carter. E acolo? 

- Nu e. Dar o să-l sun eu și îi spun să-l sune pe Neil 
pe mobil chiar acum. 

- OK... mulțumesc, Eliza. 

- Te sun înapoi imediat. 

Eliza închise, şi Gwen își lăsă telefonul în poală. Se 
vedeau lumini măturându-i casa dinspre curtea din spa- 
te şi ferestrele din față. 

Muriseră doi oameni. Gwen nu era sigură cum avea să 
mai poată locui în casa aceea după ce se termina totul. 


- Aţi observat ceva neobişnuit pe camerele de supra- 
veghere? întrebă sarcastic polițistul cu caș la gură, cum 
se spunea. 

Neil minţi: 

- Da. 

- Ce? 

- Îl voi pune pe asistentul meu să facă un fişier digital 
pentru dumneavoastră ca să vedeți. 

Ceea ce avea nevoie să facă acum era să iasă din dor- 
mitorul acela şi să sară gardul ca să verifice locul faptei 
cu ochii lui. 

- Cunoşteaţi victimele? 

- Nu. 

- Domnișoara Harrison le cunoştea? 

- Va trebui să o întrebaţi pe dumneaei. 

- Ce relaţie aveţi cu domnişoara Harrison? 

Neil își îngustă privirea. 

- Mă ocup de securitatea ei. 

- Dar cartierul acesta nu e deloc unul de mari fiţe, 
domnule MacBain. Din câte se pare sistemul de siguran- 
tă şi supraveghere pe care-l aveţi instalat aici depăşeşte 
cu mult media. 

Neil își încleştă maxilarele. 

- Vă rog să mă scuzaţi, trebuie să investighez locul 
faptei. 

- Serviciile de pază private nu sunt admise în situa- 
ţii dintr-acestea, domnule MacBain. Sunt sigur că 
ştiţi asta. 

Neil strânse din pumni. 

Mobilul îi sună în buzunar distrăgându-i atenţia şi 
împiedicându-l să comită un act de ultraj. 

- MacBain, răspunse el. 

- Neil? Carter la telefon. Ce s-a întâmplat? 

Neil se întoarse cu spatele spre polițiști. 

- Vecinii lui Gwen sunt morți. 

- Asta mi-a spus și Eliza. 

- Domnule MacBain, ne aflăm într-un loc ce necesită 
investigat de specialişti şi nu putem... 

- Am nevoie de permisiunea șefului Departamentu- 
lui de poliție din Tarzana să pot merge la fața locului să 
văd ce-i acolo. Și am nevoie de ea înainte să-mi strice 
ăştia toate indiciile. 

Agenţii schimbară o privire între ei cu un zâmbet 
ușor ironic pe buze. 

Puşti încrezuți. 

Neil îl auzi pe Carter vorbind cu cineva înainte să 
revină la telefon. Dacă era cineva care să-i poată aranja 
obținerea permisiunii, atunci guvernatorul era acela. 

- Am pus pe cineva să se ocupe de asta. Eliza la sunat 
pe Dean. 

Bun. Dean era detectiv la Poliția din L.A. şi prieten 
bun al Elizei. 

-Crezi că e vorba de crimă? întrebă Carter. 

-Nu am de unde să ştiu până nu văd ce-i acolo. Sper 
din tot sufletul să nu fie. 

- Domnule MacBain? 

-Trebuie să închid, îi spuse Neil prietenului lui. 
Sună-l pe Blake şi spune-i că Gwen nu a păţit nimic, 
e OK. 

- Aşa fac. Te sun înapoi dacă e vreo întârziere. 

După ce închise telefonul, agenții începură să-i pună 
din nou întrebări. 

- Unde locuiți dumneavoastră? 

Unde locuia el nu avea nici o relevanţă şi să le răs- 
pundă puștilor ăstora în timp ce agenţi în uniformă se 
precipitau pe-afară în toate părţile nu era altceva decât 
o pierdere de timp preţios. Neil le-o reteză tăios: 

-Vä spun tot ce vreţi să ştiţi după ce văd locul. 

Se întoarse alături de Gwen. Nu se mişcase nici un 
centimetru din poziţia în care o lăsase pe canapea. 

-Te simţi bine? 

Capul acoperit de păr blond dădu să încuviinţeze 
dar, pe urmă, se opri la mijlocul gestului și se clătină 
violent. 

- Nu crezi că a fost un accident. 

Neil nu spuse nici da, nici nu. 

- De asta mi-ai zis să rămân în camera mea şi să iau 
pistolul. 

Acele câteva momente când ea țipase și nu îi răspun- 
sese chemărilor lui înnebunite din telefon fuseseră cela 
mai lungi clipe din viaţa lui. leșise în goană din casă și 
încălcase toate regulile de circulație ca să ajungă la ea. 
Vorbele lui Rick îi răsunau întruna în minte. „Cred că 
nu făceau decât să se joace cu el... să-l facă să sufere?“ 

Neil aruncă o privire spre agenții care coborâră pe 
scări și ieșiră pe ușa din spate. 

Își îndesă mâna în buzunar și scoase bucata tăiată 
de hârtie mototolită cu imaginea lui Gwen şi Karen și 
pasărea moartă. 

= Ce-a fost asta? 

Gwen netezi hârtia pe genunchi. 

- Eu și Karen tocmai luaserăm cina. Ea a găsit pasărea 
moartă pe pământ, lângă portiera din dreapta față, când 
a încercat să se urce în mașină. 

- Dar tu pari supărată în imaginea asta. 

- Eram... amândouă eram puţin îngrijorate. Karen 
găsise o cioară moartă afară, în florile din fața ferestrei 

ei, cu câteva zile mai înainte. Urăşte păsările, aşa că m-a 
rugat pe mine... 

Gwen continuă să vorbească, dar fără ca Neil să o 
mai audă. 

„Două... două ciori moarte?“ 

-Nu mi s-a părut nimic aiurea cu prima cioară, aia de 
la fereastră. Dar asta mi s-a părut mai mare, ca un corb. 
Și am căutat pe internet. Corbii nu sunt deloc specifici 
acestei zone. 

- Îl am pe Corb în bătaia puștii, Mac. 

Billy avea în mâini o armă cu lunetă, și Neil era pe punc- 
tul de a da ordinul să tragă, ca să-i scutească pe toţi de ne- 
cesitatea de a se apropia şi mai tare de ţintă, ca să poată s-o 
șteargă dracului de acolo. 

- La dracu’! 

Billy se trase înapoi. 

-Ce e? 

- Copii. Copiii lui i-ai sărit în braţe. 

— Așteaptă. Ne apropiem mai tare. Să poţi trage fără să 
nimereşti pe altcineva. 

Mai puţine pierderi colaterale. 

- Neil? 

Mâna lui Gwen era pe braţul lui, aducândul înapoi. 

- De ce nu mi-ai spus despre asta? 

Trebuia să o scoată de acolo. 

- Ne-am gândit că era din cauza lui Karen. Că era 
vorba despre vreo nebună de fană a lui Michael. 

În momentul acela, ar fi putut fi foarte bine Gwen 
plutind cu faţa în jos într-o cadă... şi nu vecinii. 

- Karen? 

- Ea urăște păsările. Şi le-am găsit la fereastra ei şi lân- 
gă portiera ei. 

- Domnule MacBain? 

Agentul dădu din cap arătând înapoi. 

- Aţi primit permisiunea. 

»Mulţumesc, Carter!“ 

- Du-te sus, Gwen. Impachetează câteva lucruri într-o 
geantă. Nu mai rămâi aici. 

Nu mai aşteptă răspuns sau argumente contrare. leși 
pe ușa din spate și escaladă gardul de cărămidă. 

Cadavrele fuseseră trase afară din apă și acope- 
rite cu niște cearșafuri. Mai bine de zece polițiști de 
mişcau de colo-colo prin curte măturând totul în jur 
cu lanternele. 

- Cine e șeful aici? întrebă Neil când ajunse lângă 
jacuzzi. 

- Eu. 

Neil se uită întracolo şi observă un agent în uniformă. 

- Aţi fost primul la faţa locului? 

~ Exact. 

Ceea ce însemna că aştepta pe cineva mai mare în 
grad să apară acolo ca să preia comanda. 

-Ce aţi aflat? 

- Ambele victime au urme de arsuri, una pe mână, 
cealaltă pe o parte a feței. 

Electrocutare, 

- De unde aţi oprit curentul? 

- De la tabloul electric. 

Neil se ridică și se apropie de marginea gardului. Doi 
polițiști se uitau înăuntru, în tabloul electric. Unul din- 
tre ei făcea poze. 

- Neil? 

Neil se răsuci și îi văzu pe Dean și pe partenerul lui, 
Jim, apropiindu-se. 

- Mulţumesc că ai venit. 

- Scuzaţi-mă. 

Ofiţerul de poliţie se interpuse între ei. 

Dean și partenerul lui își scoaseră insignele la vedere. 

- Nu vă aflaţi în jurisdicția dumneavoastră, domnule 
detectiv. 

Dean arătă înspre casa lui Gwen. 

-Ştiţi cine a locuit în casa aia? 

Ofiţerul clătină din cap. 

- Soţia guvernatorului. Orice se întâmplă la mai puţin 
peste un kilometru de casa aia se află in jurisdicția mea. 

Acum vă rog să le spuneţi oamenilor dumneavoastră să 
iasă de aici că-mi strică probele de la locul faptei. 

Ofiţerul îi urmă recomandarea şi se îndepărtă. 

- Îmi place să spun asta. 

Zâmbetul lui Dean i se aşternu pe chip, larg. 

-Ce s-a întâmplat? 

Neil îi puse la curent. Omiţând toate informaţiile des- 
pre corbi. Deocamdată. 

Dean se uită în jur. 

- Crezi că e vorba de omucidere? 

- Când ai auzit ultima oară de un cuplu prăjit într-un 
jacuzzi? întrebă Neil. 

Se înapoiară acolo. Ceilalți poliţişti stăteau deoparte. 

Jim ridică o prelată. Neil nu văzu ce se afla dedesubt, 
dar nici nu era nevoie. 

- Curentul se pare că circulă peste tot, de la un ca- 
păt al circuitului, la celălalt. Prăjind tot ce întâlneşte 
în drum. 

- Apa era încă încărcată electric atunci când au ajuns 
poliţiştii, spuse Neil. 

Îngenunche lângă ușița de revizie a jacuzziului. Unul 
dintre agenţi o deschisese deja. 

- Aveţi o lanternă? 

Jim îi întinse una. 

Neil se uită înăuntru. Și orice vagă posibilitate ca to- 
tul să fi fost doar un accident se evaporă când dădu cu 
ochii de păsările moarte. 

- Ce mama dracului sunt alea? 


- Corbi. 


capitolul 12 


- Fugi, eroule... fugi. 

Să se joace așa cu prada lui i se părea mai tare decât 
un drog. Nu era de mirare că bandiții cei mai mari nu-și 
puteau ține fundurile departe de pușcărie. Cu toții erau 

intoxicaţi ca de un drog puternic și să facă o chestie ca 
asta... sau, mă rog, nu neapărat ca asta... 

Asta era cu-adevărat genială. 

Privi cum Neil sări gardul din spate şi intră în goană 
în casă. Îl urmă un tip în costum, în timp ce celălalt îi 
direcționă pe minioni. 

Îşi vârt o bomboană acrișoară în gură și urmări mai 
departe spectacolul. 

Văzu prin binoclu cum Neil o scoate pe fată din casă 
şi o bagă în mașină. Neil mai aruncă și o geantă pe ban- 
cheta din spate şi trânti portiera. 

-Credeam că nu îţi pasă, MacBain. Credeam că-i 
lași prinţesa aici. 

Râse şi îşi mai vâri o bomboană în gură. Acum că 
Mac îi dovedise că femeia aia conta pentru el, era timpul 
să o facă praf. 

Mac nu merita să fie fericit. Nici unul dintre ei nu 
merita asta. 


Gwen căzu din picioare, istovită, pe patul din una din 
camerele de oaspeţi ale lui Blake. 

La parter, se părea că Neil se pregăteşte de război. El 
și Dillon mutaseră tot echipamentul de supraveghere în 
biroul lui Blake, la un loc cu niște cutii mari şi negre 
în care Gwen își închipuia că se aflau arme. 

Renunţase să îi mai ceară amănunte lui Neil. Când 
bărbatul intrase în goană în casă și o găsise împache- 
tând o valiză în loc de o geantă, îi îndesase un mini- 
mum de schimburi într-un rucsac şi o zorise să plece 
spre Malibu. 

Dean intrase și el după ei și stătuseră de vorbă cam o 
jumătate de oră înainte ca Dean să plece. 

lar Gwen nu voia altceva decât să doarmă. Să-și 
refacă rezerva de energie şi să încerce să desluşească ce se 
întâmplase în noaptea asta fără sfârşit. 

Făcu un duş lung și fierbinte înainte să se urce în patul 
moale și primitor. Închise ochii forțându-se să alunge 

din minte imagini cu jacuzzi şi cu moarte și să se concen- 
treze pe amintirea îmbrățişării lui Neil. 


Lui Neil îi luă ceva timp să dezactiveze senzorii de 
locaţie de pe telefonul lui şi de pe maşinile cu care aveau 
să plece în noaptea aceea. Fixă sistemul din casă să pro- 
ducă zgomot de fond și să bruieze semnalul la momentul 
când era gata de plecare. Făcea tot ce îi stătea în putință 
să plece de aici şi să împiedice pe oricine altcineva să 
ştie asta. 

După ce se întorsese de la casa din Tarzana, primul 
lui gând fusese să o ţină pe Gwen în turnul de fildeş cu- 
noscut drept domeniul din Malibu și să-l găsească pe cel 
vinovat de moartea vecinilor... de moartea lui Billy. Însă 
când își mutase echipamentul în casă și resetase sistemul 
observase două cookie-uri fixate în sistemul lui. 

Deci până la urmă, sistemul lui de ultimă genera- 
ţie fusese spart de un hacker. Se umblase la el cu atâta 
măiestrie că Neil nici nu putuse da de un virus fizic, 
concret. Cu siguranţă era acolo, doar că el nu reuşise 
să-l vadă. 

Acum știa de ce nu găsise niciodată o problemă la 
liniile din Tarzana: problemele se manifestau dinspre 
exterior. Echipamentul folosit îl depășea complet. 
An de an, armata inventa chestii tehnologice din ce în 
ce mai spectaculoase menite să le ușureze munca. Și de 
când apăruseră viruşii informatici, inginerii se preocu- 
paseră să îi facă din ce în ce mai mici și mai greu de 
depistat. Ei bine, pe ăsta îl depistase. Doar că nu reuşise 
să dea de el fizic. 

Dată fiind vestea morţii lui Billy și mulțimea de corbi 
morţi ce păreau că apar peste tot în jurul lui Gwen, Neil 
îşi dăduse seama că nu avea de-a face cu un fitecine. 

Indiferent cine se afla în spatele crimelor din jacuzzi, 
tipul era şcolit în munca de informații. 

De vreme ce Billy era mort, Neil trebuise să presu- 
pună că persoana respectivă fusese cu siguranţă și mai 
puternică fizic decât Billy. 

Să rămână în casa din Malibu era o capcană. Acum 
Neil știa asta. Cum să-ţi închipui până unde putea ajun- 
ge criminalul? 

Întâmpinase rezistenţă în scurta lui discuţie cu Blake. 

- O aduc pe Gwen aici, cu avionul. Va fi în siguranţă 
la Albany. 

Neil nu era de aceeași părere. Singurul loc din lume 
sigur pentru Gwen era lângă el, asta până reușea să pună 
mâna pe nemernicul ăla și să-l doboare. 

-E mai în siguranţă aici. Cu mine. Şi, înainte 
să apuci să faci tu sugestia, nu. Nu te întoarce acasă 
mai devreme. 

- Ei, pe dracu’! Neil, tu chiar te aştepţi să stau aici 
cu mâinile încrucişate în timp ce acolo au început să 
moară oameni? 

Nu. Se aștepta ca Blake să se întoarcă imediat ce-și pu- 
tea lua zborul avionul lui privat. Dar asta avea să atragă 
mai mulți oameni asupra cărora trebuia să vegheze... mai 
mulți oameni care să-i slujească drept țintă ucigașului. 

- Mai ştii când ne-am cunoscut, Blake? 

Sigur că-și amintea. Fusese momentul cel mai neno- 
rocit din viaţa lui Neil, Trecuseră șase luni de când reu- 
şise, târâş, grăpiș, să-și aducă în siguranță în bază ce mai 
rămăsese din echipa lui. Trei membri ai echipei fuseseră 
spulberaţi în bucăți atât de multe că Neil nici măcar nu 
îi putuse identifica. Billy şi Smiley îl scoseseră pe Linden 
afară, cu piciorul stâng retezat la jumătatea coapsei. Mu- 
rise în drum spre casă. Trupul lui nu rezistase pierderii 
uriașe de sânge. 

Neil nu își închipuise vreodată că va suferi de senti- 
mentul de vinovăţie al supravieţuitorului. 

Şi cu toate astea, suferea. El era în viaţă, ia oamenii 
lui erau morţi... asta numai din cauză că el le spusese să 
nu tragă până nu se apropiau mai tare. 

- Îmi amintesc. 

Neil se scutură de amintiri, încercând să spună ce 
avea de spus cât putea de voalat. Existau multe șanse 

ca bărbatul responsabil pentru ce se petrecuse azi aici să 
îi asculte chiar în acest moment. 

-Ce am făcut a doua zi... după ce mi-am revenit din 
mahmurealâ? 


Se cunoscuseră într-un bar. Şi nu într-unul în care 
Blake ar fi intrat în mod normal. Blake se înapoiase în 
State după înmormântarea tatălui lui şi voia să rămână 
neidentificat de nimeni cât se făcea manşă. 

Băuseră cot la cot ore întregi. Doi străini care își urau 
viaţa și plângându-și de milă în faţa unei sticle. Neil pe- 
trecuse ultimele şase luni bând ca să uite. Îşi amintea vag 
că îi spusese asta lui Blake. 

Neil nu era însă complet sigur câte chestii îi spu- 
sese lui Blake despre timpul petrecut în armată. Dar, 
undeva pe la sfârșitul unei sticle, Blake apăsase pe 
butonul greșit. 

- Deci asta este, spusese Blake. Ai terminat-o cu via- 
ţa asta, Ai de gând să-ți petreci cât timp ţi-a mai rămas 
într-o gaură de rahat ca spelunca asta până ce ajungi ca 
veteranii ăia care stau pe stradă într-o cutie de carton? 

Neil făcuse o mișcare bruscă și îi trăsese un pumn în 
falcă. Blake sărise asupra lui. Reușise și el câteva lovituri 
bune, dar chiar beat așa cum era, Neil reuşise să-l imo- 
bilizeze în câteva secunde. Şi ar fi putut continua lupta, 
doar că își dăduse seama că Blake avea dreptate. 

Neil îl dăduse drumul lui Blake și plecase de-acolo. 

A doua zi, la lumina zilei, odată ce ceața se ridicase 
şi durerea de cap crâncenă începuse să i se atenueze, 
Neil îşi amintise de Blake Harrison și afacerea lui de 
transport. Îşi amintise și că îl auzise pe Blake povestin- 
du-i că avea impresia că telefonul lui personal era as- 
cultat, dar că nici unul dintre cei pe care îi angajase nu 
găsise nimic. 

În câteva ore, Neil făcuse rost de adresa lui Blake Har- 
rison şi era în drum spre Malibu. 

Se ascunsese sub o pălărie, prefăcânduse ca era grădi- 
nar, şi intrase pe proprietatea respectivă fără să-l miroasă 

nici măcar un câine. Pentru un bogătaș de talia lui Blake 
Harrison, sistemul de siguranţă pe care îl folosea era de 
tot rahatul. Până și bunica lui Neil ar fi putut pătrunde 
pe domeniul lui și i-ar fi putut monta un microfon în 
telefon, şi asta chiar și cu ochii închiși. lar buni avea 
peste şaptezeci de ani. 

Neil găsise microfonul, îl scosese şi îl așteptase pe 
Blake să revină acasă. 

Pusese mâna pe Blake înainte ca acesta să ajungă la 
ușa din față. 

- Ce dracu’... 

Neil îi aruncase microfonul care arăta ca o clemă pen- 
tru cabluri. Blake se străduise să-l prindă. 

- Poftim, ăsta-i microfonul. 

Era modul lui Neil de a-şi cere scuze pentru că-și pier- 
duse cumpătul aiurea în noaptea anterioară. Și, poate, 
un mulțumesc pentru felul în care îl trezise. Fiindcă în 
timp ce dădea de urma lui Blake, se furişa pe domeniul 
lui şi se apuca să caute un microfon pe care să-l îndepăr- 
teze, Neil își amintise cât iubea viaţa. Și uitase... măcar 
pentru puțin timp, uitase de prieteni morți şi de bucăți 
de trupuri sfârtecate. 

Blake se holbase la ce avea în mână şi întorsese clema 
pe toate părţile. 

- Foarte tare. 

Neil se răsucise pe călcâie. Gata să iasă pe vecie din 
viața lui Blake. 

- Hei. Cum naiba ai intrat aici? 

Neil pufnise. 

-Sistemul tău de pază e de doi bani, Harrison. 

- Vrei o slujbă? 

Neil acceptase slujba. Dar nu pentru bani. Neil avea 
bani... bani mânjiţi cu sânge, sau cel puțin așa simţea. 
Blake investise salariul lui Neil în propria sa companie, 
pe numele lui Neil. „Un fond pentru pensie“, aşa îi spu- 
sese Blake. 


126 Catherine Bybee 


Doar că Blake era ca un bancomat. Omul se pricepea 
să transforme şi frunzele din copaci în bancnote de o 
sută de dolari. 

lar Neil acceptase să se ocupe de paza lui. 

Munca îl ajutase să-și vindece întru câtva rănile. 


- Îmi amintesc, spuse Blake la telefon. 

Apoi, tăcu. 

- Atunci va trebui să ai încredere în mine. Şi vei rămâ- 
ne acolo. Ai grijă de familia ta. 

- Gwen face parte din familia mea. 

- Ştiu. 

Doar că pentru Neil, era mult mai mult de-atât. 


O mână îi acoperi gura când se trezi din somn. Încă- 
perea era cufundată într-un întuneric negru ca smoala. 

Gwen începu să se zbată, să dea din picioare, încer- 
când să pipe. 

- Gwen! Șşșt, eu sunt, Neil! spuse el într-o şoaptă 
grăbită, 

Ea nu se mai zbătu, dar rămase la fel de alertă. 

- Uite ce e, trebuie să asculți cu atenţie ce îți spun 
când îţi dau drumul. Ai înţeles? 

Gwen dădu din cap. El îi dădu drumul la gură încet 
şi vorbi precipitat: 

- Trebuie să părăsim casa asta. Și trebuie să o facem 
acum. 

Neil era îmbrăcat în haine de culoare închisă și se- 
măna mult cu un tâlhar care dădea spargeri în miez 
de noapte. 

- De ce! îi şopti ea înapoi, potrivindu-şi tonalitatea 
vocii după a lui. 

- Nu am timp să-ți explic. Trebuie să ai încredere în 
mine. Spune-mi, Gwendolyn, ai încredere în mine? 

Privirea lui o cerceta pe a ei, întrebătoare... 

- Am încredere în tine, 

- Foarte bine. Se ridică de pe pat şi luă de pe podea o 
geantă mică cu care mergea la sală. Poftim. 

Îi împinse câteva lucruri în brațe în timp ce ea se 
dădea jos din pat. 

- De ce vorbim în şoaptă? 

- Sunt microfoane în casă. 

Ea ezită puţin. 

- Microfoane? 

Dacă inima i-ar fi bătut doar o idee mai tare 
de-atât, s-ar fi auzit şi-ar fi fost înregistrată de micro- 
foanele acelea. Ă 

- Nu acum, Gwen. Nu aprinde luminile. Îmbracă-te, 
repede! 

Ea se așeză pe marginea patului și trase pe ea pantalo- 
nii negri pe care i-i întinse el. 

- Îmi pun haine de sport? 

- E mai ușor să te mişti în ele. 

Intră în baie și se auzi cotrobăind pe-acolo ceva mai 
puţin de un minut. Cu spatele la el, îşi trase peste cap 
un sutien de spandex și un tricou mulat. Îşi aminti că 
pusese hainele astea în bagaj mai devreme, când plecase 
din casa din Tarzana, gândindu-se că puțină yoga avea 
să-i alunge gândurile negre. 

Neil reveni, îndesă câteva lucruri în geanta ei și puse 
şi cămașa de noapte pe care ea tocmai şi-o scosese, 

O sută de întrebări îi trecură simultan prin min- 
te. De ce fugeau? Cine era pe urmele lor? Unde naiba 
mergeau? 

Dacă cineva fusese în stare să străpungă fortăreața si- 
gură pe care Neil o crease pentru fratele ei și familia lui, 
asta însemna că dușmanul lor era absolut redutabil. 

Aruncă o privire spre ceas. Era ora două noaptea, 
şi ceva îi spunea că viața ei avea să se schimbe pentru 
totdeauna. 

În mai puțin de un minut, Neil îşi aruncă geanta pe 
umăr și O ridică în picioare. 

- Să nu spui nici un cuvânt până-ţi zic eu. 

Nu îl mai văzuse niciodată pe Neil așa. Părea că vede 
totul, chiar dacă era întuneric. Intensitatea ochilor lui și 
muşchii puternici ce i se vedeau unduind pe sub tricoul 

lipit de corp arătau că era mai alert decât un ghepard 
gata de atac. 

Neil se menţinu în umbră și în casă, și afară. Traversa- 
ră iute şi uşor curtea şi intrară în garaj în linişte. Lângă 
mașina lui Blake mai era una, cu Dillon la volan. 

Chiar aflată lângă maşină, lui Gwen îi fu aproape 
imposibil să vadă şoferul. Se uită pieziș când se apropi- 
ară de a doua mașină, iar el o împinse pe bancheta din 
spate. li puse uşor mâna pe cap şi îi făcu semn unde și 
cum anume să stea. 

lar Gwen pricepu şi se întinse pe banchetă. ar din 
acel moment nu mai văzu altceva decât ceafa lui Neil pe 
scaunul șoferului. 

Acesta scoase o cagulă, la fel de neagră. Dădură cu 
spatele afară din garaj, împreună cu Dillon în cealaltă 
mașină. Și ambele maşini înaintară uşor pe aleea din 
fața casei, prin întuneric. 

Apoi Neil o luă pe o şosea cu multe curbe, luând 
virajele mai repede decât era firesc. Gwen încercă să se 
ţină bine, să nu fie aruncată de colo, colo. 

Adrenalina începu să-i pompeze în vene pe măsură ce 
viteza mașinii sporea. Gwen trebuia să recunoască, fie 
şi numai faţă de ea însăși, că nu teama era sentimentul 
ce o însuflețea acum. Era sentimentul de anticipație, 
chiar de interes. 

Chiar în lipsa oricărei explicaţii, știa că Neil o proteja, 
şi faptul că o făcea cu atâta îndârjire aprindea în ea o 
neașteptată flacără de pasiune. 

Întoarse capul când mai luară încă un viraj. 

„Nu e momentul potrivit să fii excitată, Gwen 

Nu o ajuta deloc faptul că înainte să se trezească brusc 
îl visase pe el. O ţinea în braţele lui de oţel şi se apleca 
spre ea, cu buzele întredeschise. Atunci o trezise Neil. 

Trecură peste un obstacol pe șosea, şi Gwen căzu pe 
podea scoțând un sunet involuntar. 

- Ai păţit ceva? întrebă Neil încetinind. 

Gwen se chinui să se cațăre înapoi pe banchetă. 

- Nu. 


1“ 
. 

- Mai avem puțin, spuse el. Pe urmă o să schimbăm 
mașinile. 

- Pot să mă ridic? 

- Nu. Nu încă. 

Ea rămase acolo, culcată, răspunzând cu tăcere tă- 
cerii lui. 

I se păru că trecuse o veșnicie până ce Neil încetini 
mașina şi apoi trase pe dreapta. Băgă maneta schimbă- 
torului în poziţia de parcare și sări afară. li deschise por- 
tiera şi-i întinse mâna. Muşchii ei înțepeniţi protestară 
când se ridică şi se mișcă spre alt vehicul. 

Ceea ce i se păruse o veșnicie nu durase nici măcar 
o oră. În timp ce Neil deschidea portbagajul ambelor 
maşini şi transferă obiectele între ele, Gwen se așeză pe 
scaunul din față şi se holbă în întuneric. Se aflau într-o 
parcare folosită de obicei de cei care făceau naveta, şi 
aveau o mulțime de mașini în jur. 

Gwen aşteptă până ce ajunseră pe o autostradă 
îngustă fără nici o maşină în jur, înainte de a rosti 
un cuvânt: 

-Neil 

El îi aruncă o privire, apoi se uită din nou la drum. 

- Ce faci? 

Degetele lui se strânseră pe volan, şi pentru un minut 
aproape nu răspunse nimic. 

- Nu aveam cum să dau înapoi. 

La început, Gwen nu înţelese la ce se referea. Apoi își 
aminti ultimatumul ei pe care il dăduse în bar. Își uni 
mâinile în poală şi îşi rezemă ceafa de tetieră. 

Toate întrebările ei şi, ceea ce era mai important, toa- 
te răspunsurile lui Neil puteau să aştepte. 


capitolul 13 


Ochelarii cu infraroșu interceptară maşinile care ie- 
şeau încet de pe aleea principală din Malibu. Ambele 
mașini prezentau indicii de căldură corporală pe scaunul 

şoferului și pe bancheta din spate. Se ridică iute din 
punctul de observație, aruncând hârtiuța de la bomboa- 
nă și sări în maşină. 

Se părea că MacBain lua lucrurile în propriile mâini. 

- Doar nu ar fi bine să te lași păgubaș tocmai acum, 
nu-i așa? 

Ambele mașini erau identice, iar plăcuţele de înma- 
triculare le fuseseră scoase. Nici dispozitivul de urmărire 
nu intercepta nimic. 

Până şi un idiot ştia că nu trebuie să-și pornească tele- 
fonul dacă vrea să se ascundă. Dar mai devreme sau mai 
târziu, avea să-l deschidă din nou. Bărbatul nu se grăbea. 
De fapt, putea să se ocupe de asta chiar tot anul. 

Maşinile se despărțiră, luând-o în direcții opuse. Alese 
la întâmplare să o urmeze pe cea care porni înspre est. 

Cealaltă o luă spre vest. 


Soarele scânteia la orizont ridicându-se deasupra li- 
niei orizontului. 

Ochelarii de soare întunecaţi îl împiedicau pe Neil să 
se uite drept spre el. În dreapta lui, Gwen era rezemată 
cu capul de geamul mașinii și mișcările liniștite şi egale 
ale pieptului ei, în sus şi-n jos, în ritmul respirației, îi 
spunea că era complet adâncită în somn. 

Își păstră viteza la doar câțiva kilometri peste viteza 
legală. Nu avea nevoie să îl dea de gol ceva atât de stupid 
precum o simplă amendă de circulaţie. 

Şoseaua pustie se întindea la nesfârșit înaintea lui. 
Singurul lucru care întrerupea, când și când, monoto- 
nia peisajului plin de praf erau culmile munţilor care se 
vedeau în depărtare. 

lar Gwen dormea. 

Era mândru de ea pentru ce făcuse sau, şi mai impor- 
tant, pentru ce nu făcuse. Ar fi putut să insiste să ştie 
ce făcea el, să se certe cu el... dar nu o făcuse. Gwen îi 
urmărise instrucțiunile cuvânt cu cuvânt și plecase din 
California de Sud fără a-și lua rămas-bun de la nimeni. 

Neil îi măsură din priviri silueta fragilă. Îmbrăcată 
precum un spărgător, nu i se păruse nicicând mai fru- 
moasă. Şi chiar dacă el nu îi suflase niciodată vreun cu- 
vânt despre fanteziile lui cu privire la ei doi goi, exista 
cineva care înțelesese totul. 

Înțelesese cum stătea treaba şi acum se folosea de asta 
împotriva lui. 

„N-ai ce căuta în Vegas, Mac“, îşi spuse. Avea nevoie 
să mai lucreze la expresia impenetrabilă potrivită unui 
jucător de poker. 

Gwen gemu lângă el. Un geamăt ușor, involuntar, din 
gât, care îl făcu să se întărească și să se foiască. Ea clipi 
de câteva ori şi se trezi, întinzându-se. 

- Bună dimineaţa, murmură. 

Formula asta simplă de salut aproape îl făcu să 
zâmbească. 

- Unde suntem? 

Privi în urmă. 

- Ajungem în Nevada cam în jumătate de oră. 

- Nevada? Acolo mergem? 

- Pe-acolo trecem. 

- Aha. 

El aşteptă puţin înainte să îi arunce o privire. 

- Cum așa... nu mă mai întrebi nimic? 

Ea zâmbi, şi ceva se deschise în sufletul lui. 

- Azi-noapte, undeva între momentul în care m-ai 
smuls din pat și m-ai aruncat pe bancheta din spate a 
maşinii şi momentul în care am adormit când ai încetat 
să mai conduci ca un apucat, m-am decis să iau fiecare 
lucru așa cum vine, pas cu pas. 

- Deci nu mă mai întrebi unde mergem? 

- Mi-ai spune? 

„Nu.“ Cu cât ştia mai puțin, cu atât avea să-i fie mai 
uşor lui să ţină secret locul unde erau. O oprire la o ben- 
zinărie și o conversaţie nevinovată puteau avea efectul 
dezastruos de a le dezvălui locaţia. 

-Aşa mă gândeam şi eu. Ceea ce nu mă deranjează 
pentru moment. 

El nu avea nevoie decât de un moment. Spera. 

- Ai spus ceva cuiva cu privire la locul unde 
mergem? 

- Nu. 

Frate-său avea să-și facă griji, iar maică-sa avea să-și 
iasă din minţi. 

- Îi sunăm pe... 

- Nu, o întrerupse el. Nu putem suna... nu înainte 
de a spune eu că e OK. Telefoanele din Malibu erau 
interceptate. 

- Păi şi dacă ştiai asta, de ce nu ai căutat pur și simplu 
microfoanele? 

- Dacă bărbatul care ne urmărește crede ca unele din- 
tre jucăriile lui sunt încă la locul lor, va afla numai acele 
informaţii pe care vreau eu să i le dezvălui, intenţionat. 

- Şi-atunci cum o să îi anunţăm pe Blake și pe ceilalți 
că suntem bine? 

- Lasă asta în seama mea. 

Gwen își frecă fruntea. 

- Crezi că ne urmărește cineva? 

În oglinda retrovizoare se vedea o maşină apropi- 
indu-se. Neil își păstră viteza constantă înăbușindu-şi 
impulsul de a o lua înainte. 

- Știu că ne urmăreşte cineva. 

- Dar de ce pe mine? Nu pot spune că mi-am făcut 
dușmani aici și nici în altă parte, din câte ştiu eu. 

Mașina se apropie de ei şi îi depăși în viteză. 

Neil oftă. 

- Indiferent despre cine e vorba, nu pe tine te vânea- 
ză... pe mine mă vor. 

- Atunci de ce mi-au ucis vecinii? Vecinii mei? Cum 
te afectează asta pe tine? 

Neil înghiţi în sec, bucuros că ochelarii de soare îi 
ascundeau ochii. 

- Au vrut să-mi fie clar că pot ajunge şi la tine la fel 
de uşor. 

Ar fi putut fi ea în jacuzziul ăla. Cu fața în jos. Moartă. 

- Dar asta e o nebunie, Neil. Casa aia e monitorizată 
de la un capăt la altul. 

-Cu toate astea, ușa din spate era deschisă, iar siste- 
mul de alarmă, armat. Oricine ar fi putut intra. 

- Asta tot nu explică de ce cineva s-ar folosi de mine 
să ajungă la tine. Tu lucrezi pentru fratele meu și aproa- 
pe că nici nu te uiţi la mine. 

Ba se uitase... și chiar mai mult decât atât. lar cineva 
observase asta. 

- Neil? 

Decise că adoptarea unei poziții defensive era cea mai 
bună la momentul acela. 

- Ne oprim la următoarea benzinărie unde e deschis. 
Poți să mergi la toaletă, dar să nu vorbeşti cu nimeni. 

Gwen se uită pe fereastră afară, unde nu se vedea nici 
urmă de vietate... nici măcar case abandonate nu erau 
pe şoseaua pe care o alesese el, aşa că își dădu seama ce 
avea să spună ea. 

- Nu văd pe nimeni să ne urmărească peaici. 

- Accentul tău ne va da de gol dacă bărbatul care vine 
după noi dă de urma asta. 

- La asta nu m-am gândit. 

- Lasă gânditul pe seama mea. 

Zâmbetul vag de pe faţa lui Gwen se stinse. 

„La dracu’. Ce tâmpenie am spus!“ 

- Sunt blondă, dar nu sunt proastă. 

- Nici nu am spus că ești proastă. 

- Mi-ai spus să nu gândesc. 

- Ba ţi-am spus să lași gânditul pe seama mea. A fost 
o exprimare aiurea. Până nu-mi dau seama cine e pe ur 
mele noastre și nu te știu în siguranță undeva, va trebui 
să ai încredere în mine. 

- Bănuiesc că ţi-am dovedit câtă încredere am de vre- 
me ce am ieşit așa pe furiș, din casa fratelui meu, în miez 
de noapte. Şi nu am făcut asta fără să mă gândesc. Am 
făcut-o făcând un raţionament bazat pe liberul-arbitru şi 
pe încredere. Şi amândouă necesită gândire, să știi. 

Acum se uita urât la el, încruntată. 

El strânse mâinile pe volan căutând în minte cuvin- 
tele potrivite cu care să iasă din rahatul în care tocmai 
se vârâse cu ce-i spusese. Doar ea nu era un soldat aflat 
la ordinele lui. Ar face bine să-și amintească asta pe vi- 
itor. Era imposibil să se poarte cu mai multă gentileţe 
atâta vreme cât nu era nici urmă de gentilețe în el. Evita 
discuţiile mai de profunzime cu femeile tocmai din pri- 
cina asta. 

- Îmi pare rău. _ 

„Poftim. Asta ar trebui să o mulțumească.“ Îndrăzni 
să îi arunce o privire. 

Nu era mulțumită. 

Așa că în loc să mai spună ceva care să-l cufunde și 
mai adânc în grămada de rahat pe care o scosese pe gură, 
se hotărî să lase să se aştearnă tăcerea. 

O tăcere dureroasă. 


Baia mizerabilă nu era chiar ce şi-ar fi dorit. Dar tot 
era mai bună decât tufișurile de pe marginea drumului. 
Şi deşi se chinui îngrozitor să o facă, reuși să nu scoată 
nici o vorbă la benzinărie. Ştia că Neil avea dreptate 
în privinţa vorbitului cu cineva. Accentul ei britanic o 
dădea de gol mult mai tare decât părul blond şi pome- 
ţii înalți. 

Cât despre tăcerea lui Neil... habar nu avea el cât de 
tare era ea la jocul tăcerii. Englezii erau renumiţi pen- 
tru calmul lor, pentru umorul sec și răbdarea pe care o 
aveau să nu spună nimic. Sau cel puțin, în familia ei așa 
stăteau lucrurile. Americanii erau cei care trăncăneau 
întruna. Trebuia să recunoască faptul că îi plăcea mult 
mai mult să sporovăiască cu prietenele ei aici decât aca- 
să. Eliza îi împărtășea lui Gwen absolut orice. Şi de fapt, 
Eliza fusese cea care făcuse primele comentarii despre 
atracția lui Gwen faţă de Neil. 

Marele ticălos. 

„Lasă gânditul pe seama mea.“ 

Îşi dădu ochii peste cap scoțând un şerveţel din suport 
ca să deschidă uşa murdară. Nu avea nici un rost să ia 
vreun virus de care colcăia fără îndoială toaleta aceea. 

Dimineaţa caldă de Nevada era chiar și mai fierbinte 
în hainele de spandex cu care era îmbrăcată. Gândul 
c-ar fi putut să-şi dea ceva jos de pe ea în baia aceea o 
făcuse să-i vină rău, aşa că decisese să aştepte până ce se 
opreau undeva în acea seară. 

În plus, nici nu ştia sigur ce haine avea în geantă. Neil 
le pusese pe majoritatea. 

Ea nu reuşise decât să înșface o clamă de păr de unde- 
va înainte de a o zbughi pe ușă, așa că măcar nu se mai 
înfierbânta acum și de la părul revărsat pe umeri. 

Neil termină de pus benzină și puse la loc pompa în 
timp ce ea îşi reluă locul din mașină. Între ei, pe con- 
solă, se aflau două pahare aburinde. Interiorul mașinii 
mirosea frumos, a cafea. 

Neil se așeză și își puse centura. 

- Ştiu că îţi place ceaiul, dar aici nu aveau decât 
cafea. 

- Dar nu-i așa că majoritatea americanilor beau cafea 
de dimineaţă? 

Neil scoase mașina din zona pompelor. 

- Ba da. 

- Atunci mă gândesc că ar fi bine să beau şi eu cafea. 
Dacă ai fi comandat o cafea și un ceai ne-ai fi putut da 
de gol. 

- Asta era! spuse el zâmbind. 


capitolul 14 


- Cum adică aici dormim? 

Neil trăsese mașina mult departe de marginea drumu- 
lui şi o ascunsese în spatele unui mic ansamblu stâncos 
de genul care se vedea ici, colo, sporadic în deșertul Ne- 
vada. Merseseră până la apusul soarelui şi din câte își 
dăduse seama Gwen, înaintaseră prin deșertul Nevada 

cât de încet fusese posibil. Nu, mai bine spus, şerpuiseră 
prin deșert. Porniseră prin a se îndrepta spre est, apoi 
o luaseră spre nord, apoi spre vest pe o autostradă prin- 
cipală pentru scurt timp, apoi din nou spre nord-est. 
Şi cum se părea că el se încăpățânase să câştige jocul 
acela copilăresc cu „la popa la poartă“, Gwen își ţinuse şi 
ea gura. 

Adică, până acum. 

Nici măcar punga de mâncare de la fast-food pe care 
i-o aruncase Neil n-o făcuse să spună ceva. 

- Da, aici. 

Ea se uită pe geam la stânca proeminentă ce creştea 
în stânga maşinii. 

- Nu văd nici un hotel. 

Neil dădu înapoi maşina până la stâncă, băgă schim- 
bătorul în poziția de parcare şi sări afară. 

Scoase din portbagaj o pernă şi o pătură și le aruncă 
pe bancheta din spate. 

- Tu dormi în spate, spuse el de lângă portiera 
deschisă. 

- Vorbeşti serios? 

- E vreo problemă, Gwendolyn? 

Ea se ridică în sfârşit de pe locul ei și se uită crunt la 
el, pe deasupra mașinii. 

- Ştii... la un moment dat mi se părea drăguţ că îmi 
foloseşti numele întreg, dar acum îmi dau seama că nu 
era altceva decât sarcasm mascat. Ceea ce poate că m-ar 
face să râd după un duș şi o noapte de somn bun, dar 
bănuiesc că mai am de aşteptat în privința asta. 

- Vom sta la un hotel atunci când nu va mai fi peri- 
culos să o facem. 

- Şi dacă am nevoie la baie? 

El își desfăcu larg brațele şi privi în jurul lor. 

Desigur. Cumva îşi închipuise că toaletele murdare 
din benzinării fuseseră un lux. 

- Măcar ţi-ai amintit să îmi iei și mie o periuţă de 
dinți? 

El se apropie de portbagaj şi scotoci înăuntru folosin- 
du-se de o lanternă. 

Gwen veni lângă el să vadă ce anume împachetase 
pentru ea. 

El dădu la o parte lenjeria intimă, o cămașă de noap- 
te, șosetele, un sutien bun, o pereche de blugi și două 
tricouri. Ajunse la o perie de păr, apoi la un deodorant 
şi în sfârșit dădu de periuţa ei şi de o pastă de dinţi. 

- Asta e tot ce ai împachetat pentru mine? 

- Vom găsi un loc unde să spălăm ce ai pe tine. 

Îl dădu la o parte, îi luă lanterna din mână şi se 
uită încă o dată. Dar oricât ar fi scotocit, rezultatul 
fu exact același. 

- Ai impresia că eu pot purta numai astea două ţinute 
și cu asta, basta? 

- Pe una o speli, pe alta o porţi. 

Expresia de pe fața lui era impenetrabilă. Ea îi îndrep- 
tă lanterna drept înspre faţă, dar el se feri. 

- Unde e trusa mea de machiaj? 

- Îmi pare rău, Gwendolyn, spuse el cu cel mai mare 
sarcasm posibil în glas. Am crezut că pentru tine ar fi mai 
important să găsesc un loc în care să fii în siguranţă în 
loc să-ți împachetez vopseaua de camuflaj. În plus, eşti 
mai frumoasă fără. 

- Vopseaua de camuflaj? 

-E modalitatea prin care soldaţii se maschează î înain- 
te de a intra într-o luptă. 

- Da, da. Ştiu ce e vopseaua de cada De ce ai 
spune că fardurile mele sunt vopsea de camuflaj? 

Neil îi dădu mâna într-o parte ca să nu mai aibă lu- 
mina în ochi. 

-E doar o expresie americănească. 

- Oh. 

Ea făcu un gest ca să alunge un fluture de noapte din 
fasciculul luminos şi se întoarse spre întuneric. Își puse 
pasta cu periuţa de dinţi pe bancheta din spate, apoi găsi 
un șerveţel care rămăsese uşor călduţ de la cina patetică 

pe care o luaseră, hamburger și cartofi prăjiți, și dădu să 
plece de lângă maşină. 

- Unde te duci? 

Gwen se opri, se întoarse spre el și ridică braţul 
arătând direcţia. 

- Mă duc la toaletă. Unde credeai? 

Lumina lanternei nu o lăsa să se împiedice de pietre 
şi de tufișuri. 

- Să fii atentă la șerpi. 

Ea ezită puţin, dar continuă să meargă. Normal. Bine- 
înţeles că trebuise să aleagă o parte a lumii plină de şerpi 
veninoși ca să se ascundă. 

O stâncă uriașă o despărțea de Neil. Era gata să pună 
jos lanterna când îl auzi strigând: 

-Şi la coioţi. Ăştia umblă în haită. Vezi că dacă 
dai cu ochii de unul să fii sigură că ai cel puţin trei în 
preajmă. 

- Minunat, își șopti ea. 

Se învârti în cerc cu lanterna ca să se asigure că era 
singură. 

Când termină, se înapoie iute la mașină. Neil se spri- 
jinea de capotă, cu braţele încrucișate la piept. 

- Nu a fost chiar atât de rău, nu? 

Ea își luă pasta şi periuţa de dinţi şi o sticlă de apă 
din mașină. 

- Nu a fost rău deloc... dacă îţi place să te ușurezi 
alături de șerpi și coioți. 

Se plesni peste braț ca să scape de o insectă înainte 
de a-și turna apă în palme în încercarea de a se spăla cu 
chiu, cu vai, pe mâini. Apoi puse puţină pastă mento- 
lată pe periuţă şi şi-o vâri în gură încercând să scape de 
gustul pregnant de grăsime de la mâncarea proastă din 
timpul zilei. 

Neil o privea zâmbind. 

-Ce e atât de amuzant? 

Nu îl văzuse niciodată zâmbind. Totuși, acum o făcea, 
și-ncă pe seama ei. 

- Numai tu poți face să sune elegant urinatul într-un 
tufiş. 

- Ba nu. 

Impetuozitatea ei în a-l contrazice nu reuși decât să-l 
facă să zâmbească şi mai larg. 

-Grr! 

Ea se duse în spatele mașinii, își clăti gura și se îna- 
poie la el. 

Razele de lumină îi poposiră din nou pe față. 

- Râzi de mine. 

- Stai liniştită, Gwen. Nu râd de tine. 

Ea anihilă încă o insectă, dar mai găsi încă trei gata 
să aterizeze pe ea. 

Neil se ridică de pe mașină și îi luă lanterna din 
mâini. O închise şi asta îi cufundă în întuneric. 

- Gata. Nu mai e lumină, nu mai sunt insecte. 

Lumina lunii era destul de difuză, constată ea ridi- 
când ochii spre cer, 

Se trezi exclamând. 

- Uau! 

- Frumos, nu? 

- Extraordinar. 

Nestingherit de luminile orașului, cerul nopţii era 
acoperit de milioane de stele. 

- Nu am mai văzut niciodată cerul așa. 

Şi cu ochii spre cer, Gwen îşi dădu seama că brusc 
nu o mai deranja atât de tare faptul că se opriseră în 
deșert. 

- În deșert sunt cele mai frumoase priveliști din uni- 
vers, murmură el. 

Ea se rezemă de maşină şi îşi lăsă capul pe spate. După 
câteva minute, murmură: 

- Tu te întrebi vreodată dacă mai există și altceva 
acolo? 

- Altceva adică o altă formă de viaţă? Dotată cu 
inteligenţă? 

- Da. 

Neil oftă. 


140 Catherine Bybee 


-Sper că există. 

Zâmbi şi ea. 

- Şi eu. Nu mi-ar plăcea deloc să mă gândesc că sun- 
tem singuri în univers. 

- Când eram mic, voiam să mă fac astronaut. 

Gwen se uită la el. 

- Pe bune? 

- Da. 

- Şi de ce nu ai continuat în sensul ăsta? 

- Habar n-am. Mi-am pierdut interesul. Cred că am 
crescut și pur şi simplu am trecut mai departe. 

Era ceva ce ea înţelegea. 

- Eu mi-am dorit să devin balerină. 

- Şi ce te-a împiedicat? 

Ea simţi că i se face pielea de găină şi răcoarea nopții 
o făcu să se cutremure. 

~O să râzi dacă-ţi spun. 

- Păi eu nici nu zâmbesc, deci, nici vorbă de râs. 

Ea chicoti, luată complet prin surprindere de glu- 
ma lui. 

Neil încercă să-şi ascundă zâmbetul. 

- Eram prea grasă. 

Acum fu rândul lui să rămână cu gura căscată. 

- Dar nu ai nici măcar un gram de grăsime în plus 
pe tine. 

- Ştiu. Niciodată n-am avut... doar că orice prima bal- 
lerina nu mănâncă decât frunze de salată și rareori ceva 
dressing pe deasupra. Mie îmi place prea tare să mă- 
nânc, spuse uitându-se din nou spre cer și frecându-și 
braţele. Iubesc însă în continuare baletul. Graţia şi fru- 
museţea mișcărilor. 

Neil își scoase dintr-o mişcare jacheta şi i-o puse pe 
umeri. Ea se cuibări sub atingerea lui şi, surprinzător, el 
rămase cu braţul pe umerii ei. 

- Mulţumesc. 

Îi zâmbi trecător şi se uită și el în sus spre cer. 

- Eu n-am fost niciodată la un spectacol adevărat. În 
afară de concerte rock. 

- Pe bune? De ce? 

- Nu mi-a trecut niciodată prin cap să mă duc. 

Capul ei rămase sprijinit de umărul lui în timp 
ce vorbeau. 

- Probabil că bogăţia de care am fost înconjurată me- 
reu mi-a permis să am parte de o mulţime de chestii ca 
lumea. Dar ştii ceva? 

- Ce? 

- N-am văzut niciodată așa ceva, cerul ăsta atât de clar 
şi senin, și nemărginit, cu atâtea stele care seamănă cu 
cele mai preţioase diamante sclipind în lumina cea mai 
strălucitoare. 

- Cele mai bune lucruri în viață nu costă nimic. 

Adevărat. 

Atunci văzu o stea căzătoare. 

- Ai văzut? întrebă ea. 

- Da. 

Ea închise ochii și își dori să se poată întoarce acasă 
în siguranţă. 

- Ce faci? 

Deschise ochii și îl văzu studiind-o cu atenţie. 

- Îmi pun o dorință. Haide, ştii doar că atunci când 
vezi o stea căzătoare trebuie să-ți pui o dorinţă... cu sigu- 
rană ai auzit de asta. 

- Aha. 

El zâmbea din nou, și asta o făcu să i se taie răsuflarea. 

- Ai de gând să-ţi pui și tu o dorinţă? 

E] clătină din cap. 

- De ce nu? 

Se întoarse spre el, mâna lui rămânând pe braţul ei. 

- Eu nu cred în dorinţe. 

Ea se strânse toată sub haina lui. 

- E doar o fantezie, o dorinţă, pur şi simplu. Așa, de 
distracție dacă vrei. 

Zâmbetul lui păli și ochii i se îndreptară spre buzele ei. 

- E în regulă să te distrezi din când în când, Neil. 

Gwen îi prinse din nou privirea și se cufundă în ea. 
El se aplecă spre ea și-atunci ea își puse încă o dorință, 
ca măcar de data asta să nu se mai tragă înapoi. 

Mâna lui Neil îi urcă pe braţ și o trase mai aproape 
înainte ca dorința să i se împlinească, Acolo, în mijlocul 
deșertului plin de sălbăticiuni și miliarde de stele, Neil 
o sărută. Sărutări fierbinţi, disperate, care îi umplură 
fiecare por singuratic al trupului ei. 

Gwen își ridică mâinile pe pieptul lui puternic și își 
înfipse degetele în el. Deschise gura ca s-o primească pe 
a lui, acceptându-i îmbrăţişarea dulce a limbii în jurul 
limbii ei. Nu mai putea răsufla, atât de puternică îi era 
strânsoarea, dar nici nu-i păsa. Avea timp mai încolo 
să răsufle. Acum era momentul pentru simţire. Cum ar 
fi momentul în care mâna lui îi găsi ceafa şi cum o în- 
clină ca să o ghideze în unghiul perfect pentru gura lui. 
Şi-atunci avu revelația că avea să-i ofere acestui bărbat 
orice ar fi vrut pe lumea asta. 

Visele pe care le avusese nu o pregătiseră deloc pentru 
atingerea lui. Se împinse în el, involuntar, simțindu-se 
copleșită de dorinţă, căci îl voia pe de-a-ntregul. 

lar dacă sărutul lui era un indiciu în acest sens, și el 
o dorea. 

Atunci de ce o împingea la o parte? 

Respirația lui fierbinte îi mângâie obrazul. 

- Gwendolyn, oftă el. 

- Nu vreau să te oprești, mărturisi ea. 

Braţele care o susțineau se încordară. 

- Eşti un factor perturbator, să ştii. Genul acela care 
îți distrage atenţia. Iar distragerea atenţiei poate duce 
la moarte. 

Asta oare i-o spunea ei? Sau lui însuși? 

- Dar nu e nimeni aici acum, doar noi. 

lar o partidă toridă de sex, chiar aici, pe capota maşi- 
nii, era mai bună decât să fi dat înapoi. 

- Nu putem face asta, spuse el luându-i capul în mâini 
şi privind-o în ochi. Nu acum. 

Îi putea gusta vorbele pe buze. 

Înghiţi în sec. 

„Am așteptat atâta vreme. Mai pot aștepta puţin.“ 
Acum că ştia ce gust are, avea să i-l simtă oricând pe 
buze, ori de câte ori se gândea la el. 


Blake avusese de gând să-i urmeze sfatul lui Neil. 
Până ce aflase că el şi Gwen părăsiseră orașul în miez de 
noapte şi nici urmă de ei de atunci. Chiar în momentul 
acela, Blake îi spusese pilotului să facă plinul cu com- 
bustibil la avionul lui privat şi își sărutase soţia și fiul 
de rămas-bun. 

Samanthei nu îi plăcuse deloc să rămână la Albany, 
dar gastroenterita pe care se părea că o luase de cine 
ştie unde o împiedicase să-și folosească ascendentul 
asupra lui şi să-l convingă să o ia și pe ea. Dacă îngrijo- 
rarea lui Neil avea temei fie şi măcar pe jumătate, Blake 
nu avea nevoie să-și știe familia stresată sau în pericol 
în timp ce el îi căuta pe soră-sa și pe bodyguard-ul ei. 

Odată ce avionul ateriză la capătul vestic al pistei 
și trecu prin vamă, Blake își aşteptă maşina care să îl 
ducă acasă. 

- Domnul Harrison? 

Neobișnuit să vadă altă figură întâmpinându-l aici 
în afară de Neil, Blake se întoarse. 

- Am fost trimis de la First Class Services. 

First Class Services era o companie pe care Blake o 
folosea din când în când. Trebuia să îi mulţumească lui 
Sam când vorbea cu ea mai târziu în seara aceea. 

Blake dădu din cap şi se puse pe bancheta din spate. 
Dean era așezat alături, cu un rânjet pe figură. 

- Bine aţi venit acasă, Excelenţa Voastră. 

Blake strânse mâna detectivului. 

- Termină cu aiurelile alea cu Excelenţa Voastră, 
Dean. Ce mama dracului se petrece? 

Dean dădu din cap spre șoferul care înainta încet spre 
ieșirea pe autostradă. 

- Toţi şoferii lor sunt verificaţi înainte să fie anga- 
jaţi aici. 

Dean trase aer în piept. 

- Eu nu sunt sigur care-i treaba, Blake. M-a sunat 
Eliza. Mi-a spus despre vecinii morți. Am interceptat co- 
municaţiile celor din Tarzana... am auzit discuţiile. Nu 
s-au arătat prea încântați să-l lase pe Neil să-și bage nasul 
în toate alea şi pe urmă chiar şi mai puţin când am apă- 
rut noi. La prima vedere se pare că păsările îşi făcuseră 
cuib în sistemul electric al jacuzziului exterior. 

- Şi la a doua vedere? 

- Încă nu am avut parte. Cei de la Criminalistică sunt 
acum la fața locului cu prelevarea de probe. Nimeni nu 
crede ca a fost un accident. Electrocutări spontane în ja- 
cuzzi nu se întâmplă niciodată. În afară de cazul în care 
umblă cineva cu bună știință la conexiunile electrice. 
Ceea ce mă aduce la victime. 

- Cum adică la victime. 

- Erau niște căpușe. 

- Căpuşe!? 

- Toată ţara e plină de de-ăştia. Oameni care se mută 
în case abandonate sau în unele confiscate de bănci în 
urma pierderii ipotecii de adevărații proprietari. Băn- 
cilor nu le place să se ocupe de chestii dintr-astea şi 
multe dintre proprietăţile pe care și le-au însuşit în ulti- 
mii cinci ani sunt în continuare vacante. Oamenii vin, 
primesc aici o factură sau două la utilități pe numele 
lor şi apoi banca trebuie să îi evacueze. Sunt grupuri de 
oameni peste tot care organizează genul acesta de ocu- 
pare abuzivă. 

Blake clătină din cap. 

- Atunci oamenii ăștia locuiesc aici pe gratis cât? 
Şase luni? 

- Ori un an... uneori mai mult. Problema e desco- 
perită abia când un agent imobiliar vine să inspecteze 
locuinţa. La dracu”, bănci din San Francisco pot deţine 
case în Pacoima şi să folosească agenţi din San Diego 
ca să se ocupe de vânzarea lor. Nu e nevoie să spun 

că de multe ori agentul nici nu vine să vadă casa. Totul 
este o nebunie. 

- Şi cum de reuşesc să pornească curentul? 

- În cazul ăsta, furau curent de la vecini. Printre care 
și de la Gwen şi Karen. 

- Neil mi-a spus că erau probleme cu monitoarele de 
acasă de fiecare dată când vecinii foloseau jacuzziul. 

- Şi nu a dat de cauza problemei niciodată fiindcă nu 
avea cum să pătrundă în casa vecinilor. Faptul că oame- 
nii ăia furau curent mă face să cred că asta ar putea fi o 
explicație plauzibilă pentru decesul lor subit. 

Oh, acum Blake era cel confuz. 

- Dacă asta e adevărat, atunci Neil a exagerat 
sau cum? 

- Încă nu pot afirma asta cu siguranţă. Neil nu mi se 
pare genul impulsiv. E atât de tăcut majoritatea timpu- 
lui, că să fiu al naibii dacă-mi dau seama ce se petrece 
în capul lui. 

Mda... dar Blake își amintea o vreme când Neil era 
la fel de impulsiv precum un puști care şi-o punea pri- 
ma dată. 

- Unde dracu” e? 

- Habar n-am. A întors pur și simplu toată casa cu 
fundul în sus. O să vezi harababura pe care a lăsat-o 
în urmă. Toate echipamentele lui sunt în biroul tău. 
E ca şi cum îşi făcuse acolo o fortăreață. A speriat-o de 
moarte pe Mary. 

-Şi Gwen? 

- Ea era deja dată peste cap din cauza vecinilor. M-am 
întors ieri-dimineaţă şi nu i-am mai găsit. Dillon mi-a 
dat asta, zise Dean întinzându-i un bilet scris de mână. 


Dean, 


Nu discuta despre nimic în casele din Malibu 
și Tarzana. Tot sistemul pe care Lam instalat eu a 
fost compromis. 

Te voi anunţa eu ce și cum în șaptezeci și două 


de ore. 

Dacă nu primeşti veşti de la mine, pune-l pe Carter 
să ia legătura cu Comandantul Suprem. Să-i spună 
numele meu. Şi un nume de cod: Corbul. 


Mac 


- Șaptezeci și două de ore? 

- Din care au mai rămas treizeci și șase. 

Blake își trecu mâna prin păr. 

- Comandantul Suprem? Despre cine vorbeşte? 

Dean îl privi cu subînțeles. 

- Cred că vorbeşte despre președinte. 

Blake îngheţă. În ce mama dracului o târâse Neil pe 
soră-sa? 


capitolul 15 


Două nopți la rând de dormit pe bancheta din spate 
a unei mașini mici erau suficiente. Desigur, ajutase întru 
câtva faptul că Neil îşi găsise două dintre cele mai fru- 
moase locuri din lume unde să campeze, dar suficient! 

Dimineaţa de Nevada o luase prin surprindere. 
Culmea pe care parcaseră era cocoțată la metri buni 
deasupra pământului, iar în jur nu se vedea decât cerul 
albastru strălucitor. Plus că, la lumina zilei, tabăra lor 
improvizată părea și mai puţin amenințătoare. 

Nimic nu o pregătise pe Gwen pentru Utah. Văzuse 
poze, desigur, dar nu mai fusese aici. Peisajul era absolut 
mirific. Părea deja o înregistrare-reclamă cu exclamațiile 
ei de „uimitor“ ori „extraordinar“ ce i se rostogoleau 
involuntar de pe buze. 

Vântul necruţător şi curenţii ce formaseră de fapt 
culmile și priveliştile acelea minunate îi biciuiau fără 
milă maşinuţa. 

- E minunat, spuse ea când mai făcură un viraj şi 
dădu cu ochii de încă o priveliște extraordinară. 

-Chiar aşa. 


Logodită până vineri 147 


Neil nu făcuse mai mult decât să îi atingă în trecere 
mâna de când se sărutaseră. Părea că-și găsise distanța 
confortabilă de care spunea că are nevoie pentru a ră- 
mâne alert. Ceea ce nu însemna că nu îl surprindea 
privind-o la fel de des. 

Neil avea o barbă de trei zile, și ei îi plăcea la nebu- 
nie. Frumos, în felul acela aspru și aparte al lui, devenea 
parcă mai puţin dur datorită bărbii. Părul tuns scurt îl 
făcea să pară că-și lăsase barbă intenţionat, nu că fusese 
neglijent. Nu ar fi deranjat-o deloc să se lase zgâriată de 
ea. Peste tot. 

Plătise pentru tot cu bani gheaţă. Chiar şi Gwen 
care nu văzuse atâtea filme cu femei și bărbaţi fugari 
ştia bine că orice card bancar putea fi detectat cu ușu- 
rinţă. Erau complet pierduţi în ceaţă, cum se spune. 
Nu îi știa nimeni și nimeni nu i-ar fi putut găsi în felul 
acesta. Dacă ar fi fost cu oricine altcineva în afară de 
Neil, s-ar fi înspăimântat la gândul acesta. În schimb, se 
simțea eliberată. 

- Te rog, spune-mi că o să găsim un loc în care să stăm 
în noaptea asta. 

- Vom vedea. 

- Neil, te rog. Hainele mele trebuie spălate și nu cred 
că tu ai dormit mai mult de o oră, două la rând. 

- Nu am nevoie de mult somn. 

- Prostii! Toată lumea are nevoie de somn. Nu am 
reușit aproape deloc să mă spăl. Am nevoie de un pat 
și de o baie, te rog, repetă ea cu dulceaţă în glas. Ştii că 
nimeni nu ne urmărește aici. 

E] se uită cu atenţie în oglinda retrovizoare. 

- Nu e nimeni acolo. 

Bărbatul oftă. 

- Trebuie să cumpărăm câte ceva... înainte să ne 
oprim la un hotel. 

Ea bătu din palme ca o şcolăriță, (BAI pe scaun și își 
lipi buzele de obrazul lui aspru. 

- Mulţumesc. De-abia aştept să fiu curată din nou. 

Se cuibări la loc în scaunul ei şi numără bornele kilo- 
metrice care o despărțeau de oraș. 

Găsiră un magazinaș ce părea că are câte puţin din 
tot felul de produse. La fel ca într-un mini-Wal-Mart, pe 
de-o parte erau câteva standuri cu haine pentru întreaga 
familie şi pe de alta alimente şi alte lucruri trebuincioase 
într-o bucătărie. 

-Nu stăm mult. Nu vorbi cu nimeni. 

__ Owen îi făcu semn că buzele-i sunt zăvorâte și zâmbi. 
li întinse două bancnote de douăzeci de dolari. 

- Eu iau ceva de mâncat, tu ia-ţi ce ai nevoie. 

Ea sări din mașină și intră ca o vijelie în magazin. 
Puse mâna pe un coş și, după ce găsi rafturile de cosme- 
tice, puse în el câteva sticluţe de călătorie cu șampon și 
balsam, săpun şi o lamă de ras. Trecu pe lângă vopseaua 
de păr şi se opri. Găsi un nuanțator temporar șaten şi 
roşcat şi le aruncă în coş. Balsam de buze, loţiune anti- 
insecte. Chestii importante. 

O femeie trecu pe lângă ea, şi Gwen se prefăcu absor- 
bită de eticheta de pe una din cutii. 

Nu era sigură de cât timp se afla acolo așa că o luă 
spre casă și dădu cu ochii de încă un lucru de care 
avea nevoie. 

Prezervative. 


Neil nu contenea să fie uimit de felul în care reacțio- 
nau oamenii la lucrurile cele mai simple de care aveau 
parte din nou după ce, un timp, fuseseră siliți să se des- 
curce fără ele. 

Zâmbetul lui Gwen îi lumină faţa când se urcară 
înapoi în maşină. 

- Ai luat tot ce îţi trebuie? întrebă el. 

-Sigur am uitat ceva, dar am reușit să iau chestiile 
esenţiale. 

Ea desfăcu căpăcelul şamponului și îl duse la nas. 

- Minunat, spuse împingându-l înspre el apoi. Miroase. 

- Miroase ca tine. 

- Încă nu, dar curând. 

leșiră cu mașina din parcare, iar el se uită în oglinda 
retrovizoare până ce ajunseră din nou pe şosea. Urmau 
să găsească un hotel unde nimeni nu le va pune între- 
bări, iar el avea să dea un telefon de dimineaţă odată ce 
se îndepărtau suficient de locul în care dormiseră. 

Era timpul să lanseze momeala pentru prada lui. 

Căci nu avea de gând să se lase pe sine în postura 
de pradă. 

Sau cel puţin, nu de acum încolo. 

Trebuia în continuare să se gândească la o modalitate 
prin care să o ţină pe Gwen departe când avea loc con- 
fruntarea propriu-zisă. I se roteau prin minte câteva idei, 
fiecare dintre ele imposibilă dintr-un motiv sau altul. 
Mai avea încă nişte zile în care să se hotărască. 

-Te încrunţi. Ce s-a întâmplat? 

- Nimic. 

- Mi-ar plăcea să te cred, dar am impresia că te 
gândești la ce să facem în continuare. Am părăsit Cali- 
fornia, dar nu putem fugi mereu. Deși, pentru încă un 
timp, s-ar putea să fie amuzant. 

El simți cum i se topește instantaneu orice încruntă- 
tură de pe faţă. 

- Îţi place să fii așa, fugară? 

- Haide, Neil, ai văzut tu loc mai frumos în toată viața 
ta? Eu, una, nu aș fi văzut niciodată asta dacă nu m-ai fi 
târât tu afară din casă în miez de noapte. 

- Nu te împiedică nimic să pleci cu mașina așa, aiu- 
rea, într-un circuit. 

- Când există avioane perfecte care să mă ducă rapid 
unde am nevoie? Nu aș fi ales niciodată să iau mașina. 

- Uneori nu contează destinaţia cât călătoria în sine. 

- Hmmm, îngână ea. Îmi place vorba asta. Oricum, 
îţi faci griji pentru ce se va întâmpla în continuare. 
Am dreptate? 

- Nu-mi fac griji, minţi el. 

- Atunci te întrebi, nu? 

Bărbatul nu răspunse. 

- Uneori ajută să vorbeşti despre asta; poți găsi mai 
ușor răspuns. 

Nu putea să-i spună că plănuia să îi găsească un turn 
de fildeş în care să o încuie cât timp el se lupta cu perso- 
najul negativ. Neil nu-şi imagina că femeia va sta pur și 
simplu liniștită şi va aștepta ca lucrurile să se petreacă. 
Se adaptase mult mai bine decât se așteptase el la genul 
de viaţă pe muchie de cuțit și sigur avea să insiste să vină 
şi ea să dea o mână de ajutor. 

- Femeile vorbesc, bărbaţii gândesc. 

- Prin asta vrei să spui că ar trebui să tac? 

- Când am fost eu vreodată atât de manierat? 

Ea se lăsă ușor pe spătarul scaunului și zâmbi. 

- O, da, ai dreptate. Mi-ai spune fără îndoială să tac 
dacă nu ai vrea să mă mai auzi. 

- În sfârșit, spuse el izbucnind în râs. Femeia asta 
mă înțelege. 

- Te înţelege pe dracu’. 

El se uită brusc la ea, mirat. 

- Ce e? întrebă ea. 

- Ai spus dracu. 

- Sigur că am spus dracu’. Doar nu sunt vreo mirono- 
siță. Ştii, eu chiar am locuit cu Eliza. lar femeia aia poate 
face până şi un marinar să roșească atunci când vrea. 

Lui Neil îi plăcea chestia asta la Eliza. Pe de altă par- 
te, îi admira și spiritul bătăios, și atitudinea neînfricată. 
Carter era un tip norocos. 

- Nici nuti închipui ce fericit sunt să te aud că nu ești 
o mironosiţă, 

Ea își trecu mâna prin părul pe care și-l lăsase desfă- 
cut după ce plecaseră din parcarea magazinului. 

- Da? De ce? 

El dădu din cap spre bancheta din spate. 

-Țiam cumpărat niște haine noi. 

Gwen se lumină la față şi zâmbi larg, aşa cum rareori 
o văzuse. Îşi desprinse centura de siguranță și în câteva 

fracțiuni de secundă se întindea deja spre bancheta 
din spate. 

Apoi, înţepeni. 

-Ce nai...? 

- Ai spus că nu ești o mironosiță. 

Ea se răsuci înapoi pe scaun, cu hainele în mâini. 

- Glumești. 

Expresia îngrozită de pe faţa ei îl făcu pe el să se lumi- 
neze. Căci el, unul, de-abia aștepta să o vadă îmbrăcată 
cu chestiile pe care i le alesese. 

- știa sunt pantaloni scurţi? 

Ridică pantalonii scurţi, ridicol de decupaţi, croiți 
din suficient material încât să acopere într-o oarecare 
măsură fundul. 

- Da, vezi bine. 

- Dar nu-mi vor acoperi nici chiloţii, Neil. 

Îi văzuse el chiloţii. De fapt, erau niște bikini pe care 
sigur pantalonii aveau să-i acopere. 

Cămașa cu pătrăţele roşii şi albe ar fi fost exact ți- 
nuta potrivită pentru fata care conducea parada de 
4 Iulie. 

- Măcar pantofii sunt drăguți, spuse ea legănându-i pe 
un deget. leftini, dar drăguți. 

- Îţi place ţinuta pe care ţi-am ales-o? 

- Doamne fereşte, e absolut scandaloasă! 

„Poţi scoate o lady dintr-un castel, dar nu-i poți scoate 
unei lady castelul din minte.“ 

- Așa şi trebuie. 

- De ce? 

-O să vezi, îi spuse el. 

-Àr fi bine să ai un motiv temeinic, zise ea aruncând 
hainele pe locul unde le găsise. Altfel, îţi caut și eu 
nişte haine, continuă lăsându-se pe spate și închizând 
ochii. Şi să ştii că îmi place pielea neagră. 


La treizeci de kilometri afară din oraș, Neil se opri la 
o benzinărie şi îi spuse să se schimbe. Ea bombăni, dar 
se duse imediat la baie să o facă. 

-Şi ai grijă să-ţi potriveşti şi coafura de așa natură ca 
să fie la fel de scandaloasă. 

Intră chicotind în magazinașul de alături ca să cum- 
pere un pachet de gumă şi unul de ţigări. 

Apoi, în faţa toaletei, se rezemă de capota mașinii... 
așteptând. Se uită din când în când la ceas, întrebân- 
du-se dacă femeia mai avea să iasă vreodată de acolo. 
Se apropie de ușă și bătu nerăbdător. 

- Eşti bine? 

- Arăt ridicol. 

- Ţire teamă, prinţeso? o provocă el. 

Observase în timpul călătoriei lor că astfel de 
lucruri funcționau. Şi crezuse că în privinţa asta o 
cunoștea pe Lady Gwendolyn mai bine decât majori- 
tatea. Habar n-avea. 

- Ba nu îmi e teamă. 

- luhu. 

Se întoarse la mașină și aşteptă. 

În cele din urmă ușa toaletei se deschise. Leși în pan- 
tofii ei cu tocuri înalte. Îşi aruncă geanta cu haine jos şi 
se răsuci în cerc. 

- Dumnezeule mare! șopti el dându-și jos ochelarii 
de soare. 

Ştia deja că picioarele ei erau lungi şi elegante, dar 
habar nu avea că erau atât de frumoase. lar șortul îi 
venea ca turnat. În răsucire, observă că într-adevăr fun- 
dul i se vedea de sub el. Își suflecase cămașa și îi făcuse 
un nod mai sus de buric de care tot trăgea. O porțiune 
generoasă din părul ei era pieptănat într-o parte și strâns 
într-o coadă de cal. 

Da, arăta ca o prostituată îmbrăcată în adolescentă 
zvăpăiată şi cocoțată pe tocuri pentru a împlini fantezii. 

Sângele îi cobori instantaneu din capul de pe umeri 
la celălalt. 

Înghiţi î în sec și făcu un pas spre ea. Pantofii o adu- 
ceau mai aproape de înălțimea lui, dar tot se putea 
uita în jos spre ea, cu câțiva centimetri măcar. Gwen 

rămase complet nemişcată când el se întinse și îi desche- 
ie cămașa până ce i se văzu clar conturul sânilor. 

Își linse buzele și ignoră senzaţia de moliciune a pielii 
ei sub atingerea trecătoare a degetelor lui. Apoi, ridică şi 
mai tare marginile cămășii și mai descheie niște nasturi 
astfel încât să rămână încheiați maximum unul sau doi 
şi strânse şi mai tare nodul pe care îl vâri sub sânii ei 
mari. Aşa, cu talia dezvelită, o dădu la o parte şi păși 
înapoi ca să-şi examineze creaţia. 

~ Perfect. 

- Pentru ce? Pentru un scurt de douăzeci de dolari 
pe stradă? 

Un zâmbet apăru leneș pe figura lui. 

- O, nu, Neil, doar nu ai pretenţia să mă comport 
ca o... 

- Unde îţi este sentimentul aventurii, Prinţeso? 

- L-am lăsat, alături de demnitatea pe care mi-am 
abandonat-o în toaleta aia. 

-Nu își cer să cutreieri tot orașul îmbrăcată așa. 
Va trebui doar să intrăm într-un hotel și să părem cât 
se poate de verosimili. 

- Dar mă simt goală. 

Aproape, 

- Sau putem să mai dormim în mașină. 

Ea își puse o mână în şold. 

- Urât din partea ta! 

- Tu alegi. 

- Bine! exclamă ea, se apropie de el și se lăsă pe brațul 
lui presându-și sânii de el. Pantaloni negri de piele, îi 
șopti la ureche. Poate și o zgardă cu ţinte. 

Temperatura lui crescu instantaneu cu câteva grade. 
„Ai încurcato, Mac. Ai încurcat-o rău de tot.“ 


capitolul 16 


Eliza se întâlni cu Karen și Michael la aeroport. Își 
scurtaseră „luna de miere“ cu două zile. 

Michael sugeră că se vor întoarce în Franţa mai înco- 
lo, între filme, ca să compenseze timpul pierdut acum. 

Karen alergă să o îmbrățișeze pe Eliza. 

- Ne-am înrors cât am putut de repede. 

- Mulţumesc. Îmi pare rău că v-am întrerupt vacanţa, 
spuse Eliza către amândoi. 

- Povestea cu vecini morţi şi oameni dispăruţi sună 
mai degrabă ca un scenariu de film decât ca viaţa reală, 
zise Michael. 

Eliza încuviinţă. 

- Îmi cer scuze. Nu am apucat să facem cunoştinţă, 
spuse întinzându-i mâna. 

- Of... e greșeala mea. Scuze. Michael, ea este Eliza 
Billings. 

Karen le făcu cunoştinţă şi se uită cum dădeau 
mâna. 

- Eliza, Michael Wolfe... soţul meu temporar, ṣopti 
pentru ca doar ei trei să poată auzi. 

Michael îi făcu cu ochiul. 

- Nu e nevoie de nici un fel de prezentare pentru Pri- 
ma Doamnă a statului. 

- Ceea ce se poate spune și despre tine, star de 
cinema. 

Michael zâmbi, simțindu-se deja relaxat în prezenţa 
Elizei. 

Se îndreptară spre limuzina care îi aştepta, cu doi 
oameni de pază pe urmele lor. Karen aşteptă până se 
urcară și până ce gemuleţul dintre compartimentul şofe- 
rului şi al pasagerilor se ridică înainte să vorbească: 

- Ce s-a întâmplat? 

- Nu cred că vreunul dintre noi ştie exact. De asta 
avem nevoie ca tu să ne împărtășeşti orice informaţie 
deţii, să ne ajuţi să înţelegem. 

- Eu am fost în Franţa. De unde aş putea ști ceva? 

- Tu ai locuit cu Gwen... i-ai cunoscut vecinii şi obi- 
ceiurile acestora legate de piscine în aer liber... ştii o 
mulţime de lucruri. 

- Tot ce ştiu e că Gwen și Neil au dispărut, iar vecinii 
sunt morți. Eu şi Michael am tot făcut mişto de vecinul 
cel gol și păros tot timpul cât am stat în Franța. Acum, 
Dumnezeule, mă simt și aiurea din cauza asta. 

- De unde era să știi? 

Ea ridică din umeri. 

- Nu aveam cum. Prima dată când i-am văzut, nu 
ştiam cum să o chem mai repede pe Gwen, gen „Vino 
repede, fată. Uite!“ spuse clătinând din cap cu amărăciu- 
ne ca să alunge amintirea unui moment vesel la timpul 
respectiv. Sunt morți? 

Privirea Elizei se mută de la Michael la Karen. 

- Electrocutaţi. 

-Şi nu a fost un accident? 

- Nu... sau cel puţin aşa credem noi. 

În vocea Elizei răsunase o vagă notă de ezitare. 

- Aşa credeţi voi? 

- Neil l-a sunat pe Blake curând după ce s-a întâmplat. 
Gwen m-a sunat pe mine. Neil era turbat. 

- Turbat? o întrerupse Karen. Neil nu e niciodată 
altfel decât extrem de tăcut, enervant de tăcut chiar. 

- După cum a spus Carter, „nu am auzit pe cineva 
mai turbat în viața mea“. L-a pus pe Carter să ceară o 
favoare cuiva ca să poată investiga și el curtea din spa- 
te a vecinilor după sosirea poliţiei. Dean a spus că au 
găsit niște păsări moarte în jacuzzi, şi Neil a luat-o razna 
de-a dreptul. 

Karen simţi că îngheață. 

- Păsări? 

- Da, corbi. Nici măcar nu avem corbi în partea asta 
de sud-est a Californiei. 

Karen își frecă uşor braţele brusc reci sloi. 

- Karen? începu Michael... privind-o. Eşti bine? 

Nu! Nu era nici pe departe bine. Îi reveni amintirea 
păsării moarte, a unei păsări despre care presupusese că 
era o cioară, dar care la fel de bine ar fi putut fi şi un 
corb, pe pervaz și apoi încă o dată lângă portiera mașinii 
la restaurant. Acum, doi oameni muriseră. 

- Karen? 

- Eşti sigură că era un corb? 

- Erau vreo doi, de fapt... de ce? 

- Cred că oamenii ăia au fost uciși. Neil trebuia să o 
ia de aici, să o ducă departe. 

Și nu exista nici o garanție că ea însăși era în siguranță. 


- Mestecă asta. 

Neil îi vârt în gură o lamă de gumă. 

Stăteau pe o şosea întunecată la marginea unui oraș. 
Din câte se părea, judecând după luminile de la depăr- 
tare, era un orășel, de fapt, cu cinci-șase hoteluri în cel 
mai bun caz. 

~- De ce? întrebă ea, acceptând guma şi apucându-se 
iute să mestece conștiincioasă să o înmoaie. 

- Poţi să mesteci cu gura deschisă? 

Ea deschise gura să încerce. Şi izbucni în râs. 

- Ţi se pare o idee bună să dormi până la urmă 
pe bancheta din spate a mașinii, Gwendolyn? 

Ea se strădui şi mai tare. Doar că mestecatul cu 
gura deschisă era practic împotriva firii ei până în 
adâncul trupului. 

-E mai bine? 

El dădu din cap. 

- Acum stai mai cocoșată. 

Ea îşi împinse umerii înainte cu gândul la un duş 
fierbinte. 

- Bine, o lăudă Neil. 

Rămase acolo, cocoşată pe scaunul din dreapta, mes- 
tecând gumă precum o vacă pe câmp. 

- OK... bine, zise Neil ştergându-și palmele de blugi 
înainte să pună mâinile pe volan. Eu o să mă duc să iau 
camera. Voi folosi numele Rex Smith. 

- Mi se pare un nume comun. 

- Chiar este. Tu nu trebuie să faci altceva decât să 
te dai jos din mașină și să te apleci peste capotă. Dacă 
mă uit la tine, zâmbește-mi gândindu-te la toate filmele 
porno pe care le-ai văzut vreodată. 


Logodită până vineri 157 


Ea icni. 

- Eu niciodată nu am... 

El o opri din negare cu o simplă privire. 

- E nevoie să-ţi amintesc cine ţi-a ascultat conversa- 
tiile în ultimul an? 

- Dar nu e cinstit! Eu nu am făcut decât să spun, o 
singură dată, apropo, că nu am văzut niciodată un băr- 
bat ca lumea în vreunul din filmele alea. 

Şi fusese o discuţie pe care o avusese în ajunul nunţii 
Elizei, la petrecerea unde se ameţiseră copios. 

Neil aşteptă răbdător să-şi isprăvească argumentele. 

- După cum spuneam... gândește-te la femeile din fil- 
mele alea și joacă-ţi rolul ca și cum ai fi în faţa camerei. 

-E ceva ce nu ştii despre mine? 

Privirea lui cobori asupra sânilor ei, apoi se uită din 
nou în sus, la față. 

Gwen simţi cum o inundă un val de căldură. 

- Multe. 

Ea își feri privirea și se uită afară, pe geam. 

- Bine, atunci, să mergem. Ne aşteaptă aşternuturi 
curate şi un duș fierbinte. 

În timp ce ultimii kilometri fură înghiţiți de maşina 
iute, Gwen se obișnui să-și mestece guma plescăind cu 
gura deschisă, gata-gata să-i cadă. 

Neil traversă orașul în lung și-n lat, de două ori, înain- 
te de a se decide asupra unui hotel mic, fără etaj, cu un 
panou pe care scria că aveau camere libere. 

- Show-ul începe chiar de când intrăm în parcare. 
Ține minte: eşti distracţia pe care mi-am adus-o pentru 
noaptea asta și oricine s-ar uita la noi trebuie să înţelea- 
gă exact acest lucru. 

Gwen își desfăcu centura şi se apropie şi mai tare de 
el. Îşi puse mâna pe coapsa lui şi se ghemui. 

- E bine așa? 

Neil își întinse gâtul în care i se pusese un nod. 

- Da. 

Dacă tot trebuia să-şi joace rolul, era decisă să se 
şi distreze. 

* 


Un ventilator de tavan vântura aerul fierbinte de 
deasupra holului cu recepţia motelului. Hol fiind un 
termen folosit în sens larg și desemnând spațiul unde 
se înregistrau clienţii care rămâneau peste noapte. Neil 
sună la sonerie ţinându-și tot timpul capul înclinat, 
ferindu-se pe cât posibil de camera îndreptată spre el. 
Până și maghernițele de genul acesta aveau anumite mă- 
suri de securitate. Cel mai probabil la câteva zile se şter- 
geau filmuleţele pentru a înregistra pe deasupra și a nu 
fi nevoiţi să depoziteze prea multe date. În locurile de 
genul acesta nu se simțea prea des nevoia de a-și perfec- 
ționa sistemele astfel încât fişierele să poată fi salvate 
într-un computer fără să fie nevoie să se mai șteargă ni- 
mic. Atitudinea „dacă a funcționat atâta vreme, nu văd 
de ce aş schimba ceva“ de cele mai multe ori prevala 
asupra a orice altceva. 

Neil sună încă o dată şi aruncă o privire peste umăr 
spre Gwen. 

Ea se sprijinise de maşină, cu un picior îndoit. Dă- 
dea dintr-o mână încercând să-și facă vânt și îşi ridică 
bărbia spre cer, împungând cu sânii materialul subțire 
al cămăşii. 

Trebuia să recunoască: atitudinea era a dracului 
de sexy. 

Sunetul televizorului în încăperea de alături se auzi 
mai încet şi Neil mai apăsă încă o dată pe sonerie. 

- Imediat, se auzi cineva. 

Un bărbat între două vârste apăru somnoros din 
încăperea din spate, precedat de vreo treizeci de centi- 
metri de burdihan proeminent, fără îndoială din cauză 
de bere. 

- Scuze, domnu”. Nu v-am auzit din cauza teveului. 

Probabil un aparat de pe vremuri cu buton de pornire 
şi tot tacâmul. 

- Nici o problemă. 

- Aveţi nevoie de o cameră? 

Nu. Stătea acolo c-așa îi recomandase medicul. 

- O noapte, îi spuse Neil. 

- Aveţi un card? întrebă tipul trăgându-și registrul 
în faţă. 

- Mda... în legătura cu asta..., începu Neil mutându-se 
într-o parte şi aruncând o privire spre Gwen. 

Burtă-de-Bere îi urmă direcţia ochilor. 

„Haide, Gwendolyn. Dă tot ce poţi.“ 

Gwen îi întâlni privirea şi se întoarse spre maşină. Îşi 
ridică fundul uşor şi se aplecă peste capotă astfel încât 
sânii să i se reverse peste materialul sutienului deja vizi- 
bil. După ce îi trimise un pupic, își linse buzele într-atât 
de încet și cu atâta uşurinţă că ar fi făcut-o mândră până 
şi pe o veritabilă prostituată din Vegas. 

- Trebuie să achit cash, spuse Neil făcând un gest cu 
capul înspre spectacolul de afară. 

Se întoarse și dădu de privirea plină de dorinţă a lui 
Burtă-de-Bere aţintită asupra lui Gwen. 

Neil păși între ei. 

- Nu aș vrea ca treaba asta să-mi apară pe extrasul 
de cont... să o mai vadă și altcineva. 

Burtă-de-Bere ridică dintr-o sprânceană. 

- Eu aș lăsa-o p-aia care-ar putea să vadă și aș lua-o 
p-asta, zise el. 

-Şi să trebuiască să renunţ la rulotă? Nu prea cred. 

Neil scoase un pachet de țigări și i le îndesă în mână. 

Proprietarul hotelului se uită încă o dată peste umă- 
rul lui Neil și completă ceva în registrul lui. 

- Vrei TV? 

- Da, TV şi aer condiţionat. 

- Cincizeci de dolari. 

Neil se uită în jur. „Pentru maghernița asta?“ Scoase 
banii din portofel și mai flutură câțiva. 

- Nu este nevoie ca madam sau frate-său să afle că 
sunt aici, 

Burtă-de-Bere întoarse registrul dinaintea lui Neil și 
acesta își trecu numele fals. 

- Camera de-acolo, se intră prin spate. 

Neil mai adăugă încă o bancnotă de douăzeci, care 
dispăru în buzunarul tipului. 

Odată ce termină cu formalităţile, Burtă-de-Bere 
îi ură distracție plăcută și îl urmări cu privirea ieşind 
pe ușă. 

Neil se apropie cu paşi mari de Gwen şi îi cuprinse 
cu braţul mijlocul îngust. Se apropie cu gura de ure- 
chea ei. 

-Se mai uită? 

Simți cum Gwen ridică un picior și şi-l lipeşte de 
al lui. 

- Da, spuse ea mușcându-l ușurel de lobul urechii. 

Ceea ce îi trimise un val de lavă topită în penis. O 
sărută pe gât și o ridică în braţe înainte de a-i deschi- 
de portiera. Şi apoi, doar pentru că nu se putu abține, 
o ciupi zdravăn de fund înainte să o împingă înăuntru. 

Gwen ţipă și îi zâmbi lasciv. 

Odată ce ajunseră în partea din spate a motelului, 
băgă în marșarier şi parcă maşina şi apoi sări jos în ace- 
lași timp cu Gwen. Era un şir de douăsprezece camere, 
dintre care trei erau luminate. O noapte liniştită. 

- De-abia aştept să fac dușul ăla, spuse Gwen în drum 
spre cameră. 

-Să nu te aștepți la prea mult. 

- Cât de rău poate să fie? 

Aparatele de aer condiționat îndesate în pereții mo- 
telului ieftin se chinuiau din toate încheieturile să func- 
ţioneze. Deși soarele apusese, afară erau în continuare 
peste treizeci şi două de grade. 

El trecu cardul prin dispozitivul uşii şi aşteptă lumini- 
ţa verde. Ceva îi spunea că această încuietoare modernă 
avea să fie singurul lux pe care şi-l permitea magher- 
niţa asta. 

Deschise ușa. 

- Destul de prost. 

Patul mare, matrimonial, cu o canapea la picioare 
acoperită cu stofă verde cu roşu, ocupa partea centrală 
a încăperii. În dreapta patului se vedea un dulap, mai 

era o comodă pe care era cocoțat un televizor vechi și 
voluminos şi un scaun care părea îmbâcsit de jeg şi mi- 
crobi. În plus, înăuntru mirosea oribil a bere trezită și 
a transpiraţie, fierbând parcă la o temperatură cu cel 
puţin zece grade mai mare decât cea de afară. 

Şocul de pe figura lui Gwen se transformă într-un 
hohot de râs. 

- Eşti sigură că vrei să faci asta? întrebă el. 

Ea îl împinse ca să treacă de el. 

- Nimic nu mă va opri să-mi fac duşul ăla. 

Intră în cameră şi râsul i se înteţi. Privirea i se mută 
de la tapetul ce se decojea pe pereţi la pata întunecată 
de pe tavan. 

- Bine că nu plouă în momentul ăsta. E 

Buna ei dispoziţie părea a fi molipsitoare. În ciu- 
da aspectului sărăcăcios al camerei şi a naturii ange- 
lice a femeii dinăuntru, se trezi fără veste zâmbind şi 
el. Se aplecă spre aparatul de aer condiționat și îl dădu 
la maximum. 

- Mă duc după lucruri. 

Gwen aruncă o privire peste umăr în timp ce intra 
în baie. 

Neil își puse pe umăr geanta lui şi geanta ei și luă şi 
servieta în care avea armele. Se mai uită o dată de jur îm- 
prejur afară fără să remarce ceva neobișnuit. O magher- 
niță într-un orășel cu două semafoare. Nu-și închipuia 
că i-ar fi urmărit cineva până aici, dar nici nu voia să-i 
uşureze misiunea cuiva care ar fi încercat. 

Aruncă lucrurile pe pat și închise uşa cu piciorul. 

- Neil... poţi veni puţin? 

Intră şi el în baie minusculă unde o găsi pe Gwen cu 
o insectă uriașă în palmă. . 

-Chestia asta e o călugăriță? întrebă ea râzând. 

- Cred că da. Unde ai găsit-o? 

-Pe prosopul ăla nu prea curat. 

Prosopul pătat fusese poate alb la un moment dat, 
dar acum era mai degrabă gri. 

- Ai spus ca vrei un pat și apă curentă, zise el întinzân- 
du-se să răsucească robinetul chiuvetei. Apa curge. 

Ea izbucni în râs şi îi întinse insecta. 

- Am dormit printre insecte două nopţi. Te rog să o 
duci pe asta afară. 

Călugăriţa acceptă drumul până afară și se așeză 
pe un grilaj înainte de a sări să o pornească cine știe 
încotro. Încă o dată, Gwen îl impresionase. Nu nu- 
mai că nu se speriase de insecta uriașă care își făcuse 
culcuș pe prosopul mizerabil, dar în loc să se întoarcă și 
să iasă pe ușa magherniţei, ea izbucnise în râs. 

Când intră înapoi în cameră, văzu că ea strânsese cu- 
vertura de pe pat şi o pusese pe scaunul jegos. Se răzgân- 
di însă şi o întinse pe podea. 

- Ce faci? 

- Podeaua e murdară rău și toată lumea ştie că la 
hoteluri cuverturile nu sunt niciodată curățate. Nu e 
cazul să facem duș și să ne trezim murdari pe picioare. 

Femeia asta nu contenea să-l uimească. Tocmai când 
se gândea că poate i se duseseră câteva din pretenţiile de 
lady, Prinţesa din ea ieși la iveală. 

- Tu faci duș prima, îi spuse el. 

Căută prin bagaj şi scoase două sticluţe de vopsea 
de păr. 

- Brunetă sau roșcată? 

li plăcea părul ei aşa cum era. 

-Nu e nevoie să... 

- Neil. Te rog, uită-te la mine. Sunt îmbrăcată ca o 
fată de pe stradă. Cu siguranţă o altă culoare de păr 
mă va face să mă deghizez mult mai bine decât hainele 
pe care le port. Nu e ceva permanent. De fapt, pe cutie 
scrie că nuanţatorul se duce într-o săptămână. 

Flutură cutiile în aer. El nu o putu contrazice. 

- Uimește-mă. 

Ea își luă geanta și dispăru în baie. 

- Duș fierbinte... vin acum. 

Blake aşteptă răbdător să se termine cu prezentările 
înainte să îi poftească pe toţi să stea jos ca să poată pune 
cap la cap toate informaţiile. 

Se întâlniseră în casa Elizei şi a lui Carter din sudul 
Californiei. Dean şi Jim stăteau de-o parte şi alta a came- 
rei. Karen şi Michael erau cu faţa unul la altul. Carter 
nu sosise din Sacramento și avea de gând să li se alăture 
a doua zi. 

Blake aruncă o privire spre Eliza, pe care o cunoştea 
mai bine decât pe Karen. Nu îi plăcea că vorbeau de faţă 
cu Michael, dar nu avea ce face. 

Dean conducea discuţia. 

- Eliza spunea că, după părerea ta, Neil a avut drep- 
tate să o ascundă pe Gwen. Poţi să-mi zici de ce crezi 
asta, Karen? 

- Totul a început acum câteva săptămâni. Chiar după 
ce l-am întâlnit pe Michael. Și cu cât mă gândesc mai 
mult la asta, cu atât îmi dau seama cât de aiurea au fost 
lucrurile acasă. 

Jim flutură o mână în aer. 

- Trebuie să începi cu începutul. 

- Mai întâi, au fost camerele. Neil a sunat în câteva 
rânduri şi ne-a cerut să verificăm curtea. Zicea că imagi- 
nile de pe camere erau în ceață sau așa ceva. Pe urmă am 
găsit eu o cioară moartă cu ciocul înfipt în plasă. Gea- 
mul era deschis... și nu îmi amintesc să-l fi deschis eu. 
Poate că am uitat, bănuiesc. A fost atât de cald în ultima 
vreme că în majoritatea timpului aveam aerul condițio- 
nat pornit, zise cutremurându-se. Urăsc păsările, spuse 
Karen făcând o grimasă. Gwen a fost minunată. Pur și 
simplu a lovit pasărea de pe plasă şi a aruncat-o la pă- 
mânt înainte să o ia să o pună la gunoi. După aceea nu 
ne-am mai gândit la asta. 

- Până când? 

Karen oftă. 


- Până la cină... câteva seri înainte să ne căsătorim noi. 

Karen se juca cu diamantul de pe degetul inelar și îi 
zâmbi soțului ei. 

Michael îi făcu cu ochiul. 

- Ce s-a întâmplat pe urmă? întrebă Dean. 

- Ne-am dus la cină. Când am ieşit, am mai găsit o 
cioară... Gwen a zis că e corb, pe partea mea a mașinii. 
M-am gândit că a intrat un virus în ele, că au început 
să se sinucidă. Gwen nu a fost convinsă de explicația 
mea. I se părea că păsările fuseseră puse acolo în mod 
deliberat. 

- De ce? întrebă Blake. 

Karen aruncă din nou o privire spre Michael. 

- Eu şi Michael ne întâlneam zilnic. Ea s-a gândit că 
poate cineva a aflat că am o problemă cu păsările și le 
punea acolo intenţionat ca să mă sperie. 

Michael își îndreptă spatele. 

- Mda, am mai avut în trecut fane care să facă tot felul 
de chestii nebunești ca să-mi atragă atenţia. 

Dean își îndreptă atenția spre Michael. 

- Ai vreun ordin de restricție împotriva cuiva? 

Michael clătină din cap. 

- Nu. Dar primesc destule de scrisori cu înjurături și 
tot felul de vorbe urâte. Ceea ce e destul de obișnuit în 
situația dată. 

- O să am nevoie de copii după tot ce ai, îi spuse 
Dean. 

- O pun pe asistenta mea să le strângă. Păstrăm ori- 
cum totul în caz că e nevoie. 

Păsări care îşi fac cuib într-un jacuzzi şi provoacă 
un scurtcircuit, mă rog, asta putea pricepe Blake... dar 
trei incidente diferite... Mintea lui nu îl ducea atât 
de departe. 

- Deci crezi că păsările moarte te vizează pe tine? 

Karen ridică din umeri. 

- Urăsc păsările. Am o fobie foarte serioasă. Bănuiesc 
că dacă cineva ar vrea să mă scoată din minţi, ar putea 
foarte bine să apeleze la niște păsări moarte. 

Michael se mută mai pe marginea scaunului. 

- Eu am primit câteva telefoane de-a lungul timpului 
şi mi-au mai fost lăsate scrisori cu tot felul de „cadouri“ 
ciudate, dar niciodată nu a lăsat cineva un animal mort 
în preajma mea. 

- Eu am văzut suficiente filme polițiste ca să știu că 
animalele moarte ajung la un moment dat să fie înlocu- 
ite de oameni morţi. Crezi că suntem într-un astfel de 
scenariu şi aici, Dean? întrebă Eliza. 

Dean și Jim se priviră fără să spună nimic, dar citin- 
du-li-se pe faţă tot ce gândeau. 

- E o teorie, da. 

- Deci nu e imposibil de crezut că ar putea fi o fană 
descreierată a lui Michael undeva care să fie foarte supă- 
rată din cauza relaţiei cu Karen? întrebă Eliza. 

- E posibil. 

Blake clătină din cap. 

- Atunci ce treabă ar fi avut Neil să o ia pe Gwen 
de aici? 

De unde și până unde scrisoarea să ia legătura cu 
preşedintele ăla dacă nu sună? Şi dacă nu sună... asta 
oare înseamnă că el şi Gwen sunt morţi? Ura chestia 
asta. Să nu știe nimic. Imposibilitatea de a controla ha- 
osul acesta. 

- Neil probabil are impresia că treaba asta este îndrep- 
tată împotriva lui, adăugă Jim. 

- Pentru ce? De ce s-ar folosi cineva de Karen şi de 
Gwen să ajungă la Neil? Neil lucrează pentru mine, spu- 
se Blake ridicându-se și începând să se plimbe prin încă- 
pere. De ce să nu se îndrepte asupra familiei lui Neil... 
sau asupra unei persoane cu are o anumită relaţie? 

- Dar Neil are familie? 

- Am auzit ceva de o bunică. Cred că părinţii lui au 
murit. Nu sunt sigur. 

La naiba dacă nu-i părea foarte rău acum că nu avea 
aceste informaţii. Când ridică ochii, observă o privire 
schimbată între Eliza și Karen. 

-Ce e? 

Karen aruncă o privire spre Eliza și îi zâmbi într-o 
doară. 

- li spui tu sau îi spun eu? 

Eliza își studia încălțările. 

- Eu... nu sunt sigură cum să-ţi spun asta, Blake. 

Bărbatul simți că-l ia durerea de cap. 

- Ce? 

- Sora ta... Neil... 

El simţi că îngheaţă în loc. 

-Ce e? 

- Ştii, între ei e o chestie... 

-O chestie? La dracu”, ce fel de chestie? 

Sângele îi pompa vijelios în piept. Neil şi sora lui? 
Cum naiba nu observase nimic? 

- Nu e chestia la care te gândeşti tu, adăugă Karen. 
Nu au făcut nimic în privinţa asta. 

În care privință? Acum era chiar confuz. 

Eliza îşi ridică mâinile în aer. 

- Uite ce e. Ei i-a plăcut întotdeauna mult de el. Am 
observat asta în Texas, anul trecut. Nu pot spune că mi-a 
mărturisit ceva vreodată. Dar cred că ţie ţi-a zis ceva, 
Karen, nu? 

Karen ridică din umeri. 

- Mda. Eu știam. Nu e ca și cum s-ar fi străduit să 
pară prea discretă. Acum, pe de altă parte, Neil nu a 
făcut nici o mișcare în direcția asta atât de evidentă pen- 
tru oricine. 

Blake izbucni. 

- La dracu’, pentru mine nu a fost evidentă deloc. 

- Tu ai fost puţin cam ocupat, spuse Eliza. Cu una, 
cu alta... În sfârșit, cred că se poate spune că Neil ţine la 
Gwen mult mai mult decât ar fi normal dacă ar fi vorba 
doar despre slujba lui. Altfel, de ce ar fi reacţionat în 
felul în care a reacționat? 

Blake trase adânc aer în piept. 

- Unde mama dracului își ţine Carter whisky-ul? 


* 

Gwen îşi făcuse de lucru în baie cu un prosop în ju- 
rul capului acoperindu-i părul proaspăt vopsit. Își spă- 
lase hainele și le întinse pe suportul de prosoape și pe 
marginea chiuvetei. Era îmbrăcată cu cămașa de noapte, 
singurul obiect de îmbrăcăminte din geanta ei, și nimic 
altceva. Voise un duș fierbinte şi avusese parte în cel 
mai bun caz de unul cu apă călâie. Era o binecuvânta- 
re faptul că în Utah temperaturile erau foarte ridicate, 
ceea ce mai adăugase un grad sau două apei ce curgea 
prin conducte. 

După ce termină de spălat şi ultima pereche de chi- 
loţi, se întoarse spre oglindă. 

- Ei bine, Gwen, hai să vedem cum îţi stă cu părul 
șaten. 

În ciuda vorbelor şi intenţiilor ei îndrăzneţe, nu se 
putuse hotărî să se facă roşie. Nu încă. Trebuia să o 
ia pas cu pas, își spuse. Părul ei natural blond-deschis 
avea să se schimbe la orice culoare mai închisă... așa că 
i se făcuse teamă și folosise șatenul. Şi pe urmă nici nu 
lăsase prea mult vopseaua. 

Îşi desfăcu prosopul făcut turban şi-şi scutură bu- 
clele ude. 

__ Nu era rău. Sigur, nu era fabulos, dar nici îngrozitor. 
În lipsa unui uscător, Gwen se folosi de perie ca să-și 
zvânte cât de cât părul. 

Nemairămânându-i nimic de făcut, deschise ușa 
și păși pe cuvertura de pe podea. 

Neil stătea pe pat și se uita la televizorul dat pe un 
canal local de știri. 

- Ei bine? Ce părere ai? spuse ea răsucindu-se în cerc. 

Neil găsi telecomanda și închise televizorul. Aruncă 
o privire spre capul ei, apoi lăsă privirea să-i alunece pe 
trup în jos. 

- Îmi place. 

Nu-i plăcea. Ea își dădea seama de asta, dar își dă- 
dea seama și că el nu va spune nimic negativ despre 
schimbare. 

Își trecu degetele prin păr. 

-Nu e chiar oribil. Poate că uscat arată și mai bine. 

— Cât îi trebuie să dispară? 

- Câteva zile. 

Ceea ce era exact motivul pentru care făcuse asta. 

- Baia e a ta. Să nu te sperii de hainele împrăștiate... 
peste tot. 

- Nu avem ce face. Aerul condiţionat și așa nu func- 
ționează cine ştie ce. Dar măcar aici mi se pare puţin 
mai răcoare. 

Nu prea era. Dar măcar era curată, şi asta compensa 
cumva faptul că era atât de cald. Un ventilator se rotea 
deasupra patului mișcând aerul. 

Neil cobori, ocoli patul şi se făcu nevăzut în baie. 

La o a doua vedere, camera era chiar mai îngrozitoare 
decât își închipuise. Nu era suficient spaţiu ca să te mişti 
între pat şi celelalte piese de mobilier, așa că singura op- 
țiune era să stea pe pat. Gwen aruncă o privire pe geam 
unde nu văzu decât, ceva mai încolo, ferestrele sclipitoa- 
re ale unei alte încăperi şi un stâlp de iluminat. 

- Măcar e liniște. 

Ştirile locale vorbeau despre întreruperea valului de 
căldură în următoarele câteva zile, ceea ce Gwen aştep- 
ta cu nerăbdare. Deja căldura constantă începuse să o 
obosească. Poate că faptul că fusese crescută în Europa 
îi dăduse intoleranța aceasta față de căldura excesivă. 

Patul era foarte confortabil. Patul matrimonial. 

„Nu e decât un singur pat.“ 

Implicaţiile acestui aspect i se iviră brusc în minte, 
făcând-o să zâmbească. 

lar când dușul se opri, își simți pielea înfierbântân- 
du-i-se din cauza senzaţiei de anticipare. 

Puțin mai încolo, Neil ieși din baie. Nu avea decât un 
prosop în jurul taliei. Și când îl văzu, nu se putu abține 
să nu icnească scurt. 

- Doamne, Dumnezeule, Neil... habar nu am avut. 

Sări din pat şi se apropie de el. 

Se uită şi el în jos la propriul piept imens ce umplea 
practic cadrul uşii. 

- E cam imposibil să scapi din armată fără unul 
de-ăsta. 

Tatuajul îi acoperea umărul stâng și i se încolăcea pe 
spate. Nu era imaginea unei feţe ori a unui animal... 
nici măcar un simbol pe care ea să-l poată recunoaşte. 
De fapt, era ceva ce părea că se ridică şi se răsuceşte la 
fiecare mișcare a mușchilor lui de dedesubt. Era ceva 
sălbatic și impetuos, aşa cum era și el. 

- Ce e? întrebă ea trecându-și vârful degetului pes- 
te el. 

- Un tatuaj tribal. Unii dintre noi eram în permisie. 
Şi ne-am îmbătat. 

Nu şi-l putea închipui atât de lipsit de control încât să 
îngăduie să i se facă ceva de dimensiunea aceea. 

- Şi îţi pare rău? 

Spera că nu. După părerea ei, i se potrivea perfect. 
Muşchii de pe spatele lui se mișcară sub atingerea ei. 

- Sunt prea multe alte lucruri din viaţa asta de care 
îmi pare rău. De ăsta, nu. _ 

Ea nu-şi putea lua mâinile de pe el. Nici nu voia. Își 
trecu degetele peste fiecare spirală tatuată ca și cum sub 
mâinile ei s-ar fi aflat un animal viu. 

- Habar nu aveam ce se ascunde sub hainele tale, zise 
ea fascinată, ajungând la ultima linie trasă pe sub cutia 
toracică și apoi urcând din nou cu degetele. Cum zic 
americanii... ori o faci lată, ori te laşi păgubaș? 

El izbucni în râs, făcându-și să-i tresalte mușchii de 
pe piept. 

Ea își însoţi degetele de privire. 

-Nu faci nimic cu jumătate de măsură... nu-i așa? 

- Fă ceea ce faci până la capăt sau nu te mai apuca, 
spuse el printre dinţi. 

Acum zâmbi ea și își mută privirea în ochii lui. 

Şi i se tăie respiraţia când zări intensitatea aceea 
de laser. 

Îşi puse palma întreagă pe pieptul lui şi își linse buzele. 
O mișcare subtilă a mâinii şi mâna ei se afla prizonieră 

într-a lui. Şi pentru o clipă covârşitoare de îndoială, se 
gândi că el o va da la o parte. 

- Nu sunt un bărbat cu care e ușor să trăieşti, 
Gwendolyn. 

- Nici nu am vrut un bărbat cu care e ușor, îi răs- 
punse și ea cu aceeași intensitate în ochi și respirația 
i se înteți. 

El îi dădu drumul mâinii și își trecu degetele prin 
părul ei. li studie faţa, aşa cum numai Neil putea... ca 
și cum ar fi fost în căutarea unor răspunsuri cruciale 
pentru existenţa lui. Dacă ar fi putut să i le dea, cu sigu- 
ranță ar fi făcut-o. Era o vulnerabilitate în privirea lui pe 
care ar fi vrut să fie în stare să o facă să dispară. 

Şi când o apucă mai tare de păr și o trase în braţele 
lui, bărbatul preluă cu totul controlul. 

Sărutul lui fu dur, aproape ca un avertisment... pe 
care ea îl primi deschisă. 

Pieptul lui lat se mișcă sub mâna ei când ea se ridică 
spre el răspunzânduri la fiecare sărut. Îi mușcă ușor buza 
când el se trase uşor înapoi să îi sărute gâtul şi umărul. 
O gustă folosindu-se de limbă şi de dinţi de-a lungul osu- 
lui claviculei. Barba lui de câteva zile se simțea delicios 
pe pielea ei moale. Avea să-i lase urme, știa bine asta. Și 
îi plăcea la nebunie ideea. 

El îi dădu drumul la păr şi îşi trecu mâna de-a lungul 
spatelui ei. Când ajunse la fund, strânse tare și o tra- 
se aproape. Sub prosop, erecţia îi era deja evidentă. Şi 
oricât de mult ar fi vrut să vadă şi să simtă partea aceea 
din el mişcându-i-se înăuntrul ei, voia asta şi mai tare. 
Tortura descoperirii și dorinţa aceea care îi făcea fiecare 
por din corp să tânjească după el. Și numai după el. 

Degetele lui găsiră pielea goală a fundului ei desco- 
perit acum. 

- Undeqţi sunt chiloţii, Gwen? 

Oare îi răsuna în glas amuzamentul? 

- Un articol de îmbrăcăminte total inutil când te duci 
la culcare... nu crezi? 

Îşi trecu dinții uşor peste tatuajul de pe umărul 
lui înainte să-şi înfășoare limba în jurul sfârcului lui 
întărit. 

El gemu şi îi luă din nou gura pentru un sărut adânc, 
pe care îl simți până în călcâie. 

Mâna lui urcă pe sub cămașa de noapte și degetul lui 
cel mare îi mângâie sânii. 

lar Gwen se împinse spre el, sub atingerea lui. 

- Eşti absolut îmbătătoare, îi spuse el. lar de asta, con- 
tinuă trăgându-i cămașa de noapte în sus, peste cap, nu 
mai e nevoie deloc. 

Mâinile lui mari se întoarseră la umerii ei ţinând-o 
complet goală în faţa ochilor lui. Și se desfătă privind-o, 
zâmbetul care îi apăru pe buze instantaneu fiind cât se 
poate de revelator. 

- Incredibil, exclamă. 

Privirea lui îi trimise parcă un curent electric prin 
corp. 

Încet, el cobori cu mâinile în jos pe pieptul ei. Prin- 
se un sân în căușul palmei și se aplecă să îl sărute. Şi 
când gura lui moale o atinse, lumea ei începu să se 
învârtească. 

O prinse în braţe înainte să o lase complet picioarele 
Şi O puse pe pat. 

Ochii lui Neil se întunecară când ea se întinse cât era 
de lungă. 

~ Vulpiţo. 

Puse un genunchi pe pat. 

- Scoate-ţi prosopul ăla, Neil. 

Prosopul zbură pe podea. Şi ea se holbă la el. Şi își 
simţi trupul cutremurându-se. Ştia că va fi mare, dat 
fiind cât de mare era el cu totul... dar, la dracu’, nici 
chiar așa. 

- Ție frică, Gwendolyn? 

Își forță privirea să nu-i mai fie ațintită asupra zonei 
lui intime. 

- Ceea ce vezi pe faţa mea nu e deloc frică. 

Își muşcă buza de jos. 

- Foarte bine. 

Se sui deasupra ei, punându-și un genunchi între 
coapsele ei şi continuând să o tachineze explorându-i 
sânii cu limba și buzele. Tot trupul ei se transformase 
într-o masă de senzaţii. Şi statura lui uriașă îi semăna cu 
o armură pentru ea. O armură care o proteja. 

Mereu îl dorise pe bărbatul acesta, iar acum știa și 
de ce. Cu trupul şi cu inima ei lucrând acum la unison 
ca să îi facă lui plăcere, îşi dădu în sfârșit seama ce în- 
semna să simtă absolut totul. Fiecare atingere... felul 
în care degetele lui se înfigeau în şoldul ei, cum îi cobo- 
rau pe coapsă îi aprindea pielea, îi aprindea simţurile. 

Greutatea lui fierbinte îi apăsa abdomenul, implo- 
rând să fie atinsă. Şi în timp ce el îi explora corpul, şi 
ea se juca cu al lui, la fel cum voise să facă întotdeau- 
na. Contururile ferme ale fundului lui îi umpleau 
palmele. Şi când le strânse, el zvâcni cu șoldurile instinc- 
tiv înspre ea. 

li distrase atenţia cu un sărut și își strecură mâna 
între trupurile lor, prinzându-l. 

Neil își desprinse gura de gura ei. 

- La dracu', Gwen. 

Se mişcă sub atingerea ei și îşi lipi fruntea de frun- 
tea ei. 

- Nu vreau să te rănesc. 

Ea își slăbi strânsoarea, dar continuă să îl mângâie 
ușor. 

- Asta nu se va întâmpla niciodată. 

-Nu ești pregătită... nu eşti gata pentru ceea ce am 
să-ți fac. 

Ea se simţi udă, îngrozitor de udă de dorinţă. 

Îşi desfăcu picioarele pentru el. 

- Ce-ar fi să încerci ca să te convingi? 

Mâna ce îi stătuse pe șolduri se mișcă spre mijloc 
şi se strecură cu uşurinţă în ea. Gwen trebui să în- 
chidă ochii. 

- O, te roog... 

Neil continuă să o mângâie și mai adăugă încă un 
deget. 

- Eşti pregătită. 

- Poate data viitoare o să mă crezi pe cuvânt. 

Se mai jucă puţin cu ea, aducând-o aproape de punc- 
tul culminant, înainte să se oprească. Ea se mișca in- 
controlabil sub el, încercând să-l forţeze în strânsoarea 
dintre picioarele ei. Atunci el se ridică şi o lăsă întinsă 
acolo... doar ca să se ducă și să se întoarcă cu un prezer- 
vativ în mână. 

- În sfârşit, șopti ea luându-i pachetul din mână şi 
deschizându-l chiar ea. Lasă-mă pe mine. 

Îngenunche între coapsele ei, căci ea se ridică în 
fund și îi puse prezervativul. Își trecu mâinile apoi pe 
sub el, pe picioarele lui, înainte să se prăbușească înapoi 
pe pat. 

Neil îi ridică șoldurile ca pe un fulg şi le îndreptă spre 
el nu înainte de a o mai tachina puţin cu atingeri ușoare 
de-a lungul coapselor şi de a o desface complet pentru a 
o putea admira după pofta inimii. De-abia când ea dădu 
să se ridice spre el, înnebunită, păru că se trezeşte din 
transă. Îi luă ambele mâini într-una din mâinile lui şi i le 
întinse pe spate, deasupra capului, ţinând-o nemișcată. 

- E ultima șansă să te retragi. 

Vorbele îi sunară dureros în urechi venind din par- 
tea lui. 

- Să nu cumva să îndrăznești. 

El zâmbi şi se lăsă peste trupul ei. Și membrul acela 
enorm o întinse, o umplu, nefăcând-o să simtă altceva 
decât o plăcere nebună. 

- Eşti bine? întrebă el. 

Ea deschise ochii şi zâmbi. 

-Stai liniştit, Neil, nu sunt de sticlă. 

Şi-atunci, îşi dădu seama că, deși crezuse că-l absor- 
bise în întregime, de fapt mai era. Era plină şi i se po- 
trivea ca o mănușă când el începu să se miște. Încet, la 
început, ca un atlet care se încălzea pentru un maraton. 

lar valurile fierbinţi de dorință acumulate adânc în inte- 
riorul ei începură să se întețească şi mai tare. 

Îşi petrecu degetele printre ale ei, ţinându-i brațele 
sus, sărutând-o și mișcându-se în ea în același timp. 

Gwen intrase în ritmul lui și îl strângea cu toată pute- 
rea coapselor ei și a mușchilor interiori. Neil gemu şi se 
mişca mai repede. Se înfigea în ea cu atâta forță, că patul 
se izbea de perete și ea voia și mai mult. 

Îşi încolăci picioarele în jurul şalelor lui şi se ridică 
înspre el. Și pasiunea crescu și crescu până ce trebui să-și 
desprindă buzele de buzele lui şi să-i şoptească numele. 
Atunci trupul îi explodă într-un milion de stele precum 
cele de pe cerul nopții. 

Degetele lui i le strânseră și mai tare pe ale ei când 
Neil îşi dădu drumul şi el. 

Se prăbuşi lângă ea. Gwen își ţinu în continuare coap- 
sa peste şoldul lui, refuzând să se îndepărteze. El îi să- 
rută încheieturile degetelor și îi ţinu mâna în mâna lui. 

- Ar trebui să mă simt vinovat pentru asta, îi spuse 
el. Nu mă simt. 

- Îmi pare bine. Altfel ar trebui să te leg de pat în 
miez de noapte și să te purific de asemenea gânduri. 

El râse, apoi rămase cu zâmbetul pe buze. li iubea 
zâmbetul, şi-ar fi dorit să aibă parte mai des din par- 
tea lui. 

~ Mă surprinzi, Prinţeso. 

- Da? Cum așa? 

- Eşti în stare să scoţi insectele afară, flirtezi ca o pă- 
cătoasă, te îmbraci ca o lady şi faci dragoste cu toată 
fiinţa ta. 

Dacă ar fi știut el că ea nu făcuse niciodată dragoste 
în felul acela... nici pe departe, oare Lar fi pus pe fugă? 

- Fă ceea ce faci până la capăt sau nu te mai apuca, 
spuse ea. 

El izbucni într-un hohot de râs de nestăvilit și îi 
dădu drumul la mână ca să o tragă mai aproape de el, 
într-o parte. 

Și pentru prima dată de când îl cunoscuse ea, 
îi auzi răsuflarea liniștindu-i-se, devenind egală, iar 
Neil adormi. 


capitolul 18 


-Îl am pe Corb în bătaia puștii, Mac. 

Faţa lui Billy era exact deasupra armei, aproape lipită de 
ea şi degetul i se apropie de trăgaci. 

Mac se frământa îngrozitor. Apasă pe trăgaci. La dracu’, 
apasă nenorocitul ăla de trăgaci și scapă-mă de toată du- 
rerea asta. 

- La dracu’. 

- Ce? 

- Gwen. Copiii lui tocmai au sărit în poala lui Gwen. 

Nu! Nu se poate așa ceva. Ea nu e aici. Ea e în turn. În 
siguranță. Doar am încuiato chiar eu înăuntru. 

Mac îl împinse pe Billy înapoi şi se uită şi el. Exact cum 
se gândise. Copiii erau pe genunchii Corbului. Nu era Gwen. 
Gwen era în siguranţă. 

Billy sări în picioare şi îndreptă un deget acuzator înspre el. 

— Ar fi trebuit să-ți faci datoria. Nu ai dat ordinul şi de-asta 
acum sunt doar un mort umblător. 

Totul se mişcă cu încetinitorul. Boomer, Robb şi Linden 
îl urmară pe Billy prin întunericul fierbinte. Pătrunseră în 
clădire, doborâră trei în drumul lor. 

- De data asta ne vom întoarce cu toţii vii, își spuse Mac 
în gând. 

Boomer și Robb intrară primii, cu Linden la distanţă scurtă 
în urma lor. Copilul era acolo, ca mai îndinte. De data asta 
Mac era pregătit pentru el. Numai că de data asta băiatul 
fugi spre ea... fugi spre Gwen. Apoi săriră în aer amândoi. 

- Neil! Neil! 

Se smuci trezindu-se brusc, ținând ceva în braţe. 

- Neil, trezește-te. 

Gwen era acolo, în brațele lui. Vie. 

- Nu pot. Respira, icni ea. 


176 Catherine Bybee 


Neil își desfăcu strânsoarea de menghină. 

-La dracu”! lartă-mă! Te-am rănit? 

Ea se ridică în capul oaselor și își trecu mâinile în sus 
și-n jos peste braţele goale. 

- N-am nimic. Dar tu..., își dădu ea părul pe spate, 
cred că ai avut un coşmar oribil. 

El o trase înapoi în braţele lui, de data asta cu 
blândeţe. 

- Culcă-te la loc. 

Se uită la ceas. Dormise mai mult decât i se întâmpla- 
se de ani întregi, dar tot era abia patru dimineaţa. 

Gwen își înfăşură braţele în jurul lui și își încolăci un 
picior pe după al lui. 

- Ai coșmaruri dintr-astea de multe ori? 

„Chiar ca ăsta, nu.“ 

- Uneori, îi răspunse, sperând că nu îi va pune alte 
întrebări. Avea încă proaspătă în minte imaginea ei zbu- 
rând în milioane de bucățele. 

- Nu vrei să vorbești despre asta. 

- Nu. 

Rămaseră așa, acolo, câteva minute, fără ca vreunul 
dintre ei să spună ceva, fără ca vreunul dintre ei să 
adoarmă la loc. Gwen își trecu mângâietor mâna peste 
pieptul lui, ca şi cum ar fi vrut să-l calmeze. 

El o sărută pe creştet ca să se mai convingă o dată că 
nu dispăruse. Că nu reuşise Corbul să o îndepărteze din 
viaţa lui. Neil închise ochii și încercă să se gândească la 
ceva plăcut. 

Faţa lui Gwen în vâltoarea orgasmului. Asta, da, era 
într-adevăr o imagine cu care să te culci în gând. 

Gwen îşi ridică piciorul lipit de piciorul lui şi sub 
atingerea ei, la fel ca sub imperiul amintirii lui, trupul 
îi reacționă. 

- Hmmm, murmură ea, coborându-și degetele pe ab- 
domenul lui și apoi mai jos. Lasă-mă să te scap eu de 
coșmarul ăsta, Neil. 

Mereu i se păruse că avea mâini mici. În comparaţie 
cu ale lui, da, erau, dar mâinile ei îl găsiră, îl apucară și 
îl făcură cât se poate de alert. 

Atunci îşi aminti că nu mai avea prezervative în 
portofel și aproape că înjură printre dinţi, oprind-o cu 
o mână. Degetele jucăușe înţepeniră. 

- Nu mai am prezervative. 

Ea îi dădu mâna la o parte şi îl mângâie cu degetele 
cât era de lung. 

- Atunci e foarte bine că am luat eu o cutie întreagă. 

El aproape se înecă de surprindere. 

- Când ai făcut asta? 

- La magazin, când am luat vopseaua de păr și 
şamponul. 

El zâmbi. 

- Deci tot timpul ăsta să înţeleg că asta ai avut 
în cap? 

- Să spunem că a fost speranţa mea. 

Se ridică uşor trecând peste corpul lui, cu fundul ei 
tare ridicat în aer, şi scotoci prin geanta de pe podea. 
Şi, ca prin minune, se ridică cu o cutie de prezervative 
de cea mai bună marcă în mână. 

- Vezi? 

- Când mi-ai spus că ai luat chestii esenţiale, ar fi tre- 
buit să ghicesc. 

Ea zâmbi şi își dădu pe spate pletele acum castanii. 

- Deci, ce spui, Neil? Vrei să te scap de visele alea 
urâte? 

Gwen se ridică în genunchi, cu trupul ei gol în fața 
lui, gata să îl atingă, gata să-l guste, 

Se întinse şi el spre ea. 

- Nu contează visele. 


Merseră mai departe cu mașina până într-un alt oră- 
şel obscur și mâncară la un han. Zâmbetul de pe figura 
lui Gwen nu dispăruse de când plecaseră de la motel. 
Şi pentru prima oară după foarte mult timp, simţea şi 
el că îi vine să zâmbească. Gwen avea un talent aparte 

de a goni gândurile negre. Dacă s-ar mai fi gândit la visul 
lui, la coșmarul pe care îl avusese, ar fi căzut din nou în 
abisul acela întunecat. Nu voia asta. 

Nu era nevoie de un psiholog să îi spună că mintea 
lui se străduia să treacă peste trauma trecutului. Lucruri 
pe care le îngropase cu multă vreme în urmă și la care se 
silise să nu se mai gândească. Se învinovăţea că nu făcuse 
ceea ce trebuia în momentul acela critic. Boomer, Ronn 
şi Linden muriseră din pricina asta. Și acum şi Billy. Şi 
vecinii lui Gwen. 

- Îl suni pe detectiv în dimineaţa asta, nu? întrebă 
Gwen băgând în gură o bucăţică infimă de omletă. 

El aruncă o privire la ceasul de la mână. Era încă prea 
devreme în California. 

- Da. 

- Şi asta va dezvălui automat locul în care ne aflăm? 

- Nu văd de ce Dean ar avea nevoie să ştie unde sun- 
tem, dar oricum trebuie să avem grijă. Discuţia va fi 
foarte scurtă. 

Gwen înghiți mâncarea din gură. 

- Câtă vreme Blake știe că suntem teferi şi totul e 
OK. Altfel își va face griji. 

Cu toţii aveau să-și facă griji. Neil ştia că le ceruse foar- 
te mult când le spusese să nu întreprindă nimic timp de 
trei zile. Pe el așteptarea asta Lar fi scos din minţi. În trei 
zile poţi să dispari în Mexic, în Canada... sau poți zbura 
de pe continent. Avea nevoie de o săptămână să ajungă 
unde voia să ajungă... ca să o pună pe Gwen la adăpost. 
După aceea, Neil își putea întinde în voie capcana. Şi 
să-i lase suficient timp lui Rick să i se alăture. 

Chiar înainte de a pleca, îi trimisese lui Rick un me- 
saj în care îi spusese că nu va răspunde la nici un apel 
şi că fusese o schimbare de planuri. Dacă Rick pleca în 
Smokey Mountains, avea să trebuiască să se gândească 
la un plan B. 

Ceea ce însemna ceva mai mult timp de petrecut sin- 


gur cu Gwen. 

După ce făcuseră dragoste a doua oară, căzuse într-un 
somn odihnitor. Se gândise la două locuri sigure pentru 
Gwen. Unul indestructibil și celălalt la fel. Să o facă să 
rămână acolo fără el, însă... asta era o altă poveste. 

- Vreau să o suni pe Karen de dimineață. 

Gwen îl privi întrebătoare. 

Neil se uită în spatele lui. Lumea obişnuită aflată 
la ora aceea în restaurant să-și ia micul dejun era mai 
aproape de ușă, dându-le intimitate discuţiei. 

- O suni. Ca să o asiguri că ești bine. Şi îi spui unde 
suntem. 

- Ce fac? 

- Îi spui că suntem aproape de graniţa cu Canada. 

Gwen își puse furculita jos. 

- Dar nu suntem deloc aproape de graniță. 

- Dacă cel care ne urmăreşte are microfoane... ceea ce 
cred că are, asta ne va mai face să câştigăm timp. 

Sorbi din ceai. 

- Timp pentru ce, Neil? Ce ai plănuit? 

„Să-l prind în cursă pe nemernicul ăla înainte să pună 
el mâna pe noi.“ Doar că nu îi putea spune lui Gwen 
exact așa. 

- Să îi întind o cursă. 

-Şi nu e complicat să faci asta câtă vreme ne mișcăm 
aşa, de colo, colo? N-ar trebui să găsim un loc în care 
să stăm? 

Neil îşi îndesă o bucată de clătită în gură. 

Gwen înclină capul într-o parte. 

- Deja te gândești la un loc de genul ăsta. 

El încuviinţă. 

"- Și locul ăsta are un pat şi un duș fierbinte și nici 
urmă de sălbăticiuni? 

Ce partener de nădejde se dovedea a fi Gwen! 

- Cred că pot aranja asta... la un moment dat. 

- Nemaipomenit! zise ea ciugulind din nou din mân- 
care. Azi-noapte patul a fost surprinzător de confortabil. 

- Mâncarea e întotdeauna mai bună când eşti mort 
de foame. 

La fel ca și clătitele pe care acum le devora el. 

Gwen îl urmări mâncând. Își mușcă buza de jos şi 
murmură: 

- Mult mai bună. 

Privirea ei seducătoare îi scăldă trupul într-un val 
de dorinţă. 

- Eşti complet nesătulă. 

-O s-o iau ca pe un compliment. 

Oare se făcuse prea cald deodată? 

„Nu te mai gândi la asta, Gwendolyn. Trebuie să pu- 
nem câţiva kilometri buni între noi şi locul ăsta azi.“ 

Ea ridică paharul cu apă cu gheaţă şi și-l lipi de 
frunte. 

-Va trebui să ne și oprim... la un moment dat. 

Probabil că ar fi fost mai înțelept să-și pună stavilă 
simțămintelor pe care i le trezea femeia asta, doar că nu 
se simţea capabil. 

Douăzeci de minute mai târziu, deschise telefonul cu 
cartelă şi efectuă unicul apel pe care avea să-l facă de pe 
el. 

Dean răspunse aproape instantaneu. 

- Neil? 

- Suntem OK. Suntem în siguranţă. 

- Ar fi trebuit să rămâi aici. Am fi putut să... 

-Nu ne poţi proteja de cine ne caută, Dean. Toată 
poliția ta nu poate face nimic acum. Tipul ăsta e foarte 
deştept. E militar, dacă e să fac o presupunere. Spune-i 
lui Blake că Gwen e bine. 

Zâmbi spre ea peste capota maşinii. 

- Pot să vorbesc cu ea? 

- Nu e timp. Vei mai primi veşti de la unul dintre noi 
în douăzeci şi patru de ore. Apoi nu vom reveni cu nici 
un apel timp de trei zile. 

- Dumnezeule, Neil. Poliţia din Tarzana pune între- 
bări. Şi nu pot să-i rețin la infinit. 

Întrebări? Ce fel de întrebări? Nu avea timp să afle. 

- Douăzeci și patru de ore, Dean. Ai încredere în 
mine. Ştiu ce fac. 

Închise şi băgă telefonul sub volanul mașinii. Celula- 
rele puteau fi detectate în timpul apelurilor cu o acura- 
tețe de câţiva kilometri. Spera că Dean nu se va apuca 
să facă cercetări o zi sau două. 

- Gata? se întoarse spre Gwen să o întrebe. 

- Gata! 


Cu atenţia din partea mass-media de care avusese 
parte după nunta cu Michael și vecinii morți de la reșe- 
dinţa din Tarzana, Karen nu avusese practic o clipă de 
singurătate de săptămâni întregi. Nu îi plăcea că Gwen 
fugise cu Neil, în ciuda opiniei tuturor celorlalți. Neil 
era puţin cam tăcut pentru gustul ei. Era greu de citit. 
Şi nu avea să dureze prea mult până când Gwen urma să 
se îndrăgostească iremediabil de Neil, dată fiind dorinţa 
nebunească pe care o nutrea pentru el. Dar ce avea să se 
întâmple după ce partea cu sexul pălea şi Gwen realiza 
că Neil fugea de umbrele trecutului lui şi o târa şi pe ea 
în povestea asta? 

Karen își aminti că Neil exagerase cu privire la ultima 
baie a vecinilor în jacuzzi şi că pe de altă parte exista 
posibilitatea reală să o urmărească cineva... să încerce să 
o sperie cineva. 

Și funcționase. Karen era speriată. 

Pe de altă parte, acum că ea și Michael erau căsătoriţi, 
poate că povestea cu păsările avea să se oprească. 

Karen intră pe strada unde se afla Boys and Girls 
Club pentru prima oară de când spusese Da. Alese o zi 
liniştită ca să nu provoace prea mare agitație în rândul 
copiilor. Până se obișnuiau cu ideea că ea se căsătorise 
cu un actor celebru, avea să-și reducă timpul petrecut 
acolo. Mai devreme sau mai târziu, nu puteau să nu rea- 
lizeze că ea era exact aceeași persoană. Doar că acum era 
înconjurată de oameni bogaţi și faimoși. 

Parcă mașina pe locul ei obișnuit și scoase cheia din 
contact. Privirea îi căzu pe inelul de pe deget. Nu era 
chiar uriaş, dar nu era nici un mic diamant obişnuit. 

Până acum chestia asta cu mariajul temporar se dove- 
dise floare la ureche. Nici măcar nu se simțea vinovată 
că spusese „Da“ când în mod clar nu avea de gând să 
se țină de legămintele enumerate în slujba de căsăto- 
rie. Michael spusese că urmau să joace amândoi un rol, 
timp de un an, la sfârşitul căruia amândoi urmau să 
câştige ceva. 

Agentul lui de publicitate își făcuse apariţia la scurt 
timp după înapoierea lor din Franţa ca să-i felicite. Şi pe 
urmă venise și impresarul lui acasă la ei. Producătorul 
trimisese flori și șampanie și unii dintre amicii lui actori 
insistaseră că trebuie să facă o recepţie, să sărbătorească. 
Karen era de acord cu orice voia Michael să facă. După 
cum îi spusese... „e vorba despre un film, iar eu joc în el“. 

Îşi dorea doar să se întoarcă Gwen și toată povestea 
aia nenorocită cu păsări moarte să se sfârșească înainte 
de petrecerea lor. 

Și cum rămânea cu Aruba? 

Ce naiba era în neregulă cu ea? Muriseră oameni, ăia 
doi fugeau de Dumnezeu ştia cine sau ce, şi uite-o pe ea 
gândindu-se la petreceri de nuntă și călătorii în Aruba. 

Karen cobori din maşină. „Deja stilul de viaţă de la 
Hollywood se pare că mi-a intrat în sânge.‘ 

În interior, copiii o observară rând pe rând. Fetele 
săriră în sus primele şi se repeziră spre ea. 

- Doamne, domnişoară Jones! Nu pot să cred că v-aţi 
măritat! 

- Acum o cheamă doamna Wolfe, spuse una dintre 
puștoaice. 

Karen nu avea de gând să îi corecteze. Deciseseră să 
nu își schimbe numele. Actriţele nu-și schimbau aproa- 
pe niciodată numele să-l ia pe cel al soţului. lar dacă 
reporterii de la tabloide aflau că nici Karen nu făcu- 
se schimbarea asta, nu aveau de ce să interpreteze cine 
știe cum. 

- Bună, fetelor. 

Amy o întâmpină cu braţele larg deschise şi i se alătu- 
ră și Nita în îmbrăţișare. 

- E adevărat că ați zburat în Franţa cu un avion 
privat? 

- Da. Şi a fost extraordinar. 

- V-am văzut în toate ziarele. Şi eu le-am spus pro- 
fesorilor mei că sunteţi chiar persoana despre care 
se vorbește... Domnul Jenkins nu m-a crezut până 
ce n-a apărut aici, în fața clădirii, maşina de la știri, 
a doua zi după ce-aţi fugit împreună, spuse Amy cu ochii 
strălucinduri se încântare, 

Deja începuseră şi băieţii să se apropie uşor. Ca niş- 
te adolescenţi tipici ce erau, ascultau cu o ureche în 
timp ce la cealaltă duceau din când în când mobilul 
în care auzeau cine ştie ce. 

- Aţi venit doar în vizită sau rămâneţi? întrebă Steve. 

- Încerci să scapi de mine, Steve? 

El își desprinse ochii de la mobil. 

- Mă întrebam doar. 

- Trebuie să mă ocup de câteva chestii, dar după aia 
mă întorc. Credeţi că voi sunteți în stare să vă ocupați 
de teme și fără mine vreo două săptămâni? 

Steve ridică din umeri şi alți câțiva spuseră că-și vor 
da silinţa. 

Jeff se apropie dinspre birourile din spate, zâmbind. 

- Crezi că ar fi trebuit să caut pe altcineva? 

Copiii începură să se îndepărteze. Totuși, le simţi 
în continuare privirile aţintite asupra ei în timp ce se 
îndreptă cu Jeff spre celălalt capăt al încăperii. 

- Nu sunt sigur că există cineva care să se poată com- 
para cu Michael Wolfe, zise Jeff coborând glasul când 
ajunseră la destulă distanţă de puşti. Abia l-ai cunoscut, 
Karen. Eşti sigură că e bine ce faci? 

„Vaaai, ce drăguţ!“ Cine ar fi crezut că lui Jeff îi păsa? 
Karen ridică mâna stângă și o întoarse fluturându-și 
degetele să i se vadă verigheta. 

- E cam târziu acum să mă răzgândesc, Jeff. Dar, da, 
sunt sigură. 

- Bănuiesc că asta înseamnă că nu prea vei mai veni 
pe-aici. 

- Glumeşti? Voi fi aici chiar mai mult decât înainte. 
Sigur, îmi voi mai lua când şi când concediu, sau voi 
pleca într-o mică... excursie. Michael are filmări în niște 
locuri absolut extraordinare anul acesta. Dar nu va mai 
trebui să lucrez acolo unde lucram până acum. Să fim 
serioşi, Michael poate să mă întreţină. 

Zâmbetul lui Jeff pieri. 

- După o vreme te cam saturi să trăieşti în umbra 
cuiva. 

Dacă ea s-ar fi căsătorit cu Michael din dragoste şi 
pentru totdeauna, ar fi procedat cu totul altfel. Doar că 
nu era cazul... și prin urmare nici nu avea vreun motiv 
de îngrijorare. 

- Nu am de gând să uit cine sunt. Sunt bine. 

- Câtă vreme ești fericită... 

- Mulţumesc, Jeff. Sunt fericită. 

Jeff dădu din cap spre una din încăperile din spate. 

- Vreau să vorbesc ceva cu tine. Ai o clipă? 

- Sigur, spuse ea urmându-l în biroul respectiv. Ce s-a 
întâmplat? întrebă apoi, după ce el închise ușa. 

- Am aflat despre vecinii tăi. Nu cred că puștii noștri 
au recunoscut casa la ştiri... la urma urmei nici nu cred 
că vreunul dintre ei urmăreşte ştirile. 

Karen își frecă uşor braţele să îndepărteze senzaţia de 
răceală bruscă. 

- Da... e cam înfricoșător. Nu sunt încă siguri dacă 
e vorba de crime sau de un accident nefericit. 

- Slavă Domnului că nu erai acasă când s-a 
întâmplat. 

- Colega mea de apartament nu a fost la fel de noro- 
coasă. De fapt, asta este parte din motivul pentru care 
voi mai lipsi de aici încă puţin. 

Jeff se așeză. 

~ De ce? 

~ S-au întâmplat niște chestii ciudate mai înainte ca 
vecinii să ajungă să... ştii ce vreau să spun. lar poliţia ia 
în considerare toate posibilităţile. Una dintre teorii este 
că un fan al lui Michael a vrut să mă sperie. 

- Glumești? 

-Ar fi bine să glumesc. Mass-media nu a aflat încă 
de varianta asta. Şi, te rog, Jeff, să nu fii tu cel care le-o 
împărtășește. 

Jeff făcu o mutră jienită. 

- Haide, Karen. Doar nu sunt eu omul care să dea 
din casă. Dar tu chiar crezi că e cineva acolo care vrea 
să te sperie? 

- Au fost găsite nişte păsări moarte lângă cadavrele 
vecinilor... și am mai avut nişte întâlniri nedorite cu 
una sau două păsări moarte de când l-am cunoscut 
pe Michael. 

- Şi știm cu toţii cât de tare iubeşti tu păsările. 

Aranjaseră ca un îngrijitor de la Zoo să le facă o vizită 
copiilor cu șase luni în urmă. Îngrijitorul se gândise c-ar 
fi interesant să vină cu un papagal uriaș. Şi fiecare co- 
pil și fiecare voluntar aflase în ziua aceea cât de intense 
erau sentimentele de respingere față de păsări pe care le 
avea Karen. Țipase, încercase să se ascundă... apăruseră 
şi nişte pene și avusese nevoie de consiliere psihologică 
în momentul în care îngrijitorul de la Zoo plecase în 
sfârşit. Dacă Gwen ar fi fost martoră la scenă, nu ar mai 
fi zis că pe Karen nu o scotea nimic din calmul ei. Ba da, 
și-ncă cum! Își ieşise din minţi în ziua aceea. 

- Sper din tot sufletul să fie o greşeală. 

- Mie-mi zici? 

-Nu ar trebui să soliciți protecţia poliţiei? 

Fuseseră ceva discuţii în sensul acesta. Karen fuse- 
se de acord să nu se îndepărteze prea tare de casa lui 
Michael şi, când o făcea, în nici un caz nu trebuia să 
se apropie de casa din Tarzana fără escortă. Dacă mai 
apăreau şi alte păsări moarte, Dean şi Jim aveau să îi 
repartizeze un agent permanent. 

- Sunt bine. Doar că până ce vom şti tot ce e de ştiut, 
mă voi ţine la distanţă de copii. 

-Oricât de tare ne vei lipsi, trebuie să recunosc că 
ai dreptate. 

Karen se ridică şi îşi puse geanta pe umăr. 

- Asta înseamnă că trebuie să te ocupi tu şi de cei de 
la cercul meu de matematică. 

El o conduse afară din birou. 

- Așa voi face. 

Karen mai vorbi puţin cu copiii, după care porni spre 
mașină. Începuse să se uite în jur de fiecare dată când se 
suia în maşină. Cum pe asfalt nu era nici urmă de ciori 
moarte, descuie portierele şi o deschise pe cea din față. 

- Domnișoară Jones? 

Karen se întoarse la auzul glasului familiar. 

- Bună, Juan. 

Nu îl văzuse înăuntru, dar se gândise că poate pur și 
simplu lipsea în ziua aceea. 

- Ce mai faci? 

Juan se apropie de ea şi zâmbetul începu să-i pălească. 

- Deci, chiar v-aţi căsătorit cu tipul ăla? 

Felul în care rosti cuvintele „tipul ăla“ o făcu să des- 
chidă ochii mari. 

- Da, e adevărat ce au spus la știri. Eu și Michael am 
fugit săptămâna trecută și ne-am căsătorit. 

Ochii lui Juan se îndreptară spre mâna ei. 

- Toată lumea ştie că actorii nu sunt decât niște mari 
închipuiți. 

Aşaaa deci, din câte se părea, Juan nu era de acord cu 
ce făcuse. 

- Dar l-ai cunoscut, Juan. E un tip foarte ca lumea. 

- Asta nu însemna că trebuie să vă căsătoriți cu el. 

Juan își îndesă mâinile în buzunarele blugilor și 
se holbă la pământ. 

„La dracu’, Karen. Ce proastă ești!“ Ultima oară când 
văzuse un adolescent îndrăgostit era pe vremea când ea 
însăşi era adolescentă. Cum naiba de nu-și dăduse sea- 
ma ce simţea Juan? 

Era timpul să-i amintească faptul că el era doar un 
puşti, iar ea era femeie în toată firea. 

- Eu și Michael suntem amândoi adulţi, Juan. Şi am 
avut şi alte motive să mă căsătoresc cu el în afară că e un 
tip ca lumea. 

- Poţi să faci sex și fără să te căsătoreşti, se stropşi 
el furios. 

- Vezi că întreci măsura. 

- Foarte bine. 

Juan se răsuci pe călcâie și o porni în direcția opusă. 
Îndepărtându-se de ea. Îndepărtându-se de club. 

„A mers cât de cât bine.“ 


capitolul 19 


Se opriră într-un orășel, chiar aproape de grani- 
ţa statului Colorado, şi-şi cumpărară provizii pentru 
campare. 

- Eu nu am stat niciodată la cort, șopti Gwen în ure- 
chea lui Neil. 

Cea mai apropiată experienţă de ideea de campare 
fusese când dormise pe bancheta din spate a mașinii în 
timpul călătoriei lor prin ţară. 

Neil clipi spre ea că a înţeles, puse fără probleme 
cortul în căruciorul de cumpărături şi-şi continuă peri- 
plul prin magazin. 

Oare la ce se aștepta, pe bune? Că se vor opri la câte 
un hotel în fiecare seară, acum că apucaseră să se bucure 
de unul? Şi, oricum, câte zile și nopţi aveau să conti- 
nue în felul acesta? Până acum, Gwen nu îl presase pe 
Neil să afle detalii. Sperase că îşi va deschide sufletul în 
faţa ei, la un moment dat, cel puţin în privinţa planu- 
rilor, dar nu se întâmplase. Sau cel puţin nu așa cum 
şi-ar fi dorit ea. 

Gwen grăbi pasul ca să-l ajungă din urmă fiindcă el 
găsise deja sacii de dormit și se apucase să-i examineze 
cu atenţie, 

- Nu glumesc. Nu mi se pare deloc îmbietoare ideea 
de a mă culca pe pământul rece. 

Neil luă un sac de dormit pentru două persoane, o 
privi fix în ochi și apoi îl aruncă în coş. 

Poate că să stea la cort cu Neil nu avea să fie chiar atât 
de neplăcut. Oricum nu aveau loc amândoi pe bancheta 
din spate. 

Zâmbind involuntar în colţul gurii, Neil găsi o saltea 
de neopren dublă de pus pe jos în cort și o adăugă la 
proviziile deja făcute. 

- Vreau un foc de tabără. 

Lumina focului, căldura lui și Neil lângă ea? Ce ar fi 
putut fi mai bine de-atât? 

Pentru o clipă, avu senzaţia că o va contrazice. 

Însă el puse şi o pungă de bezele de caramelizat dea- 
supra focului. 

Fără să mai spună nimic, merseră mai departe prin 
magazin. Ea adăugă hanorace pentru amândoi. Al lui 
era XXL și al ei, M... amândouă cu imaginea Rocky 
Mountains. Neil adăugă o tigaie mică și câteva conserve 
de mâncare, suc, pliculeţe de ness și apă. 

Casierul începu să sporovăiască cu ei în timp ce scana 
produsele. 

- Mergeţi în drumeţie, nu? 

Gwen zâmbi, dar își aminti că nu trebuia să spună 
NIMIC. 

- Așa se pare, zise Neil. 

- Aţi luat spray împotriva insectelor? 

- Suntem bine. 

- Şi noi încercăm să mergem măcar de câteva ori pe 
vară, spuse casierul privind dincolo de Neil spre ea. 
Unde mergeţi? 

Gwen observă cum mușchii de pe ceafa lui Neil 
se încordează. 

- Nu ştim încă, vom vedea. 

- Astea sunt cele mai tari excursii. 

Puştiul le spuse totalul și le puse cumpărăturile 
în pungi. 

- Distracţie plăcută! 

Neil apucă pungile. 

- Mulţumim! 

Ajunși în mașină, în sfârşit simți şi ea că putea spu- 
ne ceva. 

- Data viitoare te duci tu să plătești fără mine. Cine 
ar fi crezut că e atât de greu să nu spui nimic? Nu-mi dau 
seama cum tu poţi face asta tot timpul, fără probleme. 

El îi deschise portiera. 

- E chestie de practică. 

Şoseaua se întinse nemăsurată în fața lor și la fel se aş- 
ternu şi liniştea. Doar că Gwen voia câteva răspunsuri. 

- Cât o să mai continuăm în felul ăsta? 

Neil se uită pieziş spre ea. 

- În care fel? 

- Aşa, pe drumuri... în hoteluri ieftine, şi acum văd că 
și cu cortul. Câte zile de felul acesta vor mai fi? 

- Nu prea multe. 

- Acesta nu e un răspuns, Neil. 

- Atunci să spunem trei, poate patru zile. 

Asta nu părea, într-adevăr, prea mult timp. 

- Și pe urmă ce facem? 

- Te duc într-un loc unde să fii în siguranţă. 

- Şi tu unde o să fii? Într-un loc în care să fii în 
nesiguranţă? 

Gwen vedea cum se închidea pur şi simplu în faţa ei. 
Făcând un efort să îi repună zâmbetul pe buze, își puse 
mâna pe coapsa lui. 

- De ce nu mergem amândoi undeva unde să fim în 
siguranţă? Să lăsăm poliţia să se ocupe de cei care mi-au 
omorât vecinii. Bănuiesc că tu consideri că au fost uciși, 
nu-i aşa? 

-Ştiu că au fost ucişi! 

~ De unde ştii? 

Neil depăşi o camionetă mare ce părea că nu prea 
poate urca rampa destul de înclinată pe unde înainta 
drumul prin munţi. 

- De unde, Neil? 

-Pur şi simplu ştiu. Va trebui să ai încredere în 
mine. 

- Dar ce crezi, că n-am! Aș fi zis că după noaptea tre- 
cută știi exact câtă încredere am în tine, spuse ea con- 
tinuând să uite la el, deși ochii lui erau aţintiți asupra 
drumului din față. Nu sunt copil. Am plecat cu tine în 
călătoria asta fără să-ți pun prea multe întrebări. Bănu- 
iesc că nu poţi contesta asta, așa e? 

El dădu din cap. Fără să zică nimic. 

- Cum se face că știi că au fost uciși și că nu a fost 
un simplu accident? 

Neil ezită puţin înainte de a răspunde: 

- Corbii. UL... ultima mea misiune când eram activ 
a purtat numele de cod Corbul. Păsările moarte pe 
care le-ai găsit tu au fost puse acolo ca să mă provoace 
pe mine. : 

- De unde până unde te-ar putea provoca pe tine o 
pasăre moartă pe care o găsesc eu lângă maşină? 

- Omul nostru este un mare laş. Se foloseşte de femei 
ca să ajungă la bărbaţi. 

- Deci când eu nu ţi-am spus despre păsările noastre, 
omul nostru, cum îl numești tu, s-a asigurat că ştii că el 
este cel care face chestiile astea. 

Nu îi venea să se gândească la un criminal drept 
omul nostru. 

- Exact. Ştia că voi lua măsuri. 

- Câţi oameni ştiau despre misiunea asta a ta, 
Corbul? 

Neil își întinse gâtul într-o parte și alta, ca și cum ar fi 
vrut să-l detensioneze. Gwen știa că îi trăgea pur și sim- 
plu cu cleștele informaţiile astea, că nimic nu venea de 
la sine. Dar acum că-l făcuse să spună ceva, nu avea 
de gând să renunţe atât de ușor. Poate că era singura 
dată când avea șanse să afle ceva. 

- Foarte puţini. Era o misiune sub acoperire. lar noi 
eram o echipă specială, de elită. 

- Câţi oameni erau în echipa asta? 

- Șapte. 

Ea își frecă ușor fruntea încercând să urmeze judecata 
pe care o urmase Neil. 

- Deci șase oameni au fost cu tine în misiune. Câţi 
alții mai știau că erai acolo? 

- Vreo zece... poate mai puţini chiar. Cu cât e misiu- 
nea mai secretă, cu atât știu mai puțini despre ea. 

- Deci nu ai putea să te duci la autorităţile respective 
să le ceri ajutorul. 

- Marea majoritate a celor din armată, de la general 
la soldat, nu ştiu nimic despre Corb. Secretarul apără- 
rii, preşedintele... unu sau doi ofițeri care le sunt direct 
subordonați lor, cam ăștia ar fi. 

- Crezi că vreunul dintre ceilalți șase e posibil să fie 
în spatele acestei istorii? 

Neil îi aruncă o privire scurtă pentru prima oară în 
conversaţia lor. O străfulgerare de durere i se citi 
în ochi. 

- Nu am mai rămas decât trei. 

Lui Gwen îi sări inima din piept. 

- O, Neil... îmi pare rău. 

- S-a întâmplat acum mult timp. 

- Asta nu înseamnă că ţi-e mai ușor acum. Erau pri- 
etenii tăi, doar. 

El dădu din cap. 

- Cei mai buni prieteni. Patru dintre noi au scăpat 
cu viață. Unul a murit... de curând. 

- Deci nu crezi că unul dintre prietenii tăi a fost în 
stare de asta... nu-i așa? 

Neil pufni. 

- Asta ar fi ca şi cum te-aș întreba eu dacă Blake este 
capabil să te ucidă pe tine. 

- Ridicol. 

~ Exact, 

- Am citit şi eu destule romane, spuse Gwen. Şi întot- 
deauna eroul încearcă să pătrundă în mintea ucigașului. 
Ce motive are? De ce i s-ar fi pus pata pe tine? Exista 
ceva în legătură cu misiunea asta despre care tu să știi în 
timp ce ceilalți, nu? 

- Eu am condus misiunea. Dar cu toții ne cunoșteam 
obiectivul. 

- Poate că e cineva care caută să se răzbune pentru 
misiunea în sine. 

Parte din ea ar fi vrut să întrebe care fusese misiunea, 
dar îşi aminti de zbuciumul lui Neil din timpul nopții. 
Poate că era mai bine să nu cunoască toate detaliile. 

Neil clătină din cap. 

- Corbul era o persoană. Şi acum e mort. 

Convingerea cu care rosti vorbele astea o convinse că 
ştia acest lucru pentru că îl văzuse cu ochii lui. 

- Poate Corbul avea un frate, ce zici? 

Neil își încleștă maxilarele. 

- E posibil. 

Pe de altă parte, logica ei nu era chiar infailibilă. 

- Sigur că dacă într-adevăr Corbul avea un frate, de 
unde ar fi știut el despre numele de cod al misiunii? 
Bănuiesc că pe bărbatul respectiv nu în chema chiar 
așa, Corbul. 

- Nu. 

- Dacă e cineva care caută să se răzbune din cauza po- 
veştii cu Corbul... și răzbunarea nu e îndreptată numai 
împotriva ta, atunci și colegii tăi care au mai rămas în 
viaţă sunt acum în pericol. Poate că ar trebui să îi cauţi 
să îi avertizezi. 

El se uită spre ea şi îi zâmbi scurt. 

- Deja ai făcut-o. 

El zâmbi din nou. 

Gwen se relaxă pe scaunul ei şi se uită înspre peisajul 
de afară ce încet, încet se umplea de copaci pe măsu- 
ră ce avansau în urcuș. Nu era de mirare că Neil era 
atât de tăcut. Avea o mulțime de informaţii de proce- 
sat. O mulţime de posibilităţi, dar doar câteva cât de 
cât plauzibile. 

Dacă nici unul dintre oamenii din unitatea lui nu 
era ucigașul, iar Corbul era mort, asta însemna doar că 
numai cineva loial Corbului ori cineva de la comanda 
structurii de care aparținuse Neil îi putea dori şi pe el, şi 
posibil și pe ceilalți, morţi. 

Gwen se gândi la ce-i spusese Neil despre recenta 
moarte a unuia dintre oameni. 

- Prietenul tău care a murit... de curând. Ce s-a 
întâmplat? 

- Oficial, s-a sinucis. 

Ceea ce nu era neapărat neobişnuit din partea unui 
militar aflat în rezervă care trecuse prin război. 

- Dar tu nu crezi. 

Neil clătină din cap. 

Asta însemna că mai rămânea varianta conspirației la 
nivel înalt sau oamenii loiali Corbului... 

În mintea lui Gwen, conspirația la nivel înalt era tot 
imposibilă. Dacă Neil ar fi pomenit de posibilitatea exis- 
tenţei unei astfel de conspirații, s-ar fi gândit că poate 
participase la prea multe lupte. Stresul posttraumatic la 
veterani era bine-cunoscut ca o cauză a paranoiei pe care 
o dezvoltau unii dintre ei. 

Pe de altă parte, nu într-atât încât să însceneze moar- 
tea accidentală a unor vecini sau să îi lase ei păsări 
moarte în drum. 

Cu toate astea, într-un ungher al minţii îi răsări 
Karen cu fobia ei pentru păsări... și cum crezuseră inițial 
că păsările moarte îi erau adresate ei. 


-Nu mai ştiu ce să cred, Sam. 

Blake privea spre orașul de la picioarele lui, de 
la fereastra dinspre golf al biroului său de pe Coasta 
de vest, 

- Am încredere în el, chiar am. 

~ Dar o spui fără convingere. 

-Dacă mă înşel? Dacă s-a declanșat în creierul lui 
cine știe ce mecanism neprevăzut, a luat-o razna și a 
plecat după cai verzi pe pereţi? Când l-am cunoscut 
eu era destul de instabil emoţional. Cu siguranţă, pe de 
altă parte, până acum nu a făcut nimic care să-mi ridice 
semne de întrebare. 

Nu-i plăcea deloc că în momentul acela trebuia să se 
îndoiască de Neil. 

- Războiul prin care a trecut a fost iadul pe pământ 
pentru ei. 

- Dar vorbește vreodată despre asta? 

- Nu. Doar în acea primă noapte, când ne-am cunos- 
cut. Nişte oameni de-ai lui fuseseră aruncaţi în aer chiar 
în faţa ochilor lui. Își asuma vina pentru asta. Mai mult 
de-atât nu cunosc. 

- Mda, nu i-a fost uşor. 

- Nu. 

- De un lucru poţi fi sigur, spuse Sam. Dacă a luat-o 
într-adevăr razna și a luat-o după cai verzi pe pereţi, 
la un moment dat el sau Gwen își va da seama că nu au 
de ce să facă asta și se vor întoarce acasă. 

Blake își trecu mâna prin păr. 

- Nu sunt sigur dacă asta mă face să mă simt mai 
bine. La dracu”, în nici un caz nu aș vrea să-mi închi- 
pui că e cineva acolo care îi urmăreşte. Si gândul că 
soră-mea s-a îndrăgostit de unul care umblă după cai 
verzi pe pereți... 

~ Eşti sigur că nu îţi faci griji doar pentru că sora ta 
s-a îndrăgostit de cineva, de oricine, de altfel? Chiar și 
de Neil? 

Blake se îndepărtă de fereastră şi se apropie de birou. 

~ Poate, când avea douăzeci de ani. Acum nu mi-ar 
plăcea nimic mai mult pe lume în ceea ce o privește 
decât să-și găsească pe cineva. 

Pe birou era o poză cu Sam și Eddie, şi el o trase mai 
aproape. „Mare noroc am eu.“ 

- Pe cineva stabil. 

- Mda. 

Chiar şi într-o zi obișnuită Blake nu era sută la sută 
sigur că bărbatul acela ar fi fost Neil. Și îl enerva faptul 
că asta era ceea ce gândea. 

- Hmm. Când vei mai primi veşti de la el? 

- Dean spunea că vom afla azi ceva. Pe urmă iar peste 
trei zile, 

-E mult. 

- Mda, o veșnicie. Dean spunea că poliția a decis să 
păstreze deschis cazul vecinilor electrocutaţi drept crimă. 
Mai au întrebări pentru Gwen și Neil şi nu le convine 
deloc că au plecat. | 

- Doar nu îi consideră suspecți, nu? 

- Sigur că Jim și Dean, nu. Doar că nu pot spune 
același lucru și despre colegii lor. 

- Mi se pare că mergem din rău în mai rău, spuse Sam. 

- M-ar ajuta dacă am găsi indiciile despre care vorbea 
el. Dillon nu a găsit nimic. 

- Dillon nu are cunoştinţele lui Neil în chestii de 
spionaj. Nu ziceai că a luptat în forţele speciale sau 
ceva de genul? 

Încă o dată, Blake remarcă ce nevastă deşteaptă avea. 

- Ba da. 

- Hmm, oftă Samantha. Vrei să-ți spun părerea mea? 

Blake se trezi zâmbind involuntar. 

- Nu-mi vine să cred că nu am auzit-o deja. 

Ea izbucni în râs. 

- Amintește-mi să te plesnesc mai târziu pentru 
remarca asta. 

- Vorbe, vorbe. 

- Eu cred, începu ea, că trebuie să îi lași lui Neil aces- 
te patru zile. Dacă pleci chiar acum în căutarea lui și îl 
conduci pe cel care îl urmăreşte drept la el, nu ţi-o vei 
ierta niciodată. lar dacă nu există nimeni care să-i fi pus 
gând rău, cred că în patru zile va fi absolut evident. Neil 
nu i-ar face niciodată rău lui Gwen. lar Gwen... ei bine, 
cu toții ştim ce sentimente are pentru Neil. 

= Eu, unul, să fiu al dracului dacă ştiam. 

-Am încercat să-ţi sugerez eu asta după ce Carter și 
Eliza s-au combinat. Dar tu, domnule duce, nu vrei ni- 
ciodată să asculți. 

- Ba ascult. 

Poate că nu la fel de mult pe cum asculta înainte să 
se fi însurat. 

~ Pe bune? 

Sam îi lua o bună parte din povara vieţii de zi cu zi de 
pe umeri. Chiar și acum, prin simplul fapt că stăteau 
de vorbă, reuşea să-l calmeze așa cum nu mai reușea ni- 
meni altcineva. 

- Sunt însărcinată. 

Acum era distrus la gândul că Gwen îl plăcea pe Neil 
şi o secundă mai încolo... Ce? 

- Ce-ai spus? 

Sam izbucni în râs. 

- S-a dovedit că nu era un virus stomacal până la 
urmă. 

Era bine că stătea jos. 

- Însărcinată!? Eşti sigură? 

- Am mai fost. Deci, da. 

Nu prea avuseseră grijă în ultima vreme. Se jucau cu 
ideea de a mai face un copil, mai degrabă decât să în- 
cerce dinadins să obțină o sarcină. Dar Eddie era deja 
măricel şi amândoi mai voiau copii. 

- O, Sam, te iubesc atât de mult! 

Nu se putea abţine să zâmbească cu gura până la 
urechi. 

-Şi eu te iubesc. Mă gândeam să aştept să-ţi spun 
când te întorci... dar amândoi ştim că nu mă prea pricep 
să ascund faptul că sunt însărcinată. 

- Vrei să vin acasă? 

-Nu te prosti. lar eu nu am de gând să mă urc într-un 
avion până nu mi se linişteşte stomacul. Şi nici lui Eddie 
nu îi spun nimic până nu vii tu. 

Blake se lăsă pe spate pe spătarul scaunului mare, de 
piele. 

- Eddie o să fie un frate absolut minunat. 

- Dacă seamănă măcar puţin cu taică-său, da. 

- Zâmbesc... sunt al dracului de fericit că voi fi tată din 
nou... dar mă simt şi atât de vinovat în acelaşi timp. 

- Termină, Blake. Dacă Gwen e în pericol, cu adevă- 
rat, nu e nimeni mai capabil să o protejeze decât Neil. 
lar dacă nu e nimeni care să le fi pus gând rău, măcar 

pot să-şi ostoiască dorinţa aia sălbatică atât de evidentă 
în privirile pe care și le-au tot aruncat în ultimul an. 

- Eu nu am văzut nici o privire şi nici o dorință 
sălbatică. 

Gândul la soră-sa ca la o persoană cu dorinţe trupești 
îi făcea pielea de găină. 

- Nici nu te-ai uitat. 

- Slavă Domnului! 

- Bietul Blake! Dacă Neil o lasă cumva însărci- 
nată trebuie să-ți amintesc că el este cel priceput la 
arme, da? 

- Asta nu înseamnă că nu voi insista să se căsătoreas- 
că, chiar de va fi să stau cu pușca aţintită asupra lui. 

- Neil e un bărbat onorabil. Nu e genul ăla de bărbat. 

- Ba e, dacă o lasă gravidă pe soră-mea mai mică. 

Samantha râse atât de tare că aproape nici nu mai 
putu vorbi. 

- Soră-ta mai mică e mai mare decât mine. 

Blake bombăni: 

- Bine, putem să schimbăm subiectul? 

Sam râdea în continuare. 

- OK, ce zici să vorbim despre greţurile mele matina- 
le? Mai ţii minte ce amuzante erau? Şi despre pamperși 
și scutece. Oh, ce tare... ce bine ne vom simți... 

Blake zâmbi din nou. 

Aerul era mult mai rece în munţi decât pe suprafața 
aridă din Nevada sau Utah. Neil stătea cu ochii pe nori. 
Ultimul lucru de care aveau nevoie era vreme proastă. 
Cortul era destul de ieftin și obișnuit, perfect pentru 
vreme bună, dar deloc potrivit pentru vreo ploaie toren- 
țială. Se uitase la prognoza meteo la motel, dar asta era 
cu câteva sute de kilometri în urmă, iar munţii, se ştia, 
aveau propriile tipare meteo. 

Gwen rămăsese tăcută după ce el îi dezvăluise anu- 
mite aspecte din trecutul lui. Era mirat cât de logic era 
raţionamentul ei și cât de repede ajunsese la aceleași 
concluzii la care ajunsese și el. 

Se gândise și el la posibilitatea să existe un frate al 
Corbului... sau un alt terorist de teapa lui care să fi por- 
nit în urmărirea lor. Neil respinsese însă ideea imediat. 
Teroriştii se pricepeau de minune să provoace incidente 
serioase, cu multe victime și cu multă panică. Să urmă- 
rească un singur om însă, în felul acela, nu era deloc 
stilul lor. Nu ar fi avut nici expunerea, nici anvergura cu 
care erau obișnuiți. 

Cât despre Rick ori Mickey să fi rămas cu un dinte 
împotriva lui... Mickey era imposibil de atins. Probabil 
era implicat într-o altă misiune chiar acum, pe partea 
cealaltă a globului, cine ştie unde. Rick fusese cel care îl 
căutase pe el. Doar nu căutaseră împreună indicii pen- 
tru a-l găsi pe cel responsabil de moartea lui Billy? 

Neil era conștient că exista o anumită posibilitate ca 
Rick ori Mickey să aibă o anumită problemă cu el. Billy 
nu trăsese, şi Neil ştia că nu dăduse ordinul. Ambele 
erau motive suficiente pentru a-i transforma pe el și Billy 
în ţinte pentru ceilalți. 

Neil voia să se mai gândească la asta, să treacă în revis- 
tă fiecare unghi posibil înainte de a-şi arăta cuiva cărțile 
din mână. Chiar și lui Rick. 

Își spuse că nu-l sunase pe Rick exact în clipa în care 
i se schimbaseră planurile pentru că avea nevoie să se 
gândească singur la toate astea. Neil lucra pe cont pro- 
priu acum. Nimeni altcineva nu era în echipa lui ca să 
trebuiască să-i poarte de grijă. Nimeni altcineva nu mai 
era în pericol de moarte din pricina lui. 

Ochii lui se îndreptară spre locul în care Gwen dispă- 
ruse în pădure ca să găsească un loc unde să se ușureze. 

- Nu ești pe cont propriu, Mac, îşi spuse. 

Exista cineva la care ţinea și care depindea de el. Care 
era în pericol din cauza lui. „Nu sunt absolut deloc 
pe cont propriu.“ Doar că de data asta, când se încheia 

misiunea, amândoi aveau să plece pe picioarele lor 
de aici. 

Dădu cu piciorul în câteva pietre ce i-ar fi împiedicat 
să se relaxeze în cort, înainte să se înapoieze la mașină să 
aducă lucrurile. Câteva nopți, în cort, alături de Gwen, 
singuri, la naiba în praznic. Nu era deloc rău. Se gândea 
la ea, cum fusese în noaptea trecută. Avusese fantezii cu 
ea de mai multe ori decât putea să numere. Niciodată 
nu şi-o închipuise atât de deschisă şi de fierbinte aşa 
cum se dovedise. Făcuse și el sex de-a lungul timpului cu 
destule femei, unele pe care le uitase pe dată, ceea ce îl 
făcea automat probabil un fel de ticălos în privinţa asta. 
Erau câteva, puţine, pe care și le amintea cu duioșie. 
Dar nici una dintre ele nu îl lăsaseră așa, cu golul acela 
înăuntru în momentul când ieșiseră din viaţa lui. 

Nu așa aveau să stea lucrurile cu Gwen. Ştiuse asta de 
la bun început. Emoţional se implicase deja în relaţia cu 
ea, chiar înainte de a o atinge. Ceea ce îi făcea misiunea 
şi mai periculoasă. Cel care îi vâna ştia chestia asta și 
avea să se folosească de ea. 

Cel mai bun lucru pentru Neil era să înşface proble- 
ma cu ambele mâini şi să se ocupe de ea. Odată ce o 
ducea pe Gwen în turnul de fildeș, putea să-l găsească 
pe nemernic, să-i facă felul şi să se care. 

În spatele lui trosni o creangă. Se încordă brusc. 

- Pui cortul? 

Neil oftă. Lăsă în jos mâna pe care o dusese la armă 
din instinct. Scosese o dată pistolul la Gwen. În nici un 
caz nu avea de gând să îngăduie să o mai facă o dată. 
Nu era nimeni acolo în afară de ei și de căprioarele 
din pădure. 

- Da. 

Scoase tot ce avea în geantă pe jos și apoi alinie beţele 
telescopice de susținere. 

- E frumos aici, sus. Ai mai fost în locul ăsta? 

- Da, acum câţiva ani, dar da, e frumos. 

- E atât de linişte. Chiar mai liniște decât în deşert, 

Neil trase pe nări parfumul intens al coniferelor. 

-În deşert, zgomotul traficului de pe autostradă se 
aude la kilometri întregi distanță. Aici sus, pădurea înă- 
buşă zgomotul, continuă, apoi închise ochii şi ascultă, 
ferindu-și faţa de soare. Ascultă. 

Deschise ochii şi dădu de figura lui Gwen care îl pri- 
vea zâmbind. Se apropie de ea și o întoarse spre est. 

- Închide ochii. 

-Ce e? 

= Ş3t. 

Își puse mâinile pe umerii ei și se plecă uşor până la 
urechea ei. 

- Respiră încet de câteva ori şi pe urmă ascultă. 

Gwen îi urmă indicaţiile și rămase și el acolo, în li- 
niște. Când închise ochii, o lume de sunete îl inundă 
ca un şuvoi. 

- Acum... zi-mi ce auzi? 

- Păsări. Poate şi o veveriță care chițăie. 

Auzea și el asta. 

-Şi mai ce? 

Acum se uita la ea cum zâmbea în timp ce asculta cu 
ochii închiși zgomotele pădurii. 

- Vântul prin vârfurile copacilor... și încă... ceva, spu- 
se oprindu-se brusc şi arătând spre est. Într-acolo. 

- Un izvor dacă este aproape, un râu, dacă e mai 
departe. 

-Ce drăguţ. Ar trebui să mergem să-l găsim. 

El îi frecă braţele ca să alunge răcoarea. 

- Mâine. Acum trebuie să ridicăm cortul înainte să 
se întunece. 

- Bine. 

- Dar, mai întâi... Mai închide o dată ochii şi spu- 
ne-mi ce nu auzi. 

Ea închise din nou ochii încet. Neil se uită spre pă- 
mânt, la picioarele lui şi văzu o rămurică. 

- Nu se aud mașini. Nu se aud claxoane şi nici voci 
omeneşti în afara alor noastre. Nici avioane. Nimic pro- 
dus de vreo mașinărie. 

Neil ridică talpa deasupra ramurii și aşteptă. 


Logodită până vineri 201 


- Altceva? 

Ea ezită, după care clătină din cap. 

Neil apăsă pe creangă, care trosni făcând-o să tresară 
puternic. 

- Ce-a fost asta? 

Acum se uita la el, cu mâna la piept. 

- Doar o rămurică. Dar ai auzit-o tare pentru că erai 
cu ochii închiși şi nu te puteai folosi de văz. Ascultă cum 
pășesc eu, memorează zgomotul pașilor mei. Şi dacă vei 
auzi pe altcineva apropiindu-se de tine astfel vei şti îna- 
inte să-l vezi. 

Gwen se întoarse și îşi petrecu braţele în jurul 
mijlocului. 

- Nu va îndrăzni nimeni să se apropie de mine cât 
timp tu eşti prin preajmă, Neil. 

- Nici o măsură de precauţie nu e de prisos. 

Ea zâmbi şi se ridică pe vârfuri, după care îl sărută 
scurt şi reveni la poziţia inițială. 

~ Bine, o să exersez. Acum, ce-ar fi să ridici tu cortul 
în timp ce eu mă duc să caut lemne pentru foc. 

El o supraveghe cu un ochi în timp ce Gwen se ducea 
încoace și încolo în căutare de lemne. Nu îi trebui mult 
să monteze cortul și să bage înăuntru salteaua și sacii 
de dormit. 

- N-am stat niciodată la cort, spuse Gwen de la câți- 
va metri distanţă. Nici măcar o dată. Cea mai apropi- 
ată experienţă de petrecutul unei nopţi în aer liber a 
fost pe când aveam doisprezece ani. Venise o prietenă 
și a rămas să doarmă la mine și nu știu cum am ajuns să 
adormim pe şezlongurile de pe veranda din faţa camerei 
mele la Albany. 

El se strâmbă. 

- Asta nu se pune. 

- Mda, probabil ai dreptate. 

Aruncă nişte vreascuri mai mari în grămada pe care o 
tăcuse, după care se duse să mai adune și alte crengi. 

- Pe domeniul nostru există niște cabane. Când aveam 
nevoie să mă gândesc la ceva, să fiu singură, obișnuiam 


202 Catherine Bybee 


să evadez la câte una dintre ele. Mamei îi plăcea să aibă 
mulți oameni în jur. La Albany erau mereu oaspeţi pe 
vremea când trăia tata, așa că de multe ori îmi căutam 
refugiul la cabanele astea. 

- Tu te-ai înţeles cu tatăl tău? 

Ştia că Blake, nu. 

- Mă desconsidera din cauza că eram fată. Eram prin 
urmare în întregime responsabilitatea mamei. Nu a lui. 
Când Blake s-a hotărât să plece, să-şi ia soarta în pro- 
priile mâini, am făcut greșeala să-mi închipui că tata 
va observa că sunt mai mult decât o simplă prezență 
decorativă pe care să o prezinte prietenilor lui și pe 
urmă să o dea la o parte. Ce naivitate din partea mea! 
A fost un tată și un soț groaznic. Dacă s-ar fi născut cu o 
sută cincizeci de ani în urmă s-ar fi potrivit foarte bine 
în peisaj. 

- Cred că era greu de trăit cu el. 

Ea mai puse niște lemne în grămadă și se așeză pe un 
trunchi de copac căzut. 

- Chiar era. Probabil c-ar trebui totuși să vorbesc 
de morţi numai de bine. 

Era tipic pentru Gwen să-şi facă griji cu privire la fap- 
tul că un spirit s-ar fi putut simţi ofensat. 

- Eu nu voi spune nimic. 

Luă un lemn și îl despică pe pământul moale ca să 
pornească un foc de tabără. 

- Dar părinţii tăi? Nu cred că te-am auzit vreodată 
vorbind despre ei. 

Neil nu se gândise de multă vreme la părinţii lui 
şi trecuse chiar şi mai mult de când nu mai vorbise des- 
pre ei. 

- Mama a fugit de-acasă când eram copil. Tata m-a 
crescut. Era puşcaș marin. A fost în armată mai bine de 
douăzeci de ani, până a murit. 

- Când a murit? 

- Sunt deja şapte ani de-atunci. Cancer la plămâni. 
A fumat ca turcul, ţigară după ţigară, de unde i s-a tras 
și sfârşitul. 

- Ce oribil! 

Neil ridică din umeri. 

- Ar fi putut fi şi mai rău. După ce a fost diagnosticat, 
s-a prăpădit foarte repede. Ceea ce a fost o binecuvânta- 
re la urma urmei, cum se spune. 

Gwen zâmbi și își plecă bărbia pe mâinile împreunate. 

- Cum era? 

- Era un tip cumsecade. Majoritatea timpului nu prea 
avea chestii de spus. Ştiam că ţine la mine. Avea un grup 
de prieteni buni ale căror soții îl ajutau când avea nevo- 
ie, ştii tu, cu mine, când eram mai mic. La început ne 
mutam foarte des de colo, colo. Ne-am stabilit aici 
în Colorado când s-a apropiat de vârsta de pensionare. 

Bietul om nici nu apucase să se bucure de pensie. 
Neil adună bucăţile mai mici de lemn, aruncând crăcile 
verzi despre care știa că aveau să scoată prea mult fum și 
le așeză astfel încât să poată aprinde focul. 

- Probabil că el a fost motivul pentru care ai intrat 
în armată. 

- E singurul mod de viață pe care lam cunoscut. Pen- 
tru el a funcționat. Așa că nu m-am gândit niciodată să 
urmez o altă meserie în afară de cea de pușcaș marin. 

- Sunt convinsă că era foarte mândru de tine. 

Neil își aminti poza lui în uniformă de paradă. Era 
aşezată pe poliţa de deasupra căminului tatălui său. 

- Da. Era. 

Aprinse un chibrit pe muşchiul uscat și suflă pentru 
ca focul să cuprindă şi lemnișoarele. 

Gwen oftă. 

~Şi nu s-a recăsătorit? 

-A ieşit câteodată cu una, cu alta. Nici una însă nu 
s-a lipit de noi. 

Incet, încet, vreascurile se aprinseră, și Neil mai puse 
altele deasupra. 

Până când soarele ajunse aproape de linia orizontu- 
lui, focul era destul de puternic să-i încălzească și pe ei, 
și mâncarea pe care intenționau să o mănânce. 

Îşi puseră hanoracele și se așezară lângă foc, perpelind 
bezelele după ce împărţiseră nişte mâncare. Gwen avea 
în mână ţepușa cu bezeaua și se sprijinise de el. Îi puse 
întrebări despre viața în armată şi încercă să afle câteva 
lucruri şi despre mama lui cea dispărută. De fapt, Neil 
nu-și bătuse niciodată capul cu privire la persoana asta. 
Nici nu o cunoscuse de fapt, în afara poveştilor pe care i 
le spuse tatăl lui pe măsură ce crescuse. Astfel, erau mult 
prea tineri când se căsătoriseră, şi ea nu era pregătită să 
aibă copii şi pentru o viață de mutat din bază în bază. 
Neil era sigur că mai erau și alte lucruri de spus, dar 
tatăl lui nu mai adăugase niciodată altceva, așa că Neil 
nu întrebase nimic. 

- Nu m-aș fi gândit niciodată'că voi ajunge la un mo- 
ment dat să fiu cu tine, așa, întrun loc ca acesta, spuse 
Owen rotind băţul deasupra focului. 

- Nici nu aveai cum. 

- Nu pot spune că mă bucură motivul pentru care am 
ajuns aici, dar îmi este peste putinţă să regret. 

Își lipi spatele de pieptul lui și el îi mângâie braţul cu 
vârfurile degetelor. 

Spera că Gwen avea să simtă la fel și mai târziu... după 
ce noul Corb avea să dispară. 

Gwen termină încă o bezea, o răsuci înspre el şi i-o 
ridică la buze. El deschise gura și acceptă bucăţica de- 
licioasă. Şi zâmbetul ei seducător deveni și mai intens 
când îi linse degetele. 

-Încep să cred că semeni cu bucățelele astea fripte de 
zahăr. Puțin cam tare şi ars la suprafață şi foarte moale 
şi lipicios pe dinăuntru. 

El termină de mestecat şi zâmbi. Nu era sigur că avea 
ceva lipicios înăuntrul lui. Dar dacă asta o făcea pe 
Gwen să îl privească atât de încrezătoare, era decis să o 
lase să creadă asta. 

- Tu ești cea făcută din zahăr curat. 

Ea se relaxă lipindu-se de el încă o dată, de data asta 
lăsându-i să-i cadă băţul. 

-Vrei să ştii un secret? 

Când își lipi capul de pieptul lui, Neil se delectă cu 
parfumul părului ei. 

- Ce secret? 

Ea își trecu degetele printre degetele lui. 

- Mereu mi-am dorit să fiu o fată rea. Ştii despre ce 
vorbesc, genul care poartă haine de piele și bea whisky 
direct din sticlă, 

Nu şi-o putea închipui într-o astfel de ipostază. 

- Pe o motocicletă, în spatele unui rocker și cu nume- 
le lui tatuat pe braț? 

- Nu sunt sigură de faza cu numele, dar poate ceva de 
genul ăsta. Poate cu un cercel în buric. 

Asta putea să-şi închipuie, și imaginea îl făcu să i se 
întărească. 

- Putem să găsim pe cineva care să rezolve treaba cu 
piercing-ul chiar aici, în Colorado Springs. 

Ea chicoti. li iubea râsul. 

- Cred că m-ar apuca frica. 

- Aș putea să te îmbăt și pe urmă te-ai trezi dimineaţă 
cu el gata. 

Ea râse și mai tare. 

- Mă gândeam eu că-ți va plăcea ideea. 

-Tu ai început, Piercing-urile în buric sunt foarte tari. 

Când naiba mai spusese el aşa ceva unei femei? 
Niciodată. 

- Dar tu, Neil? Ai ceva secrete? 

- Deja mi-ai văzut tatuajul. 

- Da, așa e. Şi trebuie să spun că este într-adevăr foar- 
te tare. 

Accentul ei englezesc făcea fiecare cuvânt să sune 
impecabil. 

-Şi mai e ceva ce n-ai avut niciodată curajul să faci? 

li strânse mâna într-a lui și aşteptă ca ea să-şi ridice 
ochii spre el. Şi când o făcu, se aplecă și o sărută. Ea se 
răsuci cu tot trupul spre el și-și continuară sărutul. Şi 
gustul ei explodă pur și simplu pe limba lui și îl înfier- 
bântă cu totul. Iar când se trase, privirea ei aproape în 
transă o întâlni pe a lui. 

- Mereu te-am dorit pe tine, mărturisi el. 

~ Cu siguranță ţi-ai dat seama că şi eu la fel. Ce te-a 
oprit? 

Îi dădu la o parte o şuviţă rebelă de pe ochi. 

- Eu sunt un tip dur, și pe exterior, şi pe interior, 
Gwen. lar tu eşti o prinţesă care merită un prinț. 

Nu pe cineva ca el. Cineva care nu putea dormi noap- 
tea din cauza trecutului care îl bântuia. 

Ea îi luă faţa în palme şi zâmbetul i se stinse. 

- Prinţesa îl vrea pe cavaler, nu pe prinț. Vrea pe ci- 
neva care la rândul lui ştie ce vrea şi e în stare de orice 
ca să obțină asta. 

- În privinţa mea nu există garanții. Sunt o miză foar- 
te riscantă. 

Ea îl sărută scurt. 

- Deja am aruncat zarurile, Neil. Şi nu mă poţi con- 
vinge să renunţ la tine. 

- Crezi că asta fac? 

Ştia bine că asta face. 

Ea încuviinţă din cap. 

- În plus, dacă aș fi vrut să am parte de plictiseală 
garantată, m-aș fi întâlnit cu cineva de la clubul de polo 
al tatei. 

- Motociclete versus ponei? 

- Ştii să mergi pe motocicletă, nu? 

Nu mai mersese de ani buni, dar nu era să-i distrugă 
fantezia. 

- Măcar acum știu de unde ai fetişul ăla cu hainele 
de piele. 

- O, ba nu. Aia are legătură cu filmele de adulţi pe 
care le-am văzut. 

- Deci nu ești chiar o prinţesă, spuse el râzând. 

- Sigur că nu, spuse ea mângâindu-l pe piept şi bă- 
gându-se între picioarele lui. Vrei să vezi cât de puţin 
prinţesă pot fi? 

El nu mai zâmbea. Dorinţa îi curgea aprig prin vene. 

- În cort. Acum. 

Ea se ridică iute, iar el dădu cu piciorul nişte pământ 
peste focul lor înainte să intre după ea în cort ca să 
o aprindă pe ea. 


capitolul 21 


Totul se mişca cu încetinitorul. Boomer, Robb şi Linden îl 
urmau pe Billy prin căldura încinsă. Se apropiară de fiecare 
soldat de pază din spate, îi puseră la pământ fără a trage un 
foc şi le târâră trupurile la o parte. Morţile lor tăcute îi privau 
pe teroriști de gloria pe care o urmăreau toţi şi, pentru asta, 
Neil era recunoscător. 

Odată paznicii eliminaţi, Neil le făcu semn lui Boomer și 
Robb să intre primii, cu Linden la mică distanţă în spatele 
lor. Treaba lor era să-l scoată pe Corb din bârlog şi să-i ofere 
lui Billy posibilitatea de a trage drept la ţintă. 

Undeva în minte, Neil își dădea seama că era sub imperiul 
unui vis. Îşi spuse că era doar un vis. O amintire de demult. 
Dar îngrijorarea începu să îi dea senzaţii oribile pe şira spină- 
vii, căci încercă disperat să schimbe rezultatul a ceea ce avea 
să urmeze. 

Boomer şi Robb ajunseră la ușă primii, Linden şi Billy îi 
urmară. Din spate, Mac era între Rick şi Mickey. 

Corbul sări de pe scaun în aceeaşi clipă în care un copil 
fugi sper el. Își spuseră iute câteva cuvinte într-o limbă pe care 
Mac nu o înţelegea. 

Urmă o pauză de o fracțiune de secundă, după care Corbul 
urlă un ordin spre copil şi un alt copil intră în încăpere. 

Atunci observă Mac explozibilele. Erau legate de pieptul 
copiilor. Și copiii o luară la fugă spre ei. 

— Trage, ordonă Mac. 

Corbul căzu pe spate, cu ochii holbaţi spre moarte. Billy, 
Rick și Mickey trecură pe lângă Mac. Unul dintre puști îl 
apucă pe Boomer. Robb trase în copilul de pe el. 

Corbul făcu ultimul gest în viaţa lui de rahat, şi anume 
băgă mâna undeva în haina lungă şi largă pe care o avea 

pe el. Mac se aruncă la pământ, iar bombele legate de copii 
explodară. 

- Şşşt. Nu-i nimic. Sunt aici. 

Vocea mângâietoare a lui Gwen îl trezi. Buzele ei i le 
găsiră pe ale lui, acoperindu-i-le cu scurte sărutări. 

- Sunt aici. 

Trupul ei suplu se ghemui lângă trupul lui, în sacul 
de dormit pe care îl împărțeau, și îl mângâie până îl 
trezi, alungând visul. 

Cel puţin visul îl scutise de imaginea în care ea se 
făcea bucățele. Simţea însă în continuare în piept du- 
rerea fizică pe care i-o provoca amintirea prietenilor lui 
dispăruţi. | 

Gwen îl mai sărută o dată, coborându-şi mâna pe şol- 
dul lui, apoi pe coapsă. 

- Lasă-mă să te vindec, Neil. 

Degetele i se strânseră în jurul lui. 

Deja se simțea mai bine. Visul se estompă mai repede 
decât în noaptea de dinainte. Ca şi cum i-ar fi simțit 
nevoia, Gwen strecură un prezervativ pe el și se ridică 
deasupra lui. Nu avea chef de preludiu. Și, dacă era să 
ghicească corect, nu avea chef nici măcar să fie satisfă- 
cută ea. Ceea ce lui îi sfâșia inima. Nu mai cunoscuse 
pe cineva ca ea. 

Neil îi apucă șoldurile cu ambele mâini și o ghi- 
dă deasupra lui. Era atât de strâmtă încât coșmarul 
îi dispăru până și din amintire. Nu mai rămase decât 
Gwen, cu trupul ei deschis pentru el. Acceptându-l pe 
el, cu totul. 

Se mișcau încet. Gwen îi încânta auzul cu niște geme- 
te complet nepotrivite pentru o lady în timp ce corpul ei 
se mișca odată cu al lui. Orele de dinainte să adoarmă 
fuseseră fierbinţi şi pline de o pasiune nebună, care îi lă- 
sase satisfăcuţi și epuizați. Acum focul era mocnit, ușor, 
cu promisiunea unei plăceri prelungite la final. 

Gwen se ridică deasupra lui, făcându-l să pătrundă 
într-un cotlon chiar și mai adânc în interiorul ei. Aerul 

nopții le răcorea trupurile, dar Gwen nu părea să obser- 
ve. Neil îi luă sânii în mâini și îi ciupi sfârcurile. 

- O, da, Neil. Da. 

El zâmbi şi în locul degetelor își puse buzele. Gwen se 
mişcă mai repede, şi mai repede, până ce nu mai putu 
rămâne în sus. 

Atunci el profită şi o sărută, cu toată fierbinţeala pe 
care o simţea pe limbă, în adâncul gâtului. Testiculele 
i se întăriră şi trebui să se gândească la o cascadă de apă 
rece ca gheaţa pe el ca să reţină șuvoiul ce ameninţa să 
țâșnească din el. Nu trebui să aștepte mult. Unghiile ei 
se înfipseră în umerii lui şi îşi ţinu respiraţia o clipă. 
Trupul ei se cutremură în jurul lui şi cascada rece se 
transformă în lavă pură. 

Geamătul ei se termină cu al lui şi amândoi plutiră 
încet înapoi spre pământ. 


Michael rămase pe platoul de filmare toată săptămâ- 
na următoare, ceea ce îi lăsă lui Karen mai mult timp 
liber decât ar fi vrut. Tony, managerul lui Michael, se 
oferi să o însoţească la casa din Tarzana ca să-și mai ia 
nişte lucruri și niște dosare de la Alliance. 

Tony îi era prieten lui Michael, pe lângă faptul că se 
ocupa de cariera lui. Bărbatul, italian, avea aproape doi 
metri şi vorbea dând mult din mâini. Pe drum spre casa 
din Tarzana, îi vorbi non-stop despre cel mai recent film 
al lui Michael. 

- Ai cunoscut-o pe actrița principală, nu? 

- Sandra? Bruneţica aia sexy? 

Tony o măsură din ochi. 

` - Nu eşti geloasă? 

Karen pufni în râs. 

- Nu sunt geloasă din fire. 

- Ştii că vor fi şi scene de dragoste, sărutări, tot 
tacâmul. 

- Mda, nimic nu creează o atmosferă mai intimă decât 
o echipă de douăzeci sau mai bine de spectatori, nu? 

Tony izbucni în râs, trăgând pe dreapta pe strada ei. 

- Eşti o femeie aparte, Karen. 

- Aşa îmi tot spune și Michael. 

Era devreme, și strada era golită de mașinile nenumă- 
rate pe care vecinii le parcau de obicei în faţa caselor. 

Cu toate acestea, se simţea un pic cam surescitată 
când ajunseră în fața casei și cobori din mașină. 

În casă era o linişte mormântală. Alarma bâzâi, și 
ea se duse la panou să o dezactiveze. Aruncă o privire 
spre camera îndreptată spre ușa de la intrare şi făcu 
semn cu mâna. 

- Salut, Neil... sau Dillon... sau cine o fi. 

Tony intră în urma ei. 

-Cu cine vorbeşti? 

Ea se uită spre tavan. 

- Cu camera. 

Era prima oară când Tony intra acolo. Se învârti în 
cerc, cu ochii la echipamentele de monitorizare de dină- 
untru şi de afară. 

-Chiar că ești preocupată de siguranță. 

- Încep să cred că toți cei care locuiesc în casa asta au 
nevoie de astfel de măsuri. 

Tony închise ușa în spatele lui. 

- Din cauza vecinilor? 

Karen se apropie de peretele din spate și privi pe fe- 
reastră. Trecuse o grămadă de timp de când fusese aco- 
lo poliţia, dar pe mânerul ușii se vedeau urme de praf 
negru, folosit la prelevarea amprentelor. 

- Nu numai vecinii. Când locuia aici Samantha, cine- 
va a pus microfoane, în căutarea unor amănunte pican- 
te despre soțul ei. Povestea Elizei a făcut deliciul presei 
anul trecut. 

- Programul de protecţie a martorilor, nu? 

Karen dădu din cap şi deschise frigiderul. Scoase lap- 
tele şi un pachet de carne și le aruncă la gunoi. „Nu e 
cazul să se umple casa de miros de vreme ce tot nu-i 
nimeni aici.“ 

- Exact. Acum Gwen a fugit cu Neil din cauza vecini- 
lor. Încep să cred că e blestemată casa asta. 

Tony zâmbi. 

- Dacă într-adevăr e blestemată, atunci ești și tu afec- 
tată, nu? 

Ea se gândi la Juan şi la comentariile lui cu o zi în 
urmă. Se gândi la fobia ei pentru păsări și câți dintre 
copiii de la centru știau despre ea. În loc să-și exprime 
îngrijorarea în faţa lui Tony, un bărbat pe care abia în 
cunoscuse, preferă să spună doar: 

- Probabil. 

- Deci, ce trebuie să luăm de-aici? întrebă Tony. 

Karen se duse în birou și porni computerul. În timp 
ce acesta se deschidea, îl rugă pe Tony să meargă sus cu 
ea, Acolo, scoase un braţ de haine din dulap, apoi altul 
și altul. Tony făcu mai multe drumuri la maşină cu lu- 
crurile în timp ce ea arhiva fişierele de care avea nevoie 
şi le punea pe un hard extern. Laptopul o ajuta într-o 
oarecare măsură, dar mulţi dintre clienţi erau înregis- 
trați doar pe computerul de acasă. 

Tocmai când închidea computerul, sunetul ascuțit al 
telefonului o făcu să tresară violent. Era un număr ne- 
cunoscut, dar decise să răspundă oricum. 

- Alo? 

~ Karen? 

- Gwen? Doamne, Gwen, unde eşti? Eşti bine? 

Ultimul lucru din lume la care s-ar fi așteptat era să 
primească un telefon de la femeia dispărută. 

- Nu sunt bine, sunt chiar excelent. Eu şi Neil... oho, 
de-abia aştept să-ţi povestesc tot. Acum nu am prea mult 
timp, însă. 

În glasul lui Gwen nu se citea nici un fel de griji. 
Ceea ce lui Karen i se păru bizar. 

- Neil e acolo? 

- S-a dus la toaleta benzinăriei. Ce mai e pe acolo? 

- Totul e o nebunie. Dean umblă de colo, colo, încer- 
când să înţeleagă ce vrea să facă Neil. Tu ai habar? 

- Ciorile alea nu au fost un accident, Karen. Au fost 
puse acolo intenţionat. 

- Probabil. Dar s-au mai întâmplat niște lucruri aici 
de când ai plecat tu care mă fac să cred că păsările 
au de-a face mai degrabă cu mine decât cu Neil. 

Gwen ezită. 

- Eu am încredere în el, Karen. 

- Eşti sigură că nu spui asta numai din cauza sexului? 

- Nu e vorba doar de sex. 

Ei bine, asta îi răspundea la întrebare. 

- Timpul pe care Neil l-a petrecut în armată La făcut 
să fie cam paranoic. Ştii asta, doar. 

- Chiar dacă ar fi adevărat, asta nu schimbă faptul că 
vecinii noștri sunt morţi și că cineva a pus microfoane 
în casă, 

- Nu am găsit microfoanele, se precipită Karen să 
răspundă. 

- Le veţi găsi, spuse Gwen, deși vocea îi ezită un pic. 
Uite ce e, trebuie să plec. Nu voiam să-ţi faci griji, doar. 

- Unde ești? 

- În nord. Aproape de graniţa cu Canada. Te mai sun 
peste câteva zile. Spune-le tuturor să nu-și facă griji. 

- Ai grijă de tine. 

- Am bodyguard personal. 

Gwen închise. 

Karen rămase cu ochii la telefon, uluită. 

- Cine era? întrebă Tony din cadrul ușii. 

- Gwen. Spunea că e în drum spre Canada. 

- Era bine? 

„Aproape cam prea bine.“ 


El își scoase căştile din urechi și le aruncă pe scaunul 
din dreapta al mașinii. 

- De la o femeie nu te poți aștepta la altceva decât să 
te dea de gol, Mac. 

Ignoră faptul că nu dormise de zile întregi... sau cel 
puţin nu dormise ca lumea, și porni motorul mașinii. 
Până la urmă cineva avea să spună ceva. lar așteptarea 
meritase. Nu numai că știa direcția în care se îndrepta 
Neil, dar știa şi că făcea sex cu femeia asta. 

lar asta, era într-adevăr, folositor de ştiut. 

Înainte să părăsească orașul, trebuia să mai planteze 
o pasăre moartă undeva... Avea să facă tot ce-i stătea în 
putinţă ca prietenii lui Neil să se îndoiască de sănătatea 
lui mintală. Nu numai că aveau să-și dea drumul la lim- 
bă în locurile unde pusese el microfoane, ci moartea lui 
Neil va părea un tragic accident, nu ceea ce păţise un 
erou încercând să-și salveze femeia. 


- Totul e bine? întrebă Neil întorcându-se de la toaletă. 

Gwen îi dădu telefonul cu cartelă şi zâmbi. 

- Karen era acasă. l-am spus ce mi-ai zis tu. 

- Și crezi că a avut îndoieli? 

- Nu, deloc. Zicea că acasă toată lumea e foarte în- 
grijorată. Nu-mi place deloc că trebuie să pun pe jar pe 
toată lumea. 

Neil se rezemă de maşină. 

-E mai bine să-și facă acum griji decât să aibă parte 
de o tragedie mai târziu. 

Ea dădu din cap, de acord cu el, dar fără a fi complet 
convinsă. 

-Unde mergem acum? întrebă ea. 

- Incă o noapte la cort, după care ar trebui să găsim 
locul acela cu pat şi cu duş la care tânjeşti. 

- Hai că şi ție îţi plac paturile și duşurile. 

El îi deschise portiera. 

- Izvorul ăla rece a fost mai tare decât o cafea. 

Izvorul fusese rece ca gheaţa. I se învineţiseră degetele 
de frig în câteva secunde. 

- Mie îmi place apa mai caldă. 

“Neil se așeză la volan și își puse ochelarii de soare. 

- Nu mai avem mult, Gwen. 

- Unde mergem mâine? 

Erau într-o benzinărie într-un mic orășel la poalele 
unui munte. De pe hartă, Gwen își dădea seama că erau 
în apropierea mai multor orașe mai mari. 

- Colorado Springs, zise Neil când părăseau deja zona 
benzinăriei, 

- Nu e chiar pe partea cealaltă a muntelui? 

- Ba da, în jos. 

- Păi şi atunci de ce nu mergem acolo chiar acum? 
Oricât de mult mi-ar fi plăcut la cort, nu este chiar locul 
meu favorit în care să mă culc cu tine. 

- Mâine. În noaptea asta vom fi mai vizibili pe-aici. 
Am nevoie ca omul nostru să creadă că suntem amândoi 
aici... că ne ascundem. 

- Vrei să-i întinzi o capcană? 

- Da, cu momeală cu tot. Dar nu-ţi face griji. Tu nu 
vei mai fi de mult aici în momentul în care îşi va face 
apariţia. 

Ei i se făcu pielea de găină. 

- Dar tu? Tu unde o să fii? 

- Eu o să aştept. 

- De unul singur? Crezi că e bine? 

- O să am și întăriri. Nu trebuie să-ți faci griji din 
pricina mea, Gwendolyn. 

- Ba sigur că-mi fac. Cine să-și facă griji dacă nu eu? 

Neil își luă ochii de la drum și o bătu pe genunchi. 

- Am observat un restaurant mic în drum spre încoa- 
ce. Crezi că te pot convinge să luăm o masă ca lumea? 

Schimba subiectul, în mod evident, dar gândul la 
mâncare depăși momentan grija zilei de mâine. 

În seara aceea... când coșmarurile lui o treziră, se lipi 
pur și simplu de el și îl linişti cu vorbele ei șoptite. Şi, 
spre deosebire de nopţile de dinainte, de data asta el nu 
se trezi. 

Totuși, ea rămase acolo, cu ochii deschiși, ascultând 
sunetele pădurii și întrebându-se dacă nu cumva Karen 
avea dreptate. Dacă alergau după cai verzi pe pereţi şi nu 
era nimeni pe urmele lor? 


capitolul 22 


- Aşteptam să primesc un telefon de la tine înainte de 
ziua de azi, Mac. Unde mama dracului ești? 

Neil ar fi dat orice să ştie că dăduse telefonul potrivit. 

-A avut loc o neașteptată schimbare de planuri. 

- Ce fel de schimbare? 

Vocea lui Rick în telefonul mobil suna cumva 
înăbușită. 

- Genul de schimbare care să mă facă să o pun la adă- 
post pe femeia din viaţa mea și să pornesc la luptă. 

- Doamne sfinte! Vrei să spui că pe tine te vânează? 
Tu eşti ţinta? La naiba, Neil. Ar fi trebuit să mă suni. 
Unde eşti? 

- La Fort Carson. Afară. Tu unde ești? 

- Pe drum, mă duc acasă la Dorothy. Am zăbovit 
pe aici câteva zile, dar dacă nu am primit nici o vorbă 
de la tine, am crezut că s-a schimbat ceva. M-am gândit să 
merg eu mai departe să văd ce pot face în legătură cu 
Billy. Acum mă întorc. lubita ta unde e? La dracu’, nici 
măcar nu ştiam că ai o iubită. 

Nici Neil nu știa. 

- E bine, este în siguranţă. Tu ai mai auzit ceva 
despre Mickey? Eu sunt complet rupt de toate con- 
tactele mele. 

- Nimic nou despre Mickey. Taică-său spune că e un- 
deva, foarte departe, în spatele liniilor inamicului. Nu 
are nici măcar o dată estimativă a sosirii. 

Nick încercă să-și dea seama de ceva din vocea 
lui Rick. Doar că nu i se păru nimic alarmant. Clar era 
paranoic în privinţa prietenului său. Ceva însă nu-i mi- 
rosea bine în toata afacerea asta, fără ca Neil să poată 
spune clar ce. 

- Nemernicul mi-a umblat la sistemul de suprave- 
ghere, Rick. Cu nişte echipamente de cea mai înaltă 
calitate. N-am văzut în viaţa mea aşa ceva... cred că sunt 
de provenienţă militară. 

-Cine poate fi în spatele acestei istorii, Neil? Aparta- 
mentul Corbului era complet ecranat. Ar fi fost imposi- 
bil să ne identifice cineva. 

Neil își mângâie bărbuța pe care şi-o lăsase să crească 
de când părăsise California. 

- Trebuie să fie cineva care știa despre misiune. Sau 
care a descoperit-o pur și simplu şi vrea ca acum să dăm 
ortu’ popii şi noi. 

- Nu ştiu, Mac. Mi se pare prea simplu să fie aşa. 
Tipul ăsta ia lucrurile foarte personal. 

- Mda, dar deja au devenit prea personale şi în ceea 
ce mă privește pe mine. E timpul să inversăm rolurile. 

Rick izbucni în ras. 

- Ai un plan, nu-i aşa? 

- Nu am întotdeauna un plan? 

- O să conduc toată noaptea, dar tot îmi va lua o zi 
jumate să ajung la tine. 

Cu puţin noroc, noul Corb o pornise deja într-o 
direcție greşită. Ceea ce le lăsa suficientă vreme să întin- 
dă momeala. 

- Tu vino, oricum. Și sună-mă pe numărul ăsta ime- 
diat ce ajungi în oraș. 

- Să rămâi pe recepție, Mac. Abia aştept să o cunosc 
pe femeia ta. Oricum, dat fiind că s-a încumetat să te 
suporte pe tine, pentru mine nu mai are nevoie de nici 
un fel de recomandare. 

- Porcule. 

- Porc eşti tu. 

Neil închise și rămase cu ochii la telefon. Femeia lui! 
Da, termenul suna învechit, a comuna primitivă chiar, 
dar... pe el îl făcea să se simtă bine. 

Pentru prima oară de ani buni, dormi buştean toată 
noaptea. Visă ceva la un moment dat, dar nu se trezi. Şi 
nu avu nici o îndoială că femeia lui era motivul pentru 
care dormise. 

Acum era timpul să găsească turnul de fildeş și să o 
ducă în el ca să o protejeze. Şi pe urmă, când totul urma 
să se curețe, să nu mai rămână nici urmă de corbi şi de 
moarte, avea să se gândească unde anume era locul lor 
în lumea reală. 

Neil formă un alt număr. Unul pe care nu crezuse că 
avea să-l mai folosească vreodată. 

- Domnule maior Blayney... MacBain la telefon. Am 
nevoie de ajutorul tău. 

O oră şi jumătate mai târziu, Neil trecea cu mașina 
prin punctul de control al bazei fără a face altceva decât 
să fluture o legitimaţie și să zâmbească. lar punctul de 
control și soldații înarmaţi i se părură cel mai apropiat 
exemplu de turnul de fildeș de care avea nevoie Neil 
pentru Gwen. 

- N-am mai fost niciodată într-o bază militară, spuse 
Gwen uitându-se pe geam. 

Aşa cum era de așteptat, peisajul era liniar, potrivit 
parcă cu rigla și echerul, în stil cazon. Clădirile mari 
erau zugrăvite în nuanţe vagi de verde și gri. Jeepuri cu 
numere de înmatriculare guvernamentale și Humvee-uri 
se mișcau de colo, colo prin bază sau erau parcate în 
uriașele parcări amenajate. 

- Tu ai locuit aici? 

-Cu tata. Şi încă o dată, înainte de ultimele șase luni 
pe care le-am petrecut ca pușcaş marin. 

Clădirile începură să se rărească lăsând la iveală locu- 
inţele pentru soldaţi strânse în mici cvartale. În partea 
aceasta a bazei se vedeau copii jucându-se. Plus coșuri de 
baschet şi biciclete lăsate nesupravegheate în curţi. 

- Casele arată toate la fel. 

- Păi chiar sunt la fel. Cu două sau trei dormitoare. 
Dacă ai noroc, e posibil să ai parte și de două băi. 

Gwen era cocoțată pe marginea scaunului, fascinată. 

- Nu cred că mi-ar plăcea să am o existenţă exact la 
indigo cu cea a vecinilor mei. 

- În tabăra de instrucţie, orice urmă de individualism 
din tine ți se șterge cu desăvârşire. Revine odată ce îţi 
găseşti drumul în viață. Dar înveţi să urmezi ordine. 

Gwen se încruntă spre el. 

- Nu mi te închipui urmând ordine. 

- Ba am urmat și eu, suficiente. 

Adevărul era că se pricepea mai bine să le dea decât 
să le urmeze. 

- Ai în bază toate cele necesare. Există magazin de 
alimente, farmacie... spital şi biserică. Au şi o pizzerie 
unde poţi să comanzi, fast-food-uri cu hamburgeri și așa 
mai departe. Chiar și vreo două baruri. 

-Tot ce i-ar putea trebui cuiva. 

- Tot. 

Neil trecu de casele mai mici și urcă un deal încon- 
jurat de copaci. Nu se schimbase nimic. Nici măcar un 
copac nu căzuse. 

Se apropiară de o casă cu două etaje cocoţată în vâr- 
ful dealului ce domina baza. 

- Asta e casa lui Charlie și Ruth, îi spuse Neil lui 
Gwen. Chuck s-a oferit să ne ajute. 

- Bănuiesc că e vorba despre prieteni de-ai tăi, nu? 

Mai degrabă era vorba despre un camarad. 

- Chuck este unul dintre cei foarte puţini oameni 
care ştiau despre Corb. Cel mai bine ar fi să nu îi spui ce 
ţi-am spus. Cu cât mai puţin și el şi oricine altcineva are 
impresia că știi, cu atât mai bine. 

-Nu ai încredere în el? întrebă Gwen. 

- Nu te-aş aduce aici dacă nu aș avea încredere în el. 
Dar despre misiunile top-secret nu se vorbește în afara 
unui grup foarte restrâns format din cei implicaţi în ele. 
Mă îndoiesc că Ruth ştie ceva despre Corb. Chuck se 
așteaptă probabil ca şi tu să fii la fel de neştiutoare. 

- Dacă cineva ar urmări-o pe Ruth, Chuck nu i-ar 
spune de ce? i 

- Ruth e soție de militar. Înţelege foarte bine că există 
lucruri în viaţa soțului ei despre care știe foarte puţin. 

Neil parcă mașina pe alee și scoase cheia din 
contact. 

- Dacă totul merge cum am planificat, o să am nevoie 
să te las aici pentru câteva zile, spuse el. 

Gwen își ţuguie buzele. 

- Să înţeleg că e o rugăminte ori un ordin? 

Să rămână nu era o opţiune. Singura variantă viabilă 
pe care o avea era să o închidă în acel turn de fildeș 
întruchipat aici sub forma casei unui ofiţer într-o bază 

militară bine păzită. Dacă o ruga și ea spunea nu, el avea 
să fie nevoit să-şi modifice planurile. Dacă îi ordona, iar 
femeia se înfuria, era posibil să fugă de acolo. 

Printre dinţii încleştaţi de nervi, reuși să spună: 

- O rugăminte. 

Încercă să zâmbească, genul de gest la care Gwen 
reacţiona de obicei. 

- În cazul acesta... foarte bine. 

Coborâră împreună din maşină și se apropiară de 
treptele ce duceau spre verandă. Gwen își netezi cămașa 
de pe ea si îşi petrecu după ureche o şuviţă rebelă. 

- Arăţi foarte bine, îi spuse el. 

- Arăt ca şi cum sunt tot pe fugă de o săptămână în- 
coace şi abia reușesc să mă abţin să-mi smulg hainele 
de pe mine și să le dau foc. 

Neil îi luă mâna în mâna lui şi i-o sărută. 

- Aproape s-a terminat, Gwendolyn. 

Zâmbetul ei deveni mai luminos și se sprijini uşor 
de el. 

- Un duș fierbinte va face minuni pentru felul în care 
mă simt. 

Ceea ce era valabil şi pentru el. 

Neil bătu la ușă și făcu un pas înapoi. 

Ruth Blayney nu se schimbase de prima oară de 
când o văzuse Neil. Îl întâmpină cu un zâmbet cald și 
dând uşor din cap. Ştia foarte bine că nu era cazul să-l 
îmbrăţişeze, de vreme ce el nu era genul. De fapt, majo- 
ritatea militarilor din infanteria marină nu tolerau deloc 
apropierile fizice în semn de bun venit. În cel mai bun 
caz, o strângere de mână şi eventual o îmbrăţișare scurtă, 
bărbătească erau gesturile maxime de afecţiune pe care 
le putea suporta. 

- Doamne, este chiar Neil MacBain. Dumnezeule, cât 
timp să fi trecut? 

- Câţiva ani. 

De fapt, în jur de şase. 

- Poftiţi. 

Ruth se dădu din ușă, făcându-le loc. 

- Mi-a spus Chuck că veniţi. Am pregătit deja camera 
de oaspeți. 

Inăuntru, Neil dădu drumul mâinii lui Gwen şi 
o prezentă. 

- Ruth Blayney, ea este Gwen Harrison... o prietenă 
de-a mea. 

Ruth dădu mâna cu Gwen. 

- Asta chiar e o premieră. Nu-mi amintesc să mai fi 
adus vreodată o doamnă atât de drăguță acasă la noi. 

- E o plăcere, spuse Gwen. 

- Oh, ești englezoaică? 

- Da. 

- O, bine ai venit! spuse Ruth închizând uşa în urma 
lor și conducândur-i prin hol. Chuck e în spatele casei, 
se preface că-și exersează mișcările de golf. 

- De golf? 

Neil nu-și putea închipui așa ceva. 

- Se pregăteşte pentru pensie, cum spune el. 

- Nu știam că joacă golf. 

Ruth zâmbi. 

- Păi nici nu joacă. Dar planul domnului maior este 
să se mute într-un loc cu climă mai caldă când își atârnă 
cascheta în cui. Şi o partidă de golf... chiar jucat așa, 
aptoximativ, tot e mai bună decât să-l văd toată ziua prin 
casă stând degeaba. 

Din câte se părea, Chuck nu era prea încântat la gân- 
dul că în curând avea să fie nevoit să-și construiască o 
viață în afara bazei. Ceea ce nu era de mirare, căci omul 
nu cunoștea nici un fel de altă viaţă. Maiorul Blayney 
s-ar fi putut pensiona de ani buni deja, dar îi plăcea 
prea mult munca lui. Să și-l imagineze pe un teren de 
golf, ordonându-le băieţilor care strâng mingile de golf 
să ia poziţia de drepţi și purtându-și de colo, colo, ţan- 
țoş, geanta cu crose nu se potrivea deloc personalităţii 
lui. Să le spună altora ce să facă și practic să le conducă 
existenţa... asta da, la asta se pricepea Chuck. 

Ruth îi conduse spre ușa din spate a casei și apoi pe 
o terasă de lemn ce înconjura casa în partea din spate. 

Pe iarba din curtea de jos, Chuck se chinuia să bage 
bila într-o gaură din pământ. Bila trecu pe deasupra și 
se opri la jumătate de metru mai încolo, făcându-l pe 
Chuck să mârâie de frustrare. 

- Charles, îşi strigă Ruth soţul. Au venit Neil şi prie- 
tena lui. 

Chuck se întoarse spre el şi trânti crosa de pământ. 

- Ce sport stupid! 

Lângă Neil, Gwen chicoti. 

- Fotbalul... ăsta da, sport. Ţine minte asta, Neil. 

- Da, să trăiţi. 

Neil îl salută pe Chuck strângându-i energic mâna și 
bătându-l pe spate. 

- Mă bucur să te văd. 

Și chiar așa și era, în ciuda împrejurărilor. Chuck nu 
se schimbase. Avea în continuare aceiași pantaloni de 
uniformă bej, cămașa încheiată până la gât şi centura 
cu însemne. Doar cu câţiva centimetri mai scund de- 
cât Neil şi cu aproape douăzeci de kilograme mai puţin, 
Chuck impunea totuși respect prin postură. Cu umerii 
lui ați şi doar cele câteva fire cărunte în părul închis la 
culoare, maiorul nu părea să aibă mai mult de cincizeci 
de ani. Neil ştia că era mult mai bătrân... cât de mult, 
mai exact, nu fusese niciodată confirmat ori infirmat 
de bărbat. 

Privirea lui Chuck trecu imediat de la Neil la Gwen, 
dar zâmbetul îi rămase la fel de larg și deschis. 

- Dumneavoastră trebuie să fiți domnişoara Harrison. 

-Spuneţi-mi Gwen, vă rog. 

Chuck dădu din cap, dar fără să îi dea mâna. 

- Bine ai venit în casa noastră, Gwen. 

- Vă mulțumesc că ne-aţi primit. 

- Plăcerea e de partea noastră. 

Îşi luă ochii de la ea şi își îndreptă întreaga atenţie 
spre soţia lui. 

- Ruth, ce-ar fi să te duci să-i arăţi lui Gwen cazarma. 


222 Catherine Bybee 


Ceea ce era tipic pentru el; niciodată maiorul nu-și 
pierdea vremea cu amabilităţi inutile, trecea direct 
la subiect. 

Ruth scoase un oftat de ușurare. 

- După părerea maiorului, toate dormitoarele sunt ca- 
zărmi. Promit că vei găsi acolo un pat așa cum trebuie, 
nu unul de campanie. Haide, Gwen. Am auzit că ești tot 
pe drum de câteva zile. Imi închipui că vrei să te speli. 

- Da, ar fi foarte bine. 

Ochii albaștri ai lui Gwen îi întâlniră pe cei ai lui 
Neil. 

- Să ne luăm lucrurile? 

- Ne vedem în biroul meu în zece minute, Neil, spuse 
Chuck. Gwen, dacă ai nevoie de ceva, trebuie doar 
să ceri. 

Gwen îi mulțumi, iar Neil se înapoie cu ea afară la 
maşină. 

- Chuck nu a fost niciodată un om prea cald. Să nu 
te simți cumva jignită, zise Neil scoțându-și bagajele 
din portbagaj. 

- Ruth pare destul de drăguță. 

Ceea ce în traducere însemna... că nu se putea spune 
același lucru și despre Chuck. Ceea ce maiorului Blay- 
ney îi lipsea însă ca maniere compensa pe deplin cu ca- 
pacitatea de a proteja şi cu simţul datoriei. 

- După ce te speli, Ruth te poate duce la magazinul 
din bază... ca să-ţi iei haine noi. 

- Adică un fel de supermarket? 

- Da, dar are şi haine. Ori poate Ruth mai are vreo 
altă sugestie în privinţa asta, aici, în bază. 

- Adică vrei să spui să nu ies din bază, nu? 

- Fără mine, nu. 

Neil îşi dădea seama că lui Gwen nu-i convenea deloc 
situaţia asta. Însă în ochii ei obosiţi citi acceptare şi pe 
urmă văzu şi cum încuviinţează din cap. 

Cu mâinile pline de lucrurile ei, plus câteva mă- 
runțișuri de-ale lui pe care le adusese și cu proviziile 

de la campingul pe care îl părăsise în munți, Neil se 
aplecă și o sărută iute. 

lar când el se trase înapoi zâmbetul ei se făcu şi 
mai mare. 

- Asta pentru ce a fost? 

- Pentru că ai încredere în mine. 

- Intotdeauna. 


Neil intră în camera pe care Chuck o folosea drept bi- 
rou şi închise ușa în urma lui izolându-se de restul celor 
din casă. Chuck turnase deja niște băutură în pahare şi 
îi făcu semn să se așeze pe canapea să discute. 

- Mă gândeam că s-ar putea să ai nevoie. 

- Habar n-ai cât de tare. 

Neil lăsă lichidul să i se prelingă în jos pe gât, bucu- 
rându-se de ușoara arsură pe care o simti. 

- Bun. 

- Mai spune-mi o dată de ce ai impresia că vrea cineva 
să te ucidă. 

Neil o luă de la început și nu se opri din povestit până 
la momentul în care el și Gwen părăsiseră în grabă Cali- 
fornia. Chuck ascultă cu o expresie neutră și mai turnă 
o dată în pahare în timpul explicaţiei. 

- Cum de-ai reușit să o faci pe blondină să vină 
cu tine? 

- Lam spus că cineva din trecutul meu e în stare să o 
folosească pentru a-mi face mie rău. 

Ceea ce nu era tocmai adevărul adevărat, dar mai 
mult de atât nu putea împărtăşi cu Chuck. 

- Deci, nu ştie nimic despre Corb? 

- Ea este cea care a găsit păsările moarte. 

- Păi nu este tocmai un lucru neobișnuit, păsările 
mor tot timpul. 

- Și tocmai de asta s-a abținut să-mi povestească des- 
pre ele. Doar că în general corbii se găsesc în California 
în zonele cu altitudine mai mare... nu în partea de jos. 
N-a fost o întâmplare, Chuck. 

-Nici nu sugerez că ar fi fost. Doar mă întrebam ce 
fel de minte bolnavă ar fi în stare să facă asta. 

Neil sorbi o înghiţitură. 

- Mă tot întreb şi eu chestia asta de o săptămână 
încoace. Mă gândeam că dacă e să aibă cineva informații 
despre Corb, doar tu ai fi acela. 

Chuck ridică din umeri. 

- O mulţime de oameni încearcă să obţină răzbunare 
pentru moartea lui. Dintre care nici unul nu e de aștep- 
tat, ca să nu mai spun că nu ar fi în stare, să facă ceea 
ce sugerezi tu. 

- În ceea ce mă priveşte, atacul este personal. 

Imaginea lui Gwen îi jucă în faţa ochilor. Foarte 
personal. . 

- Tipii ăştia nu atacă oameni, atacă națiuni. Dar tu, tu 
cine crezi că se află în spatele întregii istorii? 

- Trebuie să fie cineva care are o problemă... cineva 
care să ştie despre Corb. Dar voi afla curând. Rick e pe 
drum și o să facem astfel încât să-l scoatem la lumină pe 
nemernic., 

Chuck își ridică mâinile în aer. 

- Nu te mai învinovăţi pentru ce s-a petrecut, 
camarade! 

- Dreptul de a mă apăra şi de a-mi apăra familia este 
încă prevăzut în lege în țara asta. 

Chuck zâmbi. 

- Deci ceea ce vrei să spui este că încerci să îi întinzi 
o cursă tipului ca să-l poţi prinde şi aduce în fața justi- 
iei... corect? 

Neil citi printre rânduri unde bătea. 

- Exact asta am spus, 

- Așa mă gândeam şi eu. De la mine de ce ai nevoie? 

Neil își puse paharul gol deoparte şi-şi ridică un pi- 
cior peste celălalt. 

- Trebuie să o ştiu pe Gwen în siguranţă aici. Să ştiu 
că e teafără și de neatins. În timp ce eu fac ceea ce tre- 
buie făcut. 

- Şi ea e dispusă să stea? 

- Da. Pentru un timp. 

Pentru cât, mai exact, Neil nu putea fi sigur. 

Chuck făcu ochii și mai mari. 

- Pentru un timp? 

- Ea nu ştie exact cum stau lucrurile şi până acum nu 
am pomenit o femeie care să urmeze orbește ordinele 
precum un pușcaș marin. Va rămâne aici, fără să pună 
nici o întrebare pentru... o zi ori poate două. Dar eu 
trebuie să ştiu sigur că ea e aici, în siguranţă, ca să-l pot 
aştepta pe nemernic să iasă la iveală. 

- Adică să o ţin aici în pofida voinţei ei? 

Gwen nu avea să fie de acord, ceea ce era tocmai 
motivul pentru care Neil nu îi spusese partea aceasta a 
planului lui. 

- Dacă va fi necesar. Pentru țară și popor, şi așa mai 
departe. 

Chuck se ridică și își frecă ceafa. 

- Ai habar ce îmi ceri să fac? 

Neil îşi încleștă fălcile. 

- Nimic ce nu aș face și eu pentru tine sau Ruth. 

- Ruth este soția mea, Neil. Am avut senzaţia că tu 
mi-ai prezentat-o pe Gwen ca prietena ta. Nici măcar nu 
este americancă. Și nu spuneai că fratele ei e duce sau 
nu ştiu ce alt gen de fătălău? Parcă văd titlurile din 
ziare... „Maiorul Blayney ţine ostatică o lady din aristo- 
craţia britanică într-o bază militară americană fiindcă așa 
i-a cerut prietenul ei“. Îmi ceri un lucru imposibil, Neil. 
Poate că, dacă ar fi soţia ta, aș putea face asta. Atunci 
ar deveni măcar automat americancă, iar eu aș proteja-o 
fiindcă soţul ei ar fi în pericol dacă femeia ar umbla hai- 
hui pe străzile din Colorado Springs. 

Totul în interiorul lui Neil se strânse și nişte vase se 
umplură cu sânge brusc amenințând să crape toate în 
același timp. Chuck avea dreptate. Şi chiar dacă Gwen 
nu încerca să plece, era doar o chestiune de timp înain- 
te ca Blake să se apuce să îi caute sau să primească un 
telefon de la ea. Atunci toată goana contracronometru 
pe care o făcuseră în jurul lumii avea să fie în zadar. În 

cele din urmă Corbul avea să dea de ea și apoi aveau să 
ajungă exact în punctul în care erau acum. 

Chuck se holba la el. Cu o faţă la fel de fermă ca 
a unui sergent de instrucție, 

Neil se hotărî. 

- Mai este preot în bază? 

Lui Chuck practic îi pică faţa. 

- Faci mişto de mine? 

- Sună-l. Mă întorc într-o oră. 


capitolul 23 


Oricât de tare i-ar fi plăcut lui Gwen să stea atât timp 
doar cu Neil, se simţi bine să iasă o oră undeva cu o 
femeie, chiar dacă era o femeie pe care Gwen aproape 
că nu o cunoştea deloc. Lângă magazinul din bază era 
un mic butic care asigura nevoile de îmbrăcăminte ale 
femeilor din bază. Ruth îi spuse că majoritatea femeilor 
ieșeau pur şi simplu din bază şi se duceau la magazinele 
din afară, din Colorado Springs, să-și ia tot ce le trebuia. 
Însă și magazinașul acesta era plin de produse la modă, 
surprinzător de frumoase, deci avea de unde alege. lar 
Gwen era mai mult decât fericită să cheltuiască banii pe 
care îi primise de la Neil. 

- De cât timp îl cunoşti pe Neil? întrebă Ruth când o 
porniră înapoi spre casa albă de pe deal. 

- De câţiva ani, de-acum. 

Dintre care majoritatea Neil muncise pentru fratele 
ei... dar lui Gwen nu i se păru că era cazul să dezvăluie 
şi acest amănunt. 

- Mie mereu mi-a plăcut de el. E genul de bărbat de 
care mi-ar fi plăcut să fie atrasă fiică-mea. 

- Aveţi o fiică? 

Ruth dădu din cap, zâmbind. 

- Locuieşte în Florida cu soţul ei. Sper să îl conving 
pe Charles să ne mutăm acolo când în sfârşit se va pen- 
siona. Mi-ar plăcea să fiu mai aproape de ea. 

- De câtă vreme e măritată? 

- E de vreo doi ani. Tot speram să primesc un telefon 
să-mi dea vestea cea mare despre un nepoţel. Dar se pare 
că încă nu. 

-Şi unde vrea Charles să mergeţi după ce se 
pensionează? 

- Păi, tocmai, că nu vrea să se pensioneze. De ani buni 
se ceartă cu mine din cauza asta. Eu tot sper că Annie va 
avea un copil și atunci Charles va realiza că mai sunt și 
alte lucruri în viaţa asta în afară de armată. 

Gwen nu se putea imagina dedicându-și viaţa cu atâta 
dăruire şi pasiune unui alt obiectiv în afară de familie. 

- Ei, sunt sigură că până la urmă va reveni şi el la 
sentimente mai bune. 

De fapt, nu era sigură de nimic, dar i se părea un 
lucru potrivit de spus. 

- Nu îl place deloc pe soţul lui Annie. 

- Of... asta nu e bine. 

- Mie-mi zici! Andrew este profesor. Profesor de engle- 
ză la un liceu. Nici c-ar putea fi mai diferiţi de-atât. 

- Fiica ta şi Andrew? 

- Nu, Andrew și Charles. Charles e obișnuit să 
comande, iar Andrew e obișnuit să asculte și să urme- 
ze. Sau cel puţin asta îmi tot repetă soţul meu. Mie, 
una, îmi place. O adoră pe fata noastră. Doar că lui 
Charles i-ar fi plăcut să se mărite cu un ofiţer. Însă după 
viața pe care a dus-o aici și o relaţie care s-a terminat 
prost cu un militar, Annie şi-a dat seama că are nevoie 
de stabilitate. Un profesor de engleză la un liceu i s-a 
părut tocmai potrivit în viaţa ei. Cred că dacă Charles 
i-ar da o șansă... dacă s-ar muta mai aproape de ei ca 
să apuce să îl cunoască mai bine, și-ar schimba părerea 
despre el. 

-Tu îl ştiai pe Andrew dinainte să se căsătorească? 

- Nu foarte bine. Ne-am cunoscut când ei au început 
să iasă împreună, dar nu ne-am gândit prea mult la asta. 
Pe urmă însă s-au căsătorit și au început certurile. 


228 Catherine Bybee 


Atunci când părinţii se implicau în chestii de genul 
acesta era imposibil ca lucrurile să se termine cu bine. 

- Deci fata s-a răzvrătit. 

- Da. Exact așa, oftă Ruth. A plecat de-acasă ca să 
se mărite cu el și s-au mutat în sud. Am fost la ei de 
câteva ori. Un calvar de fiecare dată pentru mine din 
cauza stresului. 

- Ce păcat... Viaţa e prea scurtă pentru certuri. 

Oricât de tare lar fi disprețuit pe tatăl ei, lui Gwen 
nu-i plăcuse din cale-afară să se certe cu omul acela cât 
fusese în viaţă. 

-Cred că dacă reușesc să-l scot pe Charles din baza 
asta, O să-și schimbe atitudinea. 

Ruth era suficient de matură- ca să știe că oamenii 
arareori se schimbau, dar Gwen nu avea de gând să-i 
amintească acest lucru. Era evident că Ruth era gata să-şi 
continue viaţa în altă parte, chiar dacă soţul ei, nu. 

- Sunt sigură că totul se va rezolva până la urmă. 

Doar că Gwen nu era deloc sigură de asta... pe de 
altă parte, dacă era un lucru pe care îl învățase după ce 
trăise în America de aproape un an, acela era că ameti- 
canii se pricepeau de minune să spună lucruri pe care 
nu le credeau. Ca să fie cinstită, şi englezii făceau exact 
la fel. Doar că prietenelor ei din Londra nici prin cap nu 
le-ar fi trecut să împărtășească asemenea informaţii pri- 
vate cu o persoană complet străină. Ruth avea evidentă 
nevoie să stea de vorbă cu o femeie care nu îl cunoștea 
pe soțul ei. Poate că Ruth știa că dacă ar fi vorbit cu oa- 
meni care îl cunoșteau ar fi primit o altă opinie. 

Gwen aruncă o privire spre Ruth și îi observă zâmbe- 
tul care îi apăruse pe faţă. 

- Chiar se va rezolva. 

Când ajunseră înapoi acasă, Gwen văzu că maşina cu 
care venise împreună cu Neil nu mai era acolo. 

Îi sări inima din piept. Plecase? Sau poate doar mutase 
maşina? 

Nu. Mașina nu se vedea nicăieri pe alee, iar când intra- 
ră în casă, Charles le spuse că Neil plecase. Intră în panică 

un moment înainte ca el să apuce să-i spună că Neil avea 
să se înapoieze într-o oră. 

Gwen se hotărî să stea singură în camera ei tot timpul 
acesta. Când naiba devenise atât de dependentă de un 
bărbat? Sau de oricine la urma urmei? Poate că înainte 
să se mute în America nu mergea nicăieri neînsoţită, 
Dar de când se mutase însă, își câștigase independenţa 
şi se bucura de ea. Atunci de ce i se părea atât de aiurea 
gândul de a se mișca de colo, colo fără Neil? Una era să 
fie îndrăgostită de bărbatul acesta și cu totul altceva 
să nu se poată gândi la ea fără să-l includă şi pe el în 
ecuație. Intrase, se părea, într-un joc periculos, și asta 
fără nici un avertisment. 

Ca să descâlcească iţele poveștii complicate ce îl în- 
conjura pe Neil avea nevoie de încă un set de urechi dis- 
puse să asculte. Ale lui Karen sau poate ale Elizei. Până 
și Samantha i-ar fi putut oferi niște sfaturi ca lumea. 

ntrebarea era cum putea Gwen să ia legătura cu una 
dintre prietenele ei fără să rişte să le expună pericolelor 
înainte ca Neil să fie în măsură să aibă de-a face cu băr- 
batul ucigaş de păsări? 


Blake îi întâlni pe Dean şi Jim acasă la Karen și Mi- 
chael în Beverly Hills. Karen sunase panicată bălmăjind 
ceva despre niște păsări moarte şi despre niște pastile de 
Prozac. Ceea ce nu avea nici un fel de sens. 

Acasă la Michael, Karen stătea pe canapea, cu genun- 
chii strânși la piept. Lângă ea era Michael care o liniștea 
mângâind-o pe spate în timp ce amândoi vorbeau cu 
Dean şi Jim. 

- Am venit cât de repede am putut, spuse Blake 
aruncând o privire spre Karen și apoi întrebând: Te 
simţi bine? 

- Mai bine, acum. 

Era palidă şi în mod evident afectată. 

- Din câte se pare tipul nostru cu păsările chiar e in- 
teresat neapărat de Karen, spuse Jim. 

- Cineva a sărit gardul aici și i-a spart mașina. A găsit 
încă o cioară, de data asta făcută bucăţi, pe scaunul din 
față, spuse Dean nedezlipindu-şi ochii de la Karen în 
timp ce vorbea. Am chemat o echipă de investigaţii 
la faţa locului. 

- Pe camerele de supraveghere se vede ceva? îl întrebă 
Blake pe Michael. 

- Nu am camere de supraveghere. Doar un sistem de 
alarmă. 

Blake nu își putea închipui cum cineva atât de bogat 
și faimos precum Michael nu dispunea de un sistem 
de siguranţă mai bun. 

- Încearcă să-ţi instalezi. 

Michael dădu din cap. 

- Bănuiesc că asta înseamnă că trebuie să stăm cu 
ochii pe Karen și să îl anuntam pe Neil că el și Gwen se 
pot înapoia. 

Dean se ridică şi puse cana goală de cafea pe măsuţa 
din faţa canapelei. 

- Singura problemă este că nimeni nu ştie unde este 
Neil, spuse Blake. 

-O să încerc să dau de el... după cardurile cu care 
face plăţi, conturi şi aşa mai departe. La un moment dat 
o să-şi facă el apariţia. Sau poate că va mai suna Gwen. 

Blake avea de gând să-și pună şi el oamenii să îi caute. 
Gândul că propria soră fugise cu un pușcaș marin para- 
noic din infanteria marină îl enerva peste poate. 

- Crezi că este vorba de vreun fan? îl întrebă Mi- 
chael pe Dean. 

- Se poate. Ori poate e vorba de cineva care are pică 
pe tine, Karen. Ai idee despre cine e vorba? 

- Eu nu prea am legături cu clienţii de la Alliance, 
iar pe colegele mele de muncă le cunoşti. 

- Dar de la Boys and Girls Club? 

- Jeff e şeful acolo. E însurat şi foarte fericit. Cele mai 
multe dintre voluntare sunt niște soţii, casnice. Şi nu mă 
întâlnesc cu nici una şi nici nu am de-a face cu ele în 
afara organizaţiei. 

Dean măsura încăperea în lung și-n lat. 

- Dar copiii? O mulțime de copii în locurile acelea 
sunt un mare risc. Ori poate chiar au fost instruiți să 
meargă acolo după şcoală. 

Karen păru uluită de întrebarea asta. 

- Copiii sunt minunaţi. 

Făcu o mică pauză. 

-Cei mai mulți au părut fericiți când au aflat că 
eu și Michael ne-am căsătorit. 

- Cei mai mulţi? întrebă Dean. 

Simti brusc că deja îl mânca pielea. 

- Ei bine, da. E un puști printre ei. Cred că e îndră- 
gostit de mine sau ceva. Era cam supărat ultima dată 
când l-am văzut. 

Dean îşi scoase un pix din buzunarul sacoului. 

- Cum îl cheamă? 

- Haide, Dean. E doar un puşti. Nu e în stare de 
aşa ceva. 

- E nevoie să-ți amintesc câţi puști se află acum la 
închisoarea corecțională pentru minori din cauză că au 
comis crime? ` 

- Juan nu e genul ăsta de puşti. Îl cunosc. 

- Pe bune? Unde locuiește Juan? Cine sunt părinţii 
lui? Are antecedente, ceva? 

Karen aruncă o privire spre Michael, apoi se uită din 
nou la Dean. 

- O să mă duc doar să îi pun câteva întrebări, Karen. 
Dacă e un puști cumsecade nu are de ce să-și facă griji. 

- Nu va mai avea niciodată încredere în mine. 

-E un risc pe care va trebui să ţi-l asumi, îi spuse 
Michael. Cu cât mai repede îl elimină de pe lista de sus- 
pecţi, cu atât își vor putea îndrepta atenţia spre altcineva 
care e posibil să se afle în spatele întregii istorii. 

Karen oftă şi îşi prinse faţa în mâini. 

- Juan Martinez. E un puști normal, Dean. Din câte 
știu eu, nu încalci nici o lege dacă te îndrăgostești, aşa 
că te rog să nu îl iei prea tare. 

- Dacă el este cel care lasă păsări moarte în diferite 
locuri ca să te sperie, poți fi sigură că va ajunge să facă 
pe el din cauza mea. Dacă nu are nimic de-a face cu 
toate astea, nu va păţi nimic. 

Jim se ridică și i se alătură lui Dean care se întoarse să 
iasă din cameră. Îi urmă şi Blake afară. 

- Tu chiar crezi că un puști a făcut toate astea? 

Dean își puse ochelarii de soare când păşiră peste 
prag. 

- Cine este capabil să omoare animale va ajunge în 
final să omoare şi oameni. Şi, da, adolescenţii sunt 
în stare de rahaturi dintr-astea. Cei mai mulţi nu ajung 
să ucidă înainte de a fi suficient de mari încât să-și poată 
comanda băutură într-un bar, dar asta nu înseamnă că 
e absolut imposibil. 

Două mașini de patrulă de poliție intrară pe aleea din 
faţa casei, iar Jim se îndreptă într-acolo să îi întâmpine. 

- Dar faptul că au pus microfoane în casă și că s-au ocu- 
pat de echipamentul de supraveghere? întrebă Blake. 

Dean ridică din umeri. 

- Nu am găsit nici un microfon. Da, sunt interferenţe 
detectabile, dar asta poate fi din orice cauză. Nu există 
nici garanţii că s-a umblat la sistemul din Tarzana. În 
afară de faptul că se fura curent, ceea ce a dat sistemul 
peste cap. 

- Deci crezi că toate chestiile astea sunt nişte aiureli 
fără sens? întrebă Blake. 

Dean își băgă mâinile în buzunarele pantalonilor și 
se răsuci pe călcâie. 

- Cred că ar trebui să iei în considerare și posibilita- 
tea asta. Acum ar fi de exemplu un moment bun să te 
gândeşti că Neil nu este infailibil şi că e posibil să sufe- 
re de sindrom posttraumatic. Nu ar fi primul veteran 
căruia i se întâmplă asta. 

Blake simţi un mare gol în stomac. La dracu’, chiar 
avea încredere în Neil. 

-Şi poate că ar mai fi ceva ce ar trebui să faci. 


- Da? 

- Să cauţi prin lucrurile lui Neil... să te uiţi prin do- 
sarele lui. Poate găseşti un indiciu despre unde se află. 
Ştiu că eu m-aş simţi mult mai bine dacă el și Gwen ar 
fi din nou aici. Sunt sigur că Neil a plecat cu o grămadă 
de arme și muniţie la el. Şi dacă în mintea lui are loc 
un război... trebuie să ne ocupăm de chestia asta înainte 
să apuce să fie rănit cineva. 

Blake nu voia nici să-și închipuie această posibilitate. 


Nu erau prea multe lucruri care să-l facă pe Neil să-i 
transpire palmele. Acesta era însă unul din ele. Avea un 
inel în buzunar și o minciună pe buze. Gwen era 
sus în camera ei și un preot se afla pe drum încolo. 
lar Neil nu mai avea de făcut altceva decât să o convin- 
gă pe femeia aceea, de care era absolut obsedat de mai 
multă vreme decât ar fi fost dispus să recunoască şi fără 
care nu mai putea să doarmă, să se mărite cu el. Atunci 
şi numai atunci putea ieși în lumea aceea mare și rea 
dimprejur ca să îl prindă pe răufăcător şi să ştie că ea 
era în siguranţă. 

Şi cu toate astea... îşi simțea palmele precum Cascada 
Niagara. 

Ar fi izbucnit în râs de-a dreptul dacă nu ar fi avut 
senzaţia aceea acută din stomac, de adolescent care toc- 
mai băuse vreo opt beri la rând. 

Neil urcă treptele câte două și se opri în capul scării. 
Trase adânc aer în piept și ciocăni iute în ușă. 

ze, Intră. 

Își şterse palmele de blugi şi păși înăuntru. Ea stătea 
pe marginea patului ca și cum s-ar fi odihnit. Zâmbetul 
îi deveni radios când realiză că era el. 

„Poate că nu va fi chiar atât de rău.“ 

- Te-ai întors, 

El se opri puţin, 

- Dar ce, ai crezut c-am plecat? 

Închise ușa în urma lui și se apropie. 

- Charles a spus că te vei întoarce... dar eu... oh, nu 
contează. Unde ai fost? 

- A trebuit să iau ceva. 

Ea oftă. 

- Nu ai de gând să-mi spui despre ce e vorba? 

- Ba poate că da. 

Ea se strâmbă la el, făcându-l să zâmbească. Şi odată 
cu zâmbetul lui se risipi şi îngrijorarea de pe chipul ei. 

- Văd că ai fost la cumpărături cu Ruth. 

Schimbă așadar subiectul. 

Gwen aruncă o privire spre hainele noi pe care le avea 
pe ea și ridică o sprânceană. 

-Nici nu-ţi închipui ce bine mă simt că am ieşit din 
hainele alea. Ştiu că sunt mai pretențioasă la capitolul 
haine decât altele, dar pun pariu că nu există femeie 
care să poarte aceleași trei ținute timp de o săptămână 
întreagă și să nu-i vină să le ardă. 

Nu se plânsese deloc, totuși. 

- Vorbeşti cu un tip care a stat îmbrăcat în ţinută de 
camuflaj pentru deșert nenumărate săptămâni. 

- Să-mi amintești să nu intru în armată. 

- Așa voi face, 

Nu mai spuse nici unul din ei nimic, iar palmele lui 
se umeziră iar. 

Gwen se întinse spre el şi își trecu degetele peste frun- 
tea lui. 

- Ce se petrece, Neil? 

Ochii ei albaștri îi întâlni pe ai lui. 

- Cum... cum adică? 

Ea clătină din cap. 

- Zâmbeșşti tu, dar nu se vede asta și în ochii tăi. Și 
ai o față de zici că eşti pe punctul de a izbucni. Ce s-a 
întâmplat? 

El înghiţi în sec. 

- Nimic... nu s-a întâmplat nimic. 

- Dar vrei să-mi spui ceva. 

Era chiar atât de transparent? 

- Tre... trebuie să plec mâine de aici. 

Zâmbetul ei păli. 

- Ştiu. 

- Dar nu pot. 

Era silit să mintă și asta îi dădea o stare teribil de 
proastă. 

- Cum adică? 

- Ne aflăm într-o bază militară. Singurul loc în care 
ştiu că vei fi în siguranţă. Chuck te poate proteja... la 
dracu”, întreaga bază te poate proteja... 

Gwen își lăsă capul pe spate. lar el observă pentru pri- 
ma oară că deja vopseaua șatenă de pe părul ei începuse 
să se decoloreze. Îi dădu la o parte o şuviţă rebelă de pe 
ochi și încercă din nou să îi zâmbească. 

Ea se încruntă ușor. 

- Dar... 

- Eşti englezoaică. 

Gwen izbucni în râs. 

- Ultima dată când am cercetat chestiile astea ţara 
mea și a ta erau aliate. 

- E adevărat. Doar că să încerc să te protejez fără a im- 
plica oficialităţile țării al cărui cetățean ești e o chestiune 
cam dificilă. Acum, dacă ai fi cetățean american... 

- Fratele meu are dublă cetățenie. 

Perfect! 

- Şi e însurat cu o americancă. Blake ar putea sta aici 
și nimeni nu ar pune nici o întrebare. 

Cutele de pe fruntea ei se adânciră. 

- Trebuie să te protejez. 

Ea clătină din cap. 

- Din cauza fratelui meu? 

- Ce... ce? Nu. Din cauză că aşa e necesar. 

- Aşa e necesar? 

La dracu’... se încruntase şi mai tare. 

- Pentru că așa vreau. 

Ea zâmbi. 

Neil îşi mângâie barba de câteva zile cu degetele și 
încercă din nou. 

- Vreau să fii în siguranţă, Gwendolyn. Dacă e să 
mă duc după tipul ăla care se ocupă de plantat păsări 

moarte şi vecini la fel de morţi am nevoie să te ştiu în 
siguranţă. Şi nu cunosc decât o cale de-a face asta. 

Neil băgă mâna în buzunar și scoase cutiuţa cu inelul. 
Nu era nevoie decât ca ea să îl ia. 

Ea însă rămase cu gura căscată. Făcu ochii mari. 

El deschise cutiuţa și aşteptă până privirea ei cobori 
pe diamantul roz, pătrat, așezat pe pernuţa de catifea 
neagră. 

Gwen trase aer în piept, luptându-se să-și recapete 
răsuflarea. 

- Neil. _ 

- Trebuie să te măriţi cu mine, Gwen. În calitate de 
soţia mea, întreaga forță militară a Statelor Unite - 
trupe terestre, de aviaţie şi de marină - vor fi alături 
de tine. i 

Privirea ei urcă din nou de la inel la el. În ochi îi 
apăruseră lacrimi. 

- Nu e nevoie să faci asta, spuse ea. 

Oh, ba da, era nevoie. Şi încă pentru mai multe mo- 
tive în afară de siguranţa ei. 

- Ba da. Şi dacă vei dori să ieşi din asta... după..., se 
cutremură el involuntar. O să mă retrag. 

O singură lacrimă alunecă pe obrazul ei şi ea se uită 
în altă parte. 

-Nu e cinstit. 

- Ce nu e cinstit? 

- Noi... noi de-abia ne-am găsit unul pe celălalt. Pot fi 
cinstită și să-ți spun că de ceva vreme îmi doresc ca noi 
să fim împreună. Dar asta... căsătoria asta? Şi încă din 
motive de siguranţă? 

Nu ar fi dat deloc bine să-i aducă aminte cu ce se ocu- 
pa ea, așa că Neil nu suflă o vorbă despre Alliance. 

- Dacă mie mi s-ar întâmpla ceva din pricina Corbu- 
lui, oamenii de aici te-ar putea apăra pe tine. 

Privirea ei se aţinti brusc asupra lui, din nou. 

-Nu ţi se va întâmpla nimic. 

- Nu există garanţii. 

Nici măcar nu știa cu cine avea de-a face. 

Ea se ridică şi se apropie de fereastră. 

- Și mai există şi posibilitatea să fi rămas însărcinată. 

Puse inelul deoparte și aşteptă reacţia ei. 

Ea suflă zgomotos. 

- Am avut grijă. 

- Întreabă-l pe fratele tău despre rata de succes a folo- 
sirii prezervativului. 

Nu juca cinstit. Blake și Samantha îl concepuseră pe 
Eddie în timp ce folosiseră prezervativul. Neil ştia al 
dracului de bine că se umblase la prezervativele alea, ceea 
ce practic garanta conceperea unui copil, a lui Eddie în 
cazul acesta. Neil se apropie de ea şi îi puse o mână 
pe umăr. 

Gwen se trase la o parte şi se întoarse cu faţa spre el. 

- Nu e acelaşi lucru, Neil, și știi foarte bine asta. 

Mâinile lui căzură la loc. Toate scuzele, toate pretexte- 
le, toate raţionamentele îi dispărură și adevărul îi țâşni 
de pe buze: 

- Nu poate funcţiona dacă îmi fac griji pentru 
tine. Duşmanul nostru comun ştie asta, şi exact aces- 
ta este motivul pentru care a început prin a te lua pe 
tine în vizor. Dacă tu eşti în siguranţă, îmi pot face 
treaba, Gwen. 

Ochii ei albaștri nu se dezlipiră din ochii lui. 

- Ce vrei să spui de fapt, Neil? 

Oare ce voia să spună? 

- Tocmai ne-am găsit unul pe celălalt. 

Folosea exact vorbele ei. 

- Şi vreau să văd unde duce chestia asta. 

Se apropie de ea și își puse mâinile pe umerii ei. 

- Te rog, Gwen. Mărită-te cu mine. 

Incă o lacrimă i se prelinse uşor pe obraz, iar ea încu- 
viinţă ușurel din cap. 

O senzaţie de imensă ușurare îl cuprinse făcându-l 
să cadă în genunchi îmbrățișând-o. lar când braţele 
ei se înfășurară în jurul lui și îl mângâie pe cap, el 
știu că găsise tocmai ce căuta. 


238 Catherine Bybee 
capitolul 24 


Stăteau în faţa preotului şi a prietenilor lui Neil cu 
capetele plecate în rugăciune. Gwen reflecta la ceea 
ce se petrecea. Era cât se poate de sceptică în legătură 
cu motivele pentru care Neil se hotărâse să se în- 
soare cu ea şi nu ştia dacă era într-adevăr cea mai bună 
cale de urmat. Avea senzaţia că mai era ceva, ceva ce 
nu îi spunea, însă grijile pe care și le făcea în privinţa 
ei depășeau orice altceva şi o făcuseră și pe ea să spună 
da. lar când Neil căzuse în genunchi în faţa ei, simți- 
se că i se frânge inima. Ştia bine că lui îi venea foarte 
greu să-și exprime sentimentele. Oare cărui bărbat nu 
îi venea greu? Cu Neil, trăsătura aceasta perfect mascu- 
lină era amplificată de zece ori chiar. 

Îmbrăcată în pantaloni lejeri și o cămașă simplă cu 
nasturi nu arăta deloc a mireasă când își puse mâna în 
mâna lui Neil și îi jură credință și devotament. Și după 
ce îi şopti și el aceleași jurăminte, îi puse inelul pe de- 
get. Diamantul roz uluitor era înconjurat de mai multe 
diamante mici montate în platină. Era exact genul de 
inel pe care Lar fi ales ea... și Neil reușise să ştie cumva 
fără să fi pomenit măcar ceva în privinţa asta față de el. 
Când îl privi în ochi, aceştia scânteiau. 

Când preotul îi declară soţ şi soţie, Neil o luă în braţe 
şi o sărută cu pasiune, îndepărtându-i toate grijile. 

Apoi Ruth şi Chuck semnară certificatul împreună 
cu Neil și Gwen, desăvârșind ceremonia oficială. 

Toastară împreună cu preotul şi acceptară felicitările 
celor din încăpere. Ruth făcu iute câteva fotografii cu 
telefonul lui Neil pentru ca Gwen să aibă ceva care să îi 
amintească de acea zi. 

~- Dacă ştiam că te vei mărita azi, am fi putut să cum- 
părăm o rochie, spuse Ruth când ea o însoţi în bucătărie 
să se ocupe de mica gustare pe care o plănuiseră. 

-Neil nu a vrut să aştepte. În plus, în familia mea 
există o tradiţie de a te căsători cu aceeaşi persoană de 
mai multe ori. 

Avea să-l convingă pe Neil să facă asta aşa cum se cu- 
venea... poate împreună cu Sam şi Blake în Aruba. 

- Pe bune? 

- Fratele meu și soţia lui își reînnoiesc jurămintele de 
căsătorie în fiecare an într-un alt loc. 

Ruth oftă. 

- Ce romantic! 

-Chiar că e romantic. 

- Eu şi Charles vom sta la niște prieteni în noaptea 
asta. Ca să vă oferim puţină intimitate. 

- Dar nu e nevoie. 

- Nu fi prostuţă. Sigur că este. Vom lua cina împreu- 
nă şi vom pleca apoi până dimineață. 

Ruth era o femeie foarte de treabă. Nu chiar femeia 
pe care Gwen și-ar fi dorit-o ca martor la cununia ei. Dar 
nu era ca și cum ar fi putut să o invite pe Eliza, Sam, ori 
Karen la ceremonie. 

- Îţi mulțumesc, Ruth. Ai fost o adevărată comoară. 

- Plăcerea e de partea mea. 

Se așezară la masă puţin mai târziu, iar Gwen realiză 
că a doua zi pe vremea aceea Neil, soţul ei, urma să fi 
plecat de mult în lumea largă în căutarea unui ucigaș. 
lar ea avea să rămână acolo să-și facă griji în legătură cu 
siguranţa lui. 

Brusc foamea i se evaporă. 


- Pe unde rătăcești? 

El micşoră viteza cu care se deplasa pe autostradă și 
își ţinu telefonul lipit de ureche. 

- Sunt pe urmele tipului nostru, domnule. 

- Te îndrepţi încoace? 

- De ce-aș face asta? Merge înspre nord. 

-Aşa ţi-ar plăcea ţie să crezi, nu-i aşa, soldat? Ți-am 
spus că e un tip deștept. Vezi că te îndrepți într-o direcţie 
greşită. Omul e aici şi pune la cale un plan prin care să 
te prindă. Nu te mai prosti cu păsări moarte şi alte aiu- 
reli şi mișcă-ţi fundul încoace înainte să te trec şi pe tine 
pe lista mea de ținte. Ai înţeles, soldat? 

- Da, să trăiţi! Vin drept spre dumneavoastră, Dar 
fata? Am nevoie de ea ca să ajung la el? 

- Pe ea las-o în seama mea. 

Apoi apelul se întrerupse. 


Odată ce gazdele lor plecară, Neil şi Gwen rămaseră 
afară, pe terasa din spatele casei, ca să privească apusul 
soarelui. Amestecul nebunesc de emoţii i se învârteau 
în permanență prin minte făcând-o să se simtă pe jar. 
Ce avea să se întâmple când Neil pleca a doua zi? Cum 
avea să poată sta în casa asta alături de nişte oameni 
străini? Cât putea să reziste fără să ia legătura cu fratele 
şi cu prietenele ei? Dacă Neil voia ca această căsătorie să 
dureze doar un timp limitat? 

- La ce se gândește prinţesa mea? îi întrerupse Neil 
gândurile cu o întrebare. 

-Nu aşa îmi închipuisem că va fi ziua nunţii mele. 

Neil se apropie de ea şi se aşeză din nou. li luă mâna 
pe care se afla inelul de la el. 

- Eu pot spune ceva și mai și, zise el. Eu, unul, nici 
măcar nu mi-am închipuit vreodată o zi a nunţii mele. 

- Ei bine... fetele se gândesc la chestiile astea din clipa 
în care sunt suficient de mari încât să înțeleagă poveștile 
și basmele. Ba chiar eu îmi imaginasem şi cum va arăta 
rochia mea de mireasă. 

-Şi cum va arăta? 

- Rochia mea de mireasă? 

El încuviinţă din cap. 

- E albă, desigur, cu corsajul brodat și bătut în 
pietricele în jurul taliei... croită pe corp. Fără brete- 
le. Trena se desface în evantai pornind de sub talie, 
în spate. 

Nu numai că își alesese rochia cu luni bune în urmă, 
ba chiar ştia şi ce magazin vindea rochia aceea în Los 
Angeles şi care ar fi putut să o ajute, să i-o pregătească 
şi să fie gata să i-o livreze dacă îi anunţa chiar și de azi 
pe mâine. 

- E frumoasă. lar eu ce aș purta? 

Gwen se trezi că intră în jocul acesta cu plăcere. 

- La început m-am gândit că va fi un costum negru. 
Tradițional. Dar cred că gri ar da mai bine. Oricum e 
o prostie. Deja suntem căsătoriţi. 

- Asta nu înseamnă că nu ne mai putem face o astfel 
de ceremonie încă o dată. 

Ciudat, ei nici nu-i trecuse prin cap că-l va face să se 
însoare cu ea nici măcar o dată. 

- În Aruba... cu fratele meu și Samantha? 

El o mângâie pe obraz cu degetele. 

- Până atunci şi părul îţi va reveni la culoarea lui 
normală. 

- O vizită la coafor poate rezolva asta foarte uşor. 

- Abia aştept. Asta dacă tu consideri că o să mă mai 
vrei și după ce se termină toată povestea asta, 

- Of, Neil. Cum poţi să-ţi faci griji în privinţa asta? 

Întrebarea nu fusese niciodată dacă ea avea să-l mai 
dorească, ci dacă avea s-o mai dorească el. 

-Nu sunt un prinț. 

- Ți-am mai spus o dată că nu asta vreau. 

- Poate că vei vrea... peste un timp. 

Gwen se aplecă spre el și îl sărută ușor. El se înmuie 
şi o trase mai aproape. 

Era speriată, era speriată până în adâncul fiinţei ei. 
Când el era aproape însă, toate grijile i se topeau ca 
prin farmec. 

- Ştii de ce avem nevoie? întrebă ea când el se retrase, 

- De ce? 

- Am observat sus că există o cadă mare. Şi ştiu că 
spatelui meu i-ar prinde foarte bine să-l spele cineva 
ca lumea. 

El zâmbi și o ridică în picioare. 

Douăzeci de minute mai târziu, ea îl trase în baie și 
își scoase halatul împrumutat de pe umeri. Când el se 
întinse spre ea înainte să ajungă în apa caldă, ea îi dădu 
peste mână izbucnind în râs. 

- E noaptea nunţii tale, soldat. Chiar crezi că ţi-aș re- 
fuza ceva acum? 

El zâmbi şi o lăsă să îl tragă în apă. Oftă când se așeză 
rezemându-se cu spatele de peretele căzii. Așa mare cum 
era, ocupa aproape în întregime spaţiul îngust, nelăsân- 
du-i ei decât foarte puţin loc, însă lui Gwen nu îi păsa. 
Pusese loţiune spumantă în apă şi regretă imediat când 
văzu că jumătate din trupul lui splendid dispare sub clă- 
bucii albi de spumă. 

- Când ai făcut ultima oară baie într-o cadă? între- 
bă ea. 

- Nu aş putea să-ţi zic. 

- E una din micile plăceri ale vieţii. Poftim, spuse ea 
răsucindu-se în apă până ce ajunse în spatele lui, lasă-mă 
să te frec eu pe tine mai întâi. 

La fel ca întâia oară când făcuseră dragoste, ea își tre- 
cu mai întâi mâinile pe marginile tatuajului lui de pe 
umăr și spate, dar de data asta o făcu cu săpun și apă 
fierbinte. Spaţiul îngust al căzii și apa fierbinte ce îi în- 
conjura făcea gestul și mai intim. 

Şi pe lângă senzaţia de dorință pe care o simțeau 
amândoi, Gwen își dădu seama că mai era ceva. Când își 
trecu mâinile pline de clăbuci pe spatele lui lat și peste 
umerii lui, realiză ce era. Era senzaţia aceea de confort 
pe care o simţea știind că putea fi ea însăși alături de băr- 
batul acesta fără să îi fie teamă că l-ar putea îndepărta. 

- i-am spus cât de mult îmi place tatuajul ăsta? 

- Mi-ai zis tu ceva... 

Ea îl frecă ușurel la baza umerilor, eliberând puţin 
din tensiunea pe care o simţea Neil în ceafă. 

- Cât de des trebuie să te antrenezi ca să faci muşchii 
ăştia atât de mari? 

li strânse ușor și trecu apoi la spate, coborând spre 
mijloc. 

- Patru, cinci seri pe săptămână. 

- După cum arăţi, cred că la fel de des faci și traseul 
de alergare cu obstacole. 

- Ei, deși dificilă, rutina asta de exerciţii pe care tre- 
buie să le facem își are avantajele ei. 

Ea izbucni în râs, încă o dată surprinsă de umorul 
ce se ascundea în spatele feței lui serioase. Neil avea pe 
piept puţin păr care îi gâdilă degetele în timp ce îl frecă 
și acolo. 

- De dormit nu prea am dormit. 

Îşi coborî mâna mai jos, dar el i-o prinse, împiedi- 
când-o să îl atingă mai jos. 

- Cu tine am dormit mai mult decât am dormit 
de-a-ntregul în ultimii ani. 

Gwen își dădea seama că așa stăteau lucrurile. Mâna 
ei zăbovi unde era și îl lăsă să se răsucească în cadă astfel 
încât ajunse să stea ea între picioarele lui și mâinile lui 
să îi mângâie umerii și spatele. La început, atingerea 
lui fu destul de inocentă. Când îi prinse sânii în palmele 
pline de clăbuci, ea se înmuie toată în braţele lui şi îşi 
lăsă capul să-i cadă pe umărul lui. 

O atingea și îl simţi cum se întăreşte. 

- Mi-e teamă că nu vom avea parte decât de o baie 
scurtă, spuse ea. 

- Depinde de perspectiva din care te uiţi. 

Mâinile lui se mişcară pe sub sânii ei și îi mângâiară 
stomacul. Ea se mişcă sub atingerea lor, dorindu-și să 
le simtă... 

- Ți-am spus cât de frumoasă eşti? 

Gwen înghiţi în sec. 

- Mi-aş fi amintit dacă mi-ai fi spus. 

El o sărută pe gât, într-o parte, apoi cobori cu mâini- 
le, alunecând-i între şolduri și coapse. 

- Eşti frumoasă, Gwen. Mult mai frumoasă decât me- 
rită un bărbat ca mine. 

Mărturisirea lui îi frânse inima. Deschise ochii și se 
uită la el. 

- Dar tu meriţi totul. 

-Pe tine nu te merit. 

Ea se foi în poala lui. 

- Ei bine, cred că acum e prea târziu să mai dai 
înapoi. 

Buzele lui le găsiră pe ale ei și le cuprinse într-un să- 
rut lent, ameţitor. Gwen se apropie şi mai tare de el, și 
apa din cadă dădu pe dinafară pe pardoseală. Nu conta. 
Singurul lucru care conta era să se apropie şi mai tare 
de bărbatul care o ţinea în braţe. Să îl facă să înţeleagă 
cât de tare o merita. Cât era de demn să o aibă pe ea şi 
multe alte lucruri. 

Se deschise pentru el, acceptându-i limba, atingerea. 
Mâini ușoare și ude se mișcară pe trupul ei, pe şol- 
duri și pe fund. Fără nici un efort, o ridică și o așeză 
călare pe el. Buzele lui le părăsiră pe ale ei şi se mișcară 
peste gât și umeri. Apa îi mângâia mijlocul și picături 
mari i se scurseră de pe sâni. 

Mâinile lui se mişcară încet între picioarele ei să 
se joace. Știa exact unde să o atingă ca să îi închidă 
mintea complet. Li trecu prin minte să iasă din cadă ca 
să ia un prezervativ. Se aplecă spre el și-i luă mădularul 
în mână. 

- N-am mai fost cu un bărbat de ani întregi, reuși ea 
să spună. Și medicul mi-a spus că... 

Neil îşi vâri un deget adânc în ea. 

- O, mai fă o dată asta. 

El se conformă, făcând-o să se zbată, înnebunită. 

- Nici nu vreau să mă gândesc la un alt bărbat care 
te-ar atinge, îi spuse el în ureche. 

-Nimeni nu a făcut-o... nu în felul ăsta. 

li apăsă uşor clitorisul, cu exact presiunea de care 
era nevoie. 

- Era înţelept să punem întrebări despre sănătatea 
noastră sexuală înainte de căsătorie. 

Ea își trecu degetul mare peste vârful penisului și se 
bucură de geamătul involuntar pe care îl scoase el. 

- Eu ţi-aş fi spus dacă ar fi fost probleme să facem 
dragoste prima oară, spuse el. 

Sigur că așa ar fi fost. Ea îl mângâie și mai rapid, 
iar presiunea mâinii lui slăbi. Şi când mâna lui căzu 


Logodită până vineri 245 


inertă la o parte, ea se ridică uşor și se puse chiar dea- 
supra lui. 

El îi prinse şoldurile şi o ținu nemișcată ațintin- 
du-și privirea în ochii ei. Gwen zâmbi și se aplecă în 
faţă ca să-l sărute. Genunchii ei loviră marginea căzii 
lăsându-se pe el. Cu apa fierbinte din jur și soțul ei atât 
de mare în ea, Gwen nu-şi mai amintea să se fi simţit 
vreodată atât de plină. Neil se mișcă în ea, ghidândur-i 
şoldurile cu mâinile lui puternice într-un fel în care ea 
nu ar fi putut în cadă. 

Apa se revărsă peste tot afară, pe jos, dar nici unul 
dintre ei nu se preocupă de dezastrul pe care îl făceau în 
jur. Era prima dată în viață când Gwen făcea dragoste 
fără prezervativ şi avea de gând să savureze fiecare mo- 
ment. Era prima dată când făcea dragoste cu soţul ei şi 
nu doar cu un bărbat la care ajunsese să ţină... şi avea de 
gând să facă tot ce-i stătea în putinţă să-l satisfacă. 

Degetele lui puternice se înfipseră în șoldurile ei ca 
să o facă să se miște mai repede. Ea se strânse cu putere 
în jurul lui. 

- Îmi pierd controlul dacă faci așa, îi spuse el. 

Ea mai repetă gestul. 

El mugi și-și strecură mâna între ei, găsi punctul ei 
sensibil și o forță și pe ea să scoată un geamăt. Cada 
îngustă nu îi lăsa să se apropie mai tare de-atât, dar Neil 
reuși să o facă să ajungă la un orgasm exploziv în doar 
câteva secunde. O urmă și el în starea aceea de beatitu- 
dine, ţâșnind adânc în pântecul ei. 

Un cârcel ce i se puse la picior o făcu să se ridice de 
pe el mult mai repede decât i-ar fi plăcut. 

- Căzile astea nu sunt tocmai locul ideal ca să faci 
dragoste, spuse el în timp ce îi freca șoldul ca să îi ușu- 
reze durerea. 

- Sunt minunate când e vorba să faci curățenie. 

El izbucni în râs și se uită la podea. 

- Şi să dai cu mopul. 

Ea oftă. 

- Cred că ar trebui să facem curat pe aici înainte să ne 
retragem. Doar nu am vrea ca gazdele noastre să rămână 
cu așa o impresie proastă despre noi. 

Neil o ajută să se ridice din cadă și o înveli într-un 
prosop. Când plecă din baie ca să găsească ceva cu care 
să curețe pe jos, Gwen aruncă o privire în oglindă și se 
minună de cum arăta. 

„M-am îndrăgostit, deci.“ 

Cum naiba era să o lase acolo și să plece? „Eşti până 
la gât implicat în chestia asta, Mac! Până la gât.“ 

Făcuseră dragoste de atâtea ori în noaptea trecută 
şi în atâtea poziţii, că nu credea că ea va mai fi în 
stare să meargă a doua zi... dar fusese. Dăduseră uitării 
orice măsură de precauţie dat fiind că nu mai folosiseră 
prezervativ, dar spre surprinderea lui nu-i păsa deloc. 
Gândul că era posibil ca femeia asta să îi poarte copi- 
lul îl făcea să se simtă ca un zeu. Şi senzaţia era una 
complet nouă. 

Nu făcuse altceva decât să o oblige să se mărite cu el, 
să mintă ca să obţină ce voia. La un moment dat avea să 
îi mărturisească totul... după. 

Dimineaţă devreme îl sunase pe Rick să vadă cât de 
aproape era. Bărbatul parcursese distanţa într-un timp 
foarte bun şi acum era pe drum în sus pe munte ca să 
stabilească o tabără. Rick dăduse un telefon și pe numă- 
rul de fix al lui Neil în California ca să-i atragă atenţia 
nemernicului care îi urmărea. El și Rick trebuiau să se 
gândească la întregul scenariu. Corbul era posibil 
să aibă acces la un avion, ori chiar să se folosească de 
un zbor comercial, care avea să-l aducă acolo în câte- 
va ore. Pe de altă parte, era posibil şi să vină cu ma- 
şina. Era greu să-şi dea seama. În timpul acesta nu 
putea risca să ia legătura cu Gwen. Neil voia să-l facă pe 
Corb să creadă că el și Gwen se ascundeau împreună. 

O femeie singură și vulnerabilă era tocmai genul de 
tentaţie ce-l atrăgea pe bărbatul acesta, şi Neil avea să 
exploateze asta la maximum. 

Femeia aceea frumoasă aranjase pernele pe pat a treia 
oară în zece minute şi nu se pricepea deloc să-şi ascundă 
anxietatea. 

- O să fii în siguranţă aici. 

- Nu siguranţa mea mă preocupă. 

- Nu ai de ce să-ţi faci griji din pricina mea. 

- Prea târziu..., încercă ea să zâmbească. M-aş simţi 
mai bine dacă aș şti ce pui la cale. 

Gwen ridică una dintre perne şi și-o trase pe ge- 
nunchi, aşezată cum era pe marginea patului. 

-O să-i întindem o cursă, îl momim şi îl aducem în 
faţa justiţiei. 

Răspunsul era simplu şi clar, modul în care avea să fie 
înfăptuită chestia asta... nu prea. 

- Pare uşor. De unde ştii că te va găsi acolo? 

- Păi nu voi fi prea greu de găsit. 

- Şi crezi că nu-și va da seama de asta? Ar putea să se 
gândească la posibilitatea unei capcane şi să nu-şi facă 
deloc apariția. 

Mda, asta era într-adevăr o variantă. 

- Mă îndoiesc că se va întâmpla asta. Cu cât tipul ăsta 
stă mai mult ascuns, cu atât mai mulţi oameni îl vor 
căuta. Acum dacă tu ești la adăpost, nu are de ales decât 
să vină după mine. 

- În afară de situația în care renunţă. 

- Aș putea judeca mai bine probabilitatea să se întâm- 
ple-așa dacă aş ști exact ce are cu mine. Dar nu ştiu. Mă 
îndoiesc că va renunţa, Gwen. 

Se apropie de ea şi își scoase portofelul de la spate. 
Scoase din el o fotografie cu el şi unitatea lui înainte de 
ultima lor misiune. 

Ea îi luă fotografia din mână şi puse degetul pe o 
siluetă. 

- Ăsta eşti tu. 

Mai tânăr cu câțiva ani și cu mult mai puţin din gre- 
utatea lumii pe umeri. 

- Acesta este Rick, spuse el arătându-l pe bărbatul 
care se afla lângă el. Noi îi spunem Smiley. El este cel 
care vine cu mine să-l găsim pe tipul ăsta. 

Gwen arătă spre următorul militar. 

- Şi acesta cine e? 

- Acela era Billy. Cel despre care se spune că s-a 
sinucis. 

- Dar pare atât de tânăr. 

- Chiar era. 

Acum însă, era mort. 

- Acela este Mickey... singurul dintre ceilalți care mai 
este în viață azi. 

- Ştii unde se află? 

- Nu, informaţia asta e strict secretă, şi nu am nici cea 
mai mică idee. Aceștia erau Boomer și Robb. 

Din ei nu mai rămăsese suficient încât să se aducă 
înapoi acasă pentru înmormântare, dar nu îi spuse asta 
lui Gwen. 

- Linden a murit chiar înainte să se termine totul. 
Erau niște tipi extraordinari. l-am dezamăgit o dată și 
nu mai pot face asta. 

Gwen îşi puse mâna pe braţul lui. 

- Sunt sigură că nu te socotesc pe tine vinovat. 

Cineva din misiunea aceea îl socotea pe el vinovat... 
pe ei toţi. 

- Eu am condus operaţia aceea, Gwen. Eu am fost 
responsabil pentru moartea lor. 

Ea își îndreptă spatele şi se uită la el hotărâtă. 

- Chiar așa? Ai apăsat tu pe trăgaci? l-ai aruncat tu 
dintr-un avion fără paraşută? 

- Nu. 

- În cazul ăsta nu vreau să te mai aud cum că ai fost 
tu de vină pentru nenorocirea care li s-a întâmplat. 
Dacă superiorii tăi te-ar fi socotit vinovat, te-ar fi băgat 
la închisoare, și în mod evident nici vorbă de așa ceva. 

E timpul să te ierţi și tu pentru ce s-a întâmplat, Neil. 
Odată ce reușeşti să faci asta vei putea să-ți continui 
viața. Dacă nu, vei aduna nopţi de insomnie, una 
după alta, până ce vei ajunge să sari ca ars la cel mai 
mic zgomot. 

li descria în amănunt existența lui de până atunci... 
de până la ea. 

- Cum de ești atât de deșteaptă? întreba el. 

Îi luă mâna și îi sărută dosul palmei. 

- Școala Prinţeselor. Face parte din programă, spuse 
ea izbucnind uşor în râs. 

O sărută cald şi moale ca şi cum își lua rămas-bun. 

-O să-ți fie bine aici. Rămâi în bază, îi repetă. Și nu 
ieşi din casă neînsoțită. 

- Când crezi că te întorci? 

- În maximum câteva zile. 

Și pentru că trebuia să îi ofere ceva în cazul în care nu 
se înapoia, mai adăugă: 

- Dacă nu mă întorc într-o săptămână... Chuck o să 
ia legătura cu Blake. 

Zâmbetul de pe faţa ei păli. 

- O să te întorci. 

„Sau o să mor încercând.“ 


Blake stătea alături de prietenul lui cel mai bun, Car- 
ter, și se uita prin geamul-oglindă în timp ce Dean și Jim 
îl interogau pe amărâtul acela de puști căruia i se pusese 
pata pe Karen. La mai puţin de zece minute după ce 
începuseră, Blake își dădu seama că nu avea nici în clin, 
nici în mânecă cu nimic. 

-Nu e el. 

Carter clătină din cap. 

- Așa e. 

În cele din urmă Juan își dăduse seama despre ce era 
vorba și începuse să se precipite. 

- De ce, e cineva care vrea să-i facă rău domnișoarei 
Jones? Credeţi că eu aş fi în stare de așa ceva? 

-Nu știm, Juan. Ce-ar fi să ne spui tu? întrebă Jim. 

- E ca şi mama noastră. 

- Mama? se miră Dean. 

- OK, poate că nu mama. Mai degrabă ca o mătuşă, 
dar oricum, e ca și cum ar face parte din familie. Dacă e 
cineva care vrea să-i facă rău, ar trebui să vă duceţi să 
o protejaţi în loc să staţi aici de vorbă cu mine. 

Blake se întoarse cu spatele spre oglindă. 

- Suntem deja acolo, puştiule. 

Carter clătină din cap. 

- Pierdere de timp. Poate avem noroc şi-l prindem 
după imaginile de pe camerele de filmat odată ce intră 
în funcţiune. 

- Ce porcărie! Mă enervează teribil că Neil nu e aici. 

Atunci măcar ar avea un motiv în minus pentru care 
să-și facă griji. 

Dean ieși din camera de interogatoriu şi intră în 
încăperea lui. 

- Nu el. 

- Am văzut. 

- Sunteţi gata să luaţi la mână lucrurile lui Neil? 

Lui Blake nu-i plăcea deloc să invadeze intimitatea 
omului în felul acela, dar nici nu avea de ales, nu? Își 
trecu degetele prin păr. 

- Trebuie să existe undeva un indiciu cu privire la 
locul în care se află, spuse Carter. 

Blake ieși ca o furtună din încăpere. 

- Hai să terminăm odată cu chestia asta. 

Dean îi conduse până la ieşirea din secţie. 

- Vin şi eu într-o oră. Am câteva fire pe care vreau să 
le urmăresc mai întâi. 

Pe drumul înapoi spre Malibu, Blake îi dădu lui 
Carter o veste bună. 

- Samantha e însărcinată. 

Carter se roti pe scaun și-și scoase ochelarii de soare. 

- Pe bune? 

- Am vorbit ceva timp despre chestia asta. 

Blake intră pe autostradă şi se amestecă în traficul 
dens de pe şoseaua imensă ce traversa California. 

- Din câte se pare, aţi făcut mai mult decât doar să 
vorbiti. 

Blake zâmbi amintindu-și nopţile în care, într-adevăr, 
nu prea vorbise cu soția lui. 

- Are preţuri matinale oribile. Vreau să termin odată 
cu mizeria asta ca să mă pot întoarce la ea. E singurul 
motiv pentru care am fost de acord să mă bag în lucru- 
rile personale ale lui Neil. 

- Îmi dau seama. Neil e un tip discret. Dar când o 
ștergi așa, cine ştie unde, şi te gândeşti că un criminal 
e pe urmele tale, nu ai cum să anticipezi ce se va petrece, 
Neil nu s-ar aștepta din partea ta să stai liniștit şi să nu 
faci nimic. 

-S-ar aștepta din partea mea să am încredere în el. 

Carter își puse din nou ochelarii de soare la ochi. 

- Dacă s-ar confirma măcar în parte ipoteza că cineva 
le-a pus gând rău lui Gwen și lui Neil, ar fi cu siguranță 
mult mai uşor să ai încredere în omul ăsta. 

Odată ajunși la domeniul lui, Blake şi Carter intrară 
în casa lui Neil. De fapt, casa reproducea la scară mică 
și ca stil, şi ca structură reşedinţa principală. Mobilierul 
redus ca număr și dimensiuni era potrivit pentru a sati- 
sface nevoile unui burlac. Una dintre încăperi era dedi- 
cată monitorizării reședinței principale și a locuinţei lui 
Gwen şi Karen în Tarzana. Cealaltă era un dormitor cu 
câteva piese de mobilier. Și deși micuța bucătărie avea 
tot ce îi trebuia ca să hrănească o familie, singurele apa- 
rate ce păreau a fi fost folosite erau frigiderul și cuptorul 
cu microunde. 

În living se aflau o canapea de piele şi un şezlong, 
alături de un televizor cu ecran plat prins pe perete. 

- De unde începem? 

- Eu mă duc în birou, îi spuse Blake lui Carter. lar 
uu, în dormitor. 

Carter o luă după colț şi apoi intră în dormitorul lui 
Neil. 

- Ce căutăm mai exact? 

- Orice chestii personale. Adrese ale unor prieteni 
sau membri de familie. 

- Dar părinţii lui nu au murit? 

Blake se așeză pe scaunul lui Neil și deschise primul 
sertar al birului. 

- Ba da... dar îmi amintesc că spunea ceva despre o 
bunică. 

Sertarul nu conţinea decât lucrurile obișnuite. Pi- 
xuri, carneţele, facturi vechi și bonuri pentru tot felul 
de produse. 

- Dacă Neil ar avea impresia că i-a pus gând rău cine- 
va, nu cred că ar pune în pericol pe vreun membru al 
familiei sale în felul acesta. 

- E-adevărat, dar bunica ar putea să aibă habar unde 
a plecat Neil ca să o pună la adăpost pe Gwen şi să pună 
mâna pe criminal. 

- Asta crezi că a făcut? 

- Păi doar nu crezi că are de gând să fugă toată viaţa. 

Următorul sertar conţinea dosare privitoare la echipa- 
mentele cumpărate și softurile de actualizare. Mai erau 
şi dosare printate ale angajaţilor, ceea ce îi dădu de gân- 
dit lui Blake. De ce să tipărească toate chestiile astea? De 
ce să nu le țină pe un hard de computer? 

În timp ce mintea îi lucra trecând în revistă diferite 
posibilităţi, întoarse spre el monitoarele computerelor 
şi aşteptă să se deschidă. Peretele de monitoare lumină 
încăperea cu imagini din casa din Malibu și Tarzana. 
Blake apăsă pe simbolul pentru ecranul principal și 
mută imaginile. În fiecare fereastră deschisă se deschi- 
dea și fişierul audio al încăperii respective. În casa din 
Malibu, de exemplu, Mary se afla în bucătărie, îngânând 
un cântecel. 

Telefonul de pe biroul lui Neil începu să sune, și 
Blake se întinse să-l ridice. 

- Alo? 

- Dillon sunt, domnule Harrison. Am observat că a in- 
trat cineva pe frecvenţa lui Neil şi urmăreşte. S-a întors? 

- Nu. Sunt doar eu aici. 

- Aha. Şi aveţi vreo veste? 

- Nu, deloc. Dar tu? 

- Nimic. Scuze de deranj, domnule Harrison. 

Înainte ca Dillon să apuce să închidă, Blake îl opri. 

- Stai puţin, Dillon. Înainte să plece Neil... ți s-a părut 
cumva ceva ciudat la el? Ceva ieșit din comun? 

- Păi... da, era cumva mai cu capsa pusă decât de obi- 
cei. Deşi nu sunt sigur că asta e ceva ieșit din comun. 
Mereu lucra foarte mult și nu mi-a cerut să preiau prea 
multe din sarcini nici măcar când dumneavoastră și 
doamna Harrison aţi fost plecaţi. 

Ceea ce nu părea deloc altfel decât obişnuit pentru 
Neil. 

- Ai reușit să dai de microfoanele despre care vor- 
bea el? 

- Nu, din păcate. Cu siguranţă însă, la casa din Tarza- 
na erau interferenţe. Ceva era clar în neregulă. 

- Ca și cum ar fi fost plantate acolo. 

- Mi-aș dori să pot afirma cu siguranță asta. Pur și 
simplu, ceva era în neregulă. 

De fapt, totul părea ciudat, 

- Mulţumesc, Dillon. 

- Nici o problemă. 

Blake închise telefonul și continuă să cerceteze biroul. 
Nici urmă de chestii personale. Doar teancuri de dosare, 
facturi și fişe. 

Carter intră în încăpere cu o poză în mână. 

- Am găsit asta. 

Era o poză 16x25 cm înfăţişându-l pe Neil și câţiva 
dintre-camarazii lui din infanteria marină. 

- Neil pare și mai plin de mușchi aici. Ceea ce nu-mi 
imaginam ca fiind posibil. 

Carter izbucni în râs. 

- Ai mai văzut poza asta? 

- Nu. Nu îi place să vorbească despre partea asta a 
trecutului lui. În afară de o singură dată, într-un bar. 

- Crezi că ăştia sunt oamenii care au murit? 

Blake luă poza și privi cu atenţie fiecare față. Ochii îi 
zăboviră mai mult la figura lui Neil și la încă una ce i se 
părea familiară, doar că nu ştia de unde. 

-Se poate. Nu au murit toți. Doar câțiva. 

Dar care? 

- Te-ai gândit să ceri cuiva să-ți facă un serviciu ca sa 
afli care-i treaba asta cu Corbul? 

Carter se sprijini de birou. 

- Sunt o grămadă de misiuni secrete care se întreprind 
în fiecare an peste hotare. lar celor din armată nu le 
place deloc să vorbească orice neavenit vrute și nevrute 
despre misiunile lor secrete. Şi deși sunt guvernator, în 
privinţa asta sunt doar un „neavenit“. Dacă ne epuizăm 
resursele și nu aflăm nimic despre Neil şi Gwen, atunci 
abia o să sun ca să cer favoarea asta. Nu vreau să stârnesc 
mai multe valuri decât e cazul şi să-l împing pe Neil în 
faţa unei curţi marţiale fiindcă e el paranoic. Măcar atâ- 
ta lucru îi datorăm. 

Blake era de acord. 

- Cioc, cioc? se auzi Dean intrând în casa lui Neil. 

- Aici suntem. 

Apăru Dean făcându-şi vânt. 

- M-am săturat până în gât de căldura asta, spuse el. 
Aţi găsit ceva? 

Blake îi dădu poza lui Dean şi ridică din umeri. 

- Doar o poză și niște facturi. 

- Tot timpul uit cât de mare e Neil, spuse Dean. 

- Mda, nu prea sunt multe chestii care ar putea să-i 
stea în cale. 

Dean lăsă poza să-i cadă pe birou. 

- Ei bine, am dat de un fir. 

Blake își îndreptă spatele. 

- Ce? 

- Din câte se pare, Neil a fost nevoit să folosească 
un card. 

- Unde? 

- Colorado Springs. 

-Credeam că Karen zicea ceva de Canada, spuse Car- 
ter evident confuz. 

- Ei bine, în afară de cazul în care au zburat cu avio- 
nul în Colorado, caz în care am fi aflat deja ceva până 
acum, nu s-au apropiat de graniţă. 

Zâmbetul încrezut al lui Dean îl scoase din sărite 
pe Blake. 

-Ce mai este și nu ne spui? 

- Vreţi să ghiciţi pentru ce anume a folosit Neil 
cardul? 

- Pentru hotel? întrebă Carter. 

- Pentru o maşină de închiriat? sugeră Blake. 

Dean clătină din cap. 

- Muniţie? 

Dean zâmbi și se uită fix la Blake. 

- Pe un inel cu un diamant mare și foarte scump. 

Blake simţi din nou cum i se goleşte tot capul de 
sânge. 

- Poftim? 

Înainte ca Neil să părăsească baza, confiscă, adună, 
cumpără și făcu rost în orice alt mod posibil de toate 
lucrurile ce s-ar fi putut dovedi utile pentru ca el și Rick 
să-l prindă pe Corb şi să reziste cât îl aşteptau. Învăţase 
în armată tot ce era de învățat despre cum să supravie- 
țuiască pe cont propriu şi cum să prindă un criminal. 
Singura diferenţă era că de data asta nu ştia cu cine avea 
de-a face. 

Poate că Rick reușea să facă lumină în privinţa asta. 
Ori împreună aveau să-i dea de capăt. 

Cu toate acestea, în timp ce Neil urca pe munte, se 
uită tot timpul în oglinda retrovizoare făcându-şi griji 
în legătură cu ce lăsase în urmă. Chuck avea să se în- 
grijească de tot. Gwen era în siguranţă. Soţia lui era 
în siguranţă. 

Zâmbetul de pe faţa lui se făcu și mai mare. Soţia lui. 

Ajunse în tabără cu mult înainte de a se lăsa întune- 
ricul. Parcă mașina destul de departe de locul unde își 
stabilise baza și se apucă să aranjeze baza secundară în 
care să se retragă în caz de nevoie. Un mic deal se înăl- 
ţa deasupra locului ales, un post de observaţie perfect 
unde să stea fie el, fie Rick. 

Acum se așeză acolo cu un binoclu în mâini ca să 
cerceteze împrejurimile. Nu trecu nici oră şi observă o 
siluetă urcând încet spre tabără. Nu-i luă nici un minut 
să-şi dea seama că era Rick. Aşteptă până ce Rick încon- 
jură întreaga tabără și se întoarse apoi spre mașina lui. 
Iar când Rick se înapoie la locul respectiv, Neil cobori 
dealul, fără a-și face vizibilă prezenţa. - 

Se mişcă până în spatele prietenului lui fără a face 
nici cel mai mic zgomot. 

- Mă întrebam când o să apari. Am crezut c-o să stai 
toată noaptea acolo sus, zise Rick fără să se întoarcă. 

Rick se pricepuse mereu de minune să detecteze duş- 
manul sau, în cazul de faţă, prietenul care se strecura în 
spatele său. 

- Cum m-ai văzut? 

Neil trecu în faţa colegului lui și-i întinse mâna. 

- Am venit cu o oră înainte să vii tu. Am plecat de 
pe deal și am coborât pe partea cealaltă, lângă pârâu şi 
am aşteptat. 

Neil izbucni în râs. Rick executase exact aceeași ma- 
nevră ca el. 

- Mă bucur să te văd. 

Ceea ce era exact şi în mintea lui Neil. Vorbiră câte- 
va minute despre drumul până acolo, despre vreme... 
la dracu”, orice în afară de motivul pentru care se 
aflau acolo. 

- Avem treabă de făcut dacă vrem să punem mâna pe 
tipul ăsta, spuse Neil în cele din urmă. 

- Până la urmă ai idee cine e? 

Neil clătină din cap supărat. 

- Mi-aş dori eu! Cred că e militar. 

- Şi ştie despre Corb. 

- Ori poate i s-a povestit despre Corb. 

Lui Neil nu îi plăcu versiunea asta. 

- Ceea ce sugerează că mai este implicat cel puţin 
încă cineva. 

- Da, şi cineva-ul ăsta fie coordonează toată acțiunea 
din altă parte, fie este alături de celălalt pe urmele noas- 
tre, spuse Rick dând din cap înspre cort. Ne facem aici 
tabăra pentru noapte? 

- Cel puţin o parte din tabără. Nu are rost să ne sta- 
bilim prea confortabil. 

- Nici nu cred că poate fi vorba de ceva confortabil 
până nu-l prindem. 

Neil își lăsă jos rucsacul și-și dădu jos jacheta. 

- Deci chiar crezi că sunt implicaţi doi inşi? 

- Cred că trebuie să luăm în calcul această posibilita- 
te, Ar fi fost nevoie de ceva efort să-l doboare pe Billy. 
Chiar dacă a fost implicată o femeie. Nu erau prea multe 
chestii care să-l dea peste cap. 

- Trebuie să pătrundem în mintea lui dacă vrem să 
reușim ceva, concluzionă Rick. 

- Am supravieţuit în Orientul Mijlociu. Nu am de 
gând să crap în propria curte. 

Nu, mai ales acum când avea atâtea motive pentru 
care să trăiască, 

- Dar iubita ta? 

- E în siguranţă, 

Şi din motive pe care nu putu sau nu vru să le identi- 
fice, nu comentă cu Rick mai multe în legătură cu locul 
unde se afla. 

- Mie tot nu-mi vine să cred că ai o iubită, spuse Rick 
zâmbind larg. 

- Nici mie. 

Rick pufni şi îl bătu prietenește pe Neil pe spate. 

- Nu știu tu, dar eu, unul, nu pot să dorm fără o 
femeie lângă mine. 

Neil ezită. 

- Cunosc sentimentul. 

- Acum sunt mai bine. Dar amintirile nu mi se şterg 
însă. Cred că au avut efectul ăsta asupra noastră, a tutu- 
ror şi de asta am plecat. 

- Mickey a rămas, îi aminti Neil. 

- Mickey era doar un puști. Nu era prima lui misiune? 

-A doua. Cel puțin cu trupele de operaţii speciale. Mai 
fusese o dată în Afghanistan înainte să ne întâlnească. 

Rick îşi desfăcu rucsacul şi-l așeză pe bucata de ne- 
opren pusă pe jos. Şi potrivi sub cap ca pe o pernă și 
se întinse. 

- Mickey era maleabil. Era exact ceea ce-și dorea ma- 
iorul în echipa lui. Şi-a luat decorația, Inima Purpurie, 
a băgat-o într-o cutie şi a trecut mai departe la misiunea 
următoare. 

Uitase despre rana lui Mickey. La dracu”, ce ghinion 
avusese! 

Neil se aşeză lângă urmele focului de tabără pe care îl 
împărțise cu Gwen doar câteva nopți mai înainte. 

- Şi noi eram maleabili. 

- Până i-am văzut pe ai noştri făcuți bucăţi. Asta se 
pare că dăunează grav maleabilităţii. 

- Şi pentru ce? Nu s-a pus capăt războiului... nici mă- 
car nu a calmat luptele pentru o zi. 

Din cauza aceasta plecase Neil. El şi echipa lui primi- 
seră sarcini în bază pentru o perioadă scurtă, după care 
li se îngăduise să dispară. 

Ceea ce nu se mai pomenise. 

- Te-ai întrebat vreodată de ce maiorul Blayney ne-a 
lăsat pe toți să plecăm? 

- Nu mi-am pus problema asta. M-am gândit că și-a 
dat seama că nu funcționam cum trebuia, cum avea 
el nevoie. Pentru majoritatea, era la fel de apropiat ca un 
membru al familiei. 

Sau, cel puţin pentru Neil. 

- Mă întreb dacă el ştie cine e în spatele acestei po- 
veşti. Doar el îi cunoaște pe cei de deasupra lui care 
au dat ordinul. 

Neil știa deja că Chuck habar nu avea. 

- Tu crezi că ar putea fi cineva cu un grad mai mare? 

-Nu ai de unde să știi că nu e. 

- De ce s-ar deranja atunci să lase simboluri în urmă? 
De ce s-ar complica să pună mâna pe femei ca să ne facă 
nouă un rău? 

Rick clătină din cap. 

- Ai dreptate. E o chestie personală. Cineva vrea să se 
răzbune pe noi pentru că am supravieţuit. 

- Dacă aş crede în fantome, aș fi convins că de vină 
e unul dintre Boomer, Robb ori Linden. 

Neil îşi trecu degetele prin barbă. 

- Asta e problema noastră. Ne vine foarte greu să cre- 
dem ceva ce nu putem vedea. Așa eliminăm din start 
fantomele. 

Doar că fantomele din trecut amenințau să îi prindă 
din urmă... pe toți. 

- Deci, care este planul? întrebă Rick. 

- Mai întâi vedem dacă mușcă momeala Corbul și 
vine după noi aici. 

Rick se uită în jur. 

- Un lunetist bun ne-ar termina cât ai zice peşte în 
locul ăsta. 

Neil era de acord. 

- Doar că omul nostru trebuie să facă să pară că a fost 
un accident. Un glonţ în cap nu are cum să dea impresia 
asta, Dacă suntem găsiţi morți sau dispărem vor începe 
să fie puse întrebări. Dacă e cineva care a pus la cale 
executarea noastră, cu siguranţă nu va dori asta. Nu e 
ca şi cum am fi în continuare pe teritoriu inamic și nici 
măcar nu mai suntem în armată. Nu putem fi daţi la o 
parte ca simple victime colaterale. 

- Şi-atunci, dacă nu apare Corbul aici? Sau dacă apare 
și nu e singur? 

- O să-l vedem noi înainte să ne vadă el pe noi. Deja 
am pus senzori pe drumul care duce încoace. Vom şti 
în clipa în care orice mai mare decât un căţel trece pe 
acolo. Şi dacă nu apare aici, atunci o ştergem şi pornim 
noi în căutarea lui. 

Rick ridică dintr-o sprânceană. 

- Ai adus câteva din vechile noastre jucării, nu-i așa? 

- Şi vechi, și noi. 

- Am adus și eu jucării. 

Rick scoase o pereche de ochelari cu infraroșu, mai 
multe arme, explozibili și chiar și câteva instrumente di- 
versioniste... fumigene, grenade lacrimogene. 

Neil scoase două perechi de căști și umblă la canale 
ca să le sincronizeze. 

- Poftim, zise el întinzându»i o pereche lui Rick. Ca să 
pot să-ţi șoptesc în ureche. 

Rick îi suflă un pupic. 

- Nu am crezut că îţi pasă. 

Așa da. Era mult mai bine să fii vânător decât vânat. 
Acum nu mai era nevoie decât de pradă. 


- Trebuie să-ți găsim ceva de făcut, îi spuse Ruth 
lui Gwen după prima cină fără Neil în casă. Să aştepţi 
ca soţul să revină în bază poate fi socotit drept dificil în 
cel mai bun caz. 

- Nu am nevoie decât de o ocupaţie. 

Dacă ar fi fost acasă, ar fi planificat totul pentru 
nunta ei cu Neil, o nuntă așa cum se cuvenea. Poate 
ar fi lucrat cu Eliza și Samantha ca să aibă o ceremonie 
dublă de reînnoire a jurămintelor. Orice care să îi 
alunge gândul de la faptul că Neil plecase în urmărirea 
unui criminal. 

- Aş avea nevoie de ceva ajutor în grădinița mea de 
flori. Poate că mâine... 

- O, da... te rog. Orice. 

Ruth o bătu ușurel pe mână. 

- Am nişte bulbi de plantat și mereu sunt buruieni 
de plivit. 

- Munca fizică mi-ar prinde mai bine decât niște acti- 
vități intelectuale în momentul ăsta. 

- Avem o colecţie de filme pe care le poţi vedea; 
majoritatea sunt documentarele despre război pe care 
maiorul le vizionează din când în când, iar şi iar. 

- Mă îndoiesc că ar reuși să-mi alunge gândurile 
negre. 

-Mai am şi o mică bibliotecă. 

Lui Gwen îi străluciră ochii. 

În birou, ascunse în spatele unui corp de bibliotecă 
cu uşi, Ruth o îndemnă pe Gwen să-şi aleagă ce voia să 
citească în timpul şederii acolo. 

- Eu citesc de toate, de la polițiste la romane de 
dragoste. Trebuie să fie ceva acolo care să te intereseze 
şi pe tine. 

Erau peste trei sute de cărți. 

- Ai o adevărată colecţie. 

- Am împachetat multe dintre ele. Sper ca în noua 
noastră casă să-mi pot face o cameră bibliotecă. Lui 
Charles îi place ordinea și nu i se pare că e ordine 
dacă se văd cărți așezate pe o etajeră. Dacă am avea 
însă o încăpere specială de la început, nu ar avea de ce 
să obiecteze. 

Cu cât Gwen o asculta mai mult pe Ruth vorbind, 
cu atât soțul ei i se părea mai obsedat de control. 

- O bibliotecă așa cum trebuie e un element de mare 
valoare în orice casă. La urma urmei, nu toată lumea stă 
să se uite la televizor. 

- Sunt complet de acord. 

Gwen scoase câteva cărți de pe raft și aruncă o privire 
la coperte înainte să le întoarcă să citească descrierile 
de pe spate. Una era clar de dragoste, ceea ce îi plăcea, 
doar că să citească despre iubitul altcuiva în timp ce al 
ei era departe nu-i convenea defel. Puse la loc pe raft 
cartea cu coperte mov şi o ţinu pe cea care se anunţa 

a fi o enigmă medicală. Mai scoase câteva și observă că 
în spatele cărților era ascuns ceva. 

O fotografie înrămată a unei tinere perechi. Zâm- 
beau și din câte se părea se aflau pe veranda casei fa- 
miliei Blayney. 

- O, unde ai găsit aia? întrebă Ruth apărând brusc 
lângă ea. 

- În spatele cărților. 

Ruth îi luă poza din mâini și oftă. 

- Ea este fiica noastră... şi un fost prieten de-al ei. Cre- 
deam că am aruncat-o. 

Gwen se mai uită o dată la fotografie. Se vedea ase- 
mănarea dintre Ruth şi fiica ei. Bărbatul era tuns ca un 
militar, dar în loc de uniformă, purta o pereche de blugi 
și un tricou. 

- Par fericiţi, spuse Gwen. 

- Chiar erau. Eu și Charles chiar am crezut că până la 
urmă se vor căsători. 

- Şi ce s-a întâmplat? 

- El s-a schimbat după ce s-a întors dintr-o misiune. 
Annie a rupt-o cu el. Charles a fost groaznic de supărat 
timp de luni întregi. A încercat să o facă pe Annie să se 
răzgândească, doar că ea nici n-a vrut să audă. 

- Dar tu ce părere ai avut despre despărțirea lor? 

- Eu voiam doar ca fetiţa mea să fie fericită. Am în- 
țeles de ce își dorea altceva pentru viaţa ei în loc de un 
militar capricios şi cu toane. Nu este întotdeauna foarte 
ușor să trăieşti cu ei. 

Ruth se uită spre ea și-și duse mâna la buze. 

- Of... îmi pare rău. Sunt sigură că Neil nu este de- 
loc așa. 

Gwen zâmbi. 

- Ba sigur că e. Ceea ce mi se pare absolut înduio- 
şător şi vulnerabil la el. Nu mă simt deloc afectată de 
remarca ta. 

- Ei bine, Annie a vrut altceva. 

Ruth puse la loc poza pe raft şi îngrămădi cărți în 
faţa ei. 

- Poate că vrea Charles să păstreze asta. Eu o să mă 
prefac pur și simplu că nu am văzut-o. 

În afară de asta, oare ce altceva se mai prefăcea Ruth 
că nu văzuse? 


Nişte păsări moarte nu aveau să o mai ţină departe de 
copii. În plus, dacă nu le explica de ce poliţia se ameste- 
ca în treburile lor personale, avea să piardă tot terenul 
pe care îl câștigase cu ei. 

Karen ignoră umbra virtuală pe care Michael și Dean 
insistaseră să o pună după ea. Acesta o conducea de 
colo, colo, ca pe un copil, în timpul zilei și pleca numai 
dacă Michael venea acasă seara. Altfel, el sau un alt coleg 
dormeau în camera de oaspeţi. 

Bărbatul nu era la fel de mare precum Neil, dar avea 
aceeași stare de spirit optimistă. Asta pe lângă mutra pre- 
ocupată și privirea piezișă din care nu o scăpa niciodată. 
Ce naiba îi plăcea lui Gwen să aibă un bărbat tot timpul 
după coada ei aşa, Karen nu avea să priceapă vreodată. 

Deși Karen ştia că nu ocupația bărbatului o atrăsese 
pe Gwen, ci bărbatul însuși. Cu siguranţă spera că pri- 
etena ei avea parte de sex al dracului de bun. Poate că 
atunci când reușeau în sfârșit să-şi scoată capetele dintre 
așternuturi aveau să-și dea seama că nu-i urmarea nimeni 
şi se întorceau acasă. Karen de-abia aștepta o discuţie 
intimă cu prietena ei cea frumoasă şi cuminte, 

- Încearcă să nu-i sperii pe copii, îi spuse Karen 
bodyguard-ului. 

Acesta se uită în jur şi o urmă în club. 

Ea cercetă camera din ochi, în căutarea lui Juan. Când 
nu dădu de el, încercă să-și ascundă dezamăgirea. 

- Domnişoară Jones! strigă Amy alergând spre ea şi 
îmbrățișând-o. 

Karen o strânse în braţe şi îi zâmbi. Îi iubea pe copiii 
aceștia și îi fusese dor de ei. 

-Ce mai faci, drăguţo? 

- Am luat un zece la testul la algebră. 

Karen bătu palma cu ea în aer. 

- Ce veste bună! 

Apărură şi alți copii care o îmbrățişară spunându-i cât 
de tare le fusese dor de ea. Ea își puse geanta pe cate- 
dră şi se uită la lucrările împrăștiate acolo pentru copii. 
Fiecare era la alt nivel, dar se părea că toți avansaseră 
considerabil cu învățătura cât lipsise ea. 

- V-aţi întors de tot? 

- Sigur. 

În afară de cazul în care omul cu păsările revenea. 
Doar că păstră pentru ea ideea asta. 

- Acum câteva zile a venit un poliţist care a pus între- 
bări despre dumneavoastră. 

Karen ridică din umeri. P 

- Da, e un prieten de-al meu. Îmi pare rău pentru 
asta. 

- S-a întâmplat ceva? întrebă Steve, care fusese tot tim- 
pul tăcut. 

- Din câte se pare cineva vrea să mă sperie. 

Fetelor le pieri zâmbetul de pe buze, iar băieții ciuliră 
urechile. 

- De asta l-au dus pe Juan la poliție ca să-l interoghe- 
ze? întrebă Steve. 

Cu o voce răstită. 

Printre adolescenţi bârfele circulau iute. 

- Poliţia a vorbit cu o mulțime de oameni. Îmi pare 
rău că au trebuit să vină şi aici. 

- Sunteţi aici tot timpul. Poate s-au gândit că vreunul 
dintre noi o fi văzut ceva, 

Amy era precum copilul mijlociu dintr-o familie, în- 
cerca întotdeauna să găsească o cale de mijloc pentru a 
aplana conflictele dintre extreme. 

- Deci, cine e malacul de la ușă? 

Karen se răsuci din fața expresiei disprețuitoare a lui 
Steve. El şi Juan erau prieteni şi în mod evident băia- 
tului nu-i plăcuse defel că poliţia îl luase la întrebări 
pe acesta. 

- E bodyguard-ul meu. 

- Pe bune? 

- Nu cred că voi avea nevoie de el prea mult. Doar 
până ce va fi prins tipul care mă urmăreşte. 

- Mamă... domnişoară Jones! Nu vă e teamă? 

- Mi-a fost la început, Amy, Acum sunt doar furioasă. 
Ştii cum e? Mă întreb cum naiba a îndrăznit cineva să 
încerce să se joace cu mintea mea. 

Steve se uita când la ea, când la bodyguard. 

- Nu aveţi nevoie de un bodyguard aici, spuse Steve. 
Putem avea noi grijă de dumneavoastră. 

Karen zâmbi. 

- Poate reușiți să-l convingeţi pe Juan să se întoarcă. 

Steve ridică din umeri. 

- Poate. 

Mai mult decât atât nici nu putea cere Karen. 

Gwen îşi întinse spatele ignorând durerea provocată 
de grădinărit. Măcar dacă era obosită, în noaptea aceea 
avea să reușească să se odihnească. Căci dacă se tot sucea 
în pat visând la soţul ei, întrebându-se pe unde era şi ce 
făcea, nu îi rămânea deloc timp de odihnă. 

Ca să înrăutățească lucrurile şi mai tare, la puţin timp 
după ce se apucase împreună cu Ruth să refacă grădinița 
de flori, apăruse un telefon din partea lui Annie che- 
mând-o pe Ruth degrabă în Florida. Un telefon cum c-ar 
fi fost bolnavă sau cel puţin așa spusese Charles. 

Acum rămăseseră numai ea și Charles în casă. 

Lui Gwen nu îi plăcea deloc aranjamentul acesta. 
Bărbatul o supraveghea, doar că nu o privea niciodată 
în ochi. Ridică şi acum capul uitându-se spre casă și îl 
văzu la geam privind-o. El lăsă perdelele în jos, dar nu 
se mișcă de acolo. 

„Nu face altceva decât să-l ajute pe Neil.“ 

Neil... care era plecat de aproape douăzeci și patru de 
ore. Douăzeci şi patru de ore lungi și însingurate. 

„Poţi face asta.“ 

Peste umărul ei, el o urmărea în continuare. 

„Poţi face asta! E vorba doar de câteva zile.“ 

Își înfipse mâinile în pământ la loc şi începu să tragă 
de niște buruieni încăpățânate. 


- Ei, măcar nu plouă, spuse Rick în căști de la trei 
sute de metri distanță. 

Neil privi copacii care se legănau în vântul ce se por- 
nise dintr-odată. 

- Ai grijă ce spui. 

Nu era ieșit din comun ca furtuni de vară târzie să se 
stârnească din senin și chiar să toarne cu găleata înainte 
de a se îndrepta spre est. Erau pregătiţi pentru orice. Așa 
cum le stătea bine celor din infanteria marină. 

În interiorul cortului, unde nici unul dintre ei nu 
avea de gând să doarmă, era un dispozitiv pe care numai 
cineva cu ochelari de termoviziune ar fi putut să-l detec- 
teze. Pietre fierbinţi din focul de tabără fuseseră puse 
într-o geantă cu pereţi dubli ce radia căldură în exterior 
şi ar fi putut face pe oricine avea echipamentul potrivit 
să creadă că înăuntru dormea cineva. Delușorul pe care 
era cocoțat Neil avea în spate o stâncă cu o înălțime de 
vreo sută de metri. Ar fi fost imposibil să o escaladeze 
cineva ca să ajungă la el. Într-un cuvânt, era prins într-un 
canion în care se putea pătrunde numai din două părți. 
Rick observa partea de nord-est, în timp ce Neil suprave- 
ghea orice urmă de activitate dinspre sud-est. 

- Nu ți se pare uneori că stăm aici şi așteptăm degeaba? 

- Crezi că Billy La terminat? 

-La dracu’, nu, se auzi șoapta aspră a lui Neil răsu- 
nânduii în ureche. 

- Corbul va veni. 

-Va ști că îl aşteptăm. 

Neil își îndreptă ochii acoperiți de ochelari spre locul 
unde se afla Rick și cercetă totul în jur. Nimic. 

- Va şti că eu îl aştept. Din câte se pare, tu ești abia 
următorul pe lista lui. 

- Eşti în continuare convins că nu vine cu pușca 
scoasă? 

- Nu, în afară de cazul în care şi-a schimbat motivaţia. 
Și singura situaţie în care i s-a schimbat motivaţia e dacă 
are impresia că l-am identificat. 

Vântul bătea în jurul pinului uriaș de deasupra lui 
făcându-l să scârțâie. 

Vânt blestemat. 

Pe cerul întunecat nu se vedea nici măcar o frântură 
de lună. Nu trecuse prea mult de când stătuse afară ui- 
tându-se la stele şi împărtăşindu-i lui Gwen visurile lui 
din copilărie. Ura că trebuise să o lase și să plece. Ar fi 
urât însă și mai tare să ştie că se afla aici cu el. 

- Crezi că poţi să aţipeşti vreo oră? întrebă Rick. 

- Poate. 

- Hai că eu mă retrag și rămân de planton. 

Neil se ghemui la loc pe stâncă în timp ce Rick se 
duse să-și ocupe poziția. O oră de somn cine ştie unde 
şi încă una în altă parte era tot ce reușea fiecare dintre 
ei să aibă parte pe teren. lar cu o noapte în urmă, 
Neil nu avusese cum să facă nici măcar asta. Între grijile 
pe care și le făcea pentru Gwen şi nevoia fizică de ea pe 
de-o parte și întrebările pe care și le punea în legătură cu 
Rick și cu faptul că ar fi putut ști mai mult decât spunea, 
Neil nu putuse să adoarmă defel. Cu toate astea, i se 
părea din ce în ce mai clar că Rick era o ţintă în aceeași 
măsură în care era și el. Dacă Rick ar fi fost în vreun fel 
în spatele acestei povești, ar fi făcut de mult o mișcare 
împotriva lui. Trebuia pur și simplu să aibă încredere și 
Dumnezeu știa câtă nevoie avea de somn. 

' Se ghemuiră sub palele de vânt stârnit de elicele elicopteru- 
lui. Billy şi Rick ridicară trupul inert al lui Linden spre băr- 
baţii de la bord. Acolo, îl traseră și pe Mickey care șchiopăta, 
dar se putea deplasa singur, 

Mac se întoarse spre vâlvătaia uriaşă pe care tocmai o lä- 
saseră în urmă. li ţiuiau urechile de la explozia ce-i nimicise 
oamenii. Se lovise tare la spate şi la cap când fusese azvârli 
înapoi de explozie, dar altfel era OK. Era în viaţă. 

Rick îl trase în elicopter şi acesta se înălţă instantaneu 
în aer. 

Buze se mișcau în jurul lui, dar Neil nu auzea ce spuneau. 
Doar huruitul elicopterului şi ţiuitul din urechi. Il durea în 
piept şi tuşi un timp cei păru interminabil. 

Billy îngenunchease pe podea alături de Linden în timp 
ce cei doi bărbaţi pe care Neil nui ştia tăiară hainele de pe 
Linden lăsându-i la vedere rănile din pântec şi coapsă. Peste 
tot era sânge. 

Neil smulse de pe el pătura militară pe care cineva i-o puse- 
se pe umeri și o împinse spre Linden, într-o parte. 

— Să nu cumva să îndrăzneşti să mori. 

Dar faţa lui Linden era albă ca varul şi înainte să apuce 
să i se pună un bandaj pe răni, își dădu ochii peste cap şi 
ultima răsuflare. 

Elicopterul se înclină, şi Neil trebui să se apuce de ceva ca 
să nu cadă. 

Liniştea din urechile lui îl făcu să-și concentreze privirea. 

Billy îşi plecase capul lângă Linden. În expresia de pe faţa 
lui Rick se citea și furie, şi remușcare concomitent. Mickey era 
practic prăbușit. 

Neil reuși să ajungă lângă Mickey şi îi întâlni privirea. Neil 
ridică mâinile întrebător şi Mickey clătină din cap. 

Atunci fu momentul în care Neil dădu cu ochii de bucata 
de lemn ce ieşea de undeva din zona genitală a lui Mickey. 
Sângerarea nu era foarte abundentă și ştiau că obiectul 
trebuia lăsat acolo unde era până ce medicii își puteau da 
seama unde era înfipt şi ce afectase. Clătină din cap spre 
Mickey ca şi cum ar fi vrut să-i reamintească să nu tragă 
de bucata de lemn. Doar se ştia că Mickey avea tendinţa de 
multe ori să acţioneze împotriva raţiunii. Acum însă nu părea 
să-i vină să facă aşa ceva. 

Neil se prăbuşi într-o parte a elicopterului simțind o durere 
ascuţită într-un plămân. 


Blake o puse pe secretară să aranjeze să fie dus la ae- 
roport de dimineaţă. Pleca el însuși în Colorado să dea 
de urmele lui Neil. Era prea multă liniște pentru gustul 

lui şi nu se simţea deloc confortabil că nu primise veşti 
nici de la garda lui de corp, nici de la sora lui. 

Nu-şi mai făcea griji că-i asculta cineva convorbirile. 
Nu se detectase nici un microfon şi nimeni nu mai lä- 
sase de zile bune păsări moarte pe ici, pe colo. Carter 
zburase înapoi la Sacramento cu promisiunea să sune la 
DC dacă era nevoie. 

Blake spera doar că Neil și Gwen îşi veniseră în fire 
şi nu fugeau cine ştie pe unde cu pistoalele la ei şi cu 
muniţie pe ţeavă. 

Trase ușor să-şi slăbească nodul de la cravată şi se în- 
tinse spre telefon cu intenţia de a o suna pe Sam să-i 
spună noapte bună. 

Sub degetele lui telefonul sună brusc făcându-l să tre- 
sară puternic. 

„Stăpâneşte-te, Blake.“ 

- Alo? răspunse el nerecunoscând numărul de pe 
ecran. 

- Domnul Harrison? 

Blake îşi smulse cravata, o aruncă pe pat şi se și așeză. 

- La telefon. 

- Îmi cer scuze că vă sun la ora asta, domnule 
Harrison. Şi îmi cer scuze şi pentru motivul pentru care 
vă sun. 

Blake se opri cu piciorul în aer înainte să apuce să-și 
scoată pantoful. 

-Cine e la telefon? 

- O, îmi pare rău. Sunt Bernard, șeful de la First 
Class Services. 

= Serviciul de închirieri auto? 

- Da. Da, exact. Noi suntem. 

Blake răsuflă puţin ușurat și pantofii în căzură pe po- 
dea, unul câte unul. 

- Ce pot face pentru tine, Bernard? 

Şi de ce oare suna acum? 

-Am primit comanda pentru o mașină pentru dum- 
neavoastră de dimineaţă. 

- Şi e vreo problema să fie gata de dimineață? 

- Nu, deloc, domnule. Avem o mașină pregătită pen- 
tru dumneavoastră. 

Blake își descheie nasturii cămășii unul câte unul și 
apoi se mută la butonii de la manșete. 

- Atunci de ce m-ai sunat? 

Bernard respira puţin cam repede, evident agitat din 
cine ştie ce motiv. Lui Blake îi veni să-i spună că, indife- 
rent care erau cauzele agitaţiei sale, nici nu se comparau 
cu motivele lui de îngrijorare. În loc de asta însă, așteptă 
pur şi simplu în timp ce bărbatul începu să se scuze. 

- Îmi pare rău. Noi toţi cei de aici la First Class Ser- 
vices suntem foarte afectaţi. 

- Afectaţi pentru ce? 

- Am verificat cine a fost șoferul dumneavoastră mai 
devreme săptămâna asta. Încercăm să păstrăm aceeaşi 
persoană pentru același client, ori de câte ori este posi- 
bil. După cum știți, ne mândrim foarte tare cu discreţia 
față de clienţii noștri. lar dumneavoastră sunteţi un cli- 
ent foarte preţios pentru noi... 

Blake îşi dădu ochii peste cap. 

- Bernard, poți, te rog, să termini cu aiurelile astea şi 
să-mi spui naibii de ce ai sunat? Mâine am o zi grea. 

În ritmul acesta era posibil să nu termine până dimi- 
neaţă discuţia cu amărâtul acela. 

- Scuze. Sigur. Vedeţi, șoferul care v-a luat... Nu știm 
cine este. 

- Cum adică nu ştiţi cine este? 

- Am primit cererea, și o mașină a plecat la începutul 
săptămânii... doar că nici unul dintre oamenii noştri nu 
se afla la volan. 

Blake se opri din dezbrăcat. 

- Ei, la dracu”, e limpede că cineva m-a luat. 

- Da. Doar că nu era omul nostru. 

- A spus că este de la First Class. 

- Vă garantez, domnule Harrison. Nu era. Avem înre- 
gistrări cu filmările făcute de camerele de supraveghere 
din curtea unde ne ţinem mașinile. Se vede un bărbat 

în uniformă care iese cu o maşină din curte şi se întoar- 
ce câteva ore mai târziu. 

- Dacă nu era unul dintre oamenii voştri, atunci 
cine era? 

- Nu ştim. Intimitatea dumneavoastră este de maxi- 
mă importanţă în ceea ce ne privește. Am chemat poliția 
acum să se uite la înregistrări. Sunt sigur că vor dori să 
vorbească cu dumneavoastră. Motiv pentru care îmi cer 
mii de scuze. 

- Cum mama naibii s-a întâmplat asta? 

Pe bancheta din spate a limuzinelor se puneau la cale 
mult mai multe afaceri decât în birourile firmelor. 

-Vă sugerez să vă gândiţi cu cine şi despre ce ați 
discutat pe drumul spre casă. Poate că e vorba despre 
cineva care avea nevoie de informaţiile pe care le-aţi re- 
latat dumneavoastră pe parcursul acelei scurte călătorii, 
ce ziceți? 

El și cu Dean trebuiseră să discute în maşină fiindcă 
Neil sugerase că în casă erau microfoane. 

- Firar al dracului! 

- Ne pare foarte rău. 

- Da, da... O să fiu acolo într-o oră cu detectivul 
Brown. Vreau să văd înregistrările alea. 

- Sigur, domnule. Facem orice e nevoie. 

Blake își băgă înapoi picioarele în pantofi și îi dădu 
un telefon lui Dean. 

Patruzeci şi cinci de minute mai târziu, stăteau în bi- 
roul principal de la First Class Services alături de un 
Bernard precipitat și vreo șase poliţişti în uniformă. 

Blake ascultă povestea cum un bărbat perfect necu- 
noscut intrase pe proprietatea respectivă, reușise să facă 
rost de cheile unei mașini a companiei şi apoi părăsise 
locul de parcare ca să îl ia pe el de la aeroport fără a 
fi detectat. 

- A fost un weekend extrem de aglomerat. Mai 
mulți dintre şoferii noştri erau în continuare liberi după 
noaptea de dinainte. Nu e o practică neobișnuită să miş- 
căm șoferii de la un sediu la altul. 

Bernard continuă să bată câmpii despre companie și 
despre modul în care funcţiona. Potrivit filialelor din 
Orange County și San Diego, nici unul dintre șoferii 
lor nu primise verde să preia angajamente din L.A. data 
în chestiune, scoțând astfel din discuţie posibilitatea să 
fi fost unul dintre şoferii lor. 

În timp ce un agent îi lua o declaraţie lui Bernard, 
un alt şef de acolo derulă imaginile cu bărbatul respec- 
tiv. Distanţa de la cameră la maşini era între treizeci şi 
o sută de metri. Faţa bărbatului nu se aflase niciodată 
direct spre cameră, făcându-l pe Blake să se gândească la 
faptul că ştia că se afla acolo. Era îmbrăcat în uniformă 
de şofer şi avea chiar şi chipiul respectiv. Nu purtau toți 
șoferii chipiu, dar unii alegeau să o facă, aşa că Blake nu 
îşi pusese întrebări când îl văzuse pe bărbat. 

- Poți să mărești imaginea? 

Când imaginea se mări, calitatea ei scăzu simţitor. 
După cum își amintea şi Blake, bărbatul era tuns scurt 
şi nu avea nici un fel de barbă. Caucazian, în jur de un 
metru optzeci, bine făcut. 

li păruse familiar. Dar, la urma urmei, era normal. 
Doar Blake schimbase câteva vorbe cu el şi îi dăduse și 
un bacşiș generos. 

- Putem îmbunătăţi imaginea la secție și putem în- 
cerca să facem o identificare cu ceva ce avem în baza 
noastră de date. 

Dean se îndepărtă de monitor și privi în jur în încăpere. 

- Cu siguranţă cineva de aici a vorbit cu bărbatul ăsta. 

Bernard se mută de pe un picior pe altul. 

- Eu i-am întrebat pe şoferii mei. Nici unul dintre ei 
nu a spus cum că l-ar fi văzut. 

- Dar dispecerul? 

- Nu suntem serviciu de taximetrie. Avem un sistem 
computerizat care îi anunţă pe șoferi când unul dintre 
clienţii noștri are nevoie să fie dus cu mașina. După 
cum i-am explicat domnului Harrison, încercăm să păs- 
trăm aceiași șoferi pentru aceiași clienţi ca să ne putem 
ocupa mai bine de dorințele lor. Domnul Harrison 

ne utilizează numai ocazional, așa că nu am avut o cerere 
specială pentru un șofer anume. 

- Atunci cum este ales șoferul care pleacă în cursă? 

Bernard se trase de gulerul apretat al cămăşii. Lui 
Blake aproape că-i părea rău pentru el. 

- Facem cu rândul, ne rotim în funcţie de cine are ne- 
voie de o cursă și cine ştie cel mai bine zona și protocoa- 
lele în situaţia dată. Când trimiţi o maşină la aeroport să 
preia un client chiar de pe pistă e nevoie de un nivel de 
securitate diferit față de cineva care duce o vedetă la un 
eveniment de amploare cu covor roșu și tot. Sunt luate 
în considerare multe aspecte. 

- Arată-mi cum şoferii iau și lasă o mașină, spuse 
Dean. 

Bernard se mută lângă monitor în timp ce agentul 
în uniformă care studiase clipul se ridică şi se dădu la 
o parte. Deschise o pagină ce părea site-ul serviciului şi 
făcu clic pe simbolul unei mașini. Se deschise o listă 
cu nume şi locaţii ordonate. Alături era o coloană în 
care șoferul îşi putea scrie numele. 

- Primele seturi de nume sunt clienţii noştri obișnuiți. 
Observaţi coordonarea coloristică dintre clienţii aceştia 
şi șoferi. Al doilea set de nume sunt clienţii care au ape- 
lat numai o dată. Pentru ocazii speciale, baluri... lângă 
nume sunt simboluri. Un pahar de Martini pentru o 
petrecere cunoscută unde șoferul trebuia să aibă grijă ca 
nu cumva cineva să se suie la volan după ce consumase 
alcool. Încerc să-mi folosesc șoferii bărbaţi în afară de 
cazul în care e vorba despre o petrecere a burlăciţelor... 

Bernard se lăsă ușor dus de val şi continuă cu mul- 
te amănunte descrierea sistemului lui, în mod evident 
mândru de ceea ce construise. 

- Aici este simbolul pentru aeroport. Dacă un șofer 
este liber să ia cursa și vede simbolul acesta, știe că poate 
să o preia numai dacă are permis de acces pe pistă. 

- Să vedem data când a sosit domnul Harrison. 

Bernard dădu de câteva ori clic pe calendar și ajunse la 
data respectivă. Blake se aplecă în față și îşi văzu numele, 

locaţia, ora și simbolul aeroportului. Se bucură că nu 
văzu simbolul cu paharul de Martini. Veselia însă îi pieri 
în momentul în care văzu numele şoferului. „Mac“. 

Blake aproape că izbi cu pumnul în măsuţa cu 
computerul. 

- Nemernicul dracului! 

- Nu te grăbi să tragi concluzii, îi spuse Dean. 

- Cine are nevoie să se grăbească? 

Dean îl înşfăcă de braţ şi îl trase afară din încăpere. 

- Nu știm încă nimic sigur. 

-Ce dracu’... știm doar că nu Mac se afla la volan. 
Ştim că un străin ne-a ascultat discuţiile pe care le-am 
avut în mașină ca să evităm să fim ascultați acasă. Știm 
că indiferent cine era tipul ăsta, a avut posibilitatea să 
intre în sistem şi să plece de aici cu o mașină, apoi 
să o înapoieze fără să îi pună cineva nici cea mai mică 
întrebare. Ştim că Neil consideră că cineva foarte in- 
teligent şi priceput îi vânează pe el și pe soră-mea. Nu 
trebuie să mă grăbesc să sar în apă ca să-mi dau seama 
că o să mă ud, Dean. 

Şi dacă Neil reușise să îi ascundă acelui nemernic 
locul în care se afla, Blake şi Dean distruseseră totul 
vorbind deschis despre ce găsiseră acasă la el în ulti- 
mele zile. Ceea ce explica ultima pasăre moartă din 
mașina lui Karen. Faptul că nu avusese informaţii îl 
făcuse pe nemernic să planteze încă o pasăre moartă 
ca să le abată atenţia. Să îi facă să creadă că Neil nu era 
în toate minţile. 

- Noi am fost induși în eroare, iar Neil nu e nebun. 

Neil era în pericol, iar Blake cel mai probabil îl con- 
dusese pe duşmanul lui exact la el. 

În seara precedentă cina fusese foarte încordată. Plus 
că nu ameliorase deloc lucrurile faptul că vântul se por- 
nise și mai puternic și că amenințarea ploii o făcuse 

pe Gwen să se gândească întruna numai la locul în care 
se afla Neil. Prin urmare, Gwen recurse la pretextul pa- 
tetic al durerii de cap și se retrase devreme în camera 
ei pentru a evita orice conversaţie cu gazda ei. 

Nuşi dădea seama exact ce anume o deranja cel mai 
mult la Charles. Faptul că sub privirea liniştită părea că 
pune tot timpul ceva la cale ori zâmbetul care îi amin- 
tea de cel al unui clovn la circ. Nici una din cele două 
însușiri nu îl făcea deloc plăcut. „Sunt sigură că este un 
excelent sergent de instrucție.“ 

Gwen se mișcă tăcută prin casă, ieşind intenţionat 
din camera ei numai după ce trecuse ora micului dejun. 
Casa era liniștită, într-atât încât își puse întrebarea dacă 
nu cumva era singură. În bucătărie își puse o cană de 
apă în cuptorul cu microunde să o încălzească pentru 
ceai. Cu excepția câtorva nori, cerul era senin. 

- Sper că eşti bine, Neil, şopti ea. 

Când dinspre cuptor se auzi un clinchet, Gwen se 
întoarse să-și ia cana. 

Charles se afla drept în spatele ei, cu buza de sus ușor 
rânjită. Scoase un țipăt și se dădu înapoi lovindu-se tare 
în blatul dulapului. 

- Fir-ar al dracului! icni ea. 

- Nu am vrut să te sperii. 

Zâmbetul lui viclean dispăru şi îi luă locul o expresie 
preocupată. 

„Ei pe dracu” nu ai vrut!“ 

- Nu te-am auzit intrând. 

Își frecă şoldul dureros și se sili să se calmeze. 

- Voiam să mă asigur că ai tot ceţi trebuie. 

Chârles se trase câțiva pași mai încolo. Câţiva kilo- 
metri mai încolo ar fi fost mult mai bine. Bărbatul pur- 
ta exact aceleași haine în care fusese îmbrăcat de când 
plecase Neil. Erau călcate şi curate, dar exact aceleași, 
parte din uniformă. Charles nu plecase de acasă și nici 
nu avusese vreun vizitator. Pentru un om cu gradul lui, 
Gwen s-ar fi așteptat să-i calce mai mulți pragul. 

- Soţia ta mi-a spus unde sunt lucrurile din bucătărie. 

Charles trecu în spatele blatului şi își trase afară un 
scaun înalt. 

„Of, super... vrea să stea de vorbă.“ 

Gwen găsi ceaiul şi scoase cu mișcări încete punguța 
de ceai din ambalajul de hârtie. Îi deveni limpede că 
Charles nu avea de gând să înceapă conversaţia. 

- Ai ceva vești de la Ruth? 

- A ajuns cu bine în Florida. 

Gwen băgă ceaiul în cană și așteptă să primească mai 
multe detalii. 

-Ce face fiica ta? 

- E fericită că mama ei e acolo. 

Gwen îşi aminti că și Neil dădea mereu răspunsuri 
clare și concise. Timpul pe care îl petrecuseră împreună 
însă schimbase asta. 

- Nu se compară nimeni cu prezenţa mamei când 
suntem bolnavi. 

Pe faţa lui Charles se ivi același început de rânjet. 

- Este unul din lucrurile la care sunt bune și femeile. 

„E imposibil să zâmbeşti când scrâșnești din dinți.“ 

- Există multe femei în armată în subordinea ta? 

Lui îi pieri zâmbetul. 

- Sunt câteva. 

- Nu ești de acord cu asta. 

I se citea pe față acest lucru. 

- Locul femeii este acasă, într-un cămin unde să se 
ocupe de ceai, nu în mijlocul pustietăţii doborând ţinte. 

Gwen traversă încăperea ca să fie sigură că are pe 
unde să iasă fără a trece pe lângă el. 

- Probabil ți s-a părut foarte dificil să permiţi prezența 
unor femei în echipa ta. 

El ridică din umeri. 

- Sunt militar. Fac ce mi se ordonă. 

- Ca maior, nu ești tu cel care dă ordinele în ma- 
joritatea cazurilor? întrebă ea suflând aburul de dea- 
supra cănii. 

Mâna lui Charles se afla pe blatul de bucătărie și de- 
getul arătător de la mâna dreaptă începu să bată dara- 
bana încet. 

- Întotdeauna ai şi superiori. 

Ea se gândi la poza pe care i-o arătase Neil cu echipa 
lui sau cum se numea. Prieteni. 

- Adevărat. Şi cei de sub tine nu supraviețuiesc 
întotdeauna misiunilor. Asta trebuie să fie cu adevă- 
rat dificil. 

Nici nu-şi putea imagina ce însemna să trimiţi trupe 
la luptă și să afli că unii dintre aceştia nu se vor mai 
întoarce acasă. Conceptul de război îi dădea judeca- 
ta peste cap. Oare nu toți oamenii voiau exact acelaşi 
lucru? O familie fericită şi sănătoasă, mâncare, un 
cămin? O lume în care copiii să crească și să se dez- 
volte fiecare după puterile şi înclinațiile lui şi să-și facă 
la rândul lor o familie? Pe bune, ce altceva ţi-ai mai 
fi putut dori? De ce să te lupți? Nu avea nici un sens 
pentru ea. 

- Mereu există şi victime colaterale, spuse el bătând 
ceva mai repede în blat. Un lider nu-și poate permite să 
se gândească la moarte. Nu aici. 

Dacă Gwen era să-și dea cu părerea ar fi spus că de 
fapt Charles nu se gândea la nimic de genul acesta. Pro- 
babil că ştersese din minte numele celor căzuți şi îi înlo- 
cuise automat cu următorii. Cu sânge-rece. 

Îl prefera pe Neil al ei care se gândea şi la bărbații care 
îl urmau în luptă. 

Atunci îşi dădu seama că dacă era vorba ca un băr- 
bat să se întoarcă din război neafectat ea, una, nu ar fi 
vrut să aibă de-a face cu el. 

Gwen se uită pe fereastră spre un copac din grădină 
şi îl văzu îndoindu-se de vânt. Dorinţa să-l lase pe maior 
acolo şi să plece îi îndreptă gândurile spre grădina de 
afară. Dacă nu ar fi fost muşchii spatelui care o dureau 
îngrozitor la fiecare mişcare de când se trezise, ar fi re- 
curs la această scuză și s-ar fi dus să găsească un strat de 
flori de îngrijit. 

- Mi-e teamă că eu n-aş fi niciodată un soldat ca lu- 
mea. Mie îmi e milă până și să strivesc un gândac. 

- Lasă-l pe Neil să storcoșească gândacii. 

Ea își îngădui un zâmbet scurt. „Ba nu, Neil ar da 
gândacii afară din casă să se descurce acolo.“ 

- Te-ar deranja dacă m-aș duce să mă mai uit în bi- 
blioteca ta? Mi se pare că romanul pe care l-am ales nu 
reușește să mă facă să-mi treacă timpul mai uşor. 

De fapt, observase câteva albume de fotografii pe care 
i le arătase Ruth și se gândea că poate că îi va folosi să se 
uite prin ele. Poate că Charles nu fusese totdeauna atât 
de scorţos şi înțepat. 

- Sigur, servește-te. 

- Mulţumesc. 

leși cu o mişcare cât putu de politicoasă. Îi era 
foame, dar nu într-atât încât să rămână în prezenţa 
bărbatului. 


În loc să-l pună pe pilotul lui să-l ducă în Colorado şi 
să-l conducă astfel pe dușmanul lui Neil fix la el, Blake 
sună la Carter din biroul lui sperând că măcar în parte 
ce avea de spus rămânea privat. După ce-și puse la cu- 
rent prietenul cu tot ce se petrecuse, începu să îi ceară 
favorurile acelea extraordinare la care se gândise. 

- Ai ceva relaţii la Pentagon? Ai pe cineva care să veri- 
fice unde s-a instruit Neil și cu cine? Bărbaţii din echipa 
lui? Ceva de genul ăsta? 

Disperarea i se strecurase în suflet. Mai mult decât 
lipsa de control asupra a ceea ce se petrecea în jurul lui, 
Blake ura necunoscutul. Unde mama naibii era Neil și 
unde o dusese pe sora lui ca să o protejeze? Nici măcar 
nu voia să se gândească la inelul cu diamant care fusese 
cumpărat și la ce însemna el. 

- Contactele pe care le am aici nu prea înseamnă 
nimic, relaţiile sunt destul de superficiale, îl informă 
Carter, Dar amândoi ştim pe cineva care ar putea obţine 
informaţiile de care avem nevoie. 

Blake închise ochii şi îi strânse. 

- Unchiul tău? 

- Exact. 

Senatorul Maxwell Hammond fusese pe scena politi- 
că din vremea când era la liceu. Blake nu avea încredere 
în omul acesta. Nu fiindcă ar fi fost cunoscut drept un 
politician corupt, ci pentru că se gândea că Max nu ar fi 
avut nici un scrupul să se mânjească pe picioare de noroi 
dacă era să ajungă unde își propunea. Oh, desigur, avea 
să se spele apoi și să-şi doneze pantofii, cum ar fi venit, 
dar mereu rămânea ceva noroi în urmă. Lui Blake nu 
i-ar fi plăcut în ruptul capului să-i rămână dator acestuia 
dacă ar fi avut de ales. 

Oare avea de ales? 

- Eşti sigur că eşti pregătit să mizăm totul pe cartea 
asta? 

- Trebuie să aflăm cine e omul cu păsările. Trebu- 
ie să-i găsim pe Neil și Gwen. Toată povestea asta ne-a 
dat peste cap vieţile. l-am dat lui Neil răgazul de linişte 
pe care ni l-a cerut și nu am auzit nimic despre el de... 
cât să fie... trei, patru zile? În timpul ăsta s-ar fi putut 
petrece orice. 

- Ce îi spunem lui Max să caute? 

- Neil ne-a instruit să contactăm președintele şi să 
folosim numele de cod Corbul. Totul avea legătură cu 
ceva ce s-a întâmplat în timpul în care era militar activ. 
Ştiu că Neil a petrecut ceva timp într-o bază din Colora- 
do, dar sunt mai multe acolo și câteva chiar în Colorado 
Springs. Trebuie să începem de acolo. Oare a ascuns-o 
pe Gwen la unul dintre camarazii lui? Oare i-a cerut aju- 
torul unuia dintre vechii lui prieteni? Oare a avut nevoie 
de ceva ca să-l prindă pe tipul ăsta, ceva ce se găsește 
numai într-un depozit militar? 

- Te-ai gândit mult la toate astea. 

- Numai la asta m-am gândit. La asta și la cât îmi e de 
dor de soția şi de fiul meu. 

- Ai poza din camera lui Neil? 

Blake deschise sertarul biroului și scoase dosarul lui 
Neil. 


280 Catherine Bybee 


- Mda. 

- Scaneaz-o şi trimite-mi-o. Poate cineva îl va recu- 
noaște... pe el sau pe altcineva din poză. 

În timp ce vorbeau, Blake puse poza pe scanner și 
făcu copia. 

-Acum îmi pare rău că nu am stat mai mult de 
poveşti cu omul ăsta. 

-Mai mult de poveşti cu Neil cât ar fi? Două propo- 
ziţii la rând? 

Blake zâmbi. 

-La dracu”, e cel mai bun agent de securitate pe care 
Lam avut vreodată. 

- Ei bine, Excelenţă, ai face bine să te pregăteşti... e 
posibil ca Neil să crească în grad până la titlul de „cel 
mai bun cumnat“ pe care l-ai avut vreodată. 

-Mersi că mi-ai reamintit, domnule guvernator. 
Gwen putea să nimerească și mai rău. 

Acum că știa că Neil nu era nebun, începea să se 
simtă cât de cât mai confortabil la ideea că sora lui 
se încurcase cu el. 

- OK. M-apuc să îl sun, să văd ce poate face Max. Să 
mă anunţi dacă afli ceva. 

-Vei fi al doilea cu care vorbesc după Dean. 

Își luară rămas-bun și închiseră. 

Blake se uită ceva timp la fotografie, încercând să me- 
moreze chipurile. Cu toții erau niște bărbaţi zdraveni și 
bine făcuţi, aşa cum te-ai fi așteptat de la nişte pușcași 
marini. Unul avea un zâmbet larg pe buze, altul ținea 
câte o puşcă în fiecare mână şi curele cu muniţie petre- 
cute peste ambii umeri. Doi dintre ei aveau o seninătate 
şi o prospeţime în ochi ce-i aduceau aminte lui Blake 
de flăcăii de la ţară din Kansas. Unul avea părul atât de 
scurt că-i ieșeau urechile clăpăuge de-o parte şi alta a cra- 
niului. Ori poate pur și simplu avea nişte urechi mari. 

li sună telefonul în buzunar. Verifică identitatea ape- 
lantului înainte să răspundă. Era Dean. 

- Ai aflat ceva? 

- Despre Neil? Nu. Sunt acasă la tine cu echipa de se- 
curitate a lui Neil. Ken Sands a chemat un specialist care 
se ocupă de dispozitivele de interceptare mai sofisticate, 
folosite în cercurile politice. 

Blake simţi cum i se face pielea de găină. 

- Ghici ce-am descoperit. 

- Microfonul despre care vorbea Neil. 

- Mda, şi-ncă unul de ultimă generaţie. Adică genul 
secret, folosit doar pentru staff-ul prezidenţial. Am tri- 
mis o echipă în Tarzana să verifice și sistemul de acolo. 
Din câte se pare, criminaliștii erau pe punctul de a clasa 
cazul celor doi oameni electrocutaţi în jacuzzi drept ac- 
cident. Va trebui să îi pun să cheme poliția militară şi să 
mai verifice o dată. 

Blake se uită la fotografia pe care o avea în mână. 

- Ai reuşit să identifici şoferul? 

- Încă nu. Ceea ce mă enervează teribil e că nu 
am amprente. Toţi militarii sunt fotografiaţi, li se trece 
într-un dosar și grupa de sânge şi li se iau şi amprentele 
când intră în armată. Am reușit să curățăm puţin imagi- 
nea, dar nu e grozavă. 

- Trimite-mi și mie o copie. O să întorc totul cu fun- 
dul în sus aici la Neil şi o să o compar cu orice voi găsi. 

- Te gândești că tipul ăsta îl știe pe Neil? 

-Ori că i-a dat cineva o descriere detaliată a lui. 

Dean înjură printre dinți. 

- Mi se pare oribil. 

- Mie-mi zici? 


Corbul își scoase maşina de pe șosea și dormi pa- 
tru ore neîntrerupte. Nici nu se deranjă să îşi sune 
şeful să îl anunţe că ajunsese în oraş. Era imposibil să-l 
abordeze pe Mac după câteva ore de somn. În cel mai 
bun caz, avea să aștepte până ce Mac era istovit și el 
era odihnit. 

leşi din mașină în aerul rece și umed din Rocky 
Mountains. La câțiva metri se afla un pin înalt. Se uşu- 
ră înainte să-și şteargă mâinile de pantaloni. „Nu ai cum 

să nu iubeşti natura.“ O cabană frumoasă în mijlocul 
pădurii, departe de tot şi de toate, avea să fie perfectă 
pentru el și iubita lui. El putea merge la vânătoare, iar 
ea avea să se ocupe de casă. Odată ce se termina cu mi- 
cile chestii pe care le mai avea de rezolvat, totul avea să 
reintre în normal. 

Piciorul stâng îi înţepeni din cauza frigului, amintin- 
du-i de durerea pe care o îndurase. Totul numai fiindcă 
Mac nu dăduse ordinul la timp. 

La dracu’ cu Billy fiindcă nu trecuse peste Mac să-l 
silească să facă ceea ce trebuia făcut. Billy își dăduse sea- 
ma ce avea să se întâmple şi alesese să se poarte ca un laș 
din cauza unui puşti. Un nemernic de puști idiot care 
oricum avea să crească urândur-i pe ei toți. 

Dar nu-i nimic. Billy făcuse ce dorise. Iar el pusese 
mâna pe iubita lui Billy chiar înainte să o umple de 
C-4 şi să o arunce dracului în aer, s-o facă fărâmiţe. 
Ce drăguţ! 

Corbul nu putuse să-i povestească șefului lui partea 
asta. Nu ar fi fost înţelept să îi dea de înţeles că îi plă- 
cea să arunce oamenii în aer. Când venise acasă stătuse 
de vorbă cu atâţia psihiatri încât ştia exact ce întrebări 
aveau să-i pună. ŞI, ce era mai important, știa ce tăspun- 
suri voiau să primească. 

Corbul se întoarse la mașină şişi aruncă o mână de 
bomboane acrişoare în gură. 

După aceea își luă telefonul şi sună să vadă unde ate- 
rizase obiectivul lui. 

- Și dacă nu vine? 

Rick puse întrebarea la care Neil nu voia nici măcar să 
se gândească. Erau deja acolo de aproape trei zile. Luase 
unul dintre telefoanele cu microfon încorporat de acasă 
de la Blake şi îl folosea ca să îl atragă pe Corb. Bărbatul 
nu avea de făcut altceva decât să verifice frecvenţa. 

Doar că fiecare oră care trecea fără ca bărbatul să-și 
facă apariţia îl scotea din minţi. Mai rău era că nici nu 
luase deloc legătura cu Gwen ca să ştie cum se descurca 
în lipsa lui. În cazul în care Corbul îi urmărea, era posi- 
bil să aştepte până se săturau de stat aici și plecau acasă. 
Astfel, conducându-l exact la locul unde se afla Gwen. 
lar asta era peste poate. 

Şi el, şi Rick dădură roată taberei pe care și-o făcuseră, 
schimbându-și poziţia de mai multe ori. Dacă într-adevăr 
Corbul era acolo, nu aveau să-i îngăduie timpul necesar 
să se stabilească într-un singur loc. 

- M-am mai gândit, îi spuse Rick în ureche. Corbul 
vrea să ne omoare, nu? 

-Ín cele din urmă, da. 

- Dar vrea să pară că a fost un accident... ca în cazul 
lui Billy. 

Neil se uită prin binoclu şi observă un stol de păsări 
luându-și zborul dintr-un pin aflat la ceva distanţă. Nuşi 
luă privirea de acolo, concentrându-se la baza copacului, 
întrebându-se ce anume le zburătăcise. 

- În cazul meu, nu va crede nimeni că mi-am fă- 
cut felul. 

- Nici în cazul meu. Deci, asta ce înseamnă! Că 
mai rămâne un accident de vânătoare? Un accident 
în trafic? 

- De condus nu conducem. 

Sub un copac se vedea o căprioară, cu nasul ridi- 
cat în aer. Neil îşi mută privirea în direcţia opusă față 
de animal. 

- Unde ţi-ai parcat mașina? întrebă Neil. 

- Of, la dracu”... doar nu crezi că o să o arunce în 
aer, nu? 

- De ce, tu n-ai face-o? 

Rick înjură. 

- Ştiam eu că ar fi trebuit să o pun chiar aici. 

- Dar pe urmă ar fi ştiut că suntem doi. În felul acesta 
poate mai are o îndoială. 

- Asta nu- va folosi deloc mașinii mele. Tocmai i-am 
instalat un sistem de eșapament cu un catalizator perfor- 
mant. Ca să mă simt mai bine în ea. La dracu’! Poate că 
ar trebui să mă duc să o verific. 

Neil chicoti. 

- Sigur... ca să pici exact în cursa lui. Te-ai gândit 
bine. 

Rick mai mormăi o serie de blesteme. 

-Nu e ca şi cum aș avea un morman de bani la bancă 
ca să o înlocuiesc atunci când se va termina totul. lar 
asigurarea nu acoperă tot. 

- Dar nu ai o slujbă? 

- Am muncit ici şi colo. Nimic stabil. După ce eşti 
pușcaș marin nu prea reușești să te adaptezi la o slujbă 
de învârtit hârtii. Ştii ce spun? 

Da, știa. 

- Hai să terminăm mai întâi cu chestia asta. Aș avea 
nevoie de încă o pereche de ochi avizaţi. 

- La o companie privată de pază. 

- Poate că sună anost, dar din ce se pare oamenii pen- 
tru care lucrez au mereu pe câte cineva pe urmele lor. 

- Poate. 

- Nu e nici o grabă. Slujba e a ta oricând dacă o vrei. 

Să-l aibă pe Rick în echipa lui l-ar fi făcut să se simtă 
că are un frate alături. 

- Poate că nici nu voi avea de ales dacă nemernicul 
ăsta descreierat îmi aruncă mașina în aer. La dracu”, ar 
fi trebuit să mă gândesc la asta. 

Neil făcu câţiva pași în afara locului în care se ascun- 
sese și se uită în jur. 

Nimic. 

-Mă duc înspre tabără. O să fac un foc să văd dacă 
fumul va atrage ceva. 

- Recepţionat. 

Neil o luă în zigzag printre copaci până ajunse la 
tabără. 

Deja turnase nişte unsoare pe frunze să facă mai mult 
fum decât foc. Le dădu foc şi puse deasupra şi niște lemn 

verde. După ce se asigură că fumul nu avea să moară 
imediat după ce pleca el de acolo, Neil se întoarse pe 
aceeași rută. 

- Să-mi amintești să nu merg niciodată cu tine într-o 
tabără. 

- Pupă-mă undeva! 

- Ei, cowboy... nu credeam că ţi-ar plăcea, îl tachină 
Rick. R 

Neil nu se putu abţine să nu izbucnească în râs. Însă 
înainte să se oprească, la nord de perimetrul ocupat de 
ei se auzi o explozie. 

- Ce dracu'!? 

Lui Neil i se sculase părul pe ceafă. 

- Rămâi la adăpost. 

Totul reveni la normal. 

- E o diversiune. 

Exact la asta se gândea și Neil. 

- Unde e mașina ta? 

- Ah, la dracu”! 

Mda, exact la asta se gândea și Neil. 

Partea bună era însă că măcar jocul începuse. 


Albumele de poze ar fi putut înfățișa orice familie 
şi orice cămin din America. Picnicuri pe pajiștea din 
spatele casei şi fotografii din vacanțe şi câteva cu Ruth, 
Charles și fiica lor Annie în diverse parcuri naţionale. 
Unele dintre cele mai de demult arătau că era o vreme 
când Charles și zâmbea. De la un moment însă, imagi- 
nile nu mai înfățișau altceva decât simple instantanee, 
golite de orice emoție. 

Ceea ce Gwen nu găsi însă era măcar o poză a lui 
Annie și a bărbatului despre care Ruth îi povestise că-i 
devenise soț. Chiar dacă Charles nu fusese de acord cu 
relația lor, totuși legăturile nu aveau cum să se fi rupt 
cu totul. Și chiar și o relație mai încordată tot ar fi justi- 
ficat prezența la masa de Crăciun. 

În cele din urmă, Gwen renunță să mai cerceteze albu- 
mele foto și se decise să caute dacă mai erau și alte poze 

vârâte printre cărţile lui Ruth. Începu cu poza despre 
care știa unde se afla. Cuplul părea fără îndoială unul 
potrivit, cei doi erau fericiți. Bărbatul o ţinea pe Annie 
pe după umeri şi zâmbea la cameră. Undeva în adâncul 
minţii, lui Gwen i se păru că imaginea îi era cunoscută, 
ceea ce o făcea să se simtă ciudat de neliniștită. 

Scoase cărţile de pe rafturi, se uită în spatele lor şi 
apoi le puse la loc. Şi făcu asta pe rând, cu fiecare raft, 
înainte de a da peste o altă poză. Annie era mai tânără, 
dar se afla într-un restaurant, alături de un bărbat în 
uniformă. Nu acelaşi, observă Gwen. Puse poza la loc și 
continuă să caute. 

Era gata să-şi abandoneze cercetările când observă câ- 
teva cărți care fuseseră puţin împinse față de celelalte de 
pe raft. Era clar, şi în spatele lor se afla o poză. Aceasta 
nu era înrămată şi nici nu părea că fusese îngrijită cu 
prea multă consideraţie. Gwen o despături şi instanta- 
neu recunoscu despre ce era vorba. 

Aceeaşi imagine se găsea și în portofelul lui Neil, nu- 
mai că aceasta era un format mai mare. Era mai ușor 
să deslușească fețele bărbaţilor care fuseseră trimiși în 
misiunea aceea nenorocită. 

Privi cu atenţie figurile, sigură că va da de ceva semni- 
ficativ. Altfel, de ce ar fi fost poza băgată printre cărţi în 
loc să fie înrămată şi pusă undeva la vedere? 

Neil zâmbea vag şi o simplă privire aruncată spre el îi 
încălzi inima. Apoi ochii i se îndreptară spre o anumi- 
tă figură de mai multe ori înainte să-şi dea seama ce îi 
atrăsese atenţia. 

Găsi poza ascunsă despre care Ruth îi povestise în 
urmă cu câteva zile şi o scoase. Cât se poate de limpe- 
de, bărbatul din poza aceea era unul dintre oamenii lui 
Neil. Oare Neil ştia că Annie se întâlnise cu unul dintre 
oamenii lui? 

Gwen luă pozele și se așeză la biroul din încăpere, cu 
faţa la uşă. li trecu prin minte să o închidă, dar renunţă, 
căci i se păru c-ar fi dat de bănuit. În loc de asta însă, 
închise ochii şi ascultă zgomotele din casă. Centrala 

cu aerul condiţionat se auzi pornind cu un bâzâit vag. În 
bucătărie, în depărtare, se auzea frigiderul. Dincolo de 
asta era și zgomotul unui televizor. Probabil că Charles 
se uita la ceva. 

Deschise din nou ochii și se uită cu atenţie la poze. 

Ruth îi spusese că Annie se despărţise de bărbat pen- 
tru că el se schimbase după ce se înapoiase din misiune. 
Era posibil ca misiunea despre care vorbea Ruth să fi 
fost aceeași care îl afectase pe Neil atât de profund. 

Dacă Gwen îşi amintea corect, Charles fusese teribil 
de nemulțumit de despărţire... ar fi vrut ca fiica lui să 
renunte la soțul ei, Andrew, și să-şi găsească un ofițer. 

Pe Gwen începu să o doară capul. 

- Cât de supărat ai fost? şopti ea pentru sine. 

Nu-i plăcea să-l afurisească în gând pe bărbatul care 
nu-i arătase decât amabilitate. Sigur, fusese ciudat, 
dar amabil. 

Pe birou alături de ea se afla un telefon. Atât de 
aproape că practic o striga pe nume. Nu era nevoie decât 
să îi dea un telefon Elizei, doar cât să îi spună că era în 
viață... şi poate să afle ceva despre maiorul Blayney. Și 
oare nu era ea în siguranță aici dacă într-adevăr Char- 
les era protectorul ei? Iar dacă nu era... în cazul acesta 
nu era în siguranţă deloc. 

Gwen bătu cu degetul darabana în masă şi întinse 
mâna spre receptor, după care o trase înapoi. Sări de la 
birou şi se duse să pună pozele la loc. Picioarele o pur- 
tară automat spre ușă când se întoarse dintr-o mișcare și 
ridică receptorul. 

Nu avea ton. 

Apăsă pe buton de câteva ori. 

Nimic. 

Începură să-i transpire palmele. 


- Am o ședință în treizeci de minute, dar cred că tre- 
buie să auzi asta acum. 

Blake îşi ţinu respirația cât timp vorbi Carter. 

- În cazul ăsta, dă-i drumul, domnule avocat. 

- Poza cu echipa lui Neil a scos la iveală câteva chesti- 
uni neobișnuite. Nici unul dintre oamenii de acolo nu 
se mai află acum în armată. Ştii care-i treaba, Blake... 
toţi tipii ăia erau tineri. Majoritatea celor care intră în 
sistem, o fac pentru toată viaţa. 

- Ştiu că Neil spunea că i-a pierdut pe unii dintre 
oamenii lui într-o luptă. 

- Da. Trei oameni au murit într-un „accident de 
instrucție“ catalogat drept secret. Ceea ce putea însemna 
orice, A 

Blake se aştepta la asta. În timp ce Carter continuă 
să vorbească, își deschise poza de pe mobil şi măsură 
figurile din ochi. 

- OK. Altceva? i 

- Unul dintre bărbaţii din fotografie s-a sinucis 
recent. 

- S-a sinucis? 

- Mda. Din câte se pare, l-a părăsit nevasta și aşa că s-a 
aruncat de pe o stâncă. 

- S-a aruncat de pe o stâncă? De ce oare un militar 
cu atâta experienţă ar alege altceva decât un pistol să se 
omoare? 

Carter oftă. 

„ - Exact la asta m-am gândit şi eu. Ultimul lucru pe 
care trebuie să îl ştii este că fiecare bărbat a primit ordi- 
nul de trecere în rezervă exact în aceeaşi lună. 

- Au fost daţi afară? 

- Nu. Pur şi simplu au fost trecuți în rezervă. 

- Şi chestii de-astea se întâmplă în mod normal? 

- Nu prea des. Asta ca să nu spun că nu se întâmplă 
niciodată. 

- Cine a semnat ordinul de trecere în rezervă? Poate 
ştabii armatei ştiu ceva în sensul acesta. 

- Max se ocupă deja de asta. 

Blake ridică poza cu șoferul. Şi se mai uită o dată la 
imaginea de pe telefon. 

- Nu pot să cred! 

- Ce? 

- Tipul ăsta... cel care a furat mașina... e în poza lui 
Neil. 

- Ce? Eşti sigur? întrebă Carter. 

- Da... al doilea tip din dreapta. Cu urechi mari. Cum 
naiba nu am văzut asta până acum? Am nevoie de un 
nume. Asta e tipul nostru. Şi Neil nu are cum să-și dea 
seama că vechiul lui prieten e în spatele întregii istorii. 

- Caută-l pe Dean şi spune-i. Vezi dacă puteţi da de 
bărbat. Trebuie să ajungem la Neil. 

- Colorado e un stat mare. Ar putea fi oriunde în 
Colorado de-acum. 

- Chiar tu ai spus că Neil nu are cum să fugă mereu. 
Va găsi un loc sigur în care să se lupte. 

- Plec în Colorado Springs. Sunt vreo șase baze mi- 
litare acolo. Într-una dintre ele cu siguranţă se știe ceva 
despre Neil. 

- Mi-aș dori să am o idee mai bună. 

- Chestia asta îmi scoate mai mulți peri albi decât 
fiu-meu, Carter. Trebuie să dăm de o urmă, spuse Blake. 

- Măcar azi ştim ceva în plus faţă de ieri. Ştim şi în- 
cotro să o apucăm. 

- Da, dar mult prea încet pentru gustul meu. 

- Nu renunţa. Sună-mă dacă afli ceva. 

Inchiseră, şi Blake își sună pilotul. După care îl sună 
pe Dean. 


Gwen încercă să se calmeze cât de cât înainte să revi- 
nă în camera unde Charles se uita la televizor. Progra- 
mul de ştiri prezenta doi oameni frumoși care vorbeau 
despre soarta lumii. Zâmbetele lor de plastic păreau la 
tel de false pe cât şi-l simţea pe al ei. „Hai că poţi!“ 

-Ai găsit o carte? întrebă Charles. 

- A... da, minţi ea. Câteva. 

El se uită spre ea, dar nu-i prinse privirea. 

- Am observat că e o pizzerie în bază și m-am gân- 
dit că mi-ar plăcea să cinăm mai devreme în seara asta. 
Voiam să sun să fac o comandă, dar din câte se pare 
nu merge telefonul. 

Charles își răsuci capul încet, aproape studiat. 

- Pizza? 

Ea zâmbi timid. 

- Da. 

- Cred că Ruth are nişte pizza la congelator. 

-Ă... bine, cred că e OK. Dar, ce, s-a întâmplat ceva 
cu telefonul? 

El îşi îndreptă din nou atenţia asupra televizorului. 

- Telefonul nu are nimic. 

- Dar nu e ton. 

-Cred că Neil ţi-a cerut să eviți să suni pe cineva cât 
este el plecat. 

Pe ea o mânca pielea. 

- Nu-mi închipui că ar fi posibil să dea cineva 
de mine aici. 

Charles se concentră pe ştiri, şi pentru o clipă Gwen 
se îndoi că el avea să mai spună ceva cu privire la acest 
subiect. 

- Femeile nu ştiu să urmeze ordine, spuse el. 

- Eu cred că Neil mi-a cerut să stau liniștită pentru 
o vreme. Au trecut deja trei zile. Încep să-mi fac griji. 

- Păi e menirea femeii să-și facă griji. Mă bucur să aflu 
că ai calitatea asta. 

Începu să bata darabana cu degetele în marginea 
scaunului. 

Ei îi veni pe buze o savuroasă înjurătură englezeas- 
că, dar se decise să tacă. Omului îi lipsea o doagă, 
clar. lar părerea pe care o avea despre femei dovedea 
că era cea mai puţin nimerită persoană să o protejeze. 
Putea să ajungă să o considere inutilă ori nedemnă de 
Neil și să îi lase cale liberă celui care voia să îi facă rău. 

Se trase înapoi. 

- Da, sunt foarte îngrijorată. Cred că o să mă duc în 
grădină să mai fac ceva care să o ajute pe soţia ta. 

El dădu din cap spre televizor. 

- Am impresia că plouă. 

- Puţină ploaie nu îi împiedică deloc pe englezi să 
facă ce-și propun, încercă ea să zâmbească. 

- Credeam că vrei pizza. 

„Mi-a pierit pofta.“ 

- E devreme. 

Se întoarse și ieși din cameră, simțindu-i privirea aţin- 
tită asupra ei în timp ce se îndepărta. 


capitolul 30 


Ar fi fost sinucidere curată să verifice de unde venea 
zgomotul. Puseseră capcane peste tot în tabără şi dădură 
roată pe lângă ele ca să vadă dacă fusese vreuna deran- 
jată. Nici măcar una. Ştia că duşmanul lor se folosea de 
porcării de-astea cu efect psihologic ca să-i facă să-și piar- 
dă cumpătul, să devină neglijenţi. Jocul de-a șoarecele şi 
pisica era posibil să mai dureze un timp. 

- Ceva? întrebă Neil. 

- E mult prea liniște, la dracu. 

-O iau în sus. 

Neil îl anunţă pe Rick că se ducea spre punctul lui de 
observaţie. De fiecare dată când se mişca prin pădure 
alegea o altă rută. La cinci metri de destinaţie descoperi 
un petic de pene negre. Se opri și se întoarse. Îşi coborî 
ochelarii cu infraroșu și scană zona. La nivelul pămân- 
tului nu se vedea nimic care să aibă sânge cald. Cum 
temperatura aerului scădea, era ușor să vadă o pată caldă 
oriunde ar fi fost. Şi dacă el putea vedea asta, existau 
şanse însemnate ca și dușmanul lui să poată. 

Ceea ce însemna că trebuia să continue să se miște. 

- Continuă sa te mişti. 

- Mă mișc. 

Neil ajunse la postul de observaţie, nu i se păru nimic 
nelalocul lui şi intră. Se uită cu atenţie pe jos dacă mai 
erau pene și nu găsi altceva decât frunze și crenguţe. 
După ce se lipi cu spatele de stâncă, la adăpost, scană 
zona de dedesubt. Înspre est se zărea o zonă caldă. 

- Tu ești ăla? 

Braţul petei de căldură se mișcă din zona centrală mai 
strălucitoare și flutură spre el. Zona era al dracului de 
mare. Şi peste tot erau copaci. Genul de copaci în spate- 
le cărora s-ar fi putut ascunde... genul în spatele cărora 
s-ar fi putut ascunde Corbul. 

În casca din ureche auzi o alarmă puternică. 

- Senzor de capcană, spuse el tare pentru Rick. 

Deschise mobilul şi detectă senzorul care fusese 
activat. 

= Sud. 

În zona pe care o traversa şoseaua. Trebuiau să fie cu 
băgare de seamă. Doar nu voiau să apară un civil din 
greşeală în acest mic război şi să aibă de suferit. 

- Tu stai. Mă duc să mă uit eu, spuse Rick. 

Norii de deasupra începură să se întunece, eliminând 
şi bruma de lumină pe care o mai aveau. După mirosul 
care plutea în aer, Neil se gândi că avea să toarne cu gă- 
leata în câteva minute. Nici nu apucă să-i dispară gândul 
acesta din minte că se și auzi un tunet puternic. 

- Minunat, îl auzi pe Rick murmurând. 

Neil urmări mişcările lui Rick și pe urmă zări și 
altele. 

- În dreapta ta, două sute de metri. 

Pata de căldură era vagă, dar indiferent cine era 
responsabil pentru existenţa ei nu se afla în pădure 
la o plimbare, așa cum nici ei nu erau aici fără un 
ţel precis. 

Rick se opri și se ghemui la pământ. Silueta lui aproa- 
pe dispăru din vizorul lui Neil. 

Corbul se mișca spre nord... încet. 

Neil se mișcă și el de-a lungul stâncii până ce trebui să 
se pună la nivelul solului ca să intercepteze. 

- [Í văd, spuse Rick. 

- Ocup poziție în fața lui. 

Vorbeau aproape în şoaptă. 

Neil reuși să mai facă încă niște metri când îl auzi pe 
Rick spunând: 

-S-a oprit. 

Se uită cu atenţie prin ochelari și văzu o ușoară ceaţă 
caldă în spatele unor copaci. Numai că nu-și dădea sea- 
ma dacă era Rick ori Corbul. 

- Tu ești în mișcare? 

- Da. 

Deci imaginea aceea blurată era Rick. Neil privi spre 
nord, Şi dădu cu ochii de ţinta lui. Care se făcu nevă- 
zută apoi. 

- Nemernicul dracului! 

-Ce e? 

- A dispărut. 

- Eu am contact vizual încă, spuse Rick. 

Neil îşi scoase ochelarii cu termoviziune și îi înlocui 
cu binoclul. Acolo, printre copaci, se afla ţinta lui ghe- 
muită în spatele unui pom. Era camuflat atât de bine 
că Neil abia reuşi să-l observe. Camuflajul nu reducea 
căldura corporală, ceea ce însemna că omul lor purta pe 
deasupra un fel de pelerină. 

Mișcându-se încet, Neil se poziționă astfel încât Cor- 
bul să fie între ei. 

- Se uită după tine, îi spuse Neil lui Rick. 

- Îl simt. 

Neil își dădu jos arma automată din spate și o armă. 

Un alt tunet puternic umplu aerul; în urma lui se por- 
niră picături uriașe de ploaie. Neil se folosi de zgomotul 
naturii ca să-și ascundă mișcările. Reuși să se apropie. 

Cu toții rămaseră nemișcați. 

Corbul se mișca spre est la fiecare fulger ce străbătea 
cerul. Nu era direcția pe care o voia Neil. 

Neil se ghemui la pământ și-și scoase un detonator 
din scurta de pe el. 

- Fii atent. Îl aduc înapoi. 

Apăsă pe un buton şi o fumigenă detonă exact înain- 
tea Corbului. 

inta lor se întoarse și o luă la fugă prin flancul de 
nord-est. Neil se repezi să ajungă acolo înaintea lui. În 
spate, îl auzi pe Rick mişcându-se. 

Când Corbul se apropie de alt punct pregătit pentru 
diversiune, Neil detonă şi fumigena aceea. 

Zona începu să se umple de fum, în ciuda ploii toren- 
tiale care începuse să cadă. 

Neil nu-l mai văzu pe Corb. 

- Unde e? întrebă Rick. 

- Nu știu. 

Neil scrută zona, dar la nivelul pământului nu se ve- 
dea absolut nimic. În momente de acest gen ăsta se gân- 
dea cât de tare ar fi fost să aibă constituția unei veverițe 
să se strecoare iute pe crengile unui copac, să vadă. 

Se răsuci ca să vadă dacă nu cumva Corbul reușise 
să treacă prin spate fără ca el să-l observe. Era gata să 
renunţe când observă o ceață aparte cam la cincizeci 
de metri înspre vest, 

Chiar în faţa stâncii. Perfect! 

- L-am prins în capcană, 


Gwen își trase pe deasupra hanoracul și se folosi de 
faptul că era foarte larg ca să ascundă că dedesubt îşi 
pusese câteva straturi de haine. Era absolut imposibil 
ca Neil să ştie cât de dus era prietenul lui. Avea să gă- 
sească o cale să o șteargă de aici și pe urmă să dea un 
telefon de la un magazin din bază. Odată ce lua legătura 
cu fratele ei şi cu Carter... avea să fie în siguranţă. 

Oricum, mai în siguranţă decât era aici. 

Rcuși să se miște prin casă, să-şi bage în buzunare 
nişte batoane de cereale în caz că se dovedea dificil să-l 
aștepte pe fratele ei. Fiecare mic scârţâit din casă o făcea 
să se oprească puţin. Televizorul fusese închis și liniştea 
îi dădea fiori. 

În curtea din spate găsi locul pe care îl abandonase 
cu o zi înainte și se prefăcu că smulge buruieni şi că 
sapă. În cincisprezece minute începu să o doară spatele 
din cauza efortului din ziua precedentă, dar asta nu o 
împiedică să se comporte ca şi cum deja se obișnuise și 
îi plăcea să facă treaba asta. 

Nu avea nevoie să se uite ca să știe că Charles o ur- 
mărea. De data asta nu atât de evident, adică de la fe- 
reastră, dar îi simţea ochii asupra ei. Odată ce strânse o 
grămăjoară de buruieni, le adună în mâinile înmănușate 
şi porni ca și cum era în căutarea unei lăzi de gunoi. Pe 
lateralul casei nu se vedea nici un fel de ladă, ceea ce știa 
foarte bine din ziua precedentă. Era însă o portiță care 
dădea în curtea din față. Lăsă să îi cadă ce avea în mâini 
şi o luă la picior iute, evitând să alerge însă. Pietricelele 
se auzeau scrâșnindu-i uşor sub picioare şi nu o însoțea 
decât ploaia ușoară. 

Zâmbi, în ciuda frigului. 

La capătul aleii, o apucă spre şoseaua principală şi 
dădu colțul. Se uită peste umăr şi nu mai văzu dacă 
el o urmărea. 

Gwen izbucni într-un râs nervos şi se întoarse din 
nou spre drum. 

Charles se afla la doar câțiva metri de ea. Ud leoarcă. 

- Pleci undeva? 

Îi trebui cea mai mare stăpânire din lume să nu ţipe. 
Nu că ar fi fost cineva suficient de aproape încât să o 
audă. Și, oricum, ce ar fi putut spune? 

- Mă plimb puţin. 

Ignoră faptul că avea în continuare în mâini mănușile 
murdare de grădinărit. 

Figura lui fără urmă de zâmbet se apropie de ea. 

- Singură? 

- Vremea asta îmi amintește de casă, îi spuse. Nu e 
nevoie să vii și tu cu mine. 

Ochii lui se îngustară. 

-Nu ești îmbrăcat potrivit pentru o plimbare. Mă în- 
torc imediat. 

Dădu să îl ocolească. 

El îi blocă drumul. 

- Nu. Nu te duci nicăieri. 

O apucă de braţ și o răsuci cu faţa înspre casă. 

- Poftim? 

Se trase, dar strânsoarea lui de fier nu o lăsă să se 
mişte. Avea degetele înfipte în carnea ei peste toate stra- 
turile de îmbrăcăminte, dar tot o durea braţul. 

Charles nu spuse nimic în timp ce o trase după el pe 
aleea din faţă şi apoi înăuntru în casă. 

- Dă-mi drumul! spuse ea stăruitor odată ce intrară 
şi el închise ușa în urma lor. 

Bărbatul răsuci yala și trase și zăvorul, tot timpul 
ţinând-o strâns, pe punctul de a-i lăsa vânătăi. 

- Domnule Blayney, nu accept gesturile violente. 
Dă-mi drumul imediat. 

Între frigul și umezeala de afară și îngrijorarea crescân- 
dă-i că bărbatul nu avea de gând să-i dea drumul şi cine 
știe ce urma să se întâmple, Gwen începu să tremure. 

În loc să facă ce îi spunea, Charles o împinse înaintea 
lui, de-a lungul holului și apoi în bucătărie, în spate. 
Din cămară pornea un mic culoar pe care nu îl obser- 
vase până atunci. La capătul lui era un set de trepte ce 
duceau în pivniță. 

Gwen își înfipse călcâiele în podea și se apucă strâns 
de tocul ușii. 

-Ce faci? 

- Ce mi s-a spus să fac dacă încerci să scapi. 

- Poftim? Ti s-a spus să faci? Despre ce mama naibii 
vorbeşti? 

Charles îi desfăcu degetele de pe tocul ușii. 

- Te voi ţine aici împotriva dorinței tale pentru binele 
măreței noastre patrii. 

- Dar asta e o nebunie. Eu nu sunt nici un fel de 
ameninţare pentru patria ta. 

Deși îi trecea prin cap cum ar fi putut să-l rănească 
fizic pe bărbatul care o ţinea strâns. 

- N-am de unde să ştiu asta. Te strecori pe ascuns de 
colo, colo prin casa mea, găsești informaţii clasificate... 
Ce informaţii? Nu găsise altceva decât niște poze. 

- Şi de vreme ce eşti practic cetățean american, am tot 
dreptul să te rețin aici împotriva voinţei tale. 

Gândurile ei se îndreptară spre Neil. Știa el oare că 
maiorul Blayney intenţiona să o ţină acolo în felul ace- 
la? Expresia de pe faţa ei probabil că arăta ce îi trecea 
prin minte. 

Charles izbucni într-un râs sadic, 

- Doar nu crezi că s-a însurat cu tine fiindcă te 
dorea, nu? 

Ei îi căzu inima din piept. 

- Ba bineînţeles că da. 

- OK, atunci poţi crede în continuare asta. 

Fără a mai spune nimic, o împinse în jos pe scări 
în adâncurile casei. Ca orice pivniță, era întunecoasă, 
umedă şi mirosea a mucegai. Pereţii erau tencuiți, dar 
panoul plin de cuie pentru agăţat haine nu părea deloc 
prietenos. O canapea veche domina centrul încăperii 
şi de-a lungul peretelui din spate erau aliniate niște cu- 
tii. Deasupra capetelor lor se vedeau vreo două becuri 
chioare şi nici o fereastră. 

-Nu mă poți lăsa aici. 

- Ai dovedit că nu ești demnă de încredere. 

Charles o împinse jos și îi răsuci braţele la spate. Pra- 
ful din canapea se ridică ajungându.-i la nas și făcând-o 
să tuşească. 

- Oprește-te! 

Se luptă în strânsoarea lui, dar nu reuși să facă nimic. 
Simţi oţelul pe încheieturi înainte să realizeze ce făcea 
Charles. 

- Nu e nevoie să faci asta. Cu siguranţă ești mai pu- 
ternic decât mine. Neil nu va aproba ceea ce faci, pledă 
ea folosind orice argument îi trecu prin minte. Soţia ta 
s-ar putea întoarce să mă găsească aici. 

- Soţia mea e în Florida, caută o casă în care să ne re- 
tragem la pensie, unde nu vom ajunge niciodată. Odată 
ce a realizat că nimeni nu era pe moarte acolo, a trebuit 
să-i dau un motiv ca să rămână. Doar nu crezi că pleca- 
rea ei a fost un accident, nu? 

Metalul din jurul încheieturilor ei se încuiase cu un 
clinchet, dar Charles era în continuare cu genunchiul 
pe spatele ei, ținând-o imobilizată. 

- De ce faci asta? 

- Am motivele mele. 

___ Motive care nu aveau nimic de-a face cu siguranţa ei. 
Își păstră cumpătul şi rămase nemișcată. Trebuia să se 
gândească și să își facă un plan de evadare. 

El o lăsă acolo, încătușată, cu faţa în jos, pe canapea- 
ua urât mirositoare. 

lar tocmai când își aminti de toate celelalte măsuri 
de precauție pe care le luase pentru propria siguranţă, 
Charles îi oferi toate dovezile ca să îi înţeleagă scopul 
ascuns. 

- Nu-ţi face griji, Lady Harrison. Imediat ce primesc 
vestea că Neil a fost rezolvat, mă ocup imediat și de tine. 
Doar că trebuie să te ţin aici deocamdată în caz că soţul 
tău se dovedește mai isteț decât omul meu. Ca monedă 
de schimb. Intotdeauna un bărbat are nevoie de o mo- 
nedă de schimb. 

Ea icni, iar Charles îi vâri ceva între dinţi ca să o 
împiedice să ţipe. 


- A lucrat sub comanda maiorului Charles Blayney. 
Maiorul locuieşte încă în bază, la Fort Carson, cu so- 
ţia lui. Se spune că îşi tot amână de ceva timp ieșirea 
la pensie. 

Blake îl ascultă pe Carter la telefon, aflându-se la zece 
mii de metri în aer. Zburau pe deasupra statului Utah, 
încercând să evite o furtună ce afecta Rocky Moun- 
tains și întârzia traficul aerian din cauza fulgerelor. De 
două ori pilotul îi spusese că era posibil să se abată de 
la ruta iniţială spre sud, spre Santa Fe ori spre nord, 
spre Chayenne. 

- Crezi că Neil e acolo? 

- S-ar putea. Încerc să-ţi obțin permis de trecere ca 
să poţi vorbi cu omul ăla. Se pare că el a fost cel care a 
dispus trecerea în rezervă a echipei lui Neil. 

- Deci va şti cine e ucigașul nostru, nu? 

- Ucigaşul? 

- Dean a sunat după ce am plecat. Secţia Criminalis- 
tică a decis că a fost vorba de crimă după ce a chemat 
un expert militar. 

- Ştii ceva, Blake? Toate astea încep să semene cu o 
mare conspirație. Microfoane militare, grade implicate, 
jacuzzi conectate la curent ca să-i prăjească pe ăia dină- 
untru... păsări moarte lăsate ca diversiune. Eu mă tot 
întorc la întrebarea de ce? Max nu a reușit să găsească 
absolut nimic despre Operaţiunea Corbul. Ceea ce 
mă aduce înapoi la întrebarea cine știe despre Corb? 
Cine i-ar vrea morţi pe soldaţii care au avut de-a face 
cu Corbul? 

- Deci crezi că e cineva care le-a pus gând rău tuturor? 

- Raportul privind sinuciderea prietenului lui Neil 
menţiona undeva la sfârșit că sub cadavru s-a găsit un 
corb mort. Trebuie să îi dau un telefon șerifului local 
din Tennessee, să-i sugerez să redeschidă cazul. 

- A găsit-o cineva pe soţia bărbatului? 

- Nu. Mama ei a declarat-o dispărută la poliție, dar 
fără nici un rezultat. 

Turbulenţele din aer făcură avionul să coboare brusc 
câţiva metri și îl ţinură pe Blake țintuit în scaunul lui 
de piele. 

- Maiorul Blayney ar trebui să ştie despre Corb... nu? 

- Ar trebui. Dar mă îndoiesc că ţi-ar spune ţie ceva. 

-Măcar e un început. La dracu’, e singura pistă pe 
care o avem. 

- Sună-mă când aterizezi. 

Blake închise, mai îngrijorat ca oricând. 


capitolul 31 


Rick se apropie prin sud, Neil o luă prin nord. 
Ploaia cădea în rafale constante, îngreunând şi 
mai tare situația. Avansul pe care îl căpătaseră asupra 

inamicului era de necrezut, se mișcau prea repede. Atât 
de repede că Neil începu să-și pună întrebări. 

- Stai la adăpost, îi spuse lui Rick. 

- Am impresia că e prea ușor. 

- Exact. 

li plăcea teribil faptul că el și Rick își citiseră totdeau- 
na fără probleme gândurile unul altuia. 

- Nu are pe unde să scape de-aici. Nu, fără să treacă 
de unul dintre noi. 

Neil se uită în urma lui pentru a mia oară. 

- Crezi că mai e cu cineva? 

- Nu am mai văzut pe nimeni. 

Nici Neil. Se răsuci pe călcâie și verifică în urma lui. 

Nimic. 

Ploaia din jur se izbea de pământul pădurii cu o forţă 
care stârnea zgomote puternice care reverberau peste tot. 
După ce-și petrecuse o bună bucată din viaţă în Cali- 
fornia, îi plăcea ploaia când avea parte de ea... doar că 
nu azi. 

- Cred că trebuie să presupunem că mai este cineva 
acolo. 

- Mda, bine gândit, murmură Rick. 

Sau Corbul avea o șmecherie vârâtă undeva. Se apro- 
piară de stâncă încet, cu precauţie. 

Degetele lui Neil se răciră de la temperatura de afară 
aflată în scădere. Cobori arma la pământ şi se opri su- 
ficient încât să se uite în spate. Ochii îi ajunseră la ceva 
mov, undeva pe pământ. Se apropie de obiect şi observă 
că înăuntru era ceva galben. Se apropie şi mai tare şi 
observă că era o bomboană. Se întoarse, gândindu-se 
mai întâi că cineva o lăsase pe poteca aceea cu mult timp 
în urmă. 

Ezită. 

Bomboane? Pe cine naiba cunoştea care mânca bom- 
bonele... dintracelea mici, care erau ușor de vârât într-un 
buzunar? 

Elicopterul mai avea cincisprezece kilometri până la 
destinaţie. 

Cineva acoperise trupul şi faţa lui Linden cu o pătură 
kaki de armată. Rick se ţinea de unul din mânerele din pe- 
rete și se uita în gol prin ușa deschisă. Billy îşi ţinea capul 
în mâini. 

Mickey își băgă mâna în buzunar, scoase niște bomboane 
pe care le avea mereu la îndemână și îşi vâri câteva în gură. 
Chiar cu durerea aceea groaznică, reușea să-şi întrețină renu- 
mele. Mickey Mouse... cel cu urechile mari şi cu bomboane 
în buzunare precum puştii. 

Neil se trase în spate. Simţi cum toate măruntaiele se 
fac ghem înăuntrul lui. 

Mickey. 

De ce? 

- Rick... opreşte-te. 

Trecură câteva fracțiuni de secundă. 

-Ce e? 

- Înapoi. 

- Dar e chiar acolo. 

Neil înghiţi în sec. 

- Ştiu cine este. 

„Știu cine mama dracului e nemernicul ăsta!“ 


Gwen se rostogoli pe spate, cu mâinile sub ea. 

Uşa din capătul scărilor se închise cu un zgomot răsu- 
nător, Ştia că dacă ar fi reuşit să ajungă până sus pe scări, 
fără să cadă, avea să găsească uşa încuiată. 

Bucata de material pe care o avea în gură îi tăia obra- 
jii şi îi uscase respiraţia. Doar că gura uscată era ultima 
dintre grijile ei. 

Îi bătea inima atât de tare în piept că se temu că avea 
să explodeze. Charles îl ghida pe dușmanul lor. Toate 
rezervele pe care le avusese în legătură cu bărbatul fuse- 
seră absolut exacte. Doar că acum nu îi folosea la nimic 
faptul că avusese dreptate. 

Gwen își răsuci mâinile în cătușe de câteva ori chiar 
dacă raţional știa bine că nu avea cum să se elibereze 
fără cheie. Ceea ce nu o opri să încerce. Când adrena- 
lina începu să se domolească, îi luă locul frica. Pivniţa 

puturoasă nu o deranja atât de tare cât o deranja înţe- 
legerea faptului că nu era decât o cale să iasă de acolo. 
Când simţi că ochii i se umplu involuntar cu lacrimi, 
începu să se lupte iar cu cătușele şi simți metalul in- 
trându- în piele. De durere, lacrimile i se uscară instan- 
taneu. Nu avea de gând să își plângă de milă şi să fie 
astfel o victimă și mai patetică în faţa călăului ei. Pro- 
babil că acestuia nu i-ar fi plăcut nimic mai mult decât 
să se întoarcă în privinţă și să o găsească neajutorată 
şi bocind. 

Nu avea să-i dea satisfacția asta. Toate remarcile acelea 
despre locul femeii și pentru ce erau făcute şi pentru ce, 
nu îi arătau cât de tare subestima sexul slab. 

Lăsase lumina aprinsă, permițându-i să vadă ce se pu- 
tea ascunde în ungherele încăperii şi care ar fi putut să o 
ajute. Se ridică şi o luă din loc. Deasupra se vedeau țevi 
și cabluri cât era camera de lungă. Într-un colț se vedea 
un boiler și, alături, ceva ce semăna cu un tablou cu 
siguranțe. Din nefericire, nu avusese în viaţa ei nevoie 
să deschidă un tablou electric și putuse să-și dea seama ce 
era doar amintindu-și serialele de televiziune pe 
care le urmărise în trecut. Cu mâinile la spate, oricum, 
nu ar fi putut să ajungă la chestia aia. 

Lângă un perete erau așezate cutii, unele peste altele, 
pe o distanţă de vreo trei metri. Mai multe aveau etiche- 
te pe care scria „Crăciun“ și pe altele scria „Annie“ pe 
capac. Gwen dădu cu piciorul într-o cutie care nu avea 
etichetă. Când aceasta practic nu se clinti, se propti cu 
genunchiul în ea. 

„E grea.“ 

Cu puţin efort, își răsuci mâinile spre cutie și cu vâr- 
furile degetelor ridică capacul de carton. 

„Cărţi. Din câte se pare am dat de biblioteca lui 
Ruth.“ 

Nuşi putea imagina la ce i-ar fi folosit nişte cărți. Poa- 
te dacă ar fi avut mâinile libere, ar fi putut să le arunce 
înspre Charles, dar asta nu era o opţiune viabilă în sta- 
rea în care se afla. 

Se întoarse spre cutiile pe care scria Annie. Înăuntru 
se găsea ceva ce semăna cu obiectele de artă confecționa- 
te de copii. Genul de chestii pe care o școlăriţă le aducea 
de la ora de lucru manual și le lipea pe frigider. Gwen 
împinse cu ușurință o cutie de pe cealaltă și o deschise 
pe următoarea. Aici se aflau obiecte de la o vârstă și 
mai fragedă. Jucării de pluș, o păturică de copil. Nimic 
folositor. 

Cutiile cu eticheta „Crăciun“ conţineau exact ce te-ai 
fi aşteptat. Luminiţe, globuri, ornamente şi decoraţiuni, 
genul care se scoteau şi se ştergeau de praf în decembrie, 
după care erau băgate la loc. Gândul la sărbătoare îi tri- 
mise un fior de gheaţă pe șira spinării. Dacă nu găsea o 
cale să iasă din pivniţa asta, era posibil să nu mai apuce 
alt Crăciun. 

Dar Neil? El era acolo, plecat, gândindu-se că ea se 
afla în siguranţă... iar bărbatul pe care îl alesese să o 
apere îl voia mort. Simti un nod în gât. 

„Poate cu siguranță să-și poarte de grijă.“ 

Trebuia să creadă asta. 

Se dădu înapoi de lângă cutii și își sprijini cotul de 
canapeaua murdară. 

„Gândeşte, Gwen. Ce-aș putea folosi aici?“ 

Cutiile reprezentau femeile din viaţa lui Charles. Căr- 
ţile nevestei de care aparent nu îi păsa. Şi copilăria fiicei 
lui. O fiică de care nu era deloc mulțumit în clipa de 
față. Din câte se părea, o cam făcuse pachet şi o trimise- 
se cu totul de acolo. Ochii care nu se văd se uită. Cam 
la fel cum făcuse și tatăl lui Gwen. Cu toate că Gwen 
ştia că pe ea tatăl ei o iubise, chiar și aşa, în felul lui. 

Dar Charles oare se gândise întotdeauna la Annie 
cu aceleași sentiment de amărăciune? Dacă i-ar fi văzut 
obiectele din cutii, oare nu i-ar fi revenit în minte amin- 
tiri pline de duioșie? Cum ar fi o vacanţă plăcută, abso- 
lut memorabilă? Bărbatul făcuse deja cât se putea de clar 
faptul că avea de gând să o omoare. Nu era înțelept să 
îl provoace să grăbească punerea la cale a planului său... 

dar poate că dacă îi amintea ce avea de pierdut dacă era 
prins avea să-l facă să se gândească de două ori. 

lar dacă reuşea să-l facă să ezite... 

Gwen se lăsă pe marginea canapelei și își ridică pi- 
ciorul drept la mâinile legate la spate. Se asigură că pu- 
tea ajunge la ceea ce își prinsese la gleznă înainte de a 
părăsi casa. 

Să scoată acum revolverul însă nu era necesar, Putea 
ajunge la el, ceea ce o linişti puţin. Nu că ar fi avut habar 
cum să tragă cu chestia aia din spate, dar era convinsă că 
va afla dacă era nevoită să o facă. 


Neil se întâlni cu Rick, dând ochii cu el pentru prima 
oară în trei zile. 

Privirea întrebătoare a prietenului lui i-o întâlni pe a 
lui. Iar Neil se chinui să-și transpună gândurile în cuvin- 
te oricât de rău lar fi durut: 

- E Mickey. 

Rick se făcu alb la față ca varul. 

- Ce dra... 

Neil își deschise palma și arătă bucăţile de ambalaje 
de bombonele pe care le găsise pe cărare. 

- Mai ştii pe cineva care să bage în el chestii de-astea 
ca pe droguri? 

Rick apucă o bomboană, se holbă la ea și pe urmă o 
aruncă pe jos dezgustat. 

- La dracu’! De ce? De ce ar face așa ceva? 

- Habar nu am. Dar dacă găsim răspunsul, poate 
avem o șansă să îl luăm de aici în viaţă... ca să poată 
primi ajutor de specialitate. 

- Nemernicul ăsta l-a ucis pe Billy. Nu mi-ar păsa 
nici cât negru sub unghie să aibă o întâlnire la prânz cu 
Scaraoţchi însuşi. 

Neil îl apucă pe Rick de braţ când acesta dădu să se 
întoarcă. 

- E Mickey, Rick. Ştii ce înseamnă asta. Dintre noi 
toți, el este cel care a pierdut cel mai mult. Omul ăsta 
nici nu mai are boașe. 

Rana din zona genitală îl lăsase pe bărbat impotent. 
Fapt de care Neil uitase înainte de momentul în care îşi 
dăduse seama că Mickey era cel care îi vâna. 

-Crezi că ne învinovăţeşte pe noi pentru asta? 

Neil îi dădu drumul lui Rick când prietenul lui încetă 
să se mai smucească să scape. 

- Nu ştiu. Poate. Ştiu că se întâlnea cu cineva înainte 
de Operaţiunea Corbul şi că după ce s-a întors, femeia 
i-a dat papucii. 

- Am fost cu toţii în aceeași misiune. Nici unul dintre 
noi nu este de condamnat pentru ea. 

- Argumentele logice nu-şi găsesc locul într-o minte 
bolnavă. Asta explică toate microfoanele, dispozitivele și 
jucăriile pe care le-a folosit până acum. Chestii care au 
apărut după ce am ieșit noi din sistem. 

Rick se învârti în cerc și se uită crunt spre partea din 
faţa stâncii. 

- L-am verificat. Am auzit că e într-un loc unde lu- 
crează sub acoperire. 

- Cine ţi-a spus asta? 

- Maiorul. 

Neil simţi cum se ridică părul pe el. 

- Maiorul? 

- L-am sunat... știi cum e, că ce faci, ce mai e nou... 
apropo, ai idee unde a ajuns Mickey? Nu am vrut să-l 
alertez. Mi-a zis că mă sună înapoi. Ceea a și făcut câteva 
ore mai târziu și a spus că, potrivit dosarului lui Mickey, 
omul avea o misiune. 

Neil trase aer în piept, 

-— Ce te-a făcut să crezi că e vorba de ceva sub acoperire? 

Rick clătină din cap. 

- Am găsit numărul tatălui lui Mickey. Bătrânul a zis 
că fiu-său se află într-o misiune secretă. Ceea ce e carac- 
teristic pentru taţi. Să se laude cu faptele copiilor lor. 
Aşa am făcut legătura. 

- Doar că misiunea lui secretă suntem noi. 

- Dar superiorii lui nu or fi realizat că a dezertat? 

- Blayney nu știe, spuse Neil. 

- Cum poţi fi așa de sigur? 

Neil îşi încleștă maxilarele. 

- Am lăsat-o pe Gwen la el. 

Rick înţepeni holbându-se la el. 

- Pentru protecţia ei? 

- Exact. Cine ar fi fost mai potrivit decât un ofiţer 
din infanteria marină a Statelor Unite să îmi prote- 
jeze soția? 

- Soţia? 

- M-am însurat cu ea chiar înainte să vin să mă întâl- 
nesc cu tine aici. 

- La dracu’, Neil. De ce nu mi-ai zis? Asta e o chestie 
fantastică. 

Mda, acum nu era tocmai momentul să sărbătorească 
şi să stea de vorbă la o bere. 

- Chuck mi-a sugerat că s-ar simţi mai îndreptăţit în 
faţa oricui să o ţină acolo, să o protejeze, dacă ar fi soţia 
mea. Şi în cazul în care se impacienta și voia să plece. Nu 
voiam să o găsească Corbul... Mickey şi să o folosească 
pentru a ajunge la mine așa cum s-a întâmplat cu Billy 
şi soţia lui. 

Rick îşi îngustă privirea, 

- Deci te-ai însurat cu ea numai pentru a o păstra în 
siguranţă? 

Neil clătină din cap. O iubea. Oh, cât o iubea de 
mult... 

- Oricum m-aș fi însurat cu ea. 

- Chuck a sugerat căsătoria asta? 

- Nu, eu am sugerat căsătoria, Chuck a făcut rost de 
preot şi a participat în calitate de martor. 

Neil se uită spre stâncă, întrebându-se dacă Mickey îi 
privea așa cum stătea acum, ascuns în spatele desișului 
de copaci. 

- Am impresia că mai e ceva în toată istoria asta, ceva 
care nu are sens, spuse Rick. Dacă individul de acolo 
este Mickey, atunci există cu siguranţă cineva care să ştie 

că e plecat fără permisiune, practic dezertat. În afară de 
cazul în care înșiși superiorii lui au pus să fim vânaţi. 

Şi lui Neil i se părea că nu se potrivea ceva. 

- Trebuie să aflăm cu cine lucrează Mickey. Tipul 
era bun, dar niciodată nu mi s-a părut din cale-afară 
de inteligent. 

Mickey era cel mai tânăr din echipa lor. lar ceea ce îi 
lipsea ca pricepere și talent de a conduce compensa din 
plin cu o putere fizică fantastică și mult entuziasm. Ali- 
mentându-se în permanenţă cu dulciurile lui preferate 
şi împingând echipa să se mişte din ce în ce mai repede. 
Neil îşi aminti că atunci când aflase de gravitatea rănii 
pe care o suferise Mickey își spusese că bărbatul avea 
să supravieţuiască în spirit câtă vreme avea un debuşeu 
pentru toată energia asta. lar infanteria marină avea ne- 
voie oricând de un om ca el. 

Urma să fie OK. 

Doar că nu fusese. 

- Trebuie să îl atragem cumva încoace. Să-l facem să 
vorbească. 

- Sugestii? întrebă Rick. i 

- Ne apropiem şi începem să discutăm. Îl facem să 
vizualizeze fețele noastre în minte, să conștientizeze că 
e vorba despre noi, nu despre nişte simple ţinte. Dacă 
lucrează pentru cineva, e imposibil să nu reiasă din ceea 
ce va spune. Dacă e pe cont propriu... ei bine, la varian- 
ta asta ne vom gândi mai încolo. 

Rick dădu din cap. 

- Eu o iau înspre sud. 

= Ai grijă. 

Rick îi făcu cu ochiul si dispăru printre copaci. 


capitolul 32 


Încerca să nu îngheţe mișcându-se de colo, colo prin 
cameră. Reuși să scoată câteva şiraguri de luminiţe și 
să le bage în singura priză din cameră. Unul dintre ele 

funcționă și beculeţele intermitente schimbară un pic 
atmosfera sumbră din încăpere. Ironia imaginii ar fi 
făcut-o să izbucnească în hohote nebunești dacă nu ar 
fi avut gura uscată ca iasca. 

Din când în când îl auzea pe Charles tropăind pe 
podeaua de deasupra ei şi se oprea. Nu trebuia ca băr- 
batul să coboare aici înainte ca ea să aranjeze tot ce se 
putea aranja. 

Realiză că singura armă cu care putea să-l facă pe 
Charles să coboare garda era una psihologică. Să îm- 
pânzească toată încăperea cu tot felul de amintiri din 
copilăria lui Annie și cu decoraţiunile pe care le pu- 
neau prin casă în preajma Crăciunului nu avea cum 
să nu îi trezească anumite sentimente. Altceva, com- 
plet diferit de ura pe care o adăpostea în suflet. Dacă 
tablouașele pictate de copilul lui și păturica de bebe- 
luș nu reușeau să-l miște, măcar aveau să rămână aici 
ceva dovezi despre faptul că fusese ţinută captivă în 
pofida dorinţei ei. Scăpă un bec şi își zdreli degetele 
făcându-le să sângereze. Atinse în mod intenţionat cât 
putu de multe din lucrurile lui Annie cu mâna însânge- 
rată și apoi trecu și la pereți, la balustradă și la scări, ca 
și la partea de dedesubtul scărilor. Ideea îi venise de la 
cartea pe care încercase să o citească ca să-i treacă timpul 
mai ușor la începutul săptămânii. Era o nebunie cum 
uneori viața imita arta. 

Dacă el era distras de dezordinea din încăpere, 
poate că reușea să tragă și să iasă de aici. Era singura 
speranţă pe care o avea. Nu era ca şi cum ar fi putut 
să-l convingă să renunţe la planurile lui așa, cu călu- 
șul în gură. 

Folosindu-se de degete şi de picioare, răsturnă cutiile 
și împrăştie peste tot obiecte de artă făcute în clasa I... 
la lumina intermitentă a beculeţelor de Crăciun făcute 
grămadă pe podea. 

Neil își scutură picăturile de apă din păr. Tunetele 
şi fulgerele încetaseră, lăsând în urmă un soare timid. 
Nu era sigur ce i se părea mai straniu - faptul că el şi 
Rick vânau pe cineva pe care îl consideraseră prie- 
ten la un moment dat, un bărbat pe care Neil l-ar fi 
apărat chiar cu preţul propriei vieţi, un bărbat pentru 
rana căruia suferise la un moment dat, ori faptul că, 
la fel ca norul uriaş de deasupra, plutea în continuare 
într-o mare ceață necunoscută încă. Ceva suficient de 
aproape să poată fi mirosit, dar nu şi desluşit încă. 

Ochelarii cu termoviziune îi indicară poziţia lui 
Mickey aproape de locul în care Neil îşi făcuse tabăra 
de rezervă. Dorinţa puternică de a termina mai repede 
cu chestia asta ca să se poată duce după Gwen și să se 
asigure că era bine îl chinuia teribil. 

- Sunt pe poziţii, îl auzi pe Rick în ureche. 

Neil se repezi de la un copac la altul, păstrându-se tot 
timpul la adăpost. 

- Vezi că tot nu ştim ce plan are. 

- Rămâi ascuns. 

Nu era nevoie să i se spună de două ori. 

Cu spatele la un copac și câteva tufișuri în faţă, Neil 
îşi scruta inamicul. 

- Gata. Lasă-mă să vorbesc eu. Se va întreba unde ești 
tu. Vezi dacă poţi să te apropii. 

- Recepționat. 

Neil trase adânc aer în piept si îl expiră printre buzele 
reci. Îşi poziţionă binoclul ca să vadă dacă vreo vorbă a 
sa avea vreun impact. 

- De ce faci asta? urlă el peste zgomotul ploii. 

Nici măcar o mişcare... nimic. 

- Eram prieteni. 

Pata pe care o avea în vizor se mişcă. 

- La dracu’, Mickey... vorbește cu mine. Eram frați, 
cu toţii. 

Asta funcţionă, într-adevăr. 

- Eu nu am frați. 

Să-i audă vocea din nou după atâta timp îl lovi par- 
că în plex. Pentru o clipă îşi dori să se fi înșelat. Doar 
că, nu. 

- Odată soldat, mereu soldat. 

- Eu sunt singurul soldat care a mai rămas. Voi aţi 
plecat. Toţi v-aţi luat dracului rălpăşița. 

Neil detectă zona în care se mișcau crengile. 

- Vine spre tine, îi spuse în cască lui Rick. 

- Îl văd, răspunse Rick. 

- Misiunea noastră se terminase, Mickey. 

Maiorul îi lăsase să plece în permisie până ce li se 
terminase contractul. Era ca şi cum îşi dăduse seama că 
dacă mai stăteau acolo ar fi luat-o complet razna. Aşa 
cum se întâmplase cu Mickey. 

- Nu aveam altceva pe lume. 

-Atunci de ce să-i dai acum cu piciorul? Trebuie să 
realizezi că treaba asta nu va funcționa. Cu siguranță 
cineva îşi va da seama că lipsești, că practic ai dezertat. 

Mickey izbucni într-un râs puternic. Răsuna precum 
un cui pe o tablă. 

- Am dezertat? Tu crezi că eu am dezertat, că mi-am 
abandonat țara și datoria? Și el care spunea că tu ești cel 
deştept. Eşti prost ca noaptea, Mac. 

Neil se trase înapoi şi se mişcă vreun metru și jumă- 
tate spre nord. 

-Cine e el? 

- Cred că ţi se va părea mult mai interesant să-ţi dai 
seama de unul singur. Nu vei apuca să mai trăieşti prea 
mult după aceea. Acele ultime clipe îţi vor înăbuși până 
și ultima fărâmă de speranță. Exact cum mi s-a întâm- 
plat şi mie. 

-Ce naiba tot spune? şopti Rick în cască. 

- Habar n-am. 

Doar că avea o senzație de mâncărime dureroasă, de 
parcă se tăvălise pe un tăpșan plin de furnici. 

- Viaţa ta nu e lipsită de speranţă, Mickey. 


a-a 

- De unde ştii? Ai văzut vreodată cum moare lumi- 
na din ochii unei femei? Ai simțit vreodată lumina din 
ochii tăi murind când ea se ridică și pleacă? 

Neil se scutură să-și alunge imaginea lui Gwen din 
fata ochilor. Ultimul lucru de care avea nevoie era să in- 
tre în jocul lui Mickey. Acum că ştia că Mickey plănuise 
să se folosească de Gwen ca să se răzbune pe el. Era mai 
înțelept să nu îi cadă în plasă. 

- Mai sunt şi alte femei, spuse Neil. 

- Nu şi când penisul tău nu e bun de altceva decât 
să urineze. 

Furia lui Mickey era aproape palpabilă. 

Neil se crispă. 

-Viața asta mai înseamnă și altceva în afară de sex. 

Dumnezeu știe ce ar fi făcut el dacă nu ar mai fi 
putut face faţă. În nici un caz însă, nu s-ar fi apucat să 
îşi ucidă prietenii. 

- Spune tipul care i-o trage micuţei blondine, se auzi 
din nou râsul descreierat al lui Mickey. Chiar așa, ce mai 
face Lady Gwen? 

Neil îşi muşcă limba până ce simţi gust de sânge. Îşi 
scoase arma de pe umăr și se apropie încet. 

- Ea nu are nici o treabă în povestea asta. 

Mickey râse şi își modifică și el poziţia, întorcându-se 
drept spre el. Se mișca încet, dar cu ușurință, păstrân- 
du-se la adăpost. 

-Ce ţi-ar mai plăcea să crezi într-adevăr asta, nu? 

- Se joacă cu tine, Neil. Nu te lăsa păcălit. 

Înregistră vorbele lui Rick, dar ele nu reuşiră să-l 
calmeze. 

“Dincolo de Mickey, Rick se apropie de stâncă și apoi 
se întoarse. 

- Gwen e în siguranţă. Nu ai cum să ajungi la ea. 

Mickey râse din nou. 

- Nici nu trebuie să ajung eu la ea, Mac. Tocmai aici 
e frumuseţea cea mai mare. Cel care-mi acoperă mie spa- 
tele e mult mai bun decât Rick. 

Neil încremeni si văzu roșu în faţa ochilor. 

- Nemernicul, murmură Rick apropiindu-se și 
mai tare. 

- Stai dracului unde ești, Smiley. 

- Sau ce? vorbi în fine și Rick. 

- Sau apăs pe butonul ăsta și dau verde pentru acci- 
dentul nefericit pe care-l va avea Lady Gwen. 

Lui Neil începură să-i tremure mâinile. 

- Blufează, șopti Rick. 

Neil își scutură ploaia din păr și îşi forţă creierul să 
funcționeze. Maiorul Blayney? 

Nu. 

-Nu te-ai priceput niciodată să minţi, Mickey, spuse 
Rick. 

- Chiar așa? 

Neil închise ochii şi simți şi mai intensă durerea 
de cap. „Blondină? Blondină? Cine naiba îi spusese 
așa recent?“ 

-Ai habar cui i-o trăgeam eu înainte de Operaţiu- 
nea Corbul? Operațiunea pe care Mac și Billy au ratat-o 
mizerabil? 

Îl durea să audă vorbele rostite cu voce tare, chiar 
dacă Neil ştia că era o mare minciună. 

- De ce mi-ar păsa mie cu cine erai tu? 

Neil își veni în fire şi deschise din nou ochii. Mickey 
se afla la două sute de metri de el, Rick la mai puţin de 
o sută. 

- Numele Annie îți spune ceva? 

Annie? E 

Blondină... Întrebarea lui Chuck răsună în urechile 
lui Neil. „Cum de-ai reușit să o faci pe Blondină să vină 
cu tine?“ | 

„l-am spus că cineva din trecutul meu e în stare să o 
folosească pentru a-mi face mie rău.“ 

Toate îi veniră în minte acum. Lipsa de surprindere 
de pe faţa lui Chuck, uşurinţa cu care acceptase totul. 
Strădania de a-i grăbi plecarea. Şi, la dracu’, părul lui 
Owen era şaten când sosiseră la Fort Carson. „Era un 
blestemat de şaten, nu blond.“ 

- Nu blufează, îi spuse Neil lui Rick. 

- De unde ştii? 

- Pe fiica lui Chuck o cheamă Annie. Maiorul a dat 
ordin să fim omorâţi. Şi tot la el e și soţia mea. 

- O, nu! exclamă Rick. 

Trebuiau să termine cu chestia asta... 

- "Ţi-ai dat seama, nu, Mac? 

- Dacă i se întâmplă ceva ești terminat. 

- Sunt terminat deja, pe jumătate. 

„Să vedem dacă te pot ajuta eu cu cealaltă jumătate.“ 
Neil se lăsă la pământ şi se apropie și mai tare. 

- Înapoi, Mac. Degetul meu e pe comutatorul ăsta. 
Hai să-l anunţăm pe Blayney că poate liniştit să o elimi- 
ne pe femeia ta. 

Mickey flutură ceva în aer. Din locul în care se găsea, 
Neil nu-și putu da seama despre ce era vorba. 

-Ce are în mână? îl întrebă pe Rick. 

-Greu de spus. Pare a fi un fel de staţie. Poate fi un 
dispozitiv de semnalizare. Poate fi un detonator. 

- Ce vrei, Mickey? 

Era timpul să schimbe tactica. Să-l lase pe Mickey să 
creadă că se bucura de toată atenţia lor. 

- Aşa mai vii de-acasă. Ce-ar fi ca tu și dublura ta de 
acolo să vă schimbaţi poziţia și să vă cățărați pe movila 
aia. Ştiţi despre ce vorbesc, culmea pe care aţi stat trei 
zile ca să daţi de mine. 

- Şi pe urmă? 

-Şi pe urmă eu îl sun pe șefu' şi-l întreb ce vrea 
să fac. 

Neil se dădu înapoi câţiva metri și se mișcă încetișor 
în direcţia indicată de Mickey. 

-Am impresia că e o capcană, spuse Rick nefăcând 
decât să verbalizeze ceea ce era evident. 

- Probabil a pus explozibil peste tot în tabăra de rezer- 
vă pe care ne-am ridicat-o. Stai la distanţă. 

- De ce vrea Blayney să ne știe morți? strigă Neil. 

- Mişcă, Mac! Nu-ţi văd fundul pe culme încă. 

Neil se opri şi se uită pe deasupra. Dacă Mickey îi 
urmărea de trei zile, probabil că ar fi găsit ocazia să se 
apropie mai curând. Şi totuşi, nu fusese tras încă nici 
un glonţ. 

- Mai crezi în continuare că are nevoie să facă totul 
să pară un accident? îl întrebă Neil pe Rick. 

- Mai mult decât oricând. 

- Mișcă, soldat. 

Vocea lui Mickey se înălță scuturând frunzele copacilor. 

- Spune-mi de ce, Mickey. 

- De unde să ştiu eu? Vă vrea morţi... îl vrea pe soţul 
lui Annie mort. Face loc pentru mine. 

Neil simţi cum se strânge carnea pe el. Blayney se 
juca și cu mintea lui Mickey. Probabil că plănuia să-l 
omoare și pe el îndată ce Rick şi cu el însuși ieșeau 
din peisaj. 

- Nemernic idiot, urlă Rick. Crezi că Blayney o să-și 
dea propria fiică unui'puţoi tăntălău ca tine? 

Vorbele lui Rick atinseră o coardă sensibilă. Mickey 
se răsuci pe călcâie și trase câteva cartușe în direcția lui 
Rick. Aerul din jurul lor explodă, zgomotul trezind fie- 
care celulă plină de testosteron din trupul lui Neil. 

Neil se adăposti şi-și armă automatul. 

- Niciodată nu mi-ai plăcut, Smiley. 

- Eşti şi un ţintaș mizerabil, râse Rick. 

- Cheamă-ţi câinele, Mac. Nu pot să nu scap de tine 
aici. Femeia ta, pe de altă parte... e posibil ca Blayney 
să-i dea drumul. Dacă ea crede că moartea ta a fost 
un accident... 

Rotiţele se învârteau nebunește în mintea lui Neil... 
Oare maiorul ar fi omorât-o? li venea greu să creadă că 
Chuck era capabil de așa ceva. Cu siguranță mai erau 
alte chestii de care Mickey habar nu avea. 

Un singur lucru îi era clar lui Neil. Să o păstreze pe 
Gwen în viaţă era unica lui poliţă de asigurare în cazul 
în care Mickey dădea greș. Și Mickey avea să eșueze. 

- Scoate-l din bârlog, îi spuse Neil lui Rick. Sunt gata 
de asalt. 

Fulgerele se domoliră suficient încât să-i permită 
lui Blake să aterizeze în Colorado Springs. Pilotul lui 
se ocupă de cei de la securitatea aeroportului și aranjă 
realimentarea avionului cu carburant. Blake îl informă 
pe pilotul lui că era posibil să plece dintr-un moment în 
altul, fără prea multe pregătiri. 

- Am aterizat, îi spuse lui Carter uitându-se prin 
terminalul de sosiri ca să-l vadă pe şoferul pe care îl 
solicitase. 

- Am aranjat să poţi intra în Fort Carson. De-acum 
depinde numai de tine. 

Blake îi făcu semn şoferului care apăru cu o bucată 
mare de carton alb pe care era scris numele lui. 

- Ai idee dacă maiorul Blayney se află în bază? 

- Nu am primit informaţia asta. Cei de la poartă, în 
bază, te vor întreba ce treabă ai acolo. Spune-le că ai 
nevoie să vorbeşti cu Blayney. 

-Şi dacă nu e acasă? 

- E posibil să nu te lase să intri. 

Blake acoperi telefonul cât să-i vorbească șoferului: 

- Mă duci la Fort Carson. Ştii unde e? 

- Da, domnule. 

Blake dădu din cap şi își îndreptă iar atenţia spre 
Carter în timp ce îl urma pe șofer ca să iasă din 
aeroport. 

-Şi pe urmă? 

- Habar n-am... mă duc la vreun bar de pe-aici, mă 
interesez... Neil a fost aici o perioadă. Cu siguranţă la 
văzut cineva. Şi poate că știe și pe unde își face veacul. 

- Cauţi acul în carul cu fân. 

Şoferul deschise portiera din spate a mașinii închiria- 
te, şi Blake se strecură înăuntru. 

- Mulţumesc, Carter. O să-l găsim. 

Trebuiau să-l găsească. 

- Succes. 

Avea nevoie de succes. 

Baza se afla la douăzeci de minute distanţă de ae- 
roport. Doi soldaţi în uniformă de camuflaj se aflau 
în fața porţii închise, cu armele automate în mâini. 
Un alt bărbat se afla în punctul de control și îi privi 
apropiindu-se. 

Şoferul cobori şi geamul lui şi pe-al lui Blake. Soldatul 
se apropie de el fără urmă de zâmbet pe chip. 

- Dumneavoastră? 

- Am venit să îl văd pe maiorul Blayney. 

Era mai bine să se comporte ca şi cum maiorul îl 
aștepta deja, se gândi el. Blake scoase o carte de vizită și 
io înmână militarului. 

- Guvernatorul Carter Billings a aranjat să primesc 
permis de acces în bază. 

~ Aşteptaţi aici, domnule. 

Blake se lăsă pe spate privind spre ei. Soldatul din ca- 
bină ridică receptorul telefonului şi începu să vorbească. 
Își îngustă privirea în timpul discuţiei la un moment dat 
și unul dintre ceilalți soldaţi ocoli maşina ca să noteze 
numărul de înmatriculare. 

Blake aştepta bătând darabana pe scaunul de lân- 
pă el. 

Bărbatul din cabină păși afară şi se apropie de 
mașină. 

- Îmi pare rău, domnule Harrison. Maiorul Blayney 
nu primește pe nimeni azi. 

Blake strânse din dinți. 

- E o problemă de viață şi de moarte. Puteţi să-l su- 
nați înapoi să-i spuneţi că vizita mea are legătură cu Neil 
MacBain? 

Era imposibil așa ceva. Să fie atât de aproape şi să nu 
poată trece de porţi era pur şi simplu inacceptabil. 

Militarii se uitară unii la alţii, dar hotărârea de pe 
figurile lor nu se clinti. 

- Îmi pare rău. Nu pot face nimic pentru dumnea- 
voastră astăzi. Puteţi încerca să vă programaţi o întâlnire 
la secretara maiorului Blayney. 

Lui Blake îi veni să sară pur şi simplu din maşină, 
dar se gândi că gestul avea să pară la fel de agresiv pe 
cât se simţea de fapt în momentul acela. Nu avea nevoie 
să petreacă o noapte la închisoare și să-și întârzie și mai 
tare căutările. 

Printre dinţii încleștaţi de nervi, reuși să spună: 

- Există un număr la care aş putea să sun? 

Militarul se întoarse la cabină, de unde reveni cu 
un număr. 

- Încă ceva... cine este superiorul maiorului Blayney? 

- În bază? Nimeni. 

Super! 


-Chiar crezi că Annie te va primi înapoi? îl împunse 
Rick pe Mickey în timp ce își croia drum șerpuind prin- 
tre copaci, mai aproape de marginea stâncii. 

- Annie m-a iubit. 

- Nu cred că îi vor reveni sentimentele astea dacă îi 
omori soțul. 

Neil se apropie încă un pas. 

- Nu va şti că sunt eu. 

Mickey se răsuci. Neil se ghemui la pământ. 

- Blayney cu siguranţă e nebun de legat dacă a reușit 
să te bage în chestiile astea. Ce te face să crezi că Blay- 
ney te va ține în viață după dispariția noastră? 

Mickey se întorcea, acum că pierduse contactul vizual 
cu locul unde se afla Neil. 

- Unde te-ai dus, Mac? Uite ce e... dacă apăs pe bu- 
tonul ăsta, Blayney îi face felul chiar acum. 

Oricât de greu i-ar fi fost, Neil nu răspunse nimic și 
se apropie și mai tare. 

- Blayney nu primeşte ordine de la tine, Mickey. Ar 
fi trebuit să ştii asta deja, continuă să vorbească Rick. 

- Ba eu de ani întregi i-am dovedit lui Blayney de 
ce sunt în stare. Am îndeplinit o mulțime de „misiuni 
rămase neterminate“ în numele lui. 

„Iar noi suntem cei care termină ce trebuie terminat.“ 
Ploaia îl ajuta pe Neil să înainteze. Mickey era întors 

cu fața spre nord, iar Neil reuși să ajungă în spatele lui 
dinspre sud. La douăzeci de metri mai departe, Neil 
detonă o altă grenadă fumigenă, făcându-l pe Mickey 
să tragă înspre nord. 

Rick se auzi în cască. 

-Şi-a pierdut cumpătul. 

Neil mai detonă o bombă în încercarea de a umple 
aerul cu fum. 

Il auzi pe Mickey înjurând printre dinţi și repezindu-se 
înspre est, drept în calea lui Neil. 

Neil aşteptă până în ultimul moment și se ivi dinain- 
tea lui cu arma ridicată. 

- Aruncă pușca. 

Mickey se răsuci spre el gata să tragă. 

Neil ţinti în umăr şi trase un cartuș. Răsunară încă 
două în pădurea mustind de ploaie. 

Mickey se smuci înapoi și-și pierdu capacitatea de a 
ţine arma. Însufleţit de valul de adrenalina ce i se scur- 
gea prin vene, Neil sări asupra lui și îl puse la pământ. 
Bratul i se duse înspre înapoi și izbi cu sete figura lui 
Mickey, de două ori. Din braţul lui Mickey ţâşnea sânge, 
prea mult pentru o simplă rană. _ 

Neil îl dezarmă și îl răsuci pe spate. Li înfipse mâna în 
gât cu o furie extremă, gata să-l omoare. 

- L-ai ucis pe Billy. 

Buzele lui Mickey se ridicară într-un rânjet bolnav. 

-Am aruncat-o în aer și pe femeia lui. 

Neil își lăsă pumnul să lovească din nou, ca un 
ciocan. 

-Ar trebui să te omor chiar acum. 

Mickey tuşi. Din piept îi ieşea un hârâit ciudat. Neil 
privi în jos şi observă că jacheta de camuflaj a lui Mickey 
se umpluse de sânge. 

„Ce dracu'?“ Doar nu era chiar atât de prost ţintaş. 

- N-ai avut niciodată boașe să o faci, reuşi să murmu- 
re Mickey printre hârâieli şi tuse. Din gură începu să-i 
curgă sânge. 


Logodită până vineri 319 


Cum în mod clar inamicul era imobilizat, Neil arun- 
că arma la o parte şi-i sfâşie cămașa. Peste tot, sânge. 

- A căzut? îl auzi pe Rick în ureche. 

- Da. 

După cum arăta gaura din pieptul lui, Rick trăsese şi 
el simultan, din spate. Mickey era terminat. 

Avea deja ochii goi şi lucioși. 

- M-ar fi primit înapoi. Annie a mea. 

Neil nu avu inima să-i distrugă ultimele clipe. 

- Unde e Gwen? 

Mickey îi întâlni privirea, scoase o răsuflare întretăia- 
tă și se opri din respirat. 

Neil strânse din ochi. 

- Dobitocul dracului. 

Se trase de lângă cadavrul lui Mickey și se uită prin 
ploaia care cădea în continuare să vadă unde era Rick. 

- Rick? 

-Aici sunt. 

Vocea prietenului lui nu suna deloc firească. 

- Unde? 

- La baza stâncii. inta noastră e la pământ? 

Neil aruncă o privire spre bărbatul pe care odinioară 
îl numea prieten. Se gândi la poza cu ei toți... în vremuri 
mai fericite. 

- Da. E la pământ. 

- Bun. 

- Unde ești? 

Neil nu-l vedea nicăieri. 

- Am încasat un glonţ. Sunt OK. 

Neil o luă la fugă prin desiș ignorând crengile care 
i se izbeau de picioare, de mijloc. Îl găsi lipit de un 
copac, cu mâna dreaptă apăsându-și coapsa. 

- Cât de rău este? 

- Nu e în abdomen. 

- Cât de rău, Rick? 

Neil știa că prin coapsă treceau artere majore ce 
puteau încheia viața unui om la fel de iute ca o împuș- 
cătură în piept. 

Rick încercă să surâdă, cu zâmbetul acela pentru care 
era faimos. Doar că nu îi apărură în obraji şi a doua 
pereche de gropiţe. 

-Am fost şi mai bine. 

- Fir-ar al dracului! 

_ -Sunt OK. Trebuie să te duci să o salvezi pe iubita ta. 
Inainte ca Chuck să-şi dea seama ce s-a întâmplat aici. 

Neil privi spre maşină și apoi înapoi la Rick. 

-Nu pot să te las aici. 

- Ba ai face bine să mă lași. Sunt OK, Neil. Du-te. 
Eu am telefon, o să sun după ajutor după ce pleci tu. 
În plus, am impresia că partea asta a dealului e plină de 
explozibil și va sări în aer. Prea încerca Mickey să ne facă 
să ajungem aici. 

Neil aruncă o privire spre stânca de deasupra lui. 
Bolovani uriași se vedeau ieșind din pereţi, pe ambele 
părţi. Suficient de mari cât să zdrobească totul dedesubt. 
Să-l ducă pe Rick la spital, să dezactiveze bombele... să 
răspundă la întrebările poliţiei, toate acestea aveau să ia 
timp. Timp preţios. 

- Du-te, îi repetă Rick încă o dată. Voi evita să men- 
ţionez numele tău până ce primesc un semn de la tine. 
Nu aş vrea să-l alertez pe Blayney. 

Neil încercă să se uite la rana lui Rick, să vadă cu 
ochii lui dacă prietenul lui era într-adevăr în regulă. 

Rick îl împinse la o parte. 

- Du-te! Cară-te naibii de aici! 

Se ridică și își băgă mâna în buzunar. 

- Dacă se întâmplă ceva, sună pe Blake. Spune-i tot. 

- Du-te tu după Gwen şi spune-i tu însuţi lui Blake. 

Neil îi îndesă totuși cartea de vizită în mâinile 
lui Rick. 

- Du-te, locotenente. 

Dădu din cap o dată şi îşi puse mâna pe umărul pri- 
etenului lui. 

-Să nu dea dracu” să mori. 

In spatele pleoapelor simţea lacrimi. 

- Pleacă dracului de aici. 
Lui Neil nu-i trebui să i se mai spună încă o dată. 


Blake stătea pe bancheta din spate a maşinii închi- 
riate la câțiva kilometri de bază. Ploaia își diminuase 
intensitatea, acum mai mult burniţa, reflectându-i pe 
deplin starea mizerabilă. Nici nu-şi mai amintea ultima 
dată când cineva respinsese atât de flagrant un apel 
de la el. 

Sunase la secretara maiorului și ajunsese să vorbească 
cu un robot. Lăsase un mesaj urgent în care se folosise 
fără jenă de toate numele sonore care îi trecuseră prin 
minte pe care le cunoştea personal ori nu, dar la care ar 
fi putut apela. Nu că ar fi contat. Blake ar fi fost în stare 
să recurgă la o discuţie cu regina și cu preşedintele înşişi 
dacă asta l-ar fi ajutat să dea de sora lui și de Neil. 

Minutele se scurgeau, şi senzația de nerăbdare ajun- 
sese să o simtă aproape fizic pe şira spinării. Carter tre- 
buia să sune dintr-o clipă în alta, din câte spera el, să îi 
spună că Max îi aranjase audiența cu primarul. 

Când sună telefonul, nu se mai uită cine era apelan- 
tul, ci răspunse direct. 

- Carter? 

- Blake? 

Nu era Carter. 

- Neil? 

I se făcu pielea de găină pe el și mintea i se transfor- 
mă într-un mare vid. 

- Neil? 

- Ascultă, Blake. Nu am prea mult timp. 

- Unde eşti? Unde e Gwen? 

Neil nu-i răspunse la întrebare. 

- Vreau să-ţi notezi ce-ţi spun. Mă asculți? 

Intensitatea din glasul lui Neil nu semăna cu nimic 
din ceși amintea Blake că auzise în trecut. 

- Trebuie să îl suni pe un maior Blayney la Fort Car- 
son în Colorado Springs. Să ţii la telefon. 

- Neil? 


322 Catherine Bybee 


- Am nevoie să-l distragă cineva... m-ai înţeles? 

Neil vorbea precipitat, fără să asculte răspunsul. 

- Mă aflu la cinci kilometri de bază, Neil. 

- Ce-ai spus? 

- Sunt lângă bază. Carter a dat de ultimul tău supe- 
rior. Nu vrea să îmi răspundă la telefon. Am venit aici 
căutându-te. 

Neil oftă. 

- Scrie numărul ăsta, zise turuind nouă cifre. E nu- 
mărul lui personal. Sună-l. Ține la telefon. Nu-mi pasă 
cum faci asta... doar ţine-l la telefon. 

Blake își simţi stomacul în gât. 

- Unde e Gwen? 

Neil ezită. 

- Sună-. 

Lui Blake îi îngheță sângele în vene. 


Charles măsura podeaua de la etaj, în lung şi-n lat, 
deasupra ei, când cu pași grei şi repezi, când cu unii 
înceţi. Atât de înceţi că se întrebă dacă mai era cineva 
în casă. Când sună telefonul, auzi o singură voce la etaj 
şi nu era a altcuiva. 

Gwen se rezemă de peretele pivniţei înconjurată de 
desenele lui Annie și de luminiţele de Crăciun ale fami- 
liei Blayney. 

Nu avea idee cât timp trecuse ori ce se petrecea deasu- 
pra. Şi ca să îi sporească starea mizerabilă, Charles mai 
şi închisese luminile din pivniţă. Ar fi scufundat-o astfel 
într-un întuneric deplin, dacă nu ar fi fost luminiţele 
pe care reuşise să le bage în priză. După cum se spunea, 
cine râde la urmă râde mai bine. Până și chițăitul oca- 
zional al unui şoricel nu făcea altceva decât să o învese- 
lească. Era cât se poate de vie şi alertă. 

Cu siguranţă Neil avea să-şi închipuie la un moment 
dat că ceva nu era în regulă. Cu mâinile la spate, înce- 
pu să-şi răsucească inelul frumos pe care el i-l pusese 
pe deget. Felul acela în care îşi deschisese sufletul în 

faţa ei îi era încă proaspăt în memorie. Trebuia să fie 
în viață. 

Trebuia. Pur şi simplu. 

Alungă din minte orice gând cum că i s-ar fi putut 
întâmpla ceva şi aşteptă ca Charles să facă următoa- 
rea mișcare. 

Orele se scurseră încet, forțând-o la un moment dat 
să închidă ochii pentru scurte intervale de timp. Voia în 
aceeași măsură să se întâmple și să nu se întâmple ceva. 
Cu cât stătea mai mult în pivniţă, cu atât creştea proba- 
bilitatea să i se fi întâmplat ceva oribil lui Neil. 

lar ameninţarea aceea era o tortură psihologică mult 
mai intensă decât a fi încuiat într-o pivniţă cu un nebun 
pe post de gardian. 

Avea ochii închişi când auzi yala descuindu-se în 
capul scărilor. Luminile de deasupra ei se aprinseră 
brusc, făcând-o să clipească de câteva ori, orbită de stră- 
lucirea bruscă. 

-Ce dracu? 

Charles zbură în jos pe scări înainte ca ea să apuce 
să-și ia pistolul ascuns pe picior. Reuși să se lase în jos, 
cu ochii larg deschişi, în timp ce el măsura din priviri 
scena decorată de jur împrejur. 

- Ce ai făcut? 

- Meeeam făcuun cămih, încercă ea să rostească în 
ciuda călușului din gură. 

Charles se năpusti asupra ei și îi trase o lovitură cu 
dosul palmei trântind-o grămadă la pământ. Durerea 
ascuţită îi trezi mintea. 

Charles se ridică şi-şi frecă încetişor gâtul cu mâna, 
întinzându-l. Singura dovadă a furiei lui de mai devreme 
era felul în care trăgea aer în piept umflându-și nările. 

O ridică de pe podea cu o mână și o izbi de perete. 

Ea văzu stele verzi. 

~ Te distrezi? 

Gwen încercă să-și întoarcă faţa din dreptul ochilor 
lui. Ceea ce el nu îi permise. Atunci cedă și se uită drept 

la el. Cu toată ura și disprețul de care era în stare. L-ar fi 
scuipat dacă ar fi găsit o picătură de salivă în gură. 

El îi apucă bărbia între degete și o strânse. 

- A venit frate-tău. 

Ei îi sări inima din piept. 

- Ce știe? 

Încercă să articuleze ceva cu căluşul în gură. Charles 
băgă un deget pe sub material și i-l trase peste buză. 

- Ce? 

Faptul că-și putu mișca din nou maxilarele i se păru 
extraordinar, în ciuda poziţiei în care nemernicul o 
ţinea țintuită de perete. Atinse cu limba uscată cerul 
gurii încercând să găsească puţină umezeală. 

-Ce ştie? 

-Nu știu. 

O plesni din nou. lar ea simți umezeală în gură din 
cauza unei buze sparte. 

I se umplură instantaneu ochii de lacrimi de durere, 
dar refuză să îi plece. 

-Ce ştie? 

- Eu n-am vorbit cu el. 

Charles se apropie și mai tare de ea. Nu era sigură, 
dar i se păru că simte miros de tutun în respiraţia lui. 

- Ştie că eşti aici. 

Ce putea spune... habar nu avea de unde aflase Blake 
şi cum o găsise. 

- Unde e? 

Charles își lăsă mâna să-i alunece pe gâtul ei fragil 
amintindu-i cu asta cât de uşor îl putea frânge dintr-o 
mișcare. 

- Vine încoace. 

Simţi un fior de speranţă în inimă. 

- Dacă faci zgomot, fie şi cel mai mic zgomot posibil, 
îl omor. Ai înţeles? 

Dădu din cap. Fratele ei era atât de aproape. Poate 
simţise ceva? 

- Cel mai mic zgomot. 

Charles îi băgă din nou călușul în gură, de data asta 
fără să mai verifice cât de bine. O trânti la pământ și ieși 
din cameră. 

Lăsă luminile aprinse. 


capitolul 34 


Neil ştia să se descurce prin bază mai bine decât ori- 
ce soldat de-acolo. La apusul soarelui, îi fu și mai ușor 
să traverseze căile ascunse de trecere prin bază. Nu se 
schimbaseră prea multe de când era doar un puști 
care locuia acolo alături de tatăl lui. Adolescenţii erau 
mereu interesaţi să descopere o cale prin care să iasă 
din bază. Cine ar fi crezut că acum avea să se strecoare 
înăuntru pe acolo? 

Un singur gând îi făcea picioarele să se miște înainte. 

Gwen. _ 

Trebuia să ajungă la ea, să o apere. Îi dădea târcoale 
gândul bolnav că poate i se întâmplase deja ceva, dar 
refuza să-l audă sau să-l ia în seamă. 

„E bine“, îşi spuse. „E foarte bine.“ 

Îi luă douăzeci de minute să traverseze baza şi să ajun- 
gă la poalele dealului pe care era casa lui Blayney. Se 
opri o clipă şi privi spre ferestrele întunecate. 

Oare era acolo? Oare Gwen era acolo? 

Neil miza pe ideea că în lipsa oricărei veşti de la 
Mickey, Chuck avea să intuiască dezastrul. Logica îi 
spunea că în cazul acesta avea să se folosească de Gwen 
ca ostatic. În afară de situaţia în care renunţa pur 
și siniplu. 

Neil însă nu cunoscuse nici un militar de la forțele 
speciale care să renunţe. 

Iar Chuck nu avea să fie primul. 

În casă se vedea licărind o luminiţă, dovada că înăun- 
tru se afla cineva. 

Neil dădu roată casei prin spate, sări gardul și se 
ghemui sub fereastra întunecată a bucătăriei. Scoase 

o oglindă mică din jacheta de camuflaj și o poziţionă ast- 
fel încât să vadă în interiorul casei de la ușa din spate. 

Bucătăria era goală. Era aprinsă o lumină în hol. 

__ Neil îşi ţinu respirația și aşteptă să sune telefonul. 
li spusese lui Blake să îi lase patruzeci de minute ca să 
ajungă pe poziţii. Avea de aşteptat cinci minute. 

Cinci minute de teroare absolută, îngrozit la gândul 
că acele cinci minute se puteau dovedi vitale pentru 
soţia lui. 

Imaginea lui Chuck făcându-i rău îl determină să-și 
strângă pumnii și să scrâșnească din dinţi. lar poziţia 
aceea imobilă timp de cinci minute îl făcu să tremure. 
Când în sfârșit sună telefonul, Neil aproape că nici nu 
auzi sunetul. 

Al doilea apel însă îi atrase atenţia și îl făcu gata de 
acţiune. 

Încuietoarea de la ușa glisantă din spate era ușor de 
deschis. Maiorul nu își făcea prea multe griji privind 
siguranţa personală. 

Idiotul. 

Neil deschise ușurel ușa suficient încât să audă con- 
versaţia, de fapt doar răspunsurile de partea aceasta. 

- Domnul Harrison? Da... mi s-a spus că sunteţi aici. 

Vocea lui Chuck arăta că omul era încordat la maxi- 
mum. Ceea ce Neil putea recunoaște, însă nu și Blake. 
Neil închise ușa din spate încet în urma lui şi o încuie. 
Se ghemui înapoia insulei din mijloc înainte să porneas- 
că spre hol. 

- Nu, îl auzi pe Chuck. 

Neil se mişca în sus pe scări de fiecare dată când 
Chuck vorbea. 

-Cum aţi făcut rost de numărul meu? 

Neil ezită. 

- Oh, înţeleg. Da... au fost aici. 

Neil înaintă pe scări şi ajunse la camera în care stă- 
tuse cu Gwen. Înăuntru era întuneric. Parte din el 
se așteptase să o vadă acolo. 

Nu era. 

Se mișcă încet, dând roată locului, căutând ceva care 
să-i spună că Gwen fusese acolo. 

Nimic... camera nu avea nimic personal în era. 

Gwen dispăruse. 

Casa se cufundă în linişte. Nu îl mai auzi pe maior... 
nu mai auzi nici o altă persoană în casă. În vârful picioa- 
relor, Neil trecu de camera de oaspeţi și aruncă o privire 
în dormitorul principal. Şi acolo era întuneric. Din câte 
îşi putea da seama, și Ruth dispăruse. 

La parter se auzi închizându-se o ușă și apoi, din nou, 
nimic. Neil îşi ciuli urechile cât putu în direcţia holului, 
disperat să audă ceva. 

Un zgomot înfundat îl țintui locului și apoi auzi trân- 
tindu-se o ușă. 

O luă în jos pe scări și la jumătatea lor auzi vocea lui 
Chuck. 

- Da, aştept un musafir. 

Neil aşteptă, apoi mai cobori încă trei trepte. 

- Domnul Harrison. Exact. În douăzeci de minute. 
Nu. Nu stă mult. 

Neil îngheţă. Blake venea încoace? 

Se retrase înapoi pe scări să se gândească. Blake tre- 
buia să stea departe de locul ăsta. Ultimul lucru de 
care avea nevoie Neil era un civil care să încurce lucru- 
rile pe-aici. Nu, atât timp cât nu știa nici unde naiba 
era Gwen. 

Îşi scoase arma M9 și o tinu drept în faţă, înainte să 
se strecoare ușurel în încăperea în care era Chuck. 

Bărbatul stătea în faţa biroului. Într-o scrumieră, ală- 
turi, fumega o ţigară aprinsă. Neil nu-și amintea să-l fi 
văzut vreodată fumând. 

Era posibil ca omul acesta... care fusese aici de la în- 
ceputul carierei lui de militar, să fie responsabil pentru 
atâta durere? Pentru moartea lui Mickey? A lui Billy? 

Cu spatele la el, Chuck se uita în gol spre geam. 

-Ai de gând să “foloseşti arma aia, soldat? 

Neil își strânse pistolul. Încleştă din dinţi, trecându-i 
prin minte alte şi alte amintiri. 

Clătină din cap. 

- Unde e Gwen? 

Chuck îşi ridică ţigara şi trase cu sete din ea, apoi 
scoase fumul printre dinți. 

- Nu sunt sigur de ce m-am lăsat. Nimic nu se compa- 
ră cu senzaţia de a ţine în echilibru viața cu moartea în 
mâinile tale printr-un astfel de obiect nesemnificativ. 

Se holbă la capătul aprins al ţigării și mai inspiră încă 
un val de nicotină. 

Lui Neil îi tremură degetul pe trăgaci. 

- Unde este? 

Chuck aruncă o privire spre podea, peste umăr. 

- Aruncă pistolul, Mac. 

- Unde e soția mea? 

Chuck izbucni în râs. lar sunetul răni nervii încordați 
la maximum ai lui Neil. 

Maiorul se întoarse, își scoase ţigara dintre dinţi și 
suflă fumul deasupra capului ca şi cum nu avea nici 
o grijă în lumea asta. 

Ceea ce îl scoase din sărite pe Neil. 

- Unde e? 

- Aruncă arma. 

Neil îl privi crunt. 

- De ce aș face-o? 

- Vrei să o mai vezi vreodată? Aruncă arma. 

Ticălosul arogant trase din nou din ţigară. Ştia al dra- 
cului de bine că Neil nu ar fi apăsat pe trăgaci fără să ştie 
unde era Gwen. Inamicul îi cunoştea punctul vulnerabil 
şi se folosea de el din plin. 

Neil făcu intenţionat doi paşi mari în faţă înainte de 
a pune siguranța armei şi de a o arunca pe jos, destul 
de departe de Chuck. 

Chuck urmări arma alunecând pe podea cu un zâm- 
bet pe faţă. 

- Şi celelalte? 

Neil înghiţi în sec. Nu avea rost să pretindă că nu știa 
ceea ce îl învățase însuși omul din faţa lui. Neil își ridică 

piciorul drept, scoase revolverul mai mic și îl aruncă 
pe podea. 

Chuck îi urmărea mișcările cu o figură plictisită. Făcu 
un gest cu degetele înspre Neil şi acesta își scoase un al 
treilea pistol pe care îl avea vârât la șale. Nu-i mai rămă- 
sese nimic în afară de celular și de un cuţit. 

Maiorul Blayney se apropie încet de birou. 

Neil era prea departe să se repeadă asupra lui, așa că-i 
aşteptă următoarea mişcare. 

Maiorul scoase și el de la spate o armă. 

Ceea ce nu-l miră. 

Instinctiv, Neil se trase într-o parte. Nu era nevoie să-i 
ofere bărbatului o ţintă prea mare. 

- Înapoi, Mac. 

Doi paşi mai departe, Neil se menţinu pe poziţie. 

- Unde e? 

Privirea lui Chuck zăbovi puţin dincolo de Neil, în 
direcția bucătăriei. 

Flutură pistolul într-acolo. 

- E în spate. 

- Am fost în bucătărie. Nu e acolo. 

Chuck zâmbi. 

- Nu ai căutat cum trebuie, soldat. 

Chuck mai flutură pistolul o dată. 

Neil urmări cu privirea ţeava pistolului şi se dădu câți- 
va pași înapoi. Ajunse cu spatele lipit de insula din bu- 
cătărie, iar Chuck îl ocoli, ajunse la cămară și deschise 
ușa. li făcu semn din cap. 

- Mişcă. 

Neil se gândi la spaţiul îngust și la cum avea să fie 
prins ca într-o capcană dacă intra acolo. 

- Du-te dracului! 

- Acolo e Gwen. 

Neil ezită. Nu o auzea... nu o vedea. 

- Minţi ca un nemernic. 

- Gwen e acolo, Mac. De ce te-aș minţi acum? 

Neil se crispă. În minte îi răsăriră imagini de coş- 
mar cu trupul lui Gwen făcut bucăţi. Era posibil oare 

ca bărbatul să o fi ucis şi să-i lase cadavrul în cămară? Şi 
dacă ea nu mai era... pe el ce-l aștepta? Ar fi fost în stare 
să supravieţuiască morţii ei? Merita trăită viaţa asta fără 
lumina ei? 

Intră în cămară şi observă o ușă. 

- Deschide-o. 

Neil avea stomacul în gât și puse mâna pe mâner. 
Îl răsuci încet, fără a întâmpina rezistenţă. Lipsa unei 
încuietori îl făcu să se gândească la ce era mai rău. Doar 
Chuck ar fi încuiat înăuntru o persoană aflată în viaţă... 
nu-i așa? 

Incapabil să se oprească, Neil deschise ușa larg și dădu 
de un rând de scări de lemn vechi care coborau în pivni- 
tă. De dedesubt sclipeau nişte luminiţe. 

- Mişcă. 

Neil puse un picior pe scară, mai făcu un pas... apoi 
auzi. Glasul acela înăbuşit. Un strigăt înăbuşit. 

Trăia. 

În viaţa lui nu plânsese de bucurie. Acum o făcu. Se 
repezi lângă ea, punându-se între ea și Chuck. Se întinse 
să-i scoată călușul și observă urmele roșii pe care le avea 
pe față şi vânătaia care i se forma pe un obraz. 

Ochii ei în lacrimi îi întâlniră pe ai lui. 

-~ Îmi pare rău, spuse el încet. 

Era numai vina lui. Dacă el nu şi-ar fi pus toată încre- 
derea în Chuck, ea nu s-ar fi aflat acum aici. 

- Ai venit, reuși ea să murmure printre buzele 
crăpate. 

- Ce drăguţ! Tinerii căsătoriţi reuniți din nou. 

Neil se întoarse spre bărbatul pe care odinioară îl so- 
cotise prietenul lui. 

- De ce, Chuck? De ce să ne sacrifici așa? 

Chuck îşi îngustă privirea. 

- Trebuia să îi faceţi felul Corbului pe neobservate. 
Nu era cazul să-i aruncaţi în aer întreaga familie. Aspec- 
tul acesta era imperativ pentru misiune. 

- Nu noi am fost responsabili pentru bombe. 

-Ştiai de ce era capabil. Trebuia să elimini ţinta ace- 
ea, punctual, şi apoi să te întorci acasă. Atunci cei de la 
Washington ar fi fost mulţumiţi. Nu era nevoie să ştie şi 
ei cine a dat ordinul. Nu era nevoie să ştie. 

Neil îl privi neîncrezător. 

- Washingtonul nu a ştiut despre Operaţiunea Cor- 
bul? Ai pus-o la cale de unul singur, de la tine putere? 

- Politicienii habar nu au să ducă un război. Trebu- 
iau eliminaţi conducătorii şi nemernicii care erau dis- 
puşi să-și ucidă propriii copii pentru cauza lor... asta 
trebuia făcut. 

Neil începea încet, încet să înțeleagă. 

- Mai ai foarte puţin până la pensie. Nimeni nu ar fi 
aflat niciodată... 

- Există o procedură de trecere în rezervă, un inter- 
viu. Deja îl chemaseră pe Billy să îi pună întrebări des- 
pre mine. Oricare dintre voi ar fi putut să scape ceva și 
să distrugă astfel patruzeci de ani de dedicare şi devota- 
ment în serviciul patriei. Nu puteam să risc. 

Ironia era că Neil nu ar fi spus absolut nimic. Și nici 
Rick... ori Billy. 

- Mickey e mort, îi spuse Neil. 

Sperând să vadă vreo emoție pe faţa lui Chuck. 

Chuck ridică din umeri. 

- Pierderi colaterale, spuse el. Acum, înapoi! 

Neil se izbi de Gwen, ţinând-o în permanenţă în spa- 
tele lui. Pentru prima dată de când coborâse în pivni- 
tă, Neil observă acele beculeţe de Crăciun şi desenele 
copilăreşti și celelalte obiecte de pe podea. Se părea că 
Gwen fusese ocupată. Şi nu cu puţin lucru. Privirea lui 
Chuck măsură încăperea și braţul cu arma începu să 
îi tremure. 

- Ne ştim de o grămadă de ani, Chuck. L-ai cunoscut 
pe tata. e 

Gwen era lipită de spatele lui. li tremura tot trupul. 

El îşi băgă o mână la spate să o susțină. 

Chuck îngustă privirea. 

- Am cunoscut o grămadă de soldaţi care acum sunt 
morți. Ce mai contează unul în plus? 

Gwen se răsuci în spatele lui. O apucă de braţ să o îm- 
piedice să vină în fața lui. Degetele îi atinseră un obiect 
dur pe care ea îl avea în mână. li luă o secundă să-și dea 
seama ce era. 

O senzaţie de ușurare imensă îl cuprinse. Ar fi vrut să 
o laude pentru mișcarea aceea extraordinară de a-și lua 
arma la ea chiar acolo, dar nu o făcu. Neil luă pistolul 
şişi ținu în continuare mâna la spate. 

- Atunci mă omori pe mine, o omori pe Gwen. Şi 
pe urmă? Nu crezi doar că aş fi venit aici fără să spun 
nimănui nimic, nu? 

- A zis că Blake e pe drum, că vine încoace, spuse 
Gwen. Că o să-l omoare dacă fac cel mai mic zgomot. 

Chuck clipi de câteva ori, uitându-se când la lumini- 
ţe, când la faţa lui Neil. 

- Blake știe că sunt aici. Și nu va veni fără ajutoare. 

Neil făcu un mic pas înainte. 

- S-a terminat, Chuck. Nu ai cum să ieși cu bine din 
chestia asta. 

Ochii i se aţintiră asupra ţevii pistolului îndreptat 
spre ei, și Neil își ţinu respiraţia, tresărind la fiecare miş- 
care pe care o făcea Chuck. 

Vârful ţevii se înclină ușor înspre podea. Neil sări să-i 
taie calea și îndreptă pistolul lui Gwen spre Chuck. 

- Aruncă arma! 

Vocea lui Neil era mortală. Nu voia să-l ucidă pe ma- 
ior, Ar fi făcut-o. Doar că nu voia să o facă. 

- Fă ceea ce trebuie, Chuck. Arunc-o! 

Ochii lui Chuck se aţintiră asupra armei pe care 
Gwen o adusese în pivniță și pufni în râs. Reacţia 
asta perfect deplasată în contextul dat era indiciu su- 
ficient pentru starea lui mentală. Chuck avea pistolul 
în mână. 

- Mereu ai fost cel isteţ. Ar fi trebuit să îl pun pe 
Mickey să te omoare pe tine primul. 

Apoi, fără nici un preambul şi fără nici un avertis- 
ment, maiorul Chuck Blayney își ridică arma la cap și 
apăsă pe trăgaci. 


capitolul 35 


Gwen simţi intenţia maiorului când acesta ridică pis- 
tolul şi închise ochii. Țipătul îi răsună cu ecou în ace- 
laşi timp cu zgomotul împușcăturii. Începu să tremure 
din toate încheieturile în timp ce peste pivniţă se așter- 
nu liniștea. 

Neil o îmbrăţișă. Ea se prăbuşi practic înspre el, 
îngropându-și faţa în umărul lui. 

- S-a terminat, îi şopti el liniștitor în ureche. Sunt 
aici. 

I se tăiară genunchii. Neil o ridică în braţe şi o ţinu 
la pieptul lui ca pe un copil. Exact cum ar fi făcut o 
mamă cu bebeluşul ei, chiar dacă Gwen avea în conti- 
nuare mâinile încătușate la spate. Ea strânse din ochi, 
refuzând să-i deschidă până ce Neil o purtă în sus pe 
scări și o așeză ușurel pe o canapea. 

Dădu să se miște de lângă ea, dar ea se trase și mai 
aproape de el. 

- Nu pleca. Nu pleca. 

-Nu plec, șopti el. Sunt chiar aici. 

Ea clipi de câteva ori şi deschise ochii. 

- A murit? 

- Da. 

Gwen simţi cum îi vine stomacul în gât. 

Neil se întinse peste canapea și trase o pătură să i-o 
pună pe umeri. Privirea lui când îi întâlni ochii era atât 
de îngrijorată că îi veni pur și simplu să izbucnească 
în plâns. 

- A început să se poarte ciudat imediat ce ai plecat. 
Pe urmă Ruth a plecat în Florida şi a fost mai rău. Am 
încercat să plec, 

Tremura, incapabilă să-şi controleze trupul. 

Neil îi frecă uşor brațele. 

- Nu am știut. Am crezut că vei fi în siguranţă aici. 

Gwen încercă să zâmbească. 

- Știu. Nu e vina ta. 

- Ar fi putut să te omoare. 

Încercând să se miște să-l mângâie la rândul ei, își 
aminti apoi că are în continuare cătușe, 

- Poți să-mi dai jos astea? 

El dădu din cap şi privi în spatele ei. 

- Îţi curge sânge, spuse, 

- Nu-i nimic, doar o zgârietură. 

Degetele lui traseră de cătușe, apoi îşi pipăi buzunarele. 

- Ai idee unde a pus cheia? 

Ea clătină din cap. 

Neil se apropie de fața ei și își puse mâna pe obra- 
zul ei. 

- Sigur cei de la poliția militară au o cheie. Trebuie 
să îi chem. 

În momentul în care urma s-o facă, evident casa 
avea să se umple de militari. Şi fratele ei... 

- Sună. 

El se ridică să se îndepărteze. 

- Neil, spuse ea oprindu-l. Mulţumesc că te-ai întors 
la mine. 

El se întinse din nou spre ea și îşi puse buzele moi 
pe buzele ei uscate. li şterse o lacrimă pe care nici ea nu 
o simţise prelingându-i-se pe obraz și ridică receptorul 
telefonului fix. 

În mai puţin de două minute, casa se umplu de ofi- 
teri de la poliția militară. Cineva îi dezlegă mâinile pe 
care era sigură că nu avea să le mai simtă normale vreo- 
dată și îi oferi un pahar cu apă. Lichidul îi opări parcă 
gâtlejul uscat iască. 

O femeie sergent se așeză lângă ea în timp ce Gwen 
răspundea la întrebări. Cei de la poliția militară îl çi- 
neau la distanță pe Neil, probabil punându-i aceleaşi 
întrebări şi asigurându-se că versiunile coincideau întoc- 
mai. Tot timpul, Gwen continuă să-și repete în minte 

că se terminase totul. Se terminase totul și amândoi erau 
vii şi nevătămați. 

Un soldat în uniformă se apropie de ea. 

- Domnişoară Harrison? 

- Doamna MacBain, de fapt, îl corectă ea. 

- Se pare că fratele dumneavoastră este afară și e pe 
cale să stârnească un adevărat uragan. Mai aveam între- 
bări şi nu vă putem lăsa să plecaţi încă. Vrea să vă vadă 
pentru câteva minute. 

- Sigur. 

Cineva o ajută să se ridice. Când reuși să ajungă la 
uşă, clătină din cap spre mâinile ce o susținuseră. 

- Mă descurc. Fratele meu nu o să se lase convins să 
plece de aici dacă are impresia că sunt rănită. 

Blake stătea lângă un jeep militar, cu mobilul în mână 
şi un soldat înarmat lângă cealaltă. O observă şi-l dădu 
la o parte pe militar. 

- Sunt bine. 

O strânse în braţe să o înăbușe aproape. 

-Maai speriat de moarte, Gwendolyn. 

-Şi eu m-am speriat de moarte. 

Blake se trase înapoi și încercă să îi examineze faţa 
prin întuneric. Bine că lumina era atât de scăzută. Ştia 
bine cât de rău se simţea și abia își putea imagina cât de 
rău arăta. 

- Neil e înăuntru? 

- Da. Vorbeşte cu autorităţile. 

Blake clătină din cap. 

- Ar fi trebuit să aibă grijă de tine. 

- A avut. Sunt în viață, doar. 

Fratele ei nu părea chiar convins. 

- Trebuie să te duc acasă. Toată lumea e moartă 
de îngrijorare din cauza ta. 

- Spune-le tuturor că sunt bine. Amândoi suntem 
bine. 

Începu să plouă, şi Gwen își împinse o șuviţă de păr 
ce-i căzuse pe ochi. 

Blake dădu cu ochii de inelul ei şi o apucă de mână. 

- Ce-i ăsta? 

- Se numește verighetă, Blake. Eu şi cu Neil ne-am 
căsătorit. 

Fratele ei o privi pieziș, apoi își îndreptă ochii dincolo 
de ea, înspre casă. 

- Uite ce e, spuse ea punându-și mâna pe umărul 
lui. Spune-le celor de aici unde stai și venim noi acolo 
cât de repede putem. 

Își trecu ambele mâini peste brațe ca să atenueze cât 
de cât frigul. 

- Aş prefera să nu stau aici în ploaie. Am suferit sufi- 
cient de frig cât să-mi ajungă o viaţă întreagă. 

Blake își scoase haina şi i-o puse pe umeri. 

- Doamnă MacBain. Mai avem câteva întrebări. 

Gwen se întoarse spre sergent și îi zâmbi palid. 

- Vin imediat. 

Il sărută pe fratele ei pe obraz. 

- Du-te şi spune-i Samanthei că suntem bine, să nu-și 
mai facă griji. 

Era aproape dimineață când sergentul Piper îi spuse 
că putea să plece. 

- La momentul acesta nu mai avem nevoie de nimic 
altceva de la dumneavoastră, doamnă MacBain. 

Gwen îşi frecă ochii obosiţi şi se uită cum se crăpa de 
ziuă prin ferestrele largi ale reședinței Blayney. 

- Unde e Neil? 

Nu îl văzuse de ore întregi. Cei de la medicină legală 
tocmai sosiseră, iar ea nu voia să asiste la scena aducerii 
cadavrului lui Charles în sus, pe scările acelea. 

- Participă la un interogatoriu. 

-Nu e aici? 

Femeia sergent clătină din cap. 

- A plecat acum ceva timp cu o escortă de la poliția 
militară. 

- E arestat? 

Nu îşi imagina că ar fi fost în stare să plece de bună- 
voie fără să-i spună şi ei. Nu, după toate lucrurile prin 
care trecuseră. 

Femeia din faţa ei refuza să o privească în ochi. Gwen 
se ridică și își puse mâinile în șolduri. 

- Ce acuzaţii i se aduc? 

- Nu am spus că este arestat. 

-Nu aţi spus nici că nu este. Cine este superiorul 
dumneavoastră? 

Așa își imagina că se numea şeful în armată. 

Sergentul arătă din cap înspre bucătărie. 

- În momentul de față unul dintre ei zace într-o baltă 
de sânge, iar locţiitorul, maiorul Gilmor, nu poate avea 
contact cu dumneavoastră acum. Până vom putea de- 
termina cu claritate ce anume a transpitat în exterior, 
domnul MacBain va trebui să rămână cu noi. 

- Dar e absurd. Neil nu a făcut nimic. V-am spus ce 
mi-a făcut Charles Blayney. Ce mi-a spus. Doar nu vă 
imaginaţi că eu și Neil mințim. 

- Nu vă acuză nimeni că minţiţi, doamnă MacBain. 
Doar că trebuie să-l mai ținem pe locotenentul Mac- 
Bain aici încă un timp. 

- E în rezervă, o corectă Gwen. 

- Vă va contacta când va fi eliberat. 

- Nu e suficient. Solicit să-mi văd soţul înainte să plec 
de aici. 

Îşi încrucișă braţele la piept ca să accentueze ceea ce 
spunea. Oare femeia din faţa ei nu putea să priceapă cât 
de puţin control avusese asupra propriei vieţi în ultimele 
câteva săptămâni! Gwen se săturase să i se tot spună ce 
putea şi ce nu putea să facă. Poate că venise vremea să le 
amintească tuturor cu cine aveau de-a face. 

- În nici un caz. 

-Chiar aşa? 

Sergentul zâmbi. Avea părul strâns la spate într-un 
coc atât de rigid că sigur îi provoca durere undeva la 
nivelul scalpului. Pe de altă parte, în ciuda uniformei 
şi a machiajului redus la minimum, sergentul Piper era 
probabil o femeie frumoasă. O subestima însă în mod 
considerabil pe Gwen... ceea ce era o mare greşeală. 

- Pot să folosesc telefonul să-mi sun fratele? 

Sergentul Piper îi zâmbi obosită, ca și cum ar fi vrut 
să spună în sfârşit. 

Owen formă numărul de mobil al fratelui ei și așteptă 
să răspundă. 

- Blake? 

- Gwen? Eşti aici la hotel? 

- Nu, încă. 

Se răsuci astfel încât sergentul Piper să îi poată urmări 
fiecare vorbă. 

- Ascultă, vreau să convoci o conferință de presă. 
Voi vorbi despre Operaţiunea Corbul și despre seria de 
crime care... 

Sergentul Piper dădu să-i smulgă telefonul din mână, 
uitându-se la ea cu o privire nimicitoare. 

- Astea sunt informaţii confidenţiale. Nu puteţi să... 

Gwen își ținu receptorul în dreptul gurii astfel încât 
Blake să audă ce spunea. 

- Eu sunt cetăţean britanic, sergent Piper. Poate că so- 
țul meu gândește că am devenit automat cetățean ame- 
rican datorită căsătoriei cu el, dar sunt conştientă că va 
trebui să parcurg întregul proces și să solicit cetăţenie ca 
oricine altcineva. 

De fapt, chestiile astea nu îi veniseră în minte decât 
după ce petrecuse câteva ore singură în pivniţa familiei 
Blayney. Îşi amintise de o discuție cu Blake, avută cu 
ani în urmă, despre posibilitatea de a deveni cetăţean 
american. Căsătoria cu un american era posibil să acce- 
lereze procesul, dar asta nu îi garanta aprobarea instan- 
tanee din partea guvernului. 

-Nu cer altceva decât câteva minute cu soțul meu și 
în schimb vă promit că-mi voi ţine gura. Dacă nu... frate- 
le meu, ducele de Albany şi numeroșii noștri prieteni... 
guvernatori, senatori... 

Se gândi la lista clienţilor ei. 

- Avocaţi de mare renume, diplomaţi, ofiţeri de rang 
înalt din toate eșaloanele sistemului de apărare, chiar 
și actori care ştiu bine cum funcţionează mass-media 
vor rostogoli povestea asta atât de repede și de departe 

că toată infanteria marină va trebui să declare stare de 
urgență doar pentru a evita scandalul. Dacă doriți să 
evitați un scandal diplomatic internaţional, vă sugerez 
să mă lăsaţi să vorbesc cu Neil. Între patru ochi. 

Sergentul Piper se uită crunt la telefonul din mâna 
lui Gwen. 

- Mă duc să văd ce pot face. 

Gwen zâmbi şi duse telefonul la ureche. 

- Dacă nu te sun în treizeci de minute, ştii ce ai 
de făcut. 

- Sunt alături de tine, Gwen. 


Nu avu de ales când cei de la poliţia militară îi or- 
donară să urce într-o dubă, în spate, și îl conduseră la 
o cameră de interogatoriu. 

- Nu a existat nici un fel de Operaţiune Corbul. 

Colonelul Montgomery zburase acolo de la Pentagon 
imediat ce se dusese vestea despre sinuciderea maiorului 
Blayney. Bărbatul era pus pe intimidat. Avea mușchii 
aproape la fel de mari ca ai lui Neil, ceea ce spunea ceva 
când venea vorba despre un ofiţer superior. Cei mai mulți 
lăsau sala și antrenamentele pe seama celor mai mici 
în grad. În mod evident, bărbatul nu era dispus să se 
lase depășit în vreun fel de oamenii lui. În oricare alte 
împrejurări, Neil l-ar fi admirat mult pentru asta. 

Era pus la punct, regulamentar şi spilcuit până la ulti- 
mul fir de păr cărunt și se uita scrutător la Neil. 

Acesta era așezat de partea cealaltă a mesei şi era pre- 
gătit să dezvăluie toate detaliile pe care le ţinuse pentru 
el până la acel moment. 

- Ar trebui să vă asiguraţi că persoana care înregis- 
trează convorbirea noastră are nivelul de acces adecvat la 
informaţii clasificate, domnule colonel. Nu mi-ar plăcea 
să aibă loc o scurgere de informaţii tocmai acum, atât de 
târziu în povestea asta. 

Montgomery părăsi încăperea. Îl auzi strigând nişte 
ordine şi când se întoarse era însoțit de un alt bărbat 

și un dispozitiv de înregistrare. Odată ce asistentul se 
instală, Neil începu. 

-Era la mai bine de un an după începerea războiu- 
lui... după prăbușirea turnurilor gemene. Blayney m-a 
convocat și m-a pus să-mi aleg personal fiecare membru 
al echipei. Lucrasem împreună cu fiecare dintre ei într-o 
misiune sau alta. Intenţiona să ne pregătească pentru 
misiunea cea mai importantă a carierei noastre. Ne-a 
trimis așadar în trei misiuni de antrenament. Operaţi- 
unea Buldozerul, Operaţiunea Tsunami şi Operaţiunea 
Furtuna. Ca orice militar din forțele speciale, ne-am in- 
filtrat, ne-am făcut treaba şi am şters-o. 

Neil spera din toată inima ca toate celelalte operaţi- 
uni să fi fost legale. Nu avea de unde să știe de cât timp 
se folosea Blayney de ei. 

-Când am fost confruntaţi cu Operaţiunea Corbul, 
eram deja pregătiţi. Am înţeles că era vorba despre 
ceva de mare amploare. Ceva pentru care se aștepta or- 
din de la Washington din moment în moment. Aveam 
un singur obiectiv, eliminarea Corbului. 

Neil îi dezvălui colonelului cine se ascundea de fapt 
sub acest pseudonim și apoi continuă. 

Montgomery asculta. 

- Doar că lucrurile nu au mers cum trebuia. Elicopte- 
rele ne-au lăsat deasupra țintei şi ne-am ocupat poziţiile. 
Corbul se afla în clădirea respectivă, dar la fel și familia 
lui. Când am intrat acolo, Corbul a făcut ceea ce era 
absolut imposibil de imaginat. I-a pus pe copiii lui să 
alerge spre noi. Nu știam că aveau explozibili asupra lor. 
Boomer și Robb au murit acolo. Linden a ajuns până la 
elicopter, dar a murit la puţin timp după aceea. Morţile 
lor au fost catalogate drept „accidente de instrucţie“. În 
șase luni, eram cu toţii scoși din armată. Cu ordinele 
semnate de maiorul Blayney. În afară de Mickey... sau 
cel puțin aşa ni se spusese. Mickey a rămas. 

Neil continuă apoi povestea cu explicații în legătu- 
ră cu Billy, cu Rick, cu modul în care Mickey fusese 

manipulat de Blayney ca să-i omoare pe toţi pentru a 
ascunde adevărul despre misiune. 

Neil vorbi ore întregi. Culminând cu ceea ce se petre- 
cuse în ultima noapte. 

Montgomery ascultă cu o figură imposibil de citit. 

Odată ce termină, Montgomery începu să pună 
întrebări. 

-Cine erau piloții? 

- Nu îi mai văzusem până atunci. Am zburat în cala 
unui avion de transport cargo, am sărit imediat într-un 
elicopter și am fost lansați deasupra țintei. Piloții care 
ne-au preluat nu şi-au dat jos căștile. Nu ştiu cine erau. 

Montgomery se ridică și cu un gest îl scoase afară pe 
asistent. Neil îl urmări cum se mișca înainte și înapoi 
prin cameră. Şi oricât i-ar fi displăcut postura în care se 
afla acum, îi era chiar și mai milă de colonel. 

- Realizezi situaţia în care mă pui, domnule 
locotenent? 

- Sunt în rezervă, domnule. 

Montgomery își dădu capul pe spate. 

- În ceea ce mă priveşte, nu. Până la clarificarea tutu- 
ror detaliilor, eşti oficial reactivat. 

Neil își îndreptă spatele. 

- Și dacă refuz? 

Montgomery îl privi intens. 

- Nu ar fi prea înţelept. 

Zgomotul ce se auzi în camera de alături îl făcu pe 
Neil să se ridice în picioare. 

-Ți s-a spus să o duci la un hotel. Nu aici. 

Neil auzi o voce angelică. 

- Nu i-am dat de ales, soldat. Acum, ce-ar fi să ai ama- 
bilitatea să-mi spui unde este soțul meu. 

Înainte ca Neil să apuce să-l pregătească pe colonel 
pentru ceea ce îl aştepta, Gwen fu înăuntru. Nu se putu 
abţine să nu zâmbească atunci când femeia se năpusti ca 
o furtună înăuntru. 

- lată-te, zise ea aruncându-se în braţele lui și făcând 
astfel viața să capete sens. Au încercat să mă convingă 
să plec fără tine. 

- Gwen Harrison, să înţeleg, nu? întrebă colonelul. 

Gwen se răsuci pe călcâie şi îi întinse mâna. 

- Gwendolyn MacBain. 

La dracu' dacă pentru urechile lui Neil sunetul 
numelui lui atașat numelui ei nu i se părea o adevărată 
încântare. 

- Doamnă MacBain, mai aveţi doar cinci minute până 
să trebuiască să-l sunați pe fratele dumneavoastră. 

O femeie sergent care intrase cu ea în încăpere își flu- 
tura mâna în care avea un mobil. Îl observă pe colonel 
şi imediat luă poziția de drepți. 

Gwen nici nu se uită la ea. 

- Nu sun pe nimeni până nu sunt convinsă că plec de 
aici alături de soțul meu. 

Neil o dădu pe Gwen într-o parte ca să îi poată vedea 
ochii. Ignoră vânătaia din obraz care îl făcea să o ia raz- 
na. Femeia era mai tare decât părea. 

- Va convoca o conferinţă de presă în câte minute... 
să fie patru, Piper? 

Cealaltă femeie dădu din cap, în continuare în pozi- 
ţie de drepți. 

- Am încercat să o opresc. Mi s-a spus că ea poate 
să plece. 

- Conferinţă de presă? întrebă Montgomery răs- 
punzând salutului sergentului și făcându-i semn de pe 
loc repaus. 

- Exact, începu Gwen. Vă daţi seama... una în care 
să povestesc lumii cum un maior în armata Statelor 
Unite m-a luat ostatică după ce s-a folosit de un alt mi- 
litar să mă găsească pentru a ajunge la soţul meu și a-l 
ucide. lar acum același sistem militar îl ţine prizonier pe 
soţul meu. 

Neil ridică o mână să-i astupe gura ca să nu mai 
spună nimic. 

- Blake aşteaptă telefonul tău? 

Gwen îi zâmbi inocent. 

- În patru minute... plus, minus câteva secunde. Așa 
e, Piper? 

- Permiteţi să raportez, domnule colonel. Ceea ce a 
spus este adevărat. Eu nu îi cunosc familia, dar dacă fie 
şi jumătate din ceea ce a spus este adevărat... s-ar putea 
să fim nevoiţi să... Nu arată prea bine, domnule. 

Montgomery se răsuci ca să se uite crunt spre Neil 
şi Gwen. 

- Domnule locotenent? 

Neil nu îşi putu înăbuși zâmbetul satisfăcut ce îi apă- 
ru involuntar pe buze. 

- Eu şi Lady Gwen ştim foarte multe persoane influ- 
ente. Aţi auzit de guvernatorul Carter Billings? Sau de 
unchiul lui, senatorul Maxwell Hammond? 

Gwen se aşeză ușurel pe genunchii lui și îşi petrecu 
braţul peste umerii lui. 

- Colonel? Acesta este un grad superior... nu? întrebă 
Gwen cu o voce nevinovată, deși Neil știa bine că Gwen 
nu era chiar într-atât de pe dinafară. 

- Ba da, răspunse sărutând-o pe obraz. 

- Mă iertaţi că nu sunt impresionată de asta, dom- 
nule colonel. Problema este că maiorul Blayney al 
dumneavoastră m-a obligat, în pofida voinţei mele, să 
rămân aici aproape două zile. Mi-a pus cătușe, mi-a băgat 
un căluș în gură și nu mi-a dat nici mâncare, nici 
apă, ca să nu mai vorbim că m-a ameninţat în perma- 
nenţă că mă va omori, continuă ea ducându-și mâna 
la obraz. Pur şi simplu vreau să fie judecat cine trebuie 
pentru ce s-a întâmplat, şi nu cel care m-a salvat. 

Montgomery se uita fix la amândoi. 

- Cum pot fi sigur că nu veţi merge la presă? 

Gwen privi în jos o clipă. 

-Mie mi-a plăcut soția lui Charles, Ruth. Nu are de 
ce să afle ce nemernic era de fapt soţul ei. Nu vreau alt- 
ceva decât ca eu și soțul meu să putem pleca acasă. 

Neil îi prinse privirea lui Montgomery. 

- Noi nu vom merge la presă. Pe de altă parte, fami- 
lia lui Gwen e posibil să nu se împiedice de nimic în 
sensul acesta. 

- Nu-mi place să fiu șantajat, zise Montgomery. 

Neil simţi că i se încordează involuntar mușchii 
gâtului. l 

- Nici mie nu-mi place să fiu ținut ostatic. 

Toată lumea tăcu o clipă. 

Apoi se auzi glasul sergentului Piper: 

-Un minut. 

Gwen își bălăngănea picioarele așezată pe genunchii 
lui Neil ca şi cum ar fi fost o școlăriță pe o bancă în 
așteptarea autobuzului. li amintea de imaginea ei încăl- 
tată cu pantofi ieftini cu tocuri înalte și pantaloni scurți 
mulaţi în fața Motelului Fără Nume. 

Ce vremuri. 

Neil îşi dădu seama că întinseseră cam tare coar- 
da față de colonel. Pe de altă parte, știa și că ofiţerii 
din armata americană nu reacționau prea drăguţ la 
ameninţări. 

- Sunaţi-l pe fratele dumneavoastră. Puteţi pleca 
amândoi. 

Gwen zâmbi și luă telefonul din mâna întinsă a lui 
Piper. Formă un număr şi aşteptă. 

- E ocupat. 

Toată lumea îngheță. 

- Glumesc, glumesc. 

Neil ar fi vrut să râdă. Începu să-l doară stomacul de 
cât se abținu să nu o facă. 

- Salut, Blake. Nu, ajungem în cincisprezece minute. 
Da... te rog, și o baie fierbinte. Aş fi în stare de orice 
pentru o baie bună şi niște mâncare. Te iubesc. 

Gwen sări jos de pe genunchii lui Neil şi îi dădu tele- 
fonul înapoi lui Piper. 

-A fost o plăcere să vă cunosc, domnule colonel, spu- 
se ea trecând pe lângă el. Şi, apropo, în biblioteca lui 
Blayney veţi găsi ascunsă o poză cu fiica lui Charles și 
bărbatul despre care cred că Neil v-a spus că era Mickey. 

Mai era încă o poză cu echipa lui Neil... și un alt bărbat. 
Nu sunt sigură cum v-ar putea ajuta asta în anchetă, dar 
m-am gândit că ar trebui să ştiţi. 

Neil trecu pe lângă colonel și îi întinse mâna. 

- E destul de solicitantă, spuse Montgomery. 

Neil aruncă o privire spre soţia lui. 

- Da... da, este. 

- Ţinem legătura, domnule locotenent. 

-Să trăiţi! 

Neil o luă pe Gwen de mână și ieşiră din încăpere. 


Un şofer îi duse la hotelul lui Blake. Afară, lumea 
începea să se trezească. Ploaia din ziua anterioară dis- 
păruse, iar acum cerul albastru era ici, colo, brăzdat de 
nori pufoși. 

Gwen îşi petrecu degetele printre degetele lui Neil și 
nu-i mai dădu drumul. 

- Ai idee la cine te-ai răstit adineauri? 

Ea chicoti. 

- Nu. 

-Ai mare tupeu, femeie. 

- O, ba nu, nicidecum. Pur şi simplu, sunt obosită 
şi îmi e foame şi nu mă simt chiar în siguranță fără 
tine alături. Sunt sigură că în zece-douăzeci de ani îmi 
va trece. 

Aşteptă răspunsul lui la ceea ce spusese. Căci oricând 
putea reveni asupra celor petrecute și-i putea sugera să-şi 
anuleze căsătoria, acum că ameninţarea dispăruse. Doar 
că ea nu-și dorea asta. 

În nici un caz. 

- Sau ar putea să dureze treizeci ori patruzeci. 

Își muşcă buza și se cuibări și mai aproape de el. 

- Deci o să continuăm cu chestia asta? Cu mariajul? 

El îi ridică uşor mâna pe care se vedea inelul, pe care 
el i-l pusese. 

- Cu o singură condiţie. 

Se cuibări şi mai aproape de el... cu inima dându-i 
pe-afară de dragoste. 

- Care, domnule locotenent? 

- Să ne căsătorim așa cum trebuie. În Aruba, cu ro- 
chia aceea pe care ai visat-o. Cu martori pe care să ţi-i 
aminteşti cu drag. 

Lacrimi ţâșniră din ochii ei. Era îngrozitor de obosită, 
dar atât de fericită... 

- Te iubesc, Neil MacBain. 

Își lipi buzele de buzele ei într-un sărut ferbine: Ei 
începu să i se învârtă capul din cauza emoţiilor imense 
pe care le declanșă simpla atingere a buzelor lor. Nici 
nu voia să se gândească la cât de groaznic arăta, la gustul 
teribil pe care îl avea. Dar Neil o săruta ca şi cum ar fi 
fost cel mai bun nectar, și nu se simţi în stare să se tragă 
la o parte. 

- Te iubesc, spuse el continuând. 

Şi fiecare bucăţică din ea reveni la locul ei, într-o ar- 
monie deplină. 


epilog 


Neil o lăsă după o oră de când o adusese la hotelul lui 
Blake pentru a pleca în căutarea prietenului lui, Rick. 
Sigur că ei nu-i plăcuse deloc să-și ia rămas-bun de la el 
atât de curând, dar înţelegea nevoia lui Neil de a-şi găsi 
camaradul. De a se asigura că omul era teafăr. 

Sună de la spital a doua zi dimineață spunând că 
Rick era în operaţie. Când Gwen îi propuse să vină să 
fie alături de el, o îndemnă să se întoarcă în California 
împreună cu Blake. Nu avea de gând să-l părăsească pe 
ultimul membru în viață al echipei lui până ce nu ştia că 
pericolul trecuse, ceea ce nu avea să se întâmple înainte 
de a trece câteva zile. 

- Asta trebuie să facă de unul singur, îi spuse Blake. 
Nu i-a mai rămas decât atât. 

- Ba mă are și pe mine. 

Blake o bătu ușurel pe umăr. 

- E un om norocos. Dă-i răgazul ăsta, Gwen. Lasă-l 

să se ocupe singur de asta şi fii acolo când se va în- 
toarce acasă. 
__ Vorbiră în fiecare zi timp de o săptămână și jumătate. 
Între timp, ea se ocupă de pregătirea unei nunţi în Aru- 
ba. Din câte se părea, pe Samantha o chinuiau teribil 
greţurile matinale și nu voia să aibă nimic de-a face cu 
o ceremonie de reînnoire a jurămintelor asupra căreia 
plana pericolul de a-i veni să vomite dintr-o clipă în alta. 
Karen, Eliza şi Sam însă se bucurară nespus să o ajute 
pe Gwen să-și planifice ceremonia potrivită pentru ea și 
Neil. Asta în cazul în care avea să mai plece vreodată de 
la spitalul acela. 

În ziua de dinaintea ceremoniei planificate, se trezi 
singură într-o cameră de hotel. Nu-şi mai văzuse soțul 
din dimineaţa aceea în Colorado Springs. Briza caldă 

dată de clima tropicală îi mângâie pielea când deschise 
jaluzelele să lase să intre lumina zilei. Blake o asigurase 
că Neil va fi acolo când avea să pășească spre altar, dar o 
mică părticică din ea își făcea griji că tot ce simţise fusese 
doar un vis. Un vis sortit pieirii. 

Karen veni cea dintâi. 

- Doamne, Dumnezeule. Eşti încă în halat! Femeie, 
ce faci? Ai doar trei ore să fii gata cu totul! 

Gwen izbucni în râs. 

- Neil e aici? 

- Va fi aici. 

Ceea ce însemna că nu e. 

- Eşti sigură? 

- Haide, Gwen. Ai puţină încredere. Şi du-te să faci 
duș. Stilista vine să-ți facă părul într-o oră. 

Următoarele trei ore zburară ca vântul și ca gândul. 
Părul îi fu aranjat frumos în jurul feţei, prins în doar 
câteva agrafe, lăsându-i cârlionţii aurii să i se reverse pe 
umeri. Liberi. Exact aşa cum se imaginase că va fi ca 
mireasă. Când Eliza îi închise fermoarul rochiei, Gwen 
se simţi chiar ca o mireasă. Samantha se apropie din 
spatele ei şi îi întinse buchetul de flori viu colorate. 

- Eşti absolut uimitoare. 

Gwen zâmbi. 

- lar noi nu suntem îmbrăcate în nuanţe oribile de 
galben în soarele de Texas, zise Eliza. 

- Of, oare voi reuși vreodată să-mi răscumpăr vina? 

Sam și Eliza spuseră „nu“ în același timp. 

Doamnele de onoare purtau rochii de mătase argin- 
tie. Fiecare dintre ele, un model care îi venea ca turnat. 

- Vă mulțumesc tuturor că sunteţi alături de mine. 

- O, iubito. Ne bucurăm mult că totul s-a rezolvat așa 
de bine pentru tine. 

Eliza o îmbrăţișă prima. Samantha însă, oricât ar fi 
încercat să zâmbească, îşi simţea în continuare stomacul 
în gât. 


Logodită până vineri 349 


- Acum, dacă e vreuna dintre voi atât de drăguță să 
iasă să se asigure că nu sunt o mireasă care se va îndrepta 
spre un altar unde nu mă așteaptă nimeni... 

Karen izbucni în râs şi ieși. 

- Mă duc eu să văd. 

- A spus că vine. Așa că va fi aici. 

- Dar nici una dintre voi nu La văzut. 

- L-ar omori Blake, zise Sam. 

- Neil ar fi cam greu de omorât, murmură Eliza. Zic 
şi eu. 

Karen dădu buzna înapoi în cameră după mai pu- 
tin de cinci minute. În spatele ei era un bărbat pe care 
Gwen nu-l văzuse niciodată faţă în faţă, dar despre care 
ştia cine este. 

Prietenul lui Neil, Rick, intră în încăpere, străduin- 
du-se să-şi ascundă şchiopătatul. 

- Dumnezeule... Bravo, Neil. A zis el că eşti frumoasă, 
dar.... ştii cum sunt bărbaţii, așa zic tot timpul. 

Gwen chicoti. 

- Tu trebuie să fii Rick. 

- Eşti sigură că îl vrei pe moșul ăla de-acolo? Eu sunt 
cu ceva ani mai tânăr, o tachină el. 

Rick era drăguţ... înalt. Avea niște gropiţe uimitoare 
în obraji care cu siguranţă făceau furori. 

- Sunt deja luată. 

-Nu mă poţi învinovăţi c-am încercat, nu? spuse Rick 
pășind spre ea. Rick. Încântat. 

- Mă bucur mult că ești bine. 

- Şi eu. Asistentele alea de-acolo nu erau nici măcar 
drăguțe. Oare nu se dă un concurs și în privinţa asta? 
zâmbi Rick spre femeile din încăpere. 

Eliza râdea. 

-Mă tem că nu. 

- Aşa ar trebui. În orice caz, Neil m-a pus să urc să 
îţi dau asta, zise Rick întinzându-i o bucată de hârtie 
într-un plic. Şi, aaa, da, spunea să-ţi cer inelul. 

Gwen zâmbi şi își scoase diamantul roz de pe deget. 

- Da, doar ca să-l primesc înapoi. 

- Exact. Ne vedem jos. 

Gwen își muşcă buza şi desfăcu plicul. 

Era o felicitare cu o balerină. Instantaneu îi apărură 
lacrimi în ochi. „Şi-a amintit,“ 


Prințesei mele din turnul de fildeș. 


Nu mă prea pricep la vorbe. De fapt, majoritatea 
oamenilor ar spune că mă exprim ca un elev de clasa a 
treia. Dar promit că voi găsi mereu cuvintele potrivite 
ca să te fac să te simţi protejată şi iubită. 

Inainte de a te cunoaște pe tine mă simțeam pier- 
dut. Cu tine, sunt din nou întreg. 

Acum, coboară, te rog, și căsătoreşte-te cu mine în 
fața familiei şi a prietenilor noștri pentru ca toată lu- 
mea să știe că ești a mea. 

Te iubesc, 


Neil 


- La dracu’! Plânge! Repede, aduceţi un șerveţel. 

- E de rău! strigă Karen repezindu-se spre ea şi arun- 
când o privire spre felicitarea deschisă în mâna tremu- 
rândă. Oh... Oh! 

Felicitarea trecu din mână în mână. 

- Cine ar fi zis? șopti Sam. 

- Bravo, Neil, chicoti Eliza. 

Gwen își şterse lacrimile și zâmbi. 

- Toate astea şi în plus mai e și dotat precum un 
armăsar. 

- Ahh! Karen izbucni în hohote nebunești. 

Eliza se schimbă la față, și Samantha își duse mâna 
la stomac. 

- Doamne, Dumnezeule! Am uitat să-ți facem petre- 
cerea burlăcițelor. 

Karen le făcu semn din mână că nu conta. 

- Nu-i nimic. Putem remedia situația la petrece- 
rea mea de divorț. Eu și Michael deja am început să 
o planificăm. 

- Atât de curând? 

- Nu... mai e încă un an și ceva până atunci. Dar 
lui îi place să planifice din timp. Şi îi şi plac mult 
petrecerile. 

Gwen îşi dădu ochii peste cap. 

- Haide, haide. Să nu vorbim de despărţire tocmai 
acum, când jos mă aşteaptă un bărbat minunat. 

Apele calde din Caraibe mângâiau ţărmul. Alaiul 
nupțial se instalase deja în fața altarului înaintea ei, iar 
muzica liniștită interpretată de instrumentiști locali se 
schimbă în momentul în care ea dădu colţul și o luă 
înainte spre ceea ce reprezenta viitorul ei. 

Bărbatul era acolo, îmbrăcat în gri, aşa cum și-l ima- 
ginase ea. Umerii lui laţi se vedeau drepţi şi ochii nu se 
dezlipiră din ochii ei. Lângă el stăteau Rick, apoi Blake 
şi Carter. Perfect. 

Părea emoţionat. Ca şi cum ar fi avut ceva pentru 
care să-și facă griji. Doar ea era deja a lui. Chiar și fără 
jurăminte, fără verighete. Fusese a lui şi era a lui de luni 
bune chiar dacă nu-și dăduse seama de asta. 

Ajunse în fața preotului şi zâmbi. 

- Eşti frumoasă, șopti Neil. 

Ea își mușcă buza de jos. 

Atunci, ca și cum nu ar fi putut să se abţină, el 
o sărută. 

Cineva lângă Neil își drese glasul. 

- Mac... nu am ajuns încă la partea asta, 

Gwen râse, se întoarse spre preot şi îi jură credinţă pe 
viaţă soțului ei... din nou. 


